
Puţine opere literare biografice din moştenirea epocii 
clasice greco-latine s-au bucurat de marele succes de public 
pe care l-au avut Viețile paralele ale lui Plutarh, îndeosebi în 
secolele XVII şi XVIII, perioada iluminismului. Biografiile 
scrise de Plutarh, după cum singur mărturiseşte, nu sunt 
scrieri istorice propriu-zise, ci eseuri literare al căror scop este 
evocarea cât mai fidelă a personalităţii acelora pe care îi 
înfăţişează publicului cititor, cu părţile lor pozitive dar şi 
negative. Plutarh încearcă să redea cât mai fidel posibil esenţa 
caracterelor umane în confruntarea cu destinul fiecărui om în 
parte, izbutind să creeze naraţiuni de un profund dramatism, 
cum sunt şi cele din volumul de faţă: Demostene şi Cicero. 
Ambele biografii au un răscolitor substrat tragic. Sunt 
încadrate în răstimpuri determinante pentru statele în care au 
trăit: Demostene, în timpul cuceririi Greciei de către 
macedoneni; Cicero în perioada instalării dictaturii imperiale 
la Roma. Mari oratori de vocaţie, ambii au luptat până la 
sacrificiul vieţii pentru cauza ce o susțineau: libertatea patriei. 
Ca să folosim cuvintele lui Plutarh: „ei şi-au pierdut viaţa în 
acelaşi moment în care concetăţenii lor şi-au pierdut 

Prefaţă 


Cine are prilejul să citească Vieţile paralele scrise de Plu- 
tarh sau vreunul din eseurile sale cuprinse în Moralia, îşi dă 
imediat seama că are de-a face cu un mare scriitor, Este 
de-ajuns să se compare „Biografiile” scrise de el, cu cele ale 
altor autori contemporani, fie şi succesori, printre care se nu- 
mără şi Diogenes Laertius (sec. III d.Chr.), pentru a-şi da 
seama de însemnătatea talentului lui Plutarh. 

Ca specie literară, dacă nu încă documentară, biografia 
apare în secolul al V-lea î.Chr. O mostră bine cunoscută este 
biografia lui Cyrus cel Tânăr, întocmită de Xenofon, cu ve- 
leităţi morale şi educaţionale, sub forma unui roman istoric. 
De-a lungul timpului a urmat o lungă serie de „Vieţi” ale 
unor oameni de seamă. Biografiile scrise de Suetonius 
(78-114), intitulate De viris illustribus şi Vitae duodecim 
Caesarum nu sunt îndepărtate în timp de Vieţile paralele ale 
lui Plutarh. La ambii autori se remarcă o puternică influenţă 
peripatetică atunci când comentează caracterul, calităţile şi 
scăderile personajelor evocate. În ceea ce-l priveşte pe Plu- 
tarh, exegeza operei sale a stabilit că Vieţile paralele au o 
strânsă legătură cu scrierile sale etice din Moralia (în gr. 
Ethika), ceea ce dovedeşte că, după Xenofon, biografia” nu 

a rămas străină de problemele etice şi psihologice. La Plu- 
tarh nou era însă procedeul de a-i asemui pe bărbaţii romani 
„iluştri” cu cei greci, cum este cazul lui Cicero, comparat cu 
Demostene, pentru a pune în lumină similitudini de compor- 
tament, cu o nuanţă părtinitoare pentru personajul grec. 


x 


Plutarh s-a născut în anul 45-46 d.Chr. la Cheroneea din 
Beoţia, în timpul domniei împăratului Claudius, ca fiu al lui 
Autobulos. Despre familia sa vorbeşte întotdeauna cu deose- 
bit respect, arătat de altfel şi soţiei sale, 'Tmonessa; s-a 
bucurat de o educaţie aleasă. La Atena a studiat filosofia sub 
îndrumarea lui Ammonios, sofist de formaţie peripatetică. 
Se ştie că a acordat atenţie deosebită muzicii, precum şi unor 
discipline care aveau contingenţă cu matematicile, în tradiţie 
pitagoreică. Pregătirea sa intelectuală, precum şi buna stare 
materială de care se bucura au contribuit ca la Cheroneea să 
ocupe diferite funcţii publice, printre care şi cea de archon al 
Cetăţii. În anul 95 pietatea sa faţă de Oracolul apollinic de la 
Delfi i-a înlesnit să devină sacerdot al Sanctuarului. Acestuia 
i-a dedicat lucrarea Despre E de lu Delfi, care tace parte din 
dialogurile sale pythice. A primit cetăţenia romană şi, între 
anii 98 şi 117, insignele consulare (ornamenta consularia). 


x 


Condiţiile în care a trăit şi a lucrat i-au îngăduit să călă- 
torească mult, uneori în calitate oficială; pe vremea lui Ves- 
pasian (post 69) a făcut parte dintr-o delegaţie ahaică, wimi- 
să la Roma, în calitate de reprezentant al Cheroneei; a fost în 
Asia, Egipt, Italia septentrională şi, de mai multe ori, la Ro- 
ma, unde ţinea conferinţe. La Roma a avut prieteni, printre 
alţii pe Arulenus Rusticus şi pe Sossius Senecio, consul în 99 

şi în 107, căruia i-a dedicat prima decadă a Vieţilor paralele. 
Să reținem faptul că această decadă a fost scrisă la sugestia 
lui Sossius. Dar în primul capitol al biografiei lui Paulus 
Aemilius (comparat cu Timoleon), Plutarh are grijă să note- 
ze că s-a hotărât să înceapă o nouă decadă a Vieţilor parale- 
le, fără să mai fie solicitat de cineva. 

Împăratul Traian a fost acela care i-a conferit lui Plutarh 
rangul consular, recomandând guvernatorului roman din 
Ahaia să ţină seama de rolul politic al lui Plutarh. Şi sub 
domnia lui Hadrian (117-138) s-a bucurat de multă consi- 
deraţie din partea Romei care, în secolul I d.Chr., deţinea 
încă provincia romană denumită Ahaia sub jurisdicţia sa. La 
Cheroneea, locul său de baştină, pe care L-a iubit nespus, a 
înfiinţat o Academie particulară, pentru educaţia tineretului, 
despre care scrie în eseul De pueris educandis. S-a stins din 
viaţă în anul 127, sub domnia lui Hadrian, stimat şi iubit de 
toată suflarea greacă, aducând Cetăţii în care se născuse 
„eloria” despre care scrie în primul capitol din biografia lui 
Demostene, când compară Cetățile „mici” cu cele „mari”. 


Datorită talentului său literar Plutarh a fost unul dintre 
cei mai citiţi autori ai literaturii universale. Majoritatea scri- 
erilor sale au fost redactate la Cheroneea, pe care n-a pără- 
sit-o niciodată. Activitatea sa de preot apollinic, de profesor, 
ceea ce implica diferite relaţii cu discipolii săi, precum şi 
viaţa de familie, l-au determinat — în afară de obligaţiile ce 
le avea de a părăsi Grecia pentru documentare sau turnee de 
conferinţe — să-şi ducă zilele câte le-a trăit Ja Cheroneea. 

Opera scrisă de Plutarh se împarte în două grupe (Cor- 
pora). Moralia (Erhika), eseuri în majoritatea lor, sub formă 
de dialog, după model platonician, în care erau tratate pro- 

bleme de filosofie, religie, etică, retorică, critică literară, po- 
litică şi grupul „Bioerafiilor” (Bioi), din care unele s-au pier- 
dut; în afară de „Vieţile paralele“ a mai scris Vieţile împăra- 
ților, până la dinastia Flaviilor, serie din care s-au păstrat nu- 
mai „Biografiile” împăraţilor Galba şi Otho, redactate înain- 
tea Vieţilor paralele. 


* 


În antichitate, un „„Catalog” al operelor lui Plutarh a fost 
redactat de fratele său, Lamprias. „Catalogul” cuprindea 227 
de titluri. Dintre aceste lucrări consemnate în Catalog”, 
doar 150 sunt considerate autentice. Ediţiile „Catalogului“ 
care au supravieţuit provin din sec. I-IV d.Chr. În scrierile 
sale din Moralia Plutarh dovedeşte că a fost un mare erudit, 
un polihistor dublat de un gânditor profund. Dintre disertaţi- 
ile sale, merită să fie amintit eseul Despre superstiție, în care 
înfierează cu vigoare pe cei care răspândeau erezii străine de 
apollinism; Despre Isis şi Osiris, cuprinzând o interesantă 
paralelă între religia celor două divinităţi egiptene, despre al 
căror cult se documentase în timpul călătoriei sale în Egipt, 
şi religia apollinică, al cărei preot era; Despre creația Uni- 
versului, după Platon. Dintre diatribe, cităm una cu caracter 
politic: Dacă un bătrân este apr să participe la conducerea 
politică. Răspunsul era negativ. Numeroase alte diatribe 
aveau subiecte literare, originale în felul lor, de pildă: 
Despre răutatea lui Herodot; Comparaţie între Aristofan şi 
Menandru, Despre epoca când a apărut Iliada. Majoritatea 
diatribelor fuseseră mai întâi conferințe. 

În bună tradiţie pitagorico-platonizantă, Plutarh a scris şi 
dialoguri. Unul din cele mai interesante este Despre E de la 
Delfi, urmat de Oracolele Pythiei (De Pythiae oraculis) şi de 
Despre dispariţia oracolelor (De defectu oraculorum). E 

(epsilon) era o anathema (ofrandă religioasă) înscrisă în pro- 
naosul templului de la Delfi. Asupra sensului exact pe care 
îl avea acest E s-au formulat diferite ipoteze. Plutarh a fost 
solicitat de elevii săi să se pronunţe în această privinţă. În 
dialogul mai sus citat (De E apud Delphos) sunt exprimate 
diferite opinii. Dintre acestea reținem explicaţia că E (epsi- 
lon) — litera a cincea din alfabetul grec, care în concepţia pi- 
tagoreică dobândise o însemnătate criptică deosebită — are o 
forţă magică, deoarece corespunde numărului 5; o altă expli- 
caţie ar fi ipoteza că înseamnă „tu eşti”, „tu exişti” (în gre- 
ceşte ei), ca simbol al existenţei lui Apollon; în sfârşit, cea 
mai Simplă şi mai verosimilă ipoteză este aceea care inter- 
pretează pe E drept conjuncţie ipotetică „dacă” (ei). Într-ade- 
văr, toate rugile adresate lui Apollon se făceau în acest chip: 
„dacă tu vrei”, „dacă tu mă ierţi”, „dacă tu mă iubeşti”. 
Aceste mod de a discuta nu ascundea altceva decât un punct 
de plecare, un pretext, pentru a se formula teorii asupra esen- 
tei divine a marelui zeu, fiu al lui Zeus şi al Latonei, care în- 
truchipa frumuseţea şi luminozitatea. În viziunea lui Ammo- 
nios, el se confunda cu „forma” (eidos) supremă în ierarhia 
formelor (eide) platoniciene. 

Unele din aceste dialoguri sunt imaginate ca având loc la 
Delfi. Ele sunt de esenţă filosofică, scrise în tradiţia neopla- 
tonică, un curent al cărui strălucit reprezentant era Ammo- 
nius Sacca, profesorul scriitorului. Se cuvine menţionat fap- 
tul că Plutarh, în cursurile ce le ţinea, s-a ocupat şi de alte 
doctrine filosofice, de stoicism şi îndeosebi de epicureism, 
pe care nu-l agrea şi împotriva căruia a scris un eseu intitulat 
Imposibilitatea de a găsi fericirea după concepţia lui Epicur. 

În calitatea sa de pedagog moralist, a scris şi multe lu- 
crări frumoase despre educaţia care trebuie dată copiilor, cea 
mai izbutită fiind eseul De pueris educandis. Ca şi Platon, 

s-a arătat interesat de viaţa politică şi de cea socială a timpu- 
lui când a trăit. În lucrarea intitulată Un filosof trebuie să 
stea cât mai mult de vorbă cu fruntașii politici recunoaşte 
rolul pe care filosofii trebuie să şi-l asume în viaţa publică. 


* 


În Vieţile paralele sunt reluate şi dezvoltate multe din te- 

mele şi ideile expuse în Moralia. Deoarece cariera sa politi- 
că a fost sprijinită în cursul secolului I d.Chr. de autoritățile 
de la Roma, îndeosebi de împărații Traian şi Hadrian, fapt 
care i-a îngăduit să vină de câteva ori la Roma, unde partici- 
pa la cenacluri literare şi ţinea conferinţe, i-a venit ideea să 
scrie biografii paralele ale unui om „ilustru” din istoria Gre- 
ciei şi a unui roman care poate fi comparat cu el. Biografiile 
paralele pe care le-a scris sunt în număr de 46 şi numai 4 bio- 
grafii nu au termen de comparaţie!: Artaxerxex al II-lea, 
Aratos, Galba şi Otho. S-au pierdut „vieţile” lui Epaminon- 
das, Leonidas, Scipio cel Tânăr şi Deiphantos. Unele din 
aceste „Biografii” paralele sunt urmate, cum este cazul celor 
ale lui Demostene şi Cicero, prezentate în traducerea de faţă, 
de un rezumat al conţinutului sub forma unei „Confruntări” 
care reia principalele idei expuse în ambele biografii pentru 
a pune şi mai evident în lumină apropierile şi discrepanţele 
din viaţa ambelor personalităţi. Procedeul aparţine şcolii pe- 
ripatetice. 
! Biogratiile paralele sunt: Tezeu şi Romulus; Licurg şi Numa; Temistocle 
şi Camillus; Solon şi Poplicola; Pericle şi Fabius Maximus; Alcibiade şi 
Coriolan; Timoleon şi Aemilius Paulus; Pelopida şi Marcellus; Aristide şi 
Cato cel Bătrân; Philopoiomen şi Titus Quinctius Flamininus; Pyrrhus şi 
Marius; Lysandros şi Sulla; Kimon şi Lucullus; Nicias şi Crassus; 
Eumenes şi Sertorius; Agesilaos şi Pompei; Alexandru şi Caesar; Focion şi 
Cato cel Tânăr, Agis şi Cleomenes; Tiberius şi Caius Gracchus; Demoste- 
ne şi Cicero; Demetrios Poliorcetes şi Antonius; Dio şi Brutus. 

În literatura latină pe care Plutarh o cunoştea foarte bine 
îi avea ca precursori pe Marcus Terentius Varro (116-27 
î.Chr.), erudit de seamă în variate domenii ale istoriei lite- 
rare, retoricii, gramaticii şi filosofiei morale; pe Cornelius 
Nepos (cca 100-30 î.Chr.), autorul „Culegerii” de biografii 
De viris illustribus, o lucrare enciclopedică din care ni s-a 
păstrat doar o singură carte şi o altă lucrare tot biografică, De 
excellentibus ducibus exterarum gentium (Despre conducă- 
torii de seamă ai neamurilor străine), cuprinzând medalioa- 
ne biografice ale unor „bărbaţi iluştri” greci şi cartaginezi, 
printre care Hamilcar şi Hannibal, ce aveau legături directe 
cu istoria Romei. Din suita De latinis historicis, a rămas de 
la Cornelius Nepos un rezumat al Vieţii lui Cato cel Bătrân, 
pe care Plutarh l-a consultat. În limba latină nu au apărut bi- 
oerafii paralele pe bază de comparaţie, aşa cum scrie Plu- 
tarh, dar din /nstitutio oratoria a lui Quintilian reiese că în 
şcolile de retorică latină se practicau, ca exerciţii, astfel de 
confiuntări comparative. 


* 


Citind cu interes Viețile paralele ale lui Plutarh, rezultă 
clar că autorul nu s-a preocupat cu precădere de evenimen- 
tele istorice ale epocilor când au trăit personajele prezentate. 
Probabil le considera ştiute de publicul căruia i se adresa şi, 
în al doilea rând, Plutarh mărturisea adesea: „eu nu scriu is- 
torie; sunt un biograf”. Acelaşi lucru se poate spune şi de- 
spre implicarea personajelor a căror viaţă o descrie prin eve- 
nimentele contemporane lor. Plutarh se arată foarte zgârcit 
cu amănunte privitoare la viaţa economică şi socială. Intere- 
sul său major s-a îndreptat cu predilecție asupra datelor psi- 
hologice şi educaţionale ale personajelor a căror biografie o 

scria, deşi în mod cert a consultat un imens material docu- 
mentar pentru a-şi da seama de reacţiile eroilor săi. 

În Literatura de specialitate, asupra problemei privitoare 
la modul de documentare şi de compoziţie literară în „Bio- 
grafiile” lui Plutarh, profesorul Nicolae Barbu a publicat la 
Paris, în 1934, o carte care nu lipseşte astăzi din nici o bi- 
bliografie despre Plutarh intitulată Les procédés de la peinture 
des caractères dans les biographies de Plutarque, demonstrând 
cât de puternică a fost influenţa şcolii peripatetice, reprezen- 
tată îndeosebi de Theotiast. asupra lui Plutarh. Şi în „biogra- 
tia” lui Demostene, şi în cea a lui Cicero, cititorul avizat va 
constata în ce măsură temperamentul, formaţia intelectuală 
şi etică a fiecărui personaj în parte îşi spun cuvântul în isto- 
ria lor şi în cele ce au înfăptuit ei. Documentarea lui Plutarh 
în această privinţă este uriaşă. El citează adesea sursa de 
unde a preluat informația. prieten sau duşman al aceluia a 
cărui biografie o scrie. În acest mod credibilitatea naraţiunii 
este în avantaj, îndeosebi datorită faptuai că informaţiile cu- 
lese sunt supuse unui examen critic. Unele sunt acceptate, 
altele nu. Marea lui artă a fost aceea de a combina cu iscu- 
Sinţă versiunea istorică cu analiza psihologică şi morală a 
personajelor pe care le studia pentru a stabili până la urmă 
apropierile şi diferențele lor de comportament. Era o tehnică 
dificilă a compoziţiei biografice, redactată în dublu, studiată 
de astă dată de profesorul Constantin Balmuş. În cartea sa 
Tehnica povestirii la Plutarh, apărută în 1924 şi apoi de N.I. 
Barbu în „Studiul introductiv” care precede propria traduce- 
re a Vieţilor paralele ale lui Plutarh, vol. I, Editura Ştiinţi- 
fică, Bucureşti, 1960. 

Discernământul critic al lui Plutarh este remarcabil. 
Aceasta nu înseamnă că uneori nu făcea şi greşeli, semnalate 
în notele care însoțesc traducerile moderne, sau că nu intro- 


XII 


duce şi el, ca şi alți biografi, amănunte nesemnificative. Dar 
acest balast minor nu prejudiciază cu nimic fondul expunerii 
de mare valoare literară. 


* 


Era normal ca în aceste Vieţi paralele personajul grec să 
vină înaintea celui latin: Demostene-Cicero, de exemplu. 
„ Vieţile” sunt expuse cronologic, dar la sfârşitul lecturii, ci- 
titorul rămâne cu impresia că Plutarh ia întotdeauna ca „mo- 
del” personajul grec. Procedeul vrea să demonstreze că: 
„avem şi noi în trecutul nostru oameni de valoare, poate mai 
deosebiți decât ai voştri”. Bineînţeles, mesajul era adresat 
romanilor, cuceritorii Greciei. 

Ca tehnică narativă Plutarh — deşi stilul în care scrie nu 
poate fi comparat cu acela al marilor stilişti greci, cum a fost 
Platon, de pildă — se pricepe să folosească cu brio elementele 
dramatice în naraţiune, artă dovedită îndeosebi în povestirile 
despre sfârşitul tragic atât al lui Demostene, cât şi al lui Ci- 
cero. Nu lipsesc observaţiile judicioase despre oratoria prac- 
ticată de cei doi mari maeştri la tribuna instituţiilor publice 
Sau la aceea a instanţelor judiciare. Analiştii „Vieţilor para- 
lele” au detectat totuşi pasaje, n-am zice copiate, ci însuşite 
de la predecesori; istoricul preferat al lui Plutarh era Tucidi- 
de; de la Platon a preluat arta dialogului în unele din scrierile 
sale Ezice; de la 'Theofrast, conceptul de ethos, „caracterul”, 
precum şi acela de proairesis, „opţiunea”, „facultatea de a 
lua singur o hotărâre”, atât de des folosite în aprecierile sale 
asupra personalităţilor de care se ocupă. Nu lipseşte nici 
idealizarea unor personalităţi, cum ar fi, printre altele, aceea 
a lui Focion, strateg atenian şi om politic, foarte apreciat de 
contemporanii săi ?. 

2 Viaţa lui Demostene, 10, 3; 4, 5; 14, 1, 2; 23,6 şi 24, |. 

Pentru a încheia aceste consideraţii, se cuvine să cităm 
încă o dată declaraţia lui Plutarh din Viaţa lui Alexandru: seu 
nu scriu istorie cu biografii”. Ceea ce nu înseamnă că isto- 
riografia greacă şi latină, îndeosebi cea din secolul al IV-lea 
î.Chr., apropiată de maniera scrierilor biografice şi axată pe 
principiile aristotelice despre artă şi literatură, nu i-au fo- 
losit. Ca istorici de seamă din secolul al IV-lea î.Chr. se cu- 
vine să-i menţionăm pe Theopomp şi pe Ephoros5, pe Philis- 
tos din Siracuza şi pe Timaios din 'Tauromenion. Ephoros 
este primul istoric grec care a încercat să scrie o istorie uni- 
versală. În „Istoriile” lor se găsesc pasaje de un dramatism 
cutremurător, îndeosebi atunci când sunt inserate povestiri 
despre asedii şi cuceriri de cetăţi, lungi discursuri patetice, 
comparații între personaje importante din viaţa publică. Din 
acest gen de a scrie istorie, dezavuat de Polibiu în Cartea a 
XII-a cea a Istoriei sale, care considera că asemenea interca- 
lări literare şi satirice n-au ce căuta într-o operă istorică — 
Strict pragmatică în viziunea sa — Plutarh a găsit totuşi un bo- 
gat material de inspiraţie. 

În atară de acest material pe care-l cunoştea foarte bine, 
o altă posibilitate de a-şi îmbogăți izvoarele pe care le cerce- 
ta a fost şi conspectarea a numeroase materiale de filosofie, 
îndeosebi din domeniul stoicismului. Pe Epicur nu-l agrea. 
Să nu trecem nici peste folosirea unor autobiografii, romane 
îndeosebi, cum ar fi Memoriile lui Lucius Sulla, pe care le-a 
cercetat pentru biografia acestuia, scrisă în paralel cu aceea 
a spartanului Lysandru. 


3 Vezi Maria Marinescu-Himu şi Adelina Piatkowski, /storia literaturii 
elene, Editura Științifică, 1972, pp. 357-359. 

Din lectura „Biografiilor” sale reiese cu prisosință că 
Plutarh avea discernământ critic. În biografiile lui Demos- 
tene şi Cicero, înfăţişate în ediţia de faţă, se pot citi de multe 
ori observaţii judicioase despre informaţii eronate. Această 
atenţie asupra veracităţii informaţiei culese se observă înde- 
osebi când este vorba despre „Istorii” din secolul al IV-lea 
î.Chr. Pe Duris din Samos, de exemplu, îl consideră nu 
numai exagerat, ci şi fantezist în expunerea sa istorică. 

Se cuvine să nu trecem cu vederea nici constanta preocu- 
pare a lui Plutarh de a confrunta valorile şi scăderile perso- 
najelor de care se ocupă cu atâta talent literar. Printre altele, . 
obişnuieşte uneori să facă o confruntare rezumativă a tot 
ceea ce a scris despre cele două personaje a căror viaţă a 
evocat-o. Un asemenea rezumat încheie şi „Vieţile paralele 
ale lui Demostene şi Cicero”. 


æ 


În perioada postrenascentistă, începând din secolul al 
XVI-lea, opera biografică a lui Plutarh s-a bucurat de mare 
succes. William Shakespeare a folosit textul plutarheic 
pentru unele din dramele sale devenite celebre, printre care 
Iulius Caesar, Coriolan, Antonius şi Cleopatra. Printre per- 
sonalităţile politice care cunoşteau foarte bine opera sa se 
numără Frederic cel Mare şi Napoleon. În limba română Vie- 
tile paralele au început să fie traduse încă din secolul al 
XIX-lea de către Costachi Aristia. O traducere integrală a 
„Vieţilor” se datorează în zilele noastre profesorului Nicolae 
I. Barbu, în 5 volume, Editura Ştiinţifică, 1960-1971. 


ADELINA PIATKOWSKI 


TABEL CRONOLOGIC 
(Plutarh) 


45-46 (d.Chr.) În oraşul Cheroneea (astăzi Kaprena) din 
Beoţia, se naşte Plutarh, descendent al unei familji 
avute şi respectate, în timpul domniei împăratului 
Claudius (41-57). 

60-70 În această decadă a sec. I d.Chr., pe vremea domniei 
lui Nero (57-68) Plutarh studiază la Atena. Audiază 
cursuri la şcoala filosofului Ammonios, de formaţie 
peripatetică, dar şi neoplatonică, precum şi cursuri de 
retorică şi de literatură. 

70-80 În timpul domniei lui Vespasian (69-79) devine ce- 
tăţean al Atenei, este înscris în tribul Leontis şi pri- 
meşte titlul onorific de archon. 

95 Spre sfârşitul domniei lui Domițian (91-96) este ac- 
‘ceptat ca preot în colegiul preoţesc de la Delfi. 
98-117 Pe vremea domniei lui Traian capătă cetăţenia ro- 
mană sub numele gentilic de Mestrius. De asemenea, 
„insignele consulare” (ornamenta consularia), dis- 
tincție acordată ca semn de prețuire celor care sus- 

tineau autoritatea romană în provinciile imperiale. 

80-120 Turnee de conferințe în Asia, Egipt, Italia septen- 
trională şi, în mai multe rânduri, la Roma, unde îşi 

câştigă admiratori şi prieteni, printre care Q. Sosius 
Senecio, căruia îi dedică Vieţile paralele. 

117-118 Hadrian îi confirmă ranpul de consul onorific 
roman. 

127? Plutarh se stinge din viaţă. 

DEMOSTENE 


Epoca istorică în care a trăit Demostene 
(384 — 322 î.Chr.) 


Viaţa zbuciumată a lui Demostene coincide cu ascensiunea 
Regatului macedonean în secolul al IV-lea î.Chr. şi, spre sfârşitul 
vieţii. cu treptata cucerire a Greciei de către regele Filip al Ma- 
cedonici. sprijinit de tânărul său fiu, Alexandru. În a doua jumă- 
tate a acestui secol, Macedoniei i-a revenit un loc unic în istoria 
lumii antice, care s-a terminat o dată cu instalarea puterii romane 
în Balcani (146 î.Chr.). Personalitate de excepţie. Filip nu a ezi- 
tat când a avut ocazia să-l înlăture pe Amyntas, un moştenitor ne- 
vârstnic al tronului macedonean, precum şi pe un alt pretendent 
la tron. Când a preluat puterea în 356 î.Chr., a început cu dibăcie 
şi tenacitate să încerce a deveni stăpânul unui regat universal. În 
tinerete fusese ostatic al tebanului Epaminonda de la care a învă- 
(at cum să alcătuiască o armată puternică şi bine instruită. S-a 
ocupat apoi de reortanizarea regatului macedonean, de institui- 
rea unui aparat financiar eficace şi apoi a început să-şi pună în 
aplicare planurile de cucerire, începând cu Tracia hellespontică, 
ale cărei mine de aur din regiunea Muntelui Pangeu i-au asigurat 
plata ostaşilor de care avea nevoie. Foarte curând au început con- 
flictele cu Liga maritimă ateniană, care avea aliaţi şi posesiuni, 
unde-şi instala cleruhii, pe coastele tracice ale Mediteranei. 

În a doua jumătate a secolului al IV-lea î.Chr. Filip dispunea 
nu numai de teritoriile vecine Golfului Thermaic, până la gura 
Sirymonului, cât şi de cele din jurul Golfului Pagasai. Regele ho- 
tărăşte atunci să-şi creeze o flotă proprie, în stare să înfrunte 

flota ateniană. Litoralul tracic îi punea la dispoziţie tot ceea ce 
avea nevoie: lemnul pădurilor, aurul şi argintul minelor. Când re- 
gele se văzu posesorul a suficiente echipaje de război, macedo- 
nenii nu mai conteneau cu atacurile piratereşti împotriva convoa- 
ielor de vase cu grâne care veneau din ținuturile pontice pentru a 
aproviziona Atena şi alte oraşe greceşti. Concomitent se organi- 
zau raiduri de pradă împotriva insulelor care făceau parte din 
Liga maritimă ateniană. În jurul anilor 350-349 î.Chr., Peninsula 
Chalcidică şi Chersonesul tracic nu intraseră încă sub stăpânirea 
lui Filip. Acesta este momentul care coincide cu o gravă îmbol- 
năvire a acestuia — când Demostene rosteşie prima sa Filipică 
(351 î.Chr.). În forma scrisă în care ne-a parvenit. discursul con- 
(ine o magistrală analiză a momentului istoric prin care trecea 
Alica. Cu luciditate şi ardoare, oratorul scoate în evidenţă greşe- 
lile comise de conducerea politică ateniană şi schiţează un plan 
de măsuri pentru salvarea Cetăţii. Cu toate că discursul a fost 
aplaudat, nu s-a făcut nimic din ceea ce preconizase Demostene. 

Eubulos. unul din magistrații de frunte atenieni, era un om 
ponderat. care dorea pacea cu orice preţ. S-a dovedit a [i şi mai 
târziu cel mai de seamă potrivnic al unui război împotriva lui 
Filip. declanşat de Liga ateniană. Mai mult decât atât. La Atena 
apăruse în această vreme o puternică partidă promacedoneană. 
care-l admira pe Filip şi, nu fără îndreptăţire. căci partizanii 
acestei mişcări vedeau în el pe viitorul conducător al unei expe- 
diții împotriva perşilor. la care. dacă grecii s-ar fi alăturat, ei spe- 
rau să aibă mari avantaje pentru depăşirea crizei prin care trecea 
regimul sclavagist atenian. Numele unora din promacedoneni 
apar pe rând în „Biogralia” lui Demostene scrisă de Plutarh. Ma- 
Joritatea au avut un sfârşit tragic; unii au fost executaţi chiar de 
macedoneni. 

* 

În 349-348 î.Chr. Filip, însănătoşit, trece la acţiune: Sub di- 
ferite pretexte, supune aproape toate oraşele greceşti din Chalci- 
dica afară de Olynthos, care ducea o politică duplicitară. Ceea ce 
nu le-a servit olynthienilor la nimic, căci spre sfârşitul anului 

348 î.Chr. Filip cucereşte Melkyberne, portul Olynthului. Acesta 
este momentul celei de a treia ambasade disperate, trimise de 
olynthieni la Atena. ca să ceară ajutor. În sfârşit, Consiliul de stat 
atenian se hotărăşte să trimită în nord 17 corăbii de război, două 
mii de hopliţi şi trei sute de „cavaleri” (hippeis) care înlocuiau 
trupele de mercenari trimise de bine de rău până acuma. Expe- 
diția ateniană nu a mai apucat să ajungă la timp în Chalcidica şi 
cetatea Olynthos a căzut în puterea lui Filip care a distrus-o, iar 
pe locuitori i-a vândut ca sclavi (sfârşitul anului 318 î.Chr.). 

În aceşti doi ani Demostene a ţinut trei discursuri, cunoscute 
sub denumirea de Olynthicele. Primul a fost pronunţa! cu prilejul 
celei dintâi ambasade trimise de olynthieni la Atena, ca să anunţe 
primejdia ce-i aştepta. În acest discurs Demostene cerea autori- 
lăţilor ateniene, cu argumente convingătoare, să ia măsuri grab- 
nice împotriva invaziei iminente a Greciei de către macedoneni. 
Expunea pe larg pericolul care ameninţa nordul Greciei balca- 
nice şi Strâmtorile Mării Negre. controlate de atenieni. El propu- 
nea măsuri concrete, între altele renunţarea la folosirea mercena- 
rilor şi o nouă distribuţie a fondurilor financiare ale statului. În- 
treg discursul, de o mare forţă oratorică. cu accente patriotice, 
este axat pe previziunea evenimentelor tragice ce se vor întâmpla 
dacă Filip nu va fi oprit la timp în înaintarea sa spre sud. 

În Olynthica a doua Demostene încearcă să demonstreze că 
Filip mai poale fi oprit. Întreg discursul îndeamnă la acţiune. 
Este un discurs a cărui forţă de viziune a viitorului impresionea- 
ză până şi pe cititorul modern dacă se ţine seama de faptul că a 
fost pronunţat de un om care nu era strateg. Victoria — argumenta 
Demostene — va reveni atenienilor datorită justeţei cauzei pentru 
care luptau. Filip — demonstra el — şi-a clădit puterea numai prin 
înşelăciune şi sperjur. În sfârşit, în a treia Olynthică, despre care 
a fost vorba mai sus, Demostene revine în forță asupra necesităţii 
unui echipament de război adecvat luptei împotriva lui Filip şi, 
cu acest prilej, îl atacă direct pe Eubulos, cel care răspundea pe 
atunci de finanţele Atenei şi care avea cu prioritate grijă de ne- 
voiaşii fără mijloace de subzistență, în urma deteriorării vieţii 

publice cetăţeneşti. Adevărul era că Eubulos. fără ştirea lui De- 
mostene, căuta să ajungă la o înţelegere cu Filip. Pentru satisfa- 
cerea acestei dorinţe, el se adresase Tebei, care era în relaţii bune 
cu regele, dornic să ajungă membru al Colegiului Amiicţionilor 
de la Delfi, pentru ca astfel, pe căi ocolite. să se infiltreze în Gre- 
cia centrală. Acţiunea lui Eubulos a avut succes. Primele nego- 
cieri de pace cu Macedonia au început în 347 î.Chr.. când Atena 
a trimis la Pella, noua reşedinţă regală macedoneană după Agai, 
o delegaţie din care făceau parte atât Demostene. cât şi rivalul 
său politic, Eschine. despre care Plutarh vorbeşte adesea în „Bio- 
grafia lui Demostene”. Termenii în care s-au dus tratativele au 
fost mulţumitori pentru ambele părţi şi pacea s-a încheiat în 347 
î.Chr. Filip s-a purtat în aşa fel faţă de grecii din delegaţie, faţă 
"de atenieni îndeosebi, încât simpatia pentru Macedonia a crescut 
simţitor. Chersonesul tracic era lăsat atenienilor. , 
x 
Începând din 346 î.Chr.. în urma păcii de curând încheiate, 
cunoscută sub denumirea de „pacea lui Philocrates”, numele ne- 
gociatorului atenian care a purtat tratativele cu Filip. regele îşi 
asumă rolul de arbitru în litigiile care-i despărțeau pe grecii din 
nordul şi din centrul Greciei balcanice. Era cel mai bun prilej 
pentru Macedonean să-şi întărească poziţia în Consiliul Amlic- 
{ionilor de la Delfi. unde, în sfârşit. intrase. Avea acum un drept 
oficial să se amestece în toate situaţiile conflictuale care izbuc- 
neau între greci. La un an după încheierea păcii. în 346 î.Chr.. o 
delegaţie lărgită a cetăţilor-stat greceşti se afla din nou la Pella, 
în scopul de aplanare a conflictelor care minau buna înţelegere. 
Situaţia expusă de ambasada în care se aflau din nou Demostene 
şi Eschines, n-a putut fi clarificată. Aşa încât Filip a profitat de 
prilejul care i se ivise, a trecut prin Termopile şi, odată ajuns în 
Focida, sub pretextul de a o salva de duşmanii pe care îi avea în 
Consiliul Amfictionic, şi-a început jocul. În felul acesta Filip îşi 
vedea visul cu ochii: era solicitat chiar de greci să se amestece în 
treburile lor interne. Când în 346 î.Chr. a fost ales în unanimitate 
preşedinte al Jocurilor Pythice de la Istmul din Corint, în semn 

de dezaprobare, Demostene a rostit un discurs cunoscut sub nu- 
mele Pentru pace în care, deşi îşi arăta nemulţumirea asupra 
celor ce se întâmplau. rămâne totuşi de părere că, deocamdată, 
pacea trebuie salvată. A fost un discurs rostit concomitent cu cel 
al nonagenarului Isocrate, intitulat simplu Filip, cu subtitlul 
„Scrisoare deschisă către Pilip”. Cunoscut promacedonean, 
Isocrate susţinea de ani de zile proiectul unei campanii comune 
ereco-macedonene împotriva Persiei, ale cărei bogății — susţinea 
el — erau singurul mijloc de a scoate din criză statele din Grecia 
balcanică, confruntate cu mizeria. Nu-i mai puţin adevărat că 
discursul lui Isocrate rămâne un document care conţine date con- 
crete asupra stării de lucruri nemulțumitoare din Grecia balcani- 
că. fapt care, până la urmă, a şi dus la cucerirea ei de către ma- 
cedoneni. ` 


La Atena, rivalitatea dintre partidele pro şi contra Mace- 
doniei creştea pe zi ce trece. În 344 î.Chr. Demostene. susţinut cu 
fermitate de Hypereides şi de Lycurgos. consideră că este de 
datoria lor să facă un turneu de conferinţe în cetăţile-stat din Pe- 
lopones pentru a le lămuri de primejdia ce le amenința. Filip a 
protestat, trimițând o ambasadă la Atena. Acesta este pentru De- 
mostene prilejul rostirii celei de a doua Filipice, care începe prin 
eXhortaţia: „Atenieni, făceţi-vă datoria, căci Filip este şi va ră- 
mâne duşmanul de temut al Greciei” (344-343 î.Chr.). 

Intervalul de pace care durează de la 346 până la 341 î.Chr. 
a fost folosit de Filip pentru consolidarea poziţiei sale în Pelopo- 
nes, unde îşi oferea cu generozitate sprijinul tuturor adversarilor 
Spartei. Nici nordul nu era uitat. În Tessalia, regele devine con- 
«ducătorul Ligii tessaliene, nu se ştie prin ce mijloace. Ochii con- 
ducătorilor Atenei începeau însă să se deschidă. În 343 î.Chr. as- 
cendența lui Demostene, precum şi cea a susținătorilor săi. deve- 
nise atât de mare. încât Philocrates, cel care semnase în 346 
î.Chr. ca prim reprezentant al Atenei pacea cu Filip, a fost exilat, 
iar Eschine, acuzat de trădare în [aţa Adunării Poporului, abia a 
scăpat să nu fie şi el exilat. În duelul oratoric care a avut atunci 

loc între el şi Demostene s-au spus multe lucruri neadevărate, de- 
formate, dar totuşi argumentele majore ale acuzațiilor aduse de 
Demostene se întrevăd foarte clar. Cea mai gravă se referea la 
cumpărarea conşliințelor cu aur macedonean. 

* 

În anul 342-341 î.Chr. veşti neliniştitoare pentru Filip ve- 
neau dinspre Tracia. Regele s-a văzul nevoit să conducă spre 
nord o expediţie militară în Bazinul Dunării de Jos. care a durat 
zece luni. Regele însă nu a depăşit cursul Dunării — ceea ce avea 
să facă mai târziu fiul său, Alexandru — şi nici nu a pătruns în 
Scythia Minor. Pe teritoriul actualului Plovdiv a înfiinţat o 
reşedinţă regală. Philippopolis. ale cărei urme, din păcate, au fost 
inundate de apele unui lac de acumulare. Prezenţa macedoneană 
devenea astfel o primejdie reală pentru Chersonesul tracic, prilej 
pentru Demostene de a rosti a treia Filipică. Nu cu multă vreme 
înainte, atenienii trimisescră în Chersones un nou lot de coloni 
(clerouchoi). nu fără să întâmpine dificultăţi venite din partea 
localnicilor. După Filipica a treia Demostene rosti la un scurt in- 
terval şi discursul Despre Chersones (primăvara anului 341 
î.Chr.). A patra Filipică este datată de Dionys din Halicarnas în 
acelaşi an, fapt contestat de majoritatea exegeţilor operei lui De- 
mostene. Cu acest prilej oratorul a făcut şi o călătorie în Propon- 
tida, unde izbuteşte să convingă cetăţile Bysantion şi Perinthos 
să iasă de sub „.protscţia” macedoneană. Filip nu a întârziat să-i 
atace pe răsculați. în ajutorul cărora soseau corăbii de război, 
bine echipate, din Rhodos şi din Chios. Dându-și seama că nu are 
sorţi de izbândă într-o bătălie pe mare, regele n-a mai insistat. Nu 
lupta niciodată când situația îi era nefavorabilă. 

* 

Experienţa îi arătase lui Filip că, deocamdată. un atac în 
Chersones:ar fi fost imprudent. În consecinţă, se hotărî să dea un 
atac decisiv împotriva Aticii. În planul de combatere propus de 
Demostene împotriva atacului macedonean intra o alianţă te- 
bano-ateniană. Dar mersul evenimentelor a fost cu totul altul. 

Fără a zăbovi, Filip trece de Termopile şi se fortifică la Ela- 
teea, cetate din Focida duşmană Tebei (340-339 î.Chr.). În faţa 
acestei situaţii, Beoţia se afla în mare încurcătură. S-au făcut de- 
mersuri diplomatice. la care a participat şi Demostene, pentru 
rezolvarea crizei. Totul s-a dovedit a fi inutil. Lui Filip nu i-a fost 
greu să spulbere forţele reunite ale grecilor. Trecând de pasul Pa- 
rapotamoi, regele i-a întâmpinat pe greci în câmpia de la Chero- 
neea (338 î.Chr.). Alexandru. acum în vârstă de optsprezece ani, 
comanda cavaleria macedoneană. Demonstrativ. Demostene par- 
licipa la luptă ca simplu hoplit. Bătălia. condusă cu abilitate de 
Filip, a fost decisă de Alexandru atunci când a izbutit să spargă 
linia de front susţinută de tebani. Batalionul „sacru” teban, înte- 
meiat de Epaminondas, a rezistat până la ultimul om. Atenienii, 
care stiferiseră pierderi grele. s-au retras. Filip, victorios, a des- 
fiinţat Liga tebană. acuzând-o de trădare. căci îi fusese aliată. În 
schimb, faţă de Atena. unde acum răsunau voci promacedonene, 
care cereau pace, Filip s-a purtat neaşteptat de blând. S-a conve- 
nit înapoierea prizonierilor de război atenieni, în număr de peste 
2000. şi cea a corpurilor celor căzuţi pe câmpul de luptă. Mace- 
donia ocupă însă Chersonesul tracic la care atenienii țineau atât 
de mult şi unde instalaseră numeroase cleruhii. Filip, fără să ţină 
seama de nimic, spre bucuria lui Isocrate. care încă mai trăia, a 
propus înființarea unei uniuni de state elenice sub supravegherea 
sa. În 338 î.Chr. Filip i-a invitat pe toţi grecii care participaseră 
la ostilităţi să se întrunească la Corint, într-un mare Congres pan- 
elenic, Synedrion, pentru a pune bazele acestei uniuni. Nu se ştie 
precis dacă oratorii atenieni care susţinuseră cauza războiului, 
grup din care făcea parte şi Demostene, au fost acum predaţi ma- 
cedonenilor, adică în 338 sau mai târziu, în 335 î.Chr.. după 
moartea lui Filip şi distrugerea Tebei de către Alexandru. Opţiu- 
nile sunt pentru a doua variantă. Nu a trecut mult timp şi Filip, 
în 337 î.Chr., propune Consiliului delfic pe care-l înființase cu un 
an înainte ca grecii să participe la expediţia pe care el o pregătea 
de mult împotriva „barbarilor” din Asia, conduşi odinioară de 
Xerxes în Grecia balcanică. Propunerea a fost primită cu entu- 

ziasm. Atena făgăduia să participe cu o puternică flotă. Era însă 
evident că noua Ligă panelenică, înfiinţată sub autoritatea Ma- 
cedoniei, nu cra „Uniunea” visată de Isocrate. Între timp, retorul 
murise la o vârstă foarte înaintată. În primăvara anului 337 î.Chr. 
Filip era deja pregătit pentru marile sale planuri de cucerire a 
Asiei. Dar în ajunul plecării a fost asasinat în urma unui complot 
pus la cale de fosta sa soţie, Olympias, mama lui Alexandru, care 
fusese repudiată de rege în favoarea unei soţii mai tinere. 
* 

După încetarea din viaţă a lui Filip. care a produs rumoare în 
toată Grecia. regele a fost onorat cu o scriere istorică, Philippika. 
redactată de Theopompos. care cuprindea istoria Greciei şi a Ma- 
cedoniei între anii 359-336 î.Chr. Alexandru a izbutit să preia 
puterea. deşi era înconjurat de duşmani atât în Macedonia. cât şi 
în Grecia. Tânărul rege a ştiut să se orienteze foarte hine. Mai în- 
1âi de toate s-a îndreptat spre Grecia, unde, la Atena. partida anti- 
macedoneană în frunte cu Demostene jubila (anul 336 î.Chr.). În 
Grecia a făcut repede ordine, iar apoi s-a angajat într-o pericu- 
loasă campanie în Tracia. ale cărei faze au fost relatate de Ptole- 
meu, fiul lui Lagos, viitorul rege-diadoh în Egipt, şi reproduse 
apoi de Arrian în Anabasis Alexandrou (Expediția lui Alexan- 
dru). Cartea I, cap. 3-4. De astă dată Alexandru, spre deosebire 
de Filip, a trecut Dunărea şi a luptat. fără nici un rezultat concret, 
împotriva geților şi a sciţilor. Ca adversar l-a avut pe puternicul 
rege Dromichetes. După această performanţă, el tot a izbutit ceva 
şi anume să ia sub jurisdicţia puterii macedonene cetăţile gre- 
ceşti de pe ţărmul de vest al Mării Negre, la sud de gurile Dună- 
rii. După o tradiţie păstrată tot de Arrian, cu zece ani mai târziu, 
Alexandru se gândea la posibilitatea stabilirii unei rute co- 
merciale între Bactria şi Pontul Euxin prin nordul Mării Caspice. 

+ 

În cursul anului 335 î.Chr. situaţia din Grecia nu se amelio- 
rase. A fost de ajuns să se răspândească zvonul că Alexandru ar 
fi pierit la nord de Dunăre, unde într-adevăr se rătăcise, datorită 
abilității localnicilor, că o mare răscoală antimacedoneană a şi 

izbucnit la Teba, susţinută de Atena, dar şi de cetăţi-stat din Pe- 
lopones. Spre consternarea tuturor, Alexandru şi-a făcut apariţia 
în faţa întăriturilor Tebei, însoţit de focidieni, cei mai aprigi duş- 
mani ai iebanilor. Cetatea Tebei a căzut. iar măcelul care a urmat 
a fost de nedescris. În calitatea sa de Preşedinte al Consiliului fe- 
derativ grec de la Corint, ca urmaş legal al tatălui său, Alexandru 
a cerut Consiliului să hotărască pedeapsa cuvenită Tebei. Sen- 
linţa a fost ca Teba să fie rasă de pe [aţa pământului. iar supra- 
vieţuitorii să fie vânduți ca sclavi. La ordinul lui Alexandru a fost 
cruţată doar casa în care trăise Pindar. 


Faţă de această groaznică pedeapsă, grecii au avut o compor- 
tare laşă. Adunarea Poporului de la Atena, care, la propunerea lui 
Demostene cu câteva săptămâni mai înainte hotărâse 'să ajute 
Teba aflată în primejdie. acum. la propunerea lui Demades, de- 
creta trimiterea unei delegaţii la Alexandru. care să-i aducă feli- 
citări. Cum era şi firesc, regele a cerut acm. şi nu în expediţia 
precedentă. ca Demostene şi ceilalţi oratori care-l susţinuseră pe 
acesta să-i fie predaţi. Cu acest prilej, Demades, cunoscut pro- 
macedonean. a mers în fruntea unei misiuni la Alexandru pentru 
a-l ruga să îngăduie ca oratorii să fie judecaţi de tribunalele ate- 
niene. Cum Alexandru avea alte griji, a admis cererea. 


Iarna anului 334 î.Chr. a fos. destinată unor vaste pregătiri de 
război şi a unor minuţioase măsuri de securitate, luate în vederea 
expediției în Asia. Au urmat campaniile de cucerire. conduse de 
Alexandru, aproape a întregului teritoriu asiatic, cu unele excep- 
ţii; în 327 î.Chr. el s-a căsătorit cu Roxana, o prințesă din Samar- 
kand. 


În timpul îndelungatei absenţe a lui Alexandru, ocupat cu ex- 
tinderea imperiului ce-l întemeiase, de tip oriental, numeroşi gu- 
vernatori, macedoneni sau greci, au fost dovediţi de trădare. Unii 
au fost executaţi. Alţii au fugit înainte de reîntoarcerea regelui. 
Un caz aparte a fost acela al guvernatorului din Babylon, Harpa- 

los, renumit pentru viaţa de desfrâu şi pentru scandaloasele 
cheltuieli ce le făcea. Acest fost „prieten” (philos) al lui Alexan- 
dru — care avea să joace un rol însemnat în sfârşitul tragic al lui 
Demostene — s-a refugiat mai întâi la Tarsos. în Cilicia. De aici, 
împreună cu o gardă de 6000 de mercenari şi cu imensa sumă de 
7000 de talanţi, furată din tezaurul regal, a plecat pe mare spre 
Grecia balcanică, unde îşi închipuia că va fi primit cu braţele 
deschise. Dar atenienii, prudenţi. nu-l primiră. EI se întoarse 
atunci spre capul Tainaron, unde îşi lăsase banii şi oamenii, timp 
în care cererea de extrădare şi sosise din partea lui Philoxenos, 
reprezentantul oficial al puterii macedonene în Asia Mică. O dată 
cu cererea de exirădare se întorsese la Atena şi Harpalos, adu- 
când cu sine de astă dată numai 700 de talanţi. Atenienii l-au re- 
ținut, iar banii au fost depuşi în tezaurul public în vederea pre- 
dării lor către macedoneni. Cum, necum, Harpalos a izbutit să 
fugă şi să se întoarcă la Tainaron, unde a fost asasinat de o con- 
juraţie. O comisie din care făcea parte şi Demostene a primit sar- 
cina păstrării tezaurului adus de Harpalos. Dar, spre consternarea 
tuturor, înainte ca membrii comisiei să fi întocmit un raport, s-a 
constatat că din cei 700 de talanţi rămăseseră doar 350. Imediat 
s-a deschis o anchetă încredinţată Areopagului, tribunalul su- 
prem al Atenei pentru crime de ordin politic. Cercetările au în- 
ceput. S-au formulat învinuiri şi s-au rostit bănuieli. unele înte- 
meiate, şi anume că Harpalos ar fi mituit pe mulţi. Printre cei im- 
plicaţi au fost atât Demade. cât şi Demostene. În cele din urmă, 
oratorul a recunoscut că a primit de la Harpalos 20 de talanţi, pe 
care, declara el, i-a folosit pentru Theorii. gratuităţi pentru vi- 
zionarea spectacolelor din Atena (Plutarh, Demostene, cap. 26 şi 
27). Prietenii săi l-au ajutat însă să treacă de acest impas şi să 
plătească numai o amendă de 5 talanţi. Plutarh povesteşte pe larg 
acest moment critic din viaţa lui Demostene. 
* : 

În toiul acestui scandal în Grecia se răspândiseră veşti despre 
moartea lui Alexandru, de astădată adevărate. Atena a şi dat sem- 
nalul răscoalei. I se alăturară Cetăți din nord-vestul şi din nordul 

Greciei, precum şi un corp de 5000 de mercenari, întorşi din 
Asia, unde luptaseră în solda lui Alexandru. În faţă acestei si- 
tuaţii critice, guvernatorul Macedoniei. Antipatros, a reacţionat 
imediat. În luna august 322 î.Chr., la puţin timp după stingerea 
din viaţă a lui Alexandru. în preajma localităţii Crannon din 
“Tessalia, coaliția greacă de răsculați a fost împrăştiată. Atena 
urma de aici încolo să fie supravegheată de o garnizoană mace- 
doneană. Se cerea extrădarea lui Demostene, a lui Hypereides şi 
a partizanilor acestora. Prins de oamenii lui Antipatros, Ilyperei- 
des a fost executat, iar Demostene s-a refugiat în templul lui Po- 
seidon din mica insulă Calauria, unde a fost urmărit de oamenii 
lui Antipatros. Văzând că nu are nici o şansă de salvare, s-a 
otrăvit. Acest sfârşit al duşmanului consecvent şi neîmpăcat al 
Macedoniei, care a fost marele şi neobositul orator Demostene, 
este redat de Plutarh cu un tragism zguduitor. 


384 
364 
360 
359 


TABEL CRONOLOGIC* 


Anul naşterii lui Demostene. 

Demostene intentează proces tutorilor săi. 
Demostene este ales trierarh. 

Filip devine regentul statului macedonean; rege în 
356. 


357-355 Războiul aliaţilor împotriva Atenei. 


357 
356 


355 


354 


Filip cucereşte Amfipolis şi Pidna. 

Filip cucereşte Potideea. Începutul războiului sa- 
cru. Foceenii ocupă Delfi. 

Demostene pronunţă discursul Împoriva lui Lep- 
tines. 

Filip intervine în Tessalia. 


354-353 Demostene pronunţă discursul Despre symmo- 


352 


rii, Filip este oprit în înaintarea sa spre sud. 
Atenienii barează trecerea lui Filip la Termopile. 
Demostene compune discursul Împotriva lui Aris- 
tocrales. 


352-351 Demostene pronunţă discursul Pentru megapoli- 


351 
349 


348 


tani; în acelaşi an rostește discursul Despre liberta- 
tea rhodienilor. 

Demostene pronunţă prima Filipică. 

Filip atacă Olynthul. Demostene pronunță cele trei 
Olynthice. 

Expediția ateniană în Eubeea şub comanda lui 
Focion. Căderea Olynthului. 


* Toţi anii din acest tabel se referă la secolul IV î.Chr. (n.r.) 

347-346 Demostene devine membru al Consiliului ate- 


346 


nian (Boulé). 

Demostene face parte din delegația ateniană care 
tratează pacea cu regele Filip. Se încheie aşa-nu- 
mita pace a lui Philocrates, negociatorul atenian al 
discuţiilor. Demostene, susținut de Timarchos, îl 
acuză pe Eschine de participarea nesatisfăcătoare la 
convorbiri. Pronunţă discursul Despre pace. 


346-345 Eschine intentează proces de calomnie împo- 


344 


343 


341 


340 


triva lui Timarchos. 

Demostene parcurge în misiune oficială oraşele- 
stat din Pelopones pentru a le convinge să nu adere 
la promisiunile înşelătoare ale lui Filip. Pronunţă a 
doua Filipică. 

Regele Filip cere revizuirea tratatului de pace în- 
cheiat de Philocrates. Hypereides îl dă în judecată 
pe Philocrates şi obţine condamnarea lui. Demoste- 
ne procedează la tel faţă de Eschine, pentru com- 
portarea acestuia în tratativele de pace din 346 şi 
obţine şi el câştig de cauză. 

Demostene ţine discursul Despre Chersones. Ceva 
mai târziu, Filipica a treia, urmată de Filipica a pa- 
tra, considerată neautentică. 

O expediţie ateniană sub comanda lui Focion plea- 
că în Eubeea pentru a-i alunga pe macedonenii care 
ocupaseră insula. 

La propunerea lui Aristonicos, lui Demostene i se 
conferă o coroană de aur pentru serviciile sale 
aduse patriei. 

În aceeaşi vară Filip atacă Byzantion şi Perinthul. 
Atenienii consideră neavenit tratatul de pace al lui 
Philocrates. 

340-339 Demostene obţine un rang înalt în conducerea 


339 


338 


337 


flotei ateniene. Prezintă legea despre trierarchie 
care este votată. 

Războiul amfictionic. Demostene obţine pentru 
Atena alianţa mai multor cetăţi-stat din Pelopones, 
inclusiv a Tebei din Beoţia. 

Bătălia de la Cheroneea. Filip triumfă. Pacea lui 
Demades. Demostene pronunţă Epiraful pentru cei 
morţi pentru patrie. În iarna acelui an are loc Con- 
gresul de la Corint, întrunit de Filip. 

Demostene deţine funcţii publice de importanţă 
majoră: inspector al fortificațiilor Cetăţii Atena şi 
preşedinte al unor ceremonii religioase (Theorika) 
ținute la festivități. 

Propunerea lui Ktesiphon de ai se acorda o coroană 
lui Demostene pentru merite deosebite. Propunerea 
este boicotată de Eschine. 

Moartea lui Filip urmată de răscoale în Grecia. 
Alexandru distruge Teba şi cere să-i fie predaţi ora- 
torii care i se dovediseră potrivnici. 

Plecarea lui Alexandru în marea sa expediţie din 
Asia. 

Demostene se opune cererii lui Alexandru ca Atena 
să-l ajute. 

Agis, regele Spartei, este învins de Antipatros la 
Megalopolis. 

Procesul Despre coroană. 

Incidentul sosirii lui Harpalos la Atena. Demostene 
este implicat. 

Demostene, dovedit vinovat, este condamnat la o 
amendă de 5 talanţi, dar este salvat de prietenii săi. 

138) 


Moartea regelui Alexandru (iunie). Războiul 
lamiac. 

Înfruntându-i pe macedoneni, atenienii sunt învinşi 
la Crannon şi la Amorgos. Demostene revine în 
patrie. Aici este condamnat la moarte la propunerea 
lui Demades. Se sinucide în insula Calauria, unde 
îşi căutase refugiul de sulpicant la templul lui 
Poseidon. 


Viaţa lui Demostene 


| Cel care a scris Elogiul lui Alcibiade pentru vic- 


toria obținută de acesta în cursa de care de la Olympia! 
— fie că este vorba de Euripide, după opinia care preva- 
lează, fie de altă persoană, susține, da, Sosius Senecio? 
— că prima condiţie pentru a te bucura de fericire este 
aceea să aparții unei cetăţi renumite. În ce mă priveşte, 
consider că pentru cel care năzuieşte să fie fericit, de 
cea mai mare importanţă se arată a fi caracterul şi dis- 
poziţia sufletească. Faptul de a fi avut părinţi originari 
dintr-o regiune puţin cunoscută, neînsemnată, nu mi se 
pare că se deosebeşte întru nimic de cel care, eventual, 
are o mamă lipsită de frumuseţe şi mică de statură. 
Într-adevăr, ar fi ridicol dacă cineva s-ar arăta convins 
că Iulis. care constituie doar o infimă parte din Ceos?, 
la rândul ei câtuşi de puţin o insulă mare, precum şi 
Egina — pe care un Atenian ar fi vrut s-o scoată din raza 
de vedere a portului Pireu — aşa cum ai scoate o aşchie 
din ochi“ — au fost în stare să ne dea actori şi poeţi de 
valoare, dar niciodată părinţi ai unui om înzestrat cu 
simţul dreptăţii, stăpân pe sine5, înţelept şi mărinimos. 
De altfel, este verosimil să credem că în cetăţile lipsite 

de renume şi mici ca întindere, acele meşteşuguri care 
se practică pentru câştig, cât şi cele aducătoare de fai- 
mă, să nu poată prospera, în vreme ce virtutea, aseme- 
nea unei plante viguroase, în stare să se susţină singu- 
ră, îşi înfige rădăcinile în orice loc, cu condiţia să fie 
cultivată de cineva cu o natură extrem de bună şi cu un 
suflet ales. De aici conchidem că nici noi, dacă nu vom 
fi în stare să judecăm lucrurile cum trebuie, şi tot aşa, 
să nu ne ducem viaţa, acest fapt să nu-l punem pe sea- 
ma obscurităţii locului nostru de naştere, ci pe pro- 
priile noastre scăderi. 


1. În „Biogralia” lui Alcibiade (11, 8), Plutarh îi atribuie lui Euripide 
un elogiu (encomion) în versuri adresat lui Alcibiade. Acest elogiu este ci- 
tat şi de Tucidide în Istoria Războiului Peloponesiac (VI, 16, 2). 

2, Sosius Senecio era unul din prietenii împăratului Traian; în repe- 
tate rânduri, şi anume în anii 99, 102 şi 107 a fost consul, ceea ce la Ro- 
ma se numea vir consularis. Plutarh i-a dedicat Vieţile paralele, precum 
şi lucrarea numită Symposiaká (Convorbiri la banchete) în nouă cărţi. 

3, lulis era oraşul de reşedinţă din Insula Ceos. Faima Cetăţii s-a răs- 
pândit datorită faptului că era patria marelui poet Simonides (sec. IV-V 
î.Chr.), precum şi a nepotului acestuia, Bacchilides, de asemenea poet ta- 
lentat. 

4. Atenianul de care este aici vorba nu-i nimeni altul decât Pericle. 
Cf, Plutarh, „Biografia lui Pericle”, 8, 7. 

5. În gr. autarkes, „cel care se ajută singur”. Posibilă aluzie la părin- 
ţii lui Aristofan care erau coloni, împroprietăriți cu pământ în Egina. 


2 În orice caz, acel care îşi propune să ia drept su- 


biect o biografiel care se va întocmi după date biblio- 
grafice nu la îndemâna oricui, nici provenind din infor- 
maţii culese de la rude şi prieteni”, ci din surse cu totul 

aparte, cât mai divers răspândite, ei bine, un asemenea 
om, de fapt, s-ar cuveni cu prioritate, mai presus de 
orice, să trăiască într-o cetate renumită, iubitoare de 
frumos, cu mulţi locuitori. Aşa încât, chiar având la 
dispoziţie un mare număr de cărţi, de toate genurile, şi 
putând astfel obţine, datorită atenţiei acordate reterin- 
telor ce le conţin, toate datele de care are nevoie — ceea 
ce presupune o cercetare serioasă — este firesc ca unele 
din aceste date să fi scăpat cercetătorilor anteriori lui, 
dar să se fi păstrat în tradiţie; iată-l acum pe biograf în 
postura de a publica o lucrare unde nu este posibil să 
lipsească nimic din ceea ce este necesar. 

Eu, care trăiesc într-un orășel? unde de bunăvoie am 
locuinţa, pentru a nu-l face să fie şi mai mic decât este, 
pe când mă aflam la Roma, precum şi în alte localităţi 
din Italia pe unde m-am oprit, n-am avut timpul nece- 
sar să învăţ bine limba latină din cauza obligaţiilor 
mele politice şi a îndatoririlor ce le aveam în calitate 
de protesor de filosofie. Urmarea a fost că am început 
târziu, la o vârstă înaintată, să citesc texte latine. Am 
făcut însă o experienţă unică, dar adevărată: mi-am 
propus nu atât să înţeleg şi să învăţ înţelesul cuvintelor, 
cât, mai degrabă, semnificaţia lor în context, bazân- 
du-mă pe cunoştinţele pe care într-un anumit chip mi le 
făcusem. În consecinţă, perspectiva de a percepe fru- 
museţea şi concizia unei expuneri literare latine, figu- 
rile retorice şi armonia ei, precum şi toate celelalte ele- 
mente care împodobesc discursul, o consideram plă- 
cută, deloc lipsită de farmec. În afară de acestea, prija 
necesară şi deprinderea nu sunt nici ele de disprețuit. 
Se potrivesc mai ales pentru acela care dispune de timp 

liber, la o vârstă potrivită, ca să aibă asemenea preocu- 
päri, atât de ambiţioase. 


L În text, historia pentru bios, „biografia”: cuvânt întrebuințat şi în 
alte scrieri ale lui Plutarh. 

2, În text procheiroi: persoane apropiate, rude şi prieteni, 

3. Cheroneea, în Beoţia, oraşul de baştină al scriitorului, pe care 
Plutarh nu l-a părăsit niciodată. Cf. De E apud Delphos, 384. 


3 Din acest motiv, în expunerea din această carte, 
despre Demostene şi Cicero, a cincea din ciclul Vieţilor 
paralele. voi lua în consideraţie, confruntându-le cu na- 
tura fiecăruia, dispoziţiile lor sufleteşti, plecând de la 
cele ce-au înfăptuit şi de Ia politica pe care au dus-o. Cu 
toate acestea, voi omite să compar discursurile unuia cu 
discursurile celuilalt şi să-mi fac o părere despre 
întrebarea care din cei doi oratori a fost mai mare şi mai 
abil. După cum spune Ion: „Delfinul pe uscat este lipsit 
de forţă” |; în schimb, Caecilius?, excesiv în toate, nu a 
luat în seamă acest proverb, deşi a avut îndrăzneala să 
publice o confruntare între elocinţa demostenică şi cea 
ciceroniană5. Este de asemenea posibil, dacă maxima 
„Cunoaşte-te pe tine însuţi” ar fi la îndemâna oricui, să 
nu fi fost considerată o prescripţie de ordin divinf. Pe 
cât se pare, încă de la bun început, divinitatea, atunci 
când l-a plăsmuit pe Cicero în aşa chip încât să-l facă 
asemănător lui Demostene, a atribuit naturii ce-o avea 
multe trăsături caracteristice, identice cu cele ale lui 
Demostene. Printre altele, dragostea de glorie şi de li- 

bertate în viaţa politică, dar şi lipsa de curaj la vreme de 
primejdie şi de răzbunare. Mai mult decât atât. Pe cât 
înţelegem, a introdus şi multe elemente asemănătoare 
în întâmplările petrecute în viaţa lor. După părerea mea, 
în afară de ei, nu pot fi găsiţi alţi doi oratori care, fără 
renume la început, lipsiţi de însemnătate, să fi devenit 
potentaţi, mari personalităţi, angajați în lupte împotriva 
regilor şi a tiranilor; amândoi au pierdut o fiică, amân- 
doi au fost alungaţi din patrie, s-au reîntors într-o au- 
reolă de glorie, apoi din nou au fugit şi au căzut în mâna 
vrăjmaşilor, ca în cele din urmă să-şi piardă viaţa în 
aceleaşi împrejurări în care concetăţenii lor îşi pierdeau 
libertatea. Prin urmare, dacă natura şi soarta se întâm- 
plă uneori să se ia la întrecere, întocmai unor meşte- 
şugari, este greu să te dai cu părerea dacă nu cumva 
natura i-a făcut asemenea pe cei doi şi în privinţa carac- 
terului şi a faptelor săvârşite. Există şi posibilitatea ca 
soarta să le fi hărăzit circumstanţe asemănătoare în 
viaţă. Se cuvine însă să vorbim mai întâi despre cel care 
a trăit înaintea celuilalt. 


1. Ion din Chios (ca 480-421 î.Chr.) a fost un renumit poet dramatic, 
autor de tragedii şi de drame satirice, din opera căruia au rămas puţine ci- 
tate extrase. Bruno Snell, în Tragicorum Graecorum Fragmenta (1958), 
i-a publicat [ragmentele. 

2. Este vorba despre Caecilius din Kale Akte (sec. I î.Chr. — sec. I 
d.Chr.) retor, filolog şi istoric, autor al unei Ars retorica, al tratatului 
Despre stilul celor zece oratori şi al unei Comparaţii între Demostene şi 
Cicero, citată aici de Plutarh. Convins susţinător al principiilor retorice 
ale şcolii alticiste, s-a dovedit a fi un aprig adversar al „Tratatului despre 
sublim”, atribuit lui Longinus. Vezi M. Marinescu-lHimu şi A. Piatkow- 
ski, Isroria literaturii eline, Editura Ştiinţifică, 1972, p. 566. 

3. Adevărul este că şi Plutarh, la rândul lui, a publicat o asemenea 
contruntare. 

4 Părintele lui Demostene, care avea acelaşi nume 
ca şi fiul său, după o însemnare a lui Theopomp! apar- 
ținea păturii aristocratice din Atena”, denumit fiind şi 
„fabricantul de săbii” 3, deoarece avea un mare atelier 
unde se fabricau arme, precum şi sclavi pricepuţi, care 
lucrau în această meserie. În ce o priveşte pe mama, 
oratorul Eschine pretinde că era fiica unui anume 
Gylon, exilat din Cetate“ sub acuzarea de trădare şi a 
unei soţii de origine barbară’. Nu mă pot pronunţa dacă 
este vorba de un adevăr sau de o calomnie mincinoasă. 

Când Demostene era de şapte aniS, tatăl său a mu- 
rit lăsându-l cu o stare inaterială destul de bună”. După 
o estimare globală, averea pe care o moştenea era cu 
puţin inferioară sumei de 15 talanţi; şi cu toate acestea 
a avut parte de mari pagube, datorită tutorilor săi care-l 
jefuiră de o parte din bunuri şi îi administrară incorect 
bruma ce-i mai rămăsese. S-a ajuns până acolo încât nu 
s-au mai putut plăti lecţiile băiatului, motiv pentru care 
Demostene nu a căpătat o educaţie care se cuvenea 
dată unui tânăr de condiţie liberă. Dar aceasta este 
doar o părere. Pe de altă parte, aşa ceva s-a întâmplat 
şi datorită faptului că era debil şi slăbuţ din fire, ceea 
ce a determinat-o pe mama lui să nu-i permită să se 
obosească. În consecinţă, profesorii nu-l supuneau la 
eforturi. De la bun început era plăpând, cu o sănătate 
şubredă până într-acolo că cei care i-au fost colegi i-au 
dat porecla răuvoitoare de Batalos. După unii, acesta 
era un flautist efeminat, pe care Antiphanes îl luase în 
batjocură într-o mică dramă comică”. După alţii, era un 
poet care scria versuri licenţioase, destinate să fie cân- 

tate la beţie. Mai menţionez şi faptul că pe acea vreme 
în Attica era denumită „batalos” acea parte a corpului 
pe care nu se cuvine s-o numeşti. O altă poreclă care, 
după câte se spune, i-a fost dată, era aceea de Argâs!9 
— datorită faptului că avea un fel de a se purta arţăgos 
şi aspru. Adevărat este că unii poeţi denumesc argas 
şarpele; fie datorită telului său de a se exprima, care 
provoca o impresie neplăcută printre cei care-l ascul- 
tau. Tot Argas era şi numele unui poet care compusese 
cântece (nomoi) puţin valoroase şi plictisitoare!!. Dar 
despre toate acestea, cum zice Platon, destul. 


1. Theopomp din Chios, care a trăit în secolul al IV-lea î.Chr., este 
autorul unei lucrări intitulate Philippika (Istoria lui Filip), care depăşeşte 
cu mult istoria Greciei şi a Macedoniei de pe vremea domniei lui Filip, 
regele Macedoniei (382-356 î.Chr.). Era, de fapt, aşa cum o consideră 
Polibiu, o istorie universală în care numele lui Demostene, aprigul duș- 
man al lui Filip, revine de cinci ori. Istoria” lui Theopomp a fost una din 
principalele surse consultate de Plutarh când a scris Viaga lui Demostene. 

2. În er. hoi agathoi ândres: „oamenii buni”, în sensul de „nobili 
opuși celor „răi şi „.proşti”: hoi kakoi. Această anlinomie se întâlneşte 
deseori în opera pozţilor greci din secolele VII şi VI î.Chr., pe vremea 
când cetăţile-stat erau răvăşite de lupte civile pentru preluarea puterii. 
Unul din cei mai aprigi susţinători ai cauzei aristocrației locale a fost 
poetul Theognis din Megara (sec. VI î.Chr.). 

3. În gr. machaira, nu înseamnă sabie, ci un cuţit preluat de greci din 
Orient, de formă încovoială, armă extrem de periculoasă. 

4. Din Atena. 

5. Problema originii etnice a bunicii lui Demostene a dat naştere la 
multe comentarii răuvoiloare încă din antichitate — între altele a fost fo- 
losită ca armă de atac de către Eschine, temutul adversar al lui Demos- 
tene. Totul se baza pe promulgarea unei legi emise de Pericle în 451 
î.Chr., care prevedea că un cetăţean atenian trebuie să aibă ambii părinţi 
de cetăţenie ateniană. Cu toate acestea, împotriva lui Demostene, care a 
avut duşmani, niciodată nu a fost depusă o cerere de a i se lua cetățenia, 

sub pretextul originii scite a bunicii lui, ceea ce înseamnă probabil că 
Demostene se trăgea dintr-o familie de rezidenţi atenieni din Bosfor, 
unde se refugiase Gylon, bunicul lui Demostene, acuzat că părăsise în 
mâinile inamicului o cetate din Pont, unde era comandantul unei gami- 
zoane ateniene. 

6. După unele afirmaţii făcute de însuşi Demostene, de pildă în 
prima sa pledoarie împotriva tutorilor ce-i avusese, se pare că era ceva 
mai mare de şapte, dacă nu chiar de opt ani. În Corpus nr. XXVII. 

7. Un patrimoniu de 14 talanţi. Ibidem. 

8. Condiţia fiului unui cetăţean de drept. 

9. Antiphanes din Smima sau din Rhodos (ca 408-330 î.Chr.) a fost 
un renumit poet comic din secolul al IV-lea î.Chr., iniţial contemporan 
cu Aristofan şi apoi cu Menandru. Fragmente din opera sa se săsesc în 
Comicorum Atticorum Fragmenta (CAF), Edmonds-Maxwell. 

10. Eschine (Catalog II, 99) susţine că această poreclă a primit-o 
"Demostene abia atunci când i-a dat în judecată pe foştii săi iutori, 
pornind împotriva lor un proces care i-a adus renume. ` 

11. Menţionat doar de Aulus Gellius în Noprile attice, III, 13, ca 
autor de cântece de banchet. 


5 Pe cât se spune, iată care a fost începutul hotărârii 


sale de a se dedica oratoriei. Oratorul Callistratos! se 
afla în tribunal ca să-şi apere cauza în procesul ce-i 
fusese intentat pentru Oropos. Lumea stătea cu sufletul 
la gură ca să asculte dezbaterile, fie pentru marele ta- 
lent al oratorului, a cărui faimă ajunsese la culme, fie 
deoarece despre procedura judiciară (praxis) se făcuse 
mare vâlvă. Demostene află că profesorii şi pedagogii 
săi se înţeleseseră între ei să asiste la proces. El izbuti 
prin rugăminţi şi promisiuni să-şi convingă propriul 
pedagog să-l ia şi pe el la dezbateri. Acesta avea cunoş- 
tinţe printre oamenii însărcinaţi să deschidă porţile 
tribunalelor şi, în felul acesta, obţinu locuri unde băia- 
tul putea să se aşeze şi să asculte vorbitorii fără a fi 

văzut. Callistratros câştigă în mod strălucit procesul şi 
îşi atrase o nemărginită admiraţie. În schimb, Demo- 
stene resimți un sentiment de invidie în faţa acestui 
triumf, văzându-l pe orator copleşit de mulţimea care-l 
felicita. Nu-i mai puţin adevărat că a recunoscut cu 
acest prilej şi admirat forţa elocinţei, astfel plăsmuită 
prin natura ei încât să fie în stare să pună stăpânire şi 
să domolească orice. 

Urmarea a fost că a părăsit studiul altor discipli- 
ne, cât şi orice altă preocupare potrivită la tânăra lui 
vârstă, propunându-şi un singur ţel: să-şi dedice orice 
străduinţă elocinţei, pentru a intra şi el în rândul ora- 
torilor. i 

Deşi în acele vremuri Isocrate? ținea încă cursuri 
de elocință, a preferat să-l aleagă ca maestru pe Isaios 
sau, după câte pretind unii, pentru că orfan fiind, nu-şi 
putea permite să-i plătească lui Isocrate suma de zece 
mine, tarif fixat pentru cursurile lui. Este însă posibil 
ca el să fi preferat oratoria lui Isaios?, care se dovedise 
a fi mai eficace şi mai potrivită pentru scopuri practice. 
Cu toate acestea, Hermipposf susţine că a găsit în nişte 
Memorii (Hypomnemata) anonime însemnarea că De- 
mostene ar fi fost şi elevul lui Platon şi că a tras mari 
foloase pentru compoziţia discursurilor sale din audie- 
rea acelor cursuri. Şi Ctesibios“ notează că Demostene, 
pe ascuns, datorită lui Callias din Siracuza$, a avut ac- 
ces la operele lui Isocrate şi ale lui Alcidamas”, pe care 
le-a studiat cu multă atenţie. 

1. Callistratos, om politic atenian din prima jumătate a sec. al IV-lea 
î.Chr., a fost unul dintre strategii care au participat la războiul din Corint 
(322-320 î.Chr.) şi promotor al înfiinţării celei de a doua Ligi Ateniene. 
Vezi A.Piatkowski, O istorie a Greciei, Editura Albatros, 1988, pp. 241 
şi urm; 243; 248 şi urm. 

2. Marele. retor şi orator atenian din sec. al IV-lea î.Chr. (436-338 
î.Chr.), totodată şi renumit profesor de retorică. Spre sfârşitul vieţii, susțină- 
torul înfiinţării unei uniuni panelenice sub suvemarea Atenei. Simpatizant al 
regelui Filip al Macedoniei şi, ca atare, adversar al lui Demostene. Prin dis- 
cursurile sale sprijinea proiectul ca grecii să panicipe la expediţia macedo- 
neană pregătită de Filip împotriva Persiei. Vezi M. Marinescu-llimu și A. 
Piatkowski, /sroria literaturii eline, op.cit., p. 312-376. 

3. Retor atenian (cca 420-350 î.Chr.), originar din Eubeea. Cele 11 
discursuri care s-au păstrat integral de la Isaios se referă în exclusivitate 
la procese de moștenire. Se înţelege de ce Demostene l-a ales printre ma- 
gişirii săi. Ibidem, 370-371. 

4. Erudit şi istoric de la sfârşitul sec. al II-lea î.Chr., originar din 
Smima. Pentru că fusese elevul lui Callimah i se zicea „Callimacheanul”. 
Principala sa lucrare intitulată Bioi (Biografii), cuprinde o imensă canti- 
tate de informaţii despre oamenii de stat, retorii şi filosofii din vremea sa. 
„Vieţile” lui Hermippos au constituit unul din principalele izvoare de do- 
cumentare şi pentru Diogenes Laertios. Vezi A. Frenkian, Izvoarele filo- 
sofiei greceşti, în Diogenes Laentios, Despre vieţile şi doctrinele filoso- 
filor, Editura Academiei, Bucureşti, 1963, p. 51. Reeditare, Editura Poli- 
rom, laşi, 1998. În Viaţa lui Demostene, Plutarh îl citează de patru ori, cf. 
Cicero, Brutus, 121; Tacit însă, în Dialogus de oratoribus infirmă orice 
legătură între Demostene şi Platon. 

5. Autor al unui tratat minor Despre filosofie, citat în Pseudo — 

- Plutarh Vieţile celor zece oratori, 844 C; D. 

6. Ibidem. 

7. Alcidamas din Efea, retor şi sofist; discipol al lui Gorgias, a fost unul 
din cei mai aprigi adversari ai lui Isocrate pe care-l atacă în lucrarea sa 
intitulată Despre autorii de discursuri scrise sau, cu alt titlu, Despre sofişti. 


6  Cânda ajuns la majorat, prima sa grijă a fost 
aceea de a intenta procese tutorilor săi, tot el fiind cel 
care a scris pledoariile ce se cuveneau rostite. Dar ad- 

versarii săi au găsit la rândul lor tot felul de portiţe de 
scăpare legale şi au intentat şi ei procesel. Demostene 
însă — după cum spune Tucidide”, supunându-se unor 
obositoare exerciţii nu lipsite de pericol şi istovitoare, 
izbuti să câștige cauza, fără însă a recăpăta nici cea mai 
mică parte din moştenirea părintească. Pe de altă par- 
te, capătă curaj în a se exprima şi, într-o mare măsură, 
experienţa pe care i-o oferea practica. Nu lipsea nici 
pustul căpătat pentru onoruri, nici sentimentul de 
putere care apar în dezbaterile publice, aşa încât începu 
să ia cuvântul în public şi să se preocupe şi de treburile 
politice. Apoi, întocmai lui Laomedon şi Orchomenosf 
— se spune că acesta, pentru a se vindeca de o.afecțiune 
a splinei, la sfatul medicilor, începu să facă lungi plim- 
bări în urma cărora se restabili — reluă participarea la 
concursuri, al căror premiu era o coroană şi, încă în aşa 
măsură, încât deveni unul dintre cei mai buni alergători 
de cursă lungă. Aşa s-a întâmplat şi cu Demostene. 
Aşadar, dedicându-se iniţial oratoriei pentru a pune 
regulă în treburile lui particulare, urmarea a fost că, 
odată obţinută abilitatea şi forţa de expunere, căpătă şi 
prioritate asupra concetăţenilor săi în materie de 
probleme politice cu ocazia dezbaterilor care se ţineau 
de la tribună, întocmai unor întreceri atletice5. Cu toate 
acestea, când s-a prezentat pentru prima oară în faţa 
Adunării Poporului (demos a fost întâmpinat cu gălă- 
gie şi râsete nestăpânite, provocate de straniul său mod 
de a vorbi, deoarece în discursul ce-l ţinea perioadele 
păreau că se amestecă una cu alta, motiv pentru care 
ideile expuse deveneau plictisitoare şi exagerat pre- 
lungite. Pe cât se pare, mai avea şi vocea slabă, pro- 

nunţarea nesigură şi respiraţia scurtă. Acest din urmă 
defect îl constrângea să-şi întrerupă perioadele, ceea ce 
contribuia la întreruperea discursului. Până la sfârşit 
renunţă la Adunare şi, o dată, în vreme ce se plimba 
adânc descurajat prin Pireu, a fost observat de Euno- 
mos Triasios”, deja în pragul bătrâneţii. Acesta îl mus- 
tră, pentru că, îi explica el, deşi oratoria lui se apropia 
destul de mult de cea a lui Pericle, se trăda pe sine în- 
suşi datorită unei timidităţi excesive şi unei slăbiciuni 
de expresie supărătoare. În loc să înfrunte curajos mul- 
timile, fără nici un efort în a-şi întări fizicul, pentru 
viitoare înfruntări, se lăsa pradă lipsei de vlagă:. 


|. S-au păstrat cinci discursuri ale lui Demostene (Corpus XXVII- 
XXXI) rostite împotriva 1utorilor. Trei, împotriva lui Aphobos şi două 
împotriva lui Onetor, cumnatul lui Aphobos. 

2. Tucidide, /sroria războiului peloponesiac, 1, 18, 3: „Grecii, Ateni- 
eni şi Lacedemonieni, fără întrerupere, de la războaiele medice şi până 
la războiul peloponesiac, când încheiau tratate de pace. când se răz- 
boiau între ei, când cu aliaţii lor. Aşa s-au pregătit temeinic pentru lupte, 
au devenit din ce în ce mai pricepuţi, exercitându-se chiar în timp ce fn- 
fruntau primejdiile“. Traducere de N.I. Barbu, Editura Ştiinţifică, 1966. 

3. Cu toate acestea, Demostene, în discursul XXXI, 80 (din Corpus) 
afirmă că tot a izbutit să recapete ceva. 

4. Personaj necunoscut. 

5. Nu se cunoaște împrejurarea în care Demostene a luat pentru 
prima oară cuvântul în Boulé, „Sfatul deliberativ al Atenei”, alcătuit din 
500 de membri care aveau sarcina să pregătească textele de legi pentru a 
[i votate în Ecclesia, „Adunarea Poporului”. Se ştie doar atât. Primul său 
mare discurs politic a fost acela Despre symmorii. Svymmoria era o reuni- 
une de circa 60 de cetăţeni avuţi din Cetatea Atenei care avea îndatorirea 
să contribuie (în sensul de sponsorizare) la anumite îndatoriri publice, 
printre altele, întreţinerea flotei ateniene. lar prima sa pledoarie în [aţa 
unui tribunal, discursul Împotriva lui Leptines (Corpus XX), ambele 

ținute probabil în anul 354 î.Chr. La această dată Demostene nu avea 30 
de ani, vârsta considerată de atenieni potrivită pentru începutul unei 
cariere politice. 

6. În text demos, „„poporul” pentru Ecclesia, „Adunarea Poporului”. 

7. Personaj necunoscut. 

8. Se ştie că, pentru a-şi corecta respiraţia, Demostene s-a adresat 
unui actor renumit, Neoptolemos, care i-a dat lecţii de dicţiune. Pseudo- 
Plutarh, Vieţile celor zece oratori, 844 F. 


7 După câte merge vorba, se mai spune că a mai 
avut o cădere şi cu un alt prilej. Pornise înapoi, pe dru- 
mul spre casă, protund tulburat şi abătut când iată, ală- 
turi de el. apăru actorul Satyros! care îl însoţi o bucată 
de drum. Demostene i se destăinui cât este de amărât, 
explicându-i că în ciuda faptului că dintre toţi oratorii 
el era cel care se străduia cel mai mult — punându-și în 
joc până şi sănătatea fizică — nu se bucura de simpatia 
publicului”, în timp ce marinari beţi, inculţi erau ascul- 
taţi şi dominau tribuna’. Nimeni în schimb nu-i acorda 
lui, Demostene, nici cea mai mică atenţie. „Spui ade- 
vărul, Demostene”, îi replică Satyros. „Eu însă te voi 
vindeca repede şi degrabă de această pacoste cu con- 
diţia să-mi reciţi un vers oarecare din Euripide sau din 
Sofocle,” Demostene rosti câteva versuri după care 
Satyros reluă recitarea aceloraşi versuri, declamân- 
du-le într-un mod artistic, cu exprimarea cuvenită până 
într-atât de frumos, încât lui Demostene i se părură cu 
totul altele decât cele pe care le recitase el. Aşa a ajuns 
să se convingă că prin arta declamaţiei discursul capătă 
frumuseţe şi grație, că exerciţiul aproape nu contează 
dacă nu este luat în seamă modul potrivit de a prezenta 

subiectul şi exprimarea. Consecința a fost că Demos- 
tene şi-a construit un adăpost subteran (fatageion), 
care s-a păstrat până în zilele noastre. Aici cobora zil- 
nic pentru a-şi modela vocea, pentru a declama şi a-şi 
întări vocea; adesea rămânea aici câte două, trei luni 
fără întrerupere, aşa încât, până în cele din urmă, chiar 
dacă ar fi vrut, de ruşine nu îndrăznea să iasă. 


1. Satyros era unul din cei mai renumiţi actori tragici de la Atena în 
sec. al IV-lea î.Chr. P. Ghron-Bistagne, Recherches sur les acteurs dans la 
Grèce antique, Paris, 1976, p. 355. În Pseudo-Plutarh, Vitae X or. 845 B, 
pentru actorul consultat de Demostene este dat un alt nume: Andronicos. 

2. Ceea ce Îl afecta foarte mult. 

3. Aluzie la duşmanul lui, Demades, care fusese marinar. 


8 În afară de aceasta, până şi întâlnirile, şi conver- 
saţiile cu oameni străini, fie şi cele de lucru îi dădeau 
prilej să facă exerciţii. De îndată ce rămânea singur, 
cobora în adăpostul subteran şi repeta una după alta 
faptele puse anterior în discuţie, precum şi argumen- 
taţia adusă. Discursurile pe care întâmplător le auzise, 
le trecea în revistă, le prelucra în sentinţe (gnomai) şi 
în perioade (periodoi) şi astfel, prin corecturi şi felurite 
schimbări, transforma tot ceea ce-i fusese spus de un 
altul, cât şi cele spuse de el altcuiva. De aici i-a venit 
faima că nu era talentat, că se bizuia doar pe abilitatea 
şi pe forța oratorică dobândită printr-un neîntrerupt 
exerciţiu; pe cât se părea, faptul că nu era uşor să-l auzi 
improvizând părea a fi un semn sigur <pentru această 
prezumţie>; şi încă ceva. Adesea, pe când stătea aşezat 

în Adunarea Poporului, se întâmpla ca asistenţa să-l 
cheme pe nume. Ei bine, el nu se prezenta la tribună 
până ce nu reflecta la cele ce avea de spus, fără a fi 
pregătit. Din acest motiv mulţi alţi demagogi îl luau în 
derâdere, iar Pytheas! a spus că argumentele lui miro- 
seau a „neputinţă”. Ceea ce era o batjocură. Demostene 
însă îi dădu un răspuns plin de duh: „Aşa o fi, Pytheas, 
dar lampa mea şi a ta nu asistă la aceleaşi spectacole!” 
Faţă de altă lume însă nu dezminţea cele ce se spuneau 
despre el, ci dimpotrivă, admitea că rosteşte discursuri 
care chiar dacă nu erau în întregime scrise mai dinain- 
te, nu înseamnă că erau şi lipsite de un plan prestabilit. 
Şi susţinea că acela care se preocupă de ce are de spus 
este un partizan al democraţiei. Grija de a-ţi pregăti 
discursurile implică un anume respect faţă de audi- 
toriul din Ecclesia (demos). Şi invers. A nu te preocupa 
de modul în care auditoriul receptează mesajul unui 
discurs este ceva tipic unui regim oligarhic, care se 
sprijină mai mult pe violenţă decât pe convingere. 

În privinţa lipsei de curaj pentru a improviza se 
mai citează şi următoarea întâmplare: atunci când, o 
dată, asistenţa din Ecclesia făcea gălăgie împotriva lui 
Demostene, însuşi Demades? se ridică în picioare şi, 
improvizând, îi veni în ajutor. Ceea ce în schimb 
Demostene n-a făcut niciodată pentru Demades. 


1. Personaj care va fi din nou citat în capitolele 21, 2; 27, 2, 4, 5; cf. 
„Biogratia” lui Cicero de Plutarh, 50, 4. Pytheas ducea o viaţă depravată 
şi era renumit pentru insolenţa sa. Aluzia pe care o face aici este obscenă. 

2. Demades era un celebru orator al timpului, totodată şi om politic; 
cariera şi-a început-o ca susţinător al partidei promacedonene din Attica, 
rămânându-i fidel până la sfârşitul vieții. Numele său este legat de 
tratativele de pace duse de atenieni cu Filip, regele Macedoniei, după 

bătălia de la Cheroneea (august 338 î.Chr.). Informaţia se găseşte la 
Diodor, Biblioteca istorică, XVII, 15, 3. Vezi A. Piaitkowski, O istorie a 
Greciei, op. cit., p. 281. Bătălia de la Cheroneea era ultima etapă a unui 
şir de victorii obținute de Filip împotriva Tebei care, în anul 338 î.Chr. 
(primăvara) încheiase o alianţă cu Atena împotriva lui Filip. În revista 
„Atene e Roma”, serie nouă, 36, 1991, pp. 70-83, M. Marzi publică o 
dare de seamă asupra activităţii lui Demades în acest timp, intitulată 
Demade politico e oratore. După moanea lui Filip şi plecarea lui 
Alexandru în Orient, Demades se bucură de mare trecere la Atena. 
Ulterior însă a fost acuzat că ar fi participat la ajutorul dat de Atena lui 
Harpalos (323) şi, în consecinţă, i s-a retras cetăţenia. Vezi A. Piatkow- 
ski, op.cit., p. 328 şi urm. Iarpalos era unul din oamenii de încredere ai 
lui Alexandru, trezorier al Statului macedonean pentru Asia, care, nu se 
ştie din ce motive, îl trădase pe Alexandru şi venise la Atena, unde a cerut 
azil politic. Cererea sa nu a fost satislăcută..Lui Demades cetăţenia i-a 
fost însă redată în 322 î.Chr., când Atena a avut din nou nevoie de el, 
după moartea lui Alexandru, în tratativele pe care le-a dus cu Antipatros, 
regentul Macedoniei, la acea vreme împutemicit şi cu conducerea Asici 
Mici. Guvematorul macedonean fusese nevoit să treacă în Peninsula 
Balcanică în umna unci revolte a grecilor. Atena, aţâţată de Demostene la 
revoltă, a cedat în fata forţelor macedonene, iar oratorul s-a refugiat în 
Calauria, o mică insulă, unde a fost găsit de oamenii lui Antipatros şi 
unde s-a sinucis. Unul din cei care au redactat sentinţa de moane a lui 
Demostene a fost şi Demades. Vezi cap. 28, 2. Cf. Plutarh, Focion, 26. 
Sfârşitul tragic al lui Demostene este descris în cap. 31, 4-6. 


9 par atunci, s-ar putea întreba cineva, cum se face 
că Eschine! îl numea pe Demostene „omul cel mai 
demn de admiraţie” pentru curajul dovedit în dis- 
cursurile sale?. Sau cum de s-a întâmplat că a fost sin- 
gurul care s-a sculat să ia cuvântul împotriva nesfâr- 
"şitei revărsări de vorbe goale a lui Python din Byzan- 
tion? ? Să ne amintim şi împrejurarea în care Lamachos 
din Smyrna! a compus un encomion în cinstea regilor 

Filip şi Alexandru — presărat cu multe atacuri la adresa 
tebanilor şi a olynthienilors — pe care l-a citit la Olym- 
pia — prilej pentru Demostene de a se ridica în picioare 
şi de evoca citând fapte şi aducând probe, toate benefi- 
ciile venite din partea grecilor de care s-au bucurat 
barbarii şi locuitorii Chalkidei şi, dimpotrivă, toate su- 
ferinţele provocate de cei care-i adulau pe macedoneni. 
El a izbutit în aşa măsură să întoarcă în favoarea sa 
atenţia auditoriului încât, în cele din urmă, sofistul, de 
frica tumultului care a urmat, a luat-o la goană pără- 
sind solemna Adunare. 

Pe cât se pare, aşadar, Demostene înţelesese în 
cele din urmă că însuşirile lui Pericle nu se potriveau 
cu ale sale deşi, cu toate acestea, îl pizmuia şi îi imita 
elocinţa, modul de exprimare la tribună, precum şi obi- 
ceiul de a nu se pripi să ia cuvântul în orice fel de con- 
fruntări. Şi aceasta deoarece reţinuse faptul că măreţia 
lui Pericle provenea din acest mod de comportare. 

Adevărul era că Demostene nu căuta faima oca- 
zională şi rareori, din voinţă proprie, îngăduia ca forța 
sa oratorică să depindă de caz. Nu încape îndoială că 
discursurile pe care le rostea erau mai îndrăzneţe, mai 
.„ulente decât cele pe care le-a redactat în scris — dacă 

umva este să dăm crezare lui Eratosthene, lui De- 
.etrios din Phaleron şi poeţilor comici$. Erathostene 
afirmă că cel mai adesea Demostene, când lua. 
cuvintul, părea inundat de furia bacchică. Demetrios, 
că a rostit acel jurământ în versuri în faţa Adunării 
Poporului, de parcă era posedat de o inspiraţie divină: 
„Jur pe țarină, pe izvoare, pe fluvii şi pe râuri”. 

Unul din poeţii comici îl numea „flecar”, un altul”, 
punându-l la stâlpul infamiei pentru obiceiul său de a 
vorbi în antiteze, zice aşa: 

<A> „Relua, întocmai cum ai formula. 

<B> l-ar plăcea lui Demostene să adopte o 
asemenea «perioadă».” 
atară dacă, pe Zeus, Antiphanes nu cumva a făcut o 
glumă referitoare la discursul despre Halonesost, o 
insulă referitor la care Demostene, Atenianul, îşi 
sfătuia concetăţenii să nu să fie luată, ci reluată de la 
Filip, mizând doar pe silaba iniţială. 


|. Eschine (cca 389-314 î.Chr.) a fost cel mai aprig adversar al lui 
Demostene. Retor şi orator de talent, ca om politic, alături de Demades, 
s-a arătat a fi unul din cei mai fideli susţinători ai partidei promacedo- 
niene din Attica. De la Eschine s-au păstrat trei discursuri politice: Împo- 
triva lui Timarchos; Despre falsa ambasadă şi Împotriva lui Kresiphon. 

2, Adevărul este că în discursul său Împotriva lui Kresiphon (Compus 
III, paragraful: 152), Eschine se mărginea să opună „.curajul”, „talentul 
oratoric” al lui Demostene neputinței acestuia de a îndeplini acţiuni utile 
patriei. Plutarh suprimă însă cuvintele de blam pentru a reaminti numai 
aprecierile elogioase. 

3. Python din Byzantion era omul de încredere al regelui filip al 
Macedoniei. În 343 î.Chr. Filip l-a invitat la Atena cu scopul de a-şi asi- 
gura bunăvoința atenienilor pentru planurile sale de a extinde influența 
macedoneană în Pelopones. 

4. Menţionat de Pseudo-Plutarh în Vieţile celor zece oratori, 845 c. 
Acest Lamachos, pe care Plutarh îl socotește drept originar din Terina, 
s-a aflat întâmplător cu Demostene la Olympia, unde oratorul conducea 
o delegaţie ateniană (vara anului 324 î.Chr.) venită aici să ia o hotărâre 
în privinţa cererii lui Alexandru de a [i recunoscut de greci ca pogorând 
dintr-o filiaţie divină. O a doua cerere a Macedoneanului era mai pro- 
zaică. Reîntoarcerea macedonofililor exilați în cetăţile lor de baştină. 

5. Primele victime ale expansiunii macedonene în habitatul egeic. 

6. Plutarh citează pe scurt surse demne de încredere. Eratosthene, 
originar din Cyrenaica, poet şi erudit din sec. al III-lea î.Chr. Mai este o 
dată citat în 30, 3. Fost discipol al lui Calimah, din 246 î.Chr. a devenit 
directorul Bibliotecii din Alexandria. Preocupările sale ştiinţifice şi lite- 
rare erau multiple. A rămas însă celebru pentru studiile sale de geografie 
şi matematică, printre altele, măsurători ale globului pământesc. Deme- 
trios din Phaleron, discipol al lui Theofrast, eminent om politic, a condus 
Atena timp de zece ani, între 317 şi 307 î.Chr., cu modestul titlu de 
„supraveghetor al Cetăţii” (epimeleres tes poleos). Este posibil să [i scris 
o „Biografie” a lui Demostene. În orice caz, faptul că era împutemicitul 
regelui Cassandros al Macedoniei nu contribuie să fie socotit drept un 
„admirator” al lui Demostene. Viaţa lui este cunoscută datorită lui 
Diogenes Lacnios, op.cit., V, 75-85. Cât despre poeţii comici la care se 
referă Plutarh, nu se ştie prea mult. În secolele IV şi III î.Chr., dramele 
comise prezentate publicului atenian conţineau atacuri virulente şi injurii 
la adresa oamenilor politici. Faptul că Plutarh îi menţionează, înseamnă 
că avea încă la dispoziţie textul pieselor despre care vorbeşte. Eventual, 
le cunoştea din bibliografia consultată. 

7. Acest „altul? este probabil poetul comic Antiphanes, menţionat 
ceva mai jos, la vocativ (sec. IV î.Chr.), totodată autor al unei „.Biografii” 
a lui Alexandru. Mai este citat în capitolul 4, 6 cu referire la o dramă co- 
mică în care îşi bătea joc de flautistul supranumit „Batalos”, „.Elemina- 
tul”, poreclă care i se dădea şi lui Demostene. Vezi mai sus nota 9 la cap. 
4. De asemenea, Comicorum Atticorum Fragmenta, Emonds-Maxwell, 
II, 80. În Diogenes Laertios, op.cir., H, 108, se mai găseşte şi o altă in- 
formaţie despre defectul de pronunțare a sunetului rho de către Demos- 
tene inserată în versurile unui poet comic anonim, publicate de Meinecke 
în Comicorum Graecorum Fragmenta, IV, 618. Este posibil ca acest poet 
să fi fost unul şi acelaşi cu cel pe care-l denumea ,flecar” şi îşi bătea joc 
de el că nu poate pronunţa pe rho (rhopoperperethes). 

8. Discursul despre Halonnesos face parte din Corpus-ul demoste- 
nic, dar nu a fost pronunţat de Demostene, ci de un anume Hesesippos în 
anul 343, cu ocazia ofertei făcute de regele Filip atenienilor ca să le îna- 
poieze mica insulă Halonnesos, ocupată de pirați în schimbul renunţării 
la atitudinea ostilă ce o aveau faţă de el. Aşadar, Filip nu „dădea” şi 
„redădea” insula atenienilor, stăpânii de drept. 

10 în rest, toată lumea era de acord asupra faptului 
că datorită însuşirilor sale naturale, Demades! era de 
neîntrecut. Cu improvizările ce le făcea întrecea dis- 
cursurile ponderate şi bine pregătite de Demostene. 
Ariston din Chios? ne-a transmis o părere a lui Theo- 
frast despre aceşti doi oratori o dată când fusese în- 
trebat ce anume crede despre Demostene, în calitate de 
orator. El a răspuns: „Este un om demn de Cetatea sa”; 
iar despre Demades: „Este un om care depăşeşte Ceta- 
tea”5. Acelaşi filosof povesteşte că Polyeuct din Sphet- 
tion!, unul din oamenii politici ai timpului, declarase 
că „Demostene era un excelent orator”, dar că „„Focion 
era mai viguros, deoarece izbutea să concentreze 
într-un discurs foarte scurt un număr cât mai mare de 
idei”. Pe cât se spune, însuşi Demostene de câte ori 
Focion suia la tribună pentru a aduce contraarg umente 
la afirmaţiile făcute de el, se adresa astfel susținătorilor 
săi: „se înalţă coasa care-mi amenință cuvântările...”. 
Nu este însă limpede dacă această reacțiune în sufletul 
lui Demostene era provocată de abilitatea retorică a lui 
Demades sau dacă nu cumva de modul de viaţă al 
acestuia şi de renumele de care se bucura. El îşi dădea 
bine seama de taptul că nu era de ajuns o singură 
vorbă, un singur semn venit de la cineva care se bucură 
de încrederea altcuiva ca să depăşească în forţă nume- 
roasele şi lungile perioade. 


1. Vezi mai sus nola 2 de la cap. 8. 
2. Ariston din Chios (sec. III î.Chr.) era un filosof stoic, autor al unei 
lucrări intitulată /mporriva retorilor; mai este încă o dată citat în capi- 

tolul 30, 1. În mica biografie pe care i-o face Diogenes Laertios în „Vie- 
tile filosofilor”, VII, 160-164 (vezi Diogenes Laertios, Despre vieţile şi 
doctrinele filozofilor, traducere din limba greacă de C.I. Balmuş, 
„Biblioteca pentm toţi“ nr. 1469-1470, Editura Minerva, Bucureşti, 
1997), este înfățișat ca un om ciudat, care pretindea că „scopul existenţei 
umane este o viaţă de totală indiferenţă faţă de orice intermediar între 
virtute şi viciu”. L-a cunoscut personal pe Zenon şi a scris un tratat 
Despre opiniile Ini Zenon. 

3. În gr. hyper ten pălin. 

4. Polyeuct era un susţinător fidel al lui Demostene. Biografia sa se 
găseşte la Pseudo-Plularh, Vieţile celor zece oratori, 846 C. Mai este ci- 
tat în capitolul 13, 6 şi în capitolul 23, 4. A fost ambasador atenian în Pe- 
lopones în 3-443 şi a făcut parte din grupul oratorilor ceruţi să-i fie predaţi 
lui Alexandru (23, 4) în urma acţiunilor antimacedonene organizate de 
Demostene după distrugerea Tebei de către macedoneni în septembrie 
335 î.Chr. E 

$. Focion (cca 397-318 î.Chr.) a fost strateg atenian, totodată şi un 
om politic de vază. Filomacedonean declarat, era firesc să devină adver- 
sar al lui Demostene. Plutarh, care i-a scris biografia în Vieţile paralele, 
l-a confruntat cu romanul Cato Minor. Şi Focion a panicipat alături de 
Demades la tratativele duse de Atena după bătălia de la Cheroneza (338 
î.Chr.) (vezi nota 2 de la cap. 8), iar după războiul lamiac, care a fost o 
mare răscoală a grecilor împotriva macedonenilor, după moartea lui Ale- 
xandru (323 î.Chr.) s-a arătat de acord cu instalarea unei gamizoane ma- 
cedonene la Atena. 


ii După câte relatează Demetrios din Phaleron!, 


care mărturiseşte că aceste spuse le-a auzit chiar de la 
Demostene — oratorul îşi îngrijea propriile defecte 
fizice făcând următoarele exerciţii: a scăpat de pro- 
nunţarea nu tocmai clară a cuvintelor şi de bâlbâială şi 
a izbutit să articuleze bine cuvintele pronunţând, dis- 
cursurile cu pietricele în gură; pentru a-şi întări vocea 
vorbea alergând şi parcurgând străzile în salturi, în 
vreme de declama niscaiva discursuri sau versuri 

dintr-o singură răsuflare; acasă avea o oglindă mare în 
faţa căreia se aşeza şi începea să facă exerciţii de de- 
clamaţie. Se povesteşte că un oarecare s-a dus la el 
pentru a-i cere asistenţă juridică la un proces. Omul îi 
povesti că un tip îi trăsese palme. „Nu-i adevărat, îi 
răspunse Demostene, n-ai păţit nimic din cele po- 
vestite!” Atunci clientul, ridicând vocea, strigă: „Cum 
aşa, Demostene, eu n-am păţit nimic?”. „Pe Zeus, re- 
plică oratorul, abia acum aud vocea unui om care a su- 
ferit o nedreptate şi a fost lovit!” Până într-atât consi- 
dera că sunt demne de încredere tonul vocii şi expresia 
în ce priveşte efectul celor rostite. Modul său de a se 
exprima plăcea nespus mulţimii, în timp ce persoane 
cu gust rafinat, printre care şi Demetrios din Phaleron, 
îi considerau vulgar modul de a se exprima lipsit de 
elevaţie şi de vigoare. Hermippos notează că Aision, 
căruia i se ceruse să vorbească despre oratorii de odi- 
nioară, comparativ cu cei din vremea sa, a spus că acei 
care îi ascultau nu-şi puteau reţine admiraţia asupra 
modului frumos (eukosmos) şi plin de măreție (mega- 
loprep€s) în care ei se adresau Adunării Poporului. Cu 
toate acestea, o dată citite cuvântările lui Demostene, 
ele se dovedeau a ti mult superioare celor vorbite, da- 
torită grijei cu care erau redactate, cât şi pentru forţa de 
expresie ce o cuprindeau. Inutil de a mai insista asupra 
faptului că discursurile sale scrise sunt severe, aspre. 
Dar, pe de altă parte, în replicile pe care le dădea im- 
provizând, ştia cum să mânuiască arma ironiei. Odată, 
când Demades a spus: „Pe mine să nu mă înveţe 
scroafa care o învaţă pe Atena” 2 Demostene i-a răs- 
puns prompt: „Dar această Atenă mai ieri a fost vene- 

rată la Kollytion”, în timp ce comitea un adulter”. 
Atunci când un hoţ, supranumit „omul de bronz” a în- 
cercat să-l atace privitor la veghile sale nocturne, când 
îşi redacta discursurile, i-a răspuns: „ştiu că te supără 
faptul că eu ard lampa. Dar voi, atenieni, să nu vă 
miraţi de furtişagurile la care sunteţi supuşi, dat fiind 
că avem hoţi zămisliţi din bronz şi locuinţe cu ziduri 
de arpilă”. Prin urmare, chiar dacă aş mai avea de spus 
şi alte lucruri pe această temă, precum şi altele, prea 
bine ştiute, mă voi opri totuşi aici. Celelalte aspecte ale 
firii şi ale caracterului lui Demostene se cuvin să reiasă 
„din activitatea sa politică şi din acţiunile sale. 


|. Vezi nota 6 la capitolul 9. 

2. Expresie proverbială, preluată şi în limba latină: sus docet 
Minervam (.scroafa o învaţă pe Minerva”). 

3, Cartier al oraşului Atena. 


12 Aşadar, începu să se ocupe de treburile publice pe 


vremea războiului focean!, după cum mărturiseşte el 
însuşi şi după cum se poate deduce din discursul lui 
împotriva lui Filip. De fapt, unele din aceste oraţii sunt 
contemporane cu perioada când foceenii fuseseră 
învinşi, dar altele, mai vechi, se referă la evenimente 
strâns lepate de acest conflict?. Este limpede, de pildă, 
că a compus discursul ţinut cu ocazia procesului care, 
probabil, a avut loc împotriva lui Midas la vârsta de 32 
de ani?. Pe acea vreme nu se bucura încă de nici un fel 
de influenţă politică şi de nici un fel de notorietate pu- 

blică. Impresia mea este că datorită acestei condiţii în 
primul rând, şi anume de frică, a renunţat să-l mai 
urmărească în justiţie pe adversarul său în schimbul 
unei sume de bani, căci: 
„nu era om bun la suflet şi nici milos”, 

ci dimpotrivă, impetuos şi devenea violent doar când 
era vorba să-şi apere interesele de atacuri. Dându-și 
aşadar seama că nu era uşor să abaţi un om de talia lui 
Midas, cedă presiunilor acelora care veniseră să inter- 
vină în favoarea inculpatului. În ce mă priveşte, nu 
cred că, în sine, cele trei mii de drachme pe care le-a 
primit ar fi putut să-i împrăştie amărăciunea dacă ar fi 
existat speranţa unei victorii asupra inamicului său. Cu 
toate acestea, când îşi luă ca un nobil fundament al po- 
liticii sale apărarea grecilor faţă de Filip şi s-a luptat 
pentru acest (el, într-un chip atât de demn, de îndată 
deveni renumit. 

Discursurile pe care le pronunţa şi sinceritatea 
expresiei lor îl înălţară în ochii tuturor până-ntratât, 
încât a câştigat admiraţia întregii Grecii şi a atras aten- 
ţia Marelui Rege“. Dintre toţi oamenii politici greci era 
cel pe care Filip îl admira cel mai mult. Chiar şi ad- 
versarii săi erau de acord că luptau împotriva unui om 
de seamă. lar Hypereides, la rândul lui, şi Eschine, deşi 
îl acuzau, îi recunoşteau calităţile unanim apreciate. 


L. Între anii 356 şi 346 î.Chr. au avut loc aşa numitele „războaie 


sacre”, începule în Grecia Centrală prin ocuparea Sanctuarilui de la 
Delfi de către foceeni, duşmanii Tebei. Vezi A. Piatkowski, op.cit., pp. 
215-278. Teba şi aliaţii ei au intervenit în sprijinul Arnficţioniei care 
răspundea de bunul mers al Oracolului. În 352 î.Chr. regele Filip al 

Macedoniei găsi că aceste conflicte inteme erau un bun prilej să-i ofere 
posibilitatea de a înainta spre sudul Peninsulei balcanice. Cu multă diplo- 
maţie îi convinse pe tessalieni să formeze o Ligă — după moda timpului 
— al cărei conducător se proclamă chiar el. În numele acestui titlu, în 
iulie-august 352 î.Chr. apăru la Termopile, dar înaintarea sa a fost oprită 
de atenienii aliaţi cu focecnii. Diodor, Biobliorheca istorică, 38, 1-8. 
Ceea ce nu însemna că războiul sacru care se ducea pe acea vreme luase 
sfârşit. În 349 î.Chr., după un timp în care fusese bolnav — Filip a trecut 
din nou la acţiune. Cu doi ani înainte, şi anume în 351 î.Chr., Demostene 
ţinuse deja primul său discurs din seria Filipicelor. Ceea ce preconizase 
în acest discurs, şi anume ocuparea Olynthului de către macedoneni, s-a 
şi întâmplat: la această vreme, în 342 î.Chr., Olynthul a căzut în mâna lui 
Filip. Primele negocieri de pace au început în 347 î.Chr., când Atena a 
trimis la Pella, în Macedonia, noua reşedinţă regală, o delegaţie condusă 
de Philocrates, din care făcea pante atât Demostene, cât şi Eschine. În 
uma tratativelor, Liga Ateniană, cu excepţia oraşului Amphipolis, pier- 
dea o bună parte din litoralul tracic unde avea colonii. Chersonesul tracic 
totuși îi rămânea, ceea ce însemna mult pentru traficul de mărfuri supra- 
vegheat de Atena. Pacea s-a încheiat în 316 î.Chr. şi a intrat imediat în 
vigoare. 

2. Aluzie la discursurile ţinute de orator împotriva înaintării regelui 
Filip în Grecia şi anume: Fifipica întâi în 351 î.Chr.; cele trei Olynthice 
în 349 î.Chr. Cu privire la pace în 346 î.Chr., Filipica a doua a fost ros- 
tită fie la sfârşitul anului 344 î.Chr., fie la începutul anului următor, 343 
î.Chr.; după puţine săptămâni au urmat Filipica a treia şi apoi Filipica a 
patra. Autenticitatea acestui ultim discurs este însă pusă la îndoială. 

3. Midas era un bogat om de afaceri, pantizan al lui Eubulos. În anul 
348 î.Chr., într-un conflict spontan iscat cu Demostene în teatrul lui 
Dionysos de la poalele Acropolei, l-a lovit cu sete pe orator în [aţa publi- 
cului. În urma acestei întâmplări Demostene izbuti să capete în Ecclesie 
un vot de blam împotriva celui ce-l atacase, ceea ce îi permitea să-l dea 
în judecată. Procesul însă nu a avut loc. Fie că într-adevăr Demostene a 
primit de la Midas suma de 3000 de drachme drept despăgubire, aşa cum 
susține Eschine (Corpus Esch., III, 52), fie că n-a avut curajul să-l mai 
înfrunte, deoarece Alena trecea prin momente grele. În acele luni Eubu- 
los, asistat de Eschine (346 î.Chr.), lupta pentru încheierea războaielor 
sacre, Or, Midas făcea parte din [acţiunea condusă de Eubulos. 

4. Regele Persiei, Darius Ochos, din familia Achemenizilor, urcat pe 
tron în 358 î.Chr. Cuceritorul Egiptului. Este asasinat în 338 şi tronul a 

fost preluat de Darius Codommanos, un membru îndepărtat al familiei 
Achemenide. 
5. Vezi în continuare capitolul 16, 3. 


13 Iată prin urmare de ce nu îmi dau bine seama din 


ce motiv lui Theopomp! i-a venit în minte să afirme că 
Demostene avea un caracter dificil, că nu era în. stare 
să fie fidel pentru un timp mai îndelungat nici într-o 
anume conjunctură nici lucrurilor, nici faţă de oameni. 
De fapt, se vede bine că oratorul a rămas până în cele 
din urmă alături de facțiunea şi de poziţia <politică> pe 
care le alesese de la bun început. Nu numai că nu a fä- 
cut nici o schimbare de atitudine în cursul vieţii, dar 
şi-a dat până şi viaţa ca să nu o schimbe. Nu s-a com- 
portat aşa cum a făcut Demades care, pentru a justifica 
propria sa schimbare de conduită politică, mărturisea 
că adesea s-a contrazis pe sine însuşi, niciodată însă 
când era vorba despre treburile Cetăţii. Nici n-a făcut 
ca Melanopos” care, adversar pe linie politică a lui 
Callistratos, dar adesea corupt de acesta cu bani, 
pentru a-şi schimba atitudinea, obişnuia să se adreseze 
astfel poporuluis: „Iată, <cetăţeni>, vedeţi, acest om 
este un duşman al meu, dar lăsaţi-l să aibă câştig de 
cauză în ceea ce este de folos Cetăţii”. Nici n-a făcut 
ca Nicodemos din Messene“ care, mai întâi a fost de 
partea lui Cassandros şi ulterior susținător al politicii 
lui Demetrios Poliercetul; acesta afirma că nu obiş- 
nuieşte să se contrazică, deoarece cel mai bun lucru de 
făcut este să te conformezi cu voinţa învingătorului. 

Despre Demostene în schimb nu putem vorbi 
decât ca despre un om care nu obişnuia să se abată de 
la ceea ce gândea pentru a o lua razna fie cu vorba, fie 
cu fapta, de la propriile sale principii; în cele mai va- 
riate circumstanţe a păstrat întotdeauna una şi aceeaşi 
tonalitate, ca şi cum ar fi pornit mereu de la o singură 
schemă politică. 

Filosoful Panaitios5, la rândul său, afirmă că ma- 
joritatea discursurilor rostite Demostene au avut ca 
punct de plecare principiul că Binele se cuvine căutat 
pentru sine însuşi şi, ca exemplu, citează discursurile 
Despre coroană, Împotriva lui Aristocrate?, Despre 
scutirile de taxe şi Filipicele”. În toate aceste dis- 
cursuri Demostene nu căuta să-i îndrume pe concetăţe- 
nii săi spre ceea ce este mai plăcut sau mai uşor; do- 
vedea însă pretutindeni că în cugetul lui gândea că si- 
guranja şi salvarea trebuiau să fie luate în considerare, 
dar pe plan secundar, în raport cu ceea ce este în acord 
cu propria ta datorie. Aşa încât, dacă la ambiția ve- 
derilor ce le avea şi la noblețea cuvântărilor ce le ţinea 
s-ar fi adăugat curajul în război şi integritatea în tot 
comportamentul său, s-ar fi cuvenit să tie rânduit nu în 
seria retorilor de factura lui Merocles!0, lui Polyeucti! 
şi Hyperides!?, ci alături de Cimon!5, Tucidide!“ şi 
Pericle, cu alte cuvinte, pe un plan mult mai înalt. 


1. Vezi nota ] de la cap. 4. 

2. Om politic care se afla printre partizanii ascunşi ai lui Calistratos. 
Obişnuia să facă parte din alte facţiuni politice, simulând că se opune 
măsurilor luate de Callistratos, pe care-l critica, ca apoi să precizeze: 
„Faţă de mine, personal, îmi arată dușmănie; dar cum măsurile pe care le 

propune pentru folosul obştesc sunt foarte bune, votaţi-le”. Bineînţeles 
că pentru acest joc murdar era plătit. 

3. În faţa Adunării Poporului (Ecclesia). 

4. Exemplele date de Plutarh pentru a caracteriza comporiarea. şi 
ideologia oamenilor politici din timpul lui Demostene sunt bine alese. 
Despre cine a fost Nicodemos nu ştim alte detalii. El considera că este 
cuminte să treci de [iecare dată de partea învingătorului. Exemplul ales 
se referă la partizanatul făţiş al unor greci [aţă de Macedonia atunci când 
Demetrios Poliorcetul (Cuceritorul-de-cetăţi), [iul regelui Antigonos 
Gonatas, în anul 307 î.Chr. a izbutit să-l alunge din Atena pe Demetrios 
din Phaleron (despre acesta vezi mai sus, nota 6 de la cap. 9). Cât despre 
amestecul macedonenilor în treburile inteme ale cetăților greceşti şi 
despre politica lor de cucerire a Greciei balcanice la sfârşitul secolului al 
IV-lea î.Chr. vezi A. Piatkowski, O istorie a Greciei antice, ed. cit., p. 
270 şi umn. 

5, Panaitios din Rhodos (cca 180-106 î.Chr.) era un filosof de fac- 
tură stoică şi totodată un renumit profesor audiat în afară de studenţii 
greci şi de numeroşi tineri romani care se deplasau la Rhodos pentru a-l 
întâlni. Nu a pregetat să vină şi el personal la Roma pentru a ţine confe- 
rinţe. Printre studenţii săi romani s-a numărat şi Scipio Africanus, pre- 
cum şi Laelius, bunul prieten al lui Cicero, căruia îi este dedicată De 
amicitia. Datorită lui Panaitios, stoicismul a prevalat ca doctrină etică în 
rândurile tineretului roman. Cicero a beneficiat şi el de învăţăturile lui 
Panaitios, pe care le-a expus în diferite tratate de filosofie, printre care 
De finibus bonorum et malorum şi De officiis. 

6. Discursul Despre coroană a fost pronunţat de Demostene în anul 
330 î.Chr. cu prilejul unui nou atac violent din partea lui Eschine împo- 
iriva lui Ktesiphon, cel care în 331 î.Chr. propusese sub arhontatul lui 
Phrynichos, printr-un decret, să i se acorde lui Demostene o coroană ono- 
ritică (de aur) pentru politica antimacedoneană pe care o ducea cu neo- 
bosită vigoare. În decret se preciza: „pentru integritatea sa şi pentru chel- 
tuielile făcute din propriile sale venituri”. Era vorba în primul rând de 
banii daţi de Demostene din propria sa avere pentru restaurarea zidului 
de incintă al Atenei, pe când era inspector al fortificațiilor ateniene (337 
î.Chr.). 

7. Discursul Împotriva lui Aristocrate, personaj necunoscut, este pus 
sub semnul întrebării dacă este autentic sau nu. Conţine un program 
politic la cererea unui anume Euticles. De un oarecare interes este men- 
ționarea regelui trac Chersobleptes, fiul lui Cotys, cel care, prin unifica- 
rea conglomeratelor trace din sudul Dunării şi prin ocuparea strâmtorilor 

care asigurau trecerea din Mediterana în Marea Neagră, apărea ca un 
pericol în ochii lui Demostene pe vremea când Filip, regele Macedoniei, 
îşi înce-puse primejdioasele sale presiuni asupra Peninsulei Chalhidice şi 
asupra Chersonesului tracic. 

8. Discursul Hyper ton ateleion, Despre scutirile de taxe, este cunos- 
cut şi sub titlul de Împorriva lui Leprines. A fost pronunţat de Demostene 
în anul 355-354 î.Chr. Este vorba despre o ilegalitate legislativă comisă 
cu prilejul cererii de desființare a scutiri de taxe (rele) pentru acei ce- 
tăţeni atenieni împovăraţi cu diferite leiturgii (/eirourgiai), obligaţii 
financiare faţă de anumite sectoare privale şi de stat. De pildă, 
sponsorizarea şantierelor navale. 

9. Prima Filipcă a fost pronunţată după cât se crede în 351 î.Chr.: a 
fost urmată de cele trei OZynthice în 349 î.Chr. Pe acea vreme Filip amc- 
nina Olynihul, dar nu pătrunsese încă în Chalcidica; A doua Filipică 
datează de la începutul anului 343 î.Chr.; a lost urmată de o a treia, pre- 
cedată de discursul Despre Chersones (341 î.Chr.) peste puţin timp, pro- 
babil, a lost pronunţată şi a patra, dacă cumva este autentică. Vezi 
Adelina Piatkowski, O istorie a Greciei, op.cit., pp. 275-277. 

10. Merocles (Moirokl&s) era un retor, partizan al lui Demostene, 
numele lui va reapărea în cap. 23, 4, printre acelea ale retorilor potrivnici 
Macedoniei, cenți de Alexandru după nimicirea Tebei (335 î.Chr.). 

11. Despre Polyeuct vezi nota 4 la cap. 10. 

12. Hypereides (Hiperide), cca 389-322 î.Chr., orator de talent, elev 
al lui Isocrate, era conducătorul propriu-zis al partidei antimacedonene 
din Atena. Uneori, plin de bun sin, era de acord cu propunerile politice 
ale lui Demostene, alteori, nu. După dezastrul de la Cheroneea (338 
î.Chr.) a propus măsuri excepţionale în lupta Atenei împotriva lui Filip, 
între altele şi eliberarea de sclavi pentru întărirea forţelor armate. A făcut 
şi el parte dintre oratorii ceruţi de Alexandru să-i fie predaţi. Vezi Plu- 
tarh, Piaţa lui Focion, 27, 5, deşi nu este citat în capitolul 23 din această 
„Bioorafie”. În cele din urmă, cu prilejul incidentului major provocat de 
sosirea lui Harpalos la Atena (în continuare vezi cap. 25, 1, 3, 4, 7), s-a 
numărat şi el printre acuzatorii lui Demostene. Numele îi reapare în cap. 
26, 4. Nu s-au păstrat cuvântările lui Hypereides; titlurile sunt însă cu- 
noscute datorită [fragmentelor papiriacee. 

13. Cimon (Kimon) era fiul lui Miltiades (cca 510—150 î.Chr.), A fost 
animatorul partidei antipersane din prima jumătate a sec. al V-lea î.Chr. 
şi unul din promotorii înfiinţării Ligii maritime ateniene, organism poli- 
tic creat ca mijloc de apărare împotriva perșilor. Marea victorie pe care a 
obținut-o în luptele care au avut loc între greci şi perşi, şi anume distru- 

gerea flotei persane în faţa localităţii Eurymedon din Pamphilia (469 
î.Chr.), a însemnat punctul culminant al carierei sale politice. Ceva mai 
târziu, declarat filospartan — ceea ce şi era — a fost pus sub acuzare de 
duşmanii săi şi exilal. A fost asasinat în condiţii misterioase. Vezi 
Adelina Piatkowski, op.cit., pp. 166-167. 

14. Acest Tucidide din Melesia nu trebuie confundat cu istoricul 
“Tucidide. Considerat antidemocrat, căci dezvăluia în Ecclesia silniciile la 
care erau supuşi de către Atena membrii Ligii maritime, siliţi să intre în 
Confederație, a fost declarat antidemocrat şi ostracizat (în 457 î.Chr.). 
Revenind la Atena, ca şi Cimon, a fost asasinat. Au rămas informaţii că 
ataca politica lui Pericle. Acuzaţiile lui erau aduse mai ales împotriva 
felului cum Pericle, în calitate de strateg, cheltuia banii Confederaţiei 
pentru înfrumusețarea Atenei cu temple şi porticuri. Unele din aspectele 
acestei înfruntări sunt puse în lumină de Tucidide în Istoria războiului 
peloponesiac. 


14 Desigur, printre contemporanii lui Demostene, 
Focion, deşi promotorul unei politici puțin agreate, de- 
oarece lăsa impresia că pactizează cu macedonenii 
(makedonizein), dacă ţinem totuşi seama de faptul că. 
avea curaj şi era un justiţiar, n-a părut a fi cu nimic in- 
ferior lui Efialte, lui Aristide şi lui Cimon. În schimb, 
Demostene, când era vorba de lupte, bineînţeles cu 
duşmanii, părea nedemn de încredere, după cum se ex- 
“mă Demetrios!. Pe de altă parte, nu era nici cu totul 
viuptibil. Dacă nu s-a lăsat momit de aurul lui Filip 
provenit din Macedonia?, în schimb a cedat în faţa 
„tului <de aur> care curgea de la Susa şi de la Ecba- 
tana. Prin urmare, se poate spune că, foarte priceput în 
a lăuda virtuțile înaintaşilor săi, nu era aşijderea în 
stare să-i imite. Cu toate acestea, în ce priveşte condui- 
ta sa în viaţă, i-a depăşit pe oratorii contemporani lui, 
dacă îl lăsăm la o parte pe Focion. De aici rezultă că se 

adresa Adunării Poporului cu deosebită sinceritate, 
opunându-se cu vigoare pasiunilor” dezlănţuite în mul- 
ţimea (ce-l asculta). Theofrast povesteşte că odată ate- 
nienii au încercat să-l convingă să-l acuze pe un 
oarecare. Deoarece s-a opus, asistența l-a dezaprobat 
zgomotos. Atunci Demostene s-a sculat în picioare şi a 
spus: „Atenieni, în mine veţi avea întotdeauna un 
sfătuitor bun — chiar dacă voi nu mă vreţi, dar nu veţi 
avea nicicând un sycotant” atunci când mă vreţi!” Mă- 
sura politică pe care a luat-o în cazul lui Antifon avea 
totuşi o nuanţă politică aristocrată. Acesta fusese 
achitat de Ecclesie, dar Demostene izbuti să-l aresteze 
din nou şi să-l aducă în fața Consiliului de judecată al 
Areopagului”. Fără să-i pese câtuşi de puţin că se 
punea rău cu cei din Ecclesie, îi obținu condamnarea 
sub acuzaţia că ar fi promis lui Filip incendierea arse- 
nalelor greceşti. Dat pe mâna Consiliului areopazitic, 
a fost condamnat şi executat. A mai acuzat-o şi pe pre- 
oteasa Theorida că săvârşeşte tot felul de fapte mâr- 
save, îndeosebi că-i învaţă pe sclavi să înşele; ce- 
rându-i condamnarea la moarte. Şi ea a fost executată?. 


1. Demetrios din Phaleron. Vezi nota 6 de la cap. 9. Etialte, luat ca 


termen de comparaţie cu Demostene, alături de Aristide, supranumit „cel 
drept” şi de Cimon, este omul politic atenian care, în anul 462 î.Chr. a or- 
ganizat o refomiă a constituţiei ateniene prin care Consiliul Bătrânilor 


(A reopagul) pierdea dreptul de a anula decretele de legi votate de Eccle- 
sie (Adunarea Poporului). Acest drept a fost transferat unui organism mai 
nou creat, de factură democratică: „Consiliul celor cinci sute”, instituit în 
cadrul reformelor lui Cleisthenes. Vezi A. Piatkowski, O istorie a Gre- 
ciei, op.cit., p. 120-121 şi p. 168. Pentru măsurile sale în sprijinul demo- 

craţiei ateniene a fost asasinat în 401. A. Piatkowski, ibidem, p. 152; pp. 
164-167. 

2. Afirmaţie care lasă să se înţeleagă că Filip, regele Macedoniei, nu 
se dădea în lături să încerce coruperea fruntașilor greci, ceea ce, în parte, 
se părea că îi izbutește. 

3. Acuzaţie formulată de Eschine împotriva lui Demostene în Împo- 
triva lui Ktesiphon, 173, ceea ce înseamnă că, în postura sa de antimace- 
donean, Demostene nu dispreţuia aurul care venea din partea regelui 
Persiei, la rândul său îngrijorat de expansiunea macedoneană. 

4. În gr. epirhymia. 

3. Figură de stil. Cuvântul înseamnă „calomniator”, „denunţător”. 
Este alcătuit din rădăcina bha, „a vorbi” şi cuvântul syké, „smochin 
Metafora provine de la un [apt real desemnându-i pe cei care se ocupau 
cu denunţarea celor care făceau comerţ clandestin cu smochine, fără să 
plătească taxele cuvenite. 

6. Adică: „în spiritul vechii constituţii aristocratice”, care între timp 


[usase adnotată de Elialte şi de Cimon. Cf. nota 1. 

7. Instituţia căreia i se lăsase doar dreptul de a judeca crimele. Crima 
de trădare intra în atribuţiile areopagitice. În trilogia lui Eschil Oresria, 
fiul lui Agamemnon, Orestes, care îşi ucide mama pentru a răzbuna asa- 
sinarea tatălui său, este absolvit de crimă la intervenția Eumenidelor. 
Această absolvire are un substrat juridic. Arcopasul are drepturi depline 
să hotărască sentinţa în pofida vechilor nomme familiale bazate pe obli- 
gaļia ca o crimă să fie pedepsită prin altă crimă. 

8. În apărarea lui Antifon a. sărit Eschine. Procesul l-a câştigat în faţa 
tribunalului popular (7eliaia), dar l-a pierdut în faţa Areopagului, de- 
venit între timp şi o „Curte de Apel”. După cum reiese din discursu? lui 
Demostene Împorriva lui Anrifon (132-133), împricinatul, din alte mo- 
tive, îşi pierduse cetăţenia ateniană. Legătura ce o stabilise cu Filip, de- 
monstra Demostene, era un act de răzbunare împotriva statului atenian. 

9. Despre preoteasa Theorida din Lemnos, Demostene scrie în 
termeni duri în discursul Împotriva lui Aristogeiton (Corpus LVII, 79- 
80). Printre altele, o acuză de crime prin venin. 


15 Se mai spune că discursul împotriva strategului 
Timotheos!, prin mijlocirea căruia Apollodoros? l-a 

condamnat pe Timotheos pentru neplata datoriilor, a 
fost redactat de Demostene pentru Apollodoros?. Pen- 
tru acesta redactase şi cuvântările împotriva lui For- 
mion‘ şi a lui Stephanos’. Toate acestea la un loc, cum 
era de aşteptat, i-au adus aprecieri nefavorabile. Ade- 
vărul este că, la rândul său, Formion a răspuns la ata- 
curile lui Apollodoros cu un discurs scris tot de De- 
mostene. Faptul echivala cu încercarea ca oratorul să 
pară vândut adversarilor <într-un proces> pentru ca 
astfel aceştia să se încaiere între ei cu pumnale fabrica- 
te în acelaşi atelier. Dintre dicursurile sale politice, 
acelea Împotri a lui Androtion, Împorri iva lui Timocra- 
tes şi Împotriva lui Aristocrales le-a scris, desigur, 
pentru alţii, pe vremea când nu se dedicase încă vieţii 
politice. Prin urmare, pe cât se crede, a compus dis- 
cursurile citate mai sus la vârsta de 27 sau 28 de ani. 
Discursul Împotriva lui Arisrogeiton l-a rostit chiar el, 
precum şi cel Despre scutirile. de taxe, la cererea lui 
Ktesippos, fiul lui Chabrias, aşa cum mărturiseşte el 
însuşi; după spusele altora, deoarece avea intenţia să se 
căsătorească cu mama tânărului. Cu toate acestea nu a 
luat-o de soţie, ci s-a însurat cu o altă femeie, originară 
din Samos? - aşa cum consemnează Demetrios din 
Magnesia în lucrarea sa Despre sinonime. Cât despre 
discursul îndreptat împotriva lui Eschine Despre falsa 
delegaţie (Parapresbeia), nu este prea limpede dacă l-a 
pronunţat el sau nu!0. Adevărul este că Idomeneus!! 
susține că Eschine a fost absolvit de vină în acest pro- 
ces cu o majoritate de numai treizeci de voturi. Dar 
această informaţie nu pare a corespunde adevărului 
după cum rezultă din cele ce se pot citi în discursurile 
relative la „Coroană”, compuse <fiecare în parte> de 
cei doi adversari. Nici unul din cei doi nu face vreo 

menţiune clară, evidentă, cu privire la acest proces, de 
parcă nici n-ar fi ajuns în faţa justiţiei. În orice caz, 
despre o asemenea problemă este mai bine să-i lăsăm 
pe alţii să o judece. 


1. Timotheos, fiul lui Conon, elev al lui Isocrate, a fest în repetate 
rânduri ales în corpul strategilor atenieni începând din 376 î.Chr. Avea 
duşmani politici învergunaţi, printre care pe Callistratos şi pe Chabrias, 
care i-au intentat în 375 î.Chr. un proces pentru datorii neachitate. Deşi 
nu a fost condamnat, a plecat totuşi din Atena, părăsind viaţa politică. În 
370 î.Chr. revine în patrie şi, în continuare, este reales strateg. În 354 
î.Chr. se află iar sub acuzare, de astă dată pentru trădare de patrie, şi este 
condamnat la o amendă de 100 de talanţi. S-a retras la Chalkis, unde s-a 
stins din viaţă. 

2. Apollodoros, fiul renumitului bancher Pasio, s-a născut în 394 
î.Chr. După moartea părintelui său, a fost nevoit să facă [aţă unei serii de 
procese pentru moştenire. În 348 î.Chr. a făcut propunerea ca fondurile 
excedentare ale statului atenian, provenite din impozite, să fie destinate 
apărării împotriva Macedoniei. Un anume Stephanos s-a grăbit să-l acuze 
de ilegalitate şi Apollodoros a fost condamnat la o amendă de un talant. 

3. În Corpus sub nr. XLIX. Este un discurs probabil compus de 
Apollodoros, dar sub îndrumarea lui Demostene. 

4. În Corpus sub nr. XXXVI. A fost scris în anul 350 î.Chr. Auten- 
ticitatea sa este pusă la îndoială. 

5. În schimb, cele două discursuri împotriva lui Stephanos şi anume 
Corpus XLV şi XLVI, chiar dacă reprezintă o colaborare între Demos- 
tene şi Apollodoros, au fost în orice caz concepute şi eventual redactate 
de însuşi Demostene. Marele orator se ferea în general să apară în pos- 
tura de logograf. Rolul jucat de el în aceste procese, care aveau la bază 
litigii bancare, nu este clar. Plutarh se fereşte să comenteze relaţiile lui 
Demostene cu ambii împricinaţi. 

6. Primele douä discursuri din această serie (Corpus XXII şi XXIV), 
precum şi cel Împoriva lui Aristocrates (vezi nota 7 la capitolul 13) sunt, 
spre deosebire de cele mai sus citate, discursuri politice din tinereţe. 

7. Aristogeiton era un sicofant care obişnuia să-şi asume adesea rolul 
de acuzator public. În 325 î.Chr. Lycurg împreună cu Demostene îi inten- 
tează un proces de calomnie şi obţine câştig de cauză. În Corpus-ul de- 

mostenic se află două discursuri Împotriva lui Aristogeiron şi anume XXV 
şi XXVI. Din aceste două, numai XXV este considerat autentic. Relativ la 
discursul Despre scutirile de taxe vezi nota 8 de la capitolul 13. 

8. După Pseudo-Plutarh, op.cit., este vorba despre fiica lui Helio- 
doros, cleruh atenian în Samos. 

9. Demetrios din Magnesia (sec. I î.Chr.) era autorul unei scrieri 
vestite intitulată Despre concordie (Peri homoneias) şi a unor lucrări de 
erudiție despre scriitori şi poeţi omonimi. Plutarh îl citează de două ori: 
aici şi în cap. 27, 7. A fost una din principalele surse de informaţie ale lui 
Diogenes Laertios; să se observe scăparea din vedere a lui Plutarh care 
citează greșit titlul lucrării lui Demetrios; Poeți sinonimi în loc de Poegi 
omonimi. 

10. În er. parapresheia: „pe lângă delegație", ceea ce înseamnă 
„alsa”, „incapabila”, „.inabila” delegaţie, aşa cum spui: „pe lângă drum”. 
Acest discurs se referă la tratativele de pace din cursul anului 346 î.Chr., 
duse de atenieni cu Filip, regele Macedoniei, convorbiri care preced aga- 
numita „pace a lui Philocrates”. Vezi A. Piatkowski, op.cit., p. 276. La în- 
toarcerea delegaţiei din cea de-a doua rundă de convorbiri, Demostene, 
sprijinit de Timarchos, a depus o plângere împotriva lui IEschine, sub pre- 
text că subminase tratativele în cunoscuta sa calitate de filomacedonean. 
Vezi mai sus la cup. 9, nota 1. Eschine a răspuns printr-un discurs acuzator 
la adresa lui Timarehos, obţinând condamnarea acestuia pe un alt temei 
decât cel politic (homosexualitate). Demostene se hotărî atunci să preia el 
cazul; îl aduse din nou pe Eschine în faţa tribunalului, unde susținu teza 
despre „falsa delegaţie”, în care îl prezenta pe Eschine drept un trădător, 
lăsându-se corupt de Filip. Eschine răspunse cu un alt discurs cu un titlu 
similar celui al lui Demostene în care, la rândul său, îl acuza pe De- 
mostene de a fi minţit şi de a nu fi Cost nici el străin de corupţie. Pe cât se 
ştie, acest din umnă discurs, scris, nu a fost ţinut în fața tribunalului. 

1]. Idomeneu din Lampsacos (sec. IV-III î.Chr.) era autorul unei lu- 
crări bine apreciate de contemporani intitulată Despre demagogii din 
Atena. Mai este citat încă o dată în cap. 23, 4, alături de Duris, printre 
oratorii ceruţi de Alexandru după distrugerea Tebei. Capitolul se încheie 
prin dubiul lui Plutarh că discursul lui Eschine a fost pronunţat. 


16 Linia politică pe care Demostene avea de gând 
s-o urmeze îi era clară încă din timp de pace. Oratorul 

nu lăsa să-i scape nimic din toate acţiunile Macedonea- 
nului şi, în fiecare împrejurare, îi făcea atenţi pe ate- 
nieni şi se înflăcăra împotriva regelui. Din acest motiv 
şi în anturajul lui Filip se vorbea mult despre el. Atunci 
când s-a dus în calitate de ambasador în Macedonia, 
împreună cu alţi nouă colegi, Filip le dădu tuturor 
ascultare, dar răspunse cu cea mai mare prudenţă celor 
rostite de Demostene. Cu toate acestea, când era vorba 
de cinstiri şi de semne de bunăvoință, regele nu se 
arăta faţă de Demostene aşa cum se purta faţă de alții. 
Mai degrabă s-ar putea spune că încerca să-i atragă de 
partea sa pe Eschine şi pe Philocrates!. Urmarea a fost 
că atunci când aceştia l-au lăudat pe Filip ca pe un 
bărbat iscusit la vorbă şi frumos la chip şi — pe Zeus — 
neîntrecut la băutură, Demostene nu se putu abtine să 
nu discrediteze şi să nu facă de râs cele ascultate. După 
el, primul discurs era aidoma celui al unui sofist; al 
doilea. celui al unei femei, iar al treilea unui ... burete. 
Nici unul nu era un elogiu demn de un rege. 


1. Personaj cunoscut după pacea pe care a încheiat-o cu Filip, „pacea 
lui Philocrates”. Vezi A. Piatkow'ski, O istorie a Greciei antice, op.cit., 
277-278. 


17 Mai târziu, când situaţia s-a deteriorat şi s-a ajuns 
la război — căci Filip nu putea rămâne liniştit, iar ate- 
nienii erau ţinuţi în alertă de Demostene — oratorul, 
mai întâi de toate i-a convins pe concitadinii săi să por- 
nească o expediţie împotriva Eubeei, care fusese dată 

pe mâna lui Filip de tiranii locali!. Ca urmare, atenie- 
nii, pe baza unui decret propus de Demostene, traver- 
sară strâmtoarea şi îi alungară pe macedoneni din insu- 
lä. În al doilea rând, îi convinse să vină în ajutorul 
Byzantion-ului şi a Perinthului, care erau în război cu 
Macedoneanul”. Acest lucru s-a întâmplat numai după 
ce Ecclesia a hotărât să alunge vrajba şi amintirea cul- 
pelor comise de ambele cetăţi în timpul războiului cu 
aliaţii?. S-a hotărât totodată ca în ajutorul lor să fie 
trimis un corp de armată care, într-adevăr, le-a şi salvat 
de duşman. 

Apoi Demostene plecă într-un turneu în calitate 
de ambasador <al Atenei>. stătu de vorbă cu grecii şi îi 
ațâţă într-atât împotriva lui Filip încât, până la urmă, 
izbuti să-i reunească pe toţi, cu unele excepţii, împo- 
triva lui Filip, într-o Ligă îndreptată împotriva regelui. 
Rezultatul a fost că s-a strâns un corp de armată de 
cincisprezece mii de pedestraşi şi două mii de călăreţi, 
fără să mai punem la socoteală forțele locale. Cetățile 
se grăbiră să dea imediat banii necesari pentru plata 
soldaţilor. Cu această ocazie, după câte povesteşte 
Theofrast, aliaţii găsiră de cuviinţă să se fixeze contri- 
buţia fiecăruia, dar Crobilos, demagogul, zise că un 
război nu se ţine cu contribuţii dinainte hotărâte. Aşa- 
dar, Grecia îşi ridică capul în faţa celor ce aveau să se 
întâmple şi oamenii s-au coalizat după neamuri şi ce- 
tăți, eubeii, aheii, corintienii, megarienii, leucadienii şi 
corcyrienii”. Îi mai rămânea lui Demostene sarcina cea 
mai importantă şi anume să-i atragă în alianţă şi pe te- 
bani, al căror teritoriu se învecina cu Attica. Pe atunci 
aceştia aveau o armată încercată în războaie şi ei erau 

cei mai renumiţi războinici din Grecia. Nu era totuşi 
uşor să schimbi părerile tebanilor pe care Filip îi atră- 
sese de partea lui, acordându-le de curând tot felul de 
favoruri cu prilejul războiului dus împotriva Focidei$. 
Mai presus de toate nu era nici uşor, deoarece disputele 
de frontieră continuau să întreţină ostilitatea existentă 
între cele două cetăţi. 


1. Acest capitol reprezintă începutul relatărilor lui Plutarh despre 
conflictul greco-macedonean declanşat în 340-339 î.Chr. datorită lui 
Demostene. Oficial, Teba era aliala Macedoniei, datorită ajutorului pri- 
mit de la Filip în „războaiele sacre” purtate cu Focida. Vezi mai sus nota 
l la cap. 12. Cu toate acestea, la insistenţele lui Demostene, ca acceptă 
să se alăture aliaţilor greci. Încă din 349 î.Chr. Filip îşi instalase oamenii 
săi de încredere (tirani) în Eretria şi Oreos, localităţi de seamă din 
Eubeea. Aceşti tirani fuseseră deja alungaţi în 343 î.Chr. de către un corp 
de armată atenian comandat de Focion şi regimul democratic fusese re- 
instaurat. Pentru a-i hotărî pe tebani să intre în alianţa antimacedoneană, 
Atena s-a angajat să suporte două treimi din cheltuielile războiului şi să 
înapoieze Tebei cetatea Oropos. Confruntarea care a avut loc între greci 
şi macedoneni s-a încheiat cu bătălia de la Cheroncea, în luna august a 
anului 338 î.Chr. Vezi mai sus nota 2 de la cap. 8, Alexandru, acum în 
vârstă de optsprezece ani, în timpul bătăliei, a condus cavaleria. Bata- 
lionul sacru teban, întemeiat de Epaminondas, a rezistat până la ultimul 
om. Filip, victorios, a pedepsit cu asprime Teba şi a desființat Liga 
beoţiană, care avusese un trecut plin de glorie. 

2. Byzantion, cetate greacă unde mai târziu s-a stabilit Capitala 
imperiului roman din Est. În 341-340 î.Chr. Filip atacă oraşul Perinthos, 
în ajutorul căruia au sărit cei din Byzantion. În felul acesta regele încerca 
să-şi întindă autoritatea în regiunea strâmtorilor care duceau spre Marea 
Neagră. 

3. Prin „războiul cu aliaţii” se înţelege conflictul armat din anul 357 
î.Chr. când Insulele Rhodos şi Chios, susţinute de Byzantion şi încurajate 
de satrapul din Caria, Mausolos, au părăsit Liga maritimă ateniană. Lup- 
tele au durat doi ani până când cetăţile în cauză au dobândit autonomia. 

4. Crobilos era conducătorul unei grupări antimacedonene. În 346 
î.Chr. s-a opus cu vehemenţă păcii lui Philocrates. Vezi mai sus nota 10 
la cap. 15. Cu toate acestea fusese ambasador grec pe lângă Filip şi, în 
anul 342 î.Chr., împreună cu Demostene, ambasador în Pelopones. Se 
presupune că el este de fapt autorul discursului despre Ialonesos. Vezi 
mai sus, nota 8 la cap. 9. 

5. Această înşiruire de cetăţi care ocupau teritorii diferite în Grecia 
Plutarh a preluat-o chiar de la Demostene (Corpus XVIII, 231). 

6. Adică între Focida şi Teba. Se ajunsese până la al şaselea „război 
sacru”. 


18 Pe de altă parte, Filip, încurajat de succesul ob- 
ținut la Amphissa, tăbări pe neaşteptate asupra Elateei 
şi se înstăpâni în Focidal. Atenienii au tost profund 
afectați şi nimeni nu mai îndrăznea să urce la tribună, 
nici nu mai avea ceva de comentat. În acest timp, în 
Ecclesie se instalaseră descurajarea şi liniştea. Iată însă 
că singur Demostene sfătui Adunarea să încerce totuşi 
o alianţă cu tebanii?. Aşa cum obişnuia să procedeze, 
după multe încurajări, el izbuti să renască speranţele în 
sufletele membrilor Adunării. Împreună cu alţii a fost 
trimis ambasador la Teba. La rândul său, Filip, aşa cum 
zice Marsyas (FGrH, 135-136 F 20 îi trimise <la 
convorbiri> pe macedonenii Amyntas, Kleandros, pe 
Tessalianul Laochos şi pe Thrasydaios. Misiunea lor 
era să dea replica la argumentele aduse de atenieni. 
Partea de folos a acestor tratative nu a scăpat din ve- 
dere tebanilor, dar fiecare avea înaintea ochilor ororile 
războiului. Ciocnirile armate în conflictul cu Foceea 
nu se încheiaseră încă. Dar forţa de expresie a orato- 
rului atenian, după câte afirmă Theopomp (FGrH, 115 
F 328) le inspiră un nou curaj şi înflăcără iarăşi ambi- 

tiile lor. Aşa încât tebanii lăsară frica la o parte, so- 
cotelile ce şi le făceau şi gratitudinea, entuziasmați de 
cuvintele pronunţate de Demostene despre calea onoa- 
rejt. Ceea ce a înfăptuit Demostene ne apare cu atât 
mai măreț şi mai splendid dacă se ţine seama de faptul 
că, în timp ce Filip anunţa că se duceau tratative de 
pace, Grecia s-a ridicat <împotriva lui>, gata să-şi în- 
tâmpine viitorul. Toţi dădeau ascultare lui Demostene 
şi urmau întocmai ordinele ce le primeau. Mă refer nu 
numai Ja strategii atenieni, ci şi la beotarhiS. Între timp, 
toate Adunările, nu numai cele din Atena, dar şi cele 
din Teba se aflau sub influența lui şi luau măsuri în 
consecinţă. Era iubit de ambele comunităţi <ateniană şi 
tebană>, pe care le conducea nu împotriva justiţiei, 
nici lipsit de merite, aşa cum lasă să se înţeleagă Theo- 
pomp (FIGrH, 115 F, 328), ci în deplină legitimitate. 


1. Evenimentele din timpul celui de al patrulea „război sacru” în 
timpul căruia se pare că Filip devenise foarte activ în învrăjbirea părţilor 
combatante (350-339 î.Chr.). Printre altele, atenienii au fost acuzaţi de 
impietate, iar Eschines, care era de față la această insultă adusă de locri- 
enii din Amphissa, răspunse cu violenţă. Despre aceste conflicte, R. 
Sealey, Philipp IH und Athen, 344-343; 339, „IHistoria”, 27, 1978, 295- 
311, susţine însă că suveranul macedonean nu a avul nici un amestec în 
disputele ivite între greci datorită rivalităţii şi geloziei. 

2. Cu acest prilej Demostene a ţinut un discurs de mare importanţă, 
remarcabil în dramatismul său: discursul Despre coroană Corpus XVIII. 

3. Marsyas din Pella, citat aici o singură dată (sec. IV î.Chr.), autorul 
unei „Istorii a Macedoniei”. 

4. După cum susţine Eschine în Corpus II, 137-140, circumstanţele 
şi nu pledoaria lui Demostene au hotărât soarta războiului (op.cir., 141- 
143). Propunerile atenienilor păreau extrem de avantajoase. 


58 


5. În anul 338 î.Chr. Filip ajunsese foarte aproape de încheierea 
păcii, ceea ce îl îndrituia să considere conflictul ca şi încheiat. N.G. 
Hammond - G.T. Griffith, A History of Macedonia, II, 550-336 B C, 
Oxford, 1979, p. 594. 


19 pe cât se pare, o întorsătură de natură divină a 


destinului sau însăşi întorsătura lucrurilor a pus în acel 
moment capăt libertăţii Greciei. S-au ivit multe preves- 
tiri despre viitor!, printre care înspăimântătoarele pro- 
feţii ale Pythiei. Un străvechi oracol din versurile 
sibiline grăia aşa: 

„O, de-aş putea sta departe de lupta de la Thermodon 
Şi-aidoma vulturului, să privesc din înălțimea norilor! 
Mi se jeluieşte-nvinsul, iar învingătorul moare!” 

Se spune că Theromodonul se află pe aici, pe un- 
deva, pe la noi, în Cheroneea. Este un mic râu care se 
varsă în Cephisos. În ce mă priveşte, nu am idee de nici 
o apă curgătoare care să se numească astfel. Îmi în- 
chipui doar că, pe acea vreme, avea numele de Ther- 
modon cursul de apă care acum este numit Haimon. 
Curge în apropierea Sanctuarului lui Heracles, acolo 
unde grecii îşi aşezaseră tabăra lor. Mă gândesc că cei 
care au asistat la destăşurarea bătăliei şi au tost martori 
la momentele când râul s-a umplut de sânge şi de ca- 
davre, i-au schimbat, probabil, numele”. Cu toate aces- 
tea, Duris susține că Thermodonul nu este un râu, ci că 
atunci când nişte soldaţi întindeau un cort şi săpau pă- 
mântul de jur împrejur, ei au găsit o statuetă de piatră, 
a cărei inscripție arăta că este vorba despre Ther- 
modonă, cel care purta în spate o amazoană rănită. 
Adaugă că în această privinţă circula un alt oracol: 

„O, pasăre neagră, urmăreşte bătălia de la Thermodon. 
Acolo avea-vei parte din belşug de carne omenească.” 


1. Şi Eschine, în Corpus III, 130-131, menţionează printre preves- 
tirile func ste moartea iniţiaţilor cu prilejul unei celebrări a Misteriilor şi 
a sacrificiilor pentru înlăturarea prevestirilor rele. Este un lucru obișnuit 
ca Plutarh, când are ocazia să povestească despre bătălii sau expediţii 
care s-au sfârșit tragic, să prefaţeze expunerea cu digresiuni despre pre- 
vestiri care anunţaseră dezastrul. De pildă, Biografia lui Dion, cap. 24; 
Biografia lui Crassus, cap. 16, 6. 

2. Numele Haimon derivă de la haima, în er. „sânge”. 

3. Thermodon este şi numele unei ape curgătoare din Asia Mică, în 
apropierea sau pe teritoriul căreia se găsea regatul Amazoanelor. Statueta 
figura râul care purta cadavrul amazoanei. 


20 Prin urmare, este greu de spus cum au stat lucru- 
rile. Demostene, după cum se povesteşte, avea o încre- 
dere oarbă în trupele grecilor şi le proslăvea când 
vedea forţa şi ardoarea atâtor soldaţi care sfidau lupta 
şi duşmanii. Se mai pretinde că nu înpăduia nimănui 
“să-şi aplece urechea la oracole şi profeţii, bănuind fap- 
tul că Pythia „filipiza” 1. În memoria tebanilor îl adu- 
cea pe Epaminonda, iar în cea a atenienilor pe Pericle. 
Ei socoteau toate lucrurile de acest fel dovezi ale la- 
şității, doar simple pretexte, şi preferau să se slujească 
de rațiune. 

Până în acest moment, aşadar, Demostene se 
comportase ca un om de valoare, dar în momentul când 
a început bătălia, nu a îndeplinit nici un act de curaj, 
dovedindu-se în total dezacord cu spusele lui. A luat-o 
la sănătoasa, părăsind linia de bătaie. Cel puţin, aşa 

mergea vestea. A fugit în chipul cel mai ruşinos cu pu- 
tință, după ce fără nici o reţinere şi-a aruncat armele. 
Aşa povesteşte Pytheas (fr. 8 M) 2, fără a ţine seama 
nici măcar de cuvintele sacre scrise cu litere de aur pe 
scutul său: agarhe týche (noroc bun). 

Numaidecât după victorie, Filip, înnebunit de 
bucurie, călca beat peste cadavre, nespus de insolent, 
cânta începutul decretului lui Demostene, strivindu-l în 
picioare şi scandând: 

„Demostene, fiul lui Demostene, din demosul Paiania, 

iată ce-a grăit el...” 

Dar de îndată ce şi-a venit în fire, dându-și seama de 
măreţia luptei ce-o susţinuse, pe Filip l-au trecut fiorii 
când s-a gândit la forța periculoasă a oratorului. Dato- 
rită acestuia se văzuse constrâns să pună în pericol, în 
scurtul răstimp de o singură zi atât hegemonia ce-o 
deţinea, cât şi propria-i viaţă. Faima lui Demostene a 
ajuns cu acest prilej până la regele Persiei, care se gră- 
bi să trimită satrapilor ce guvernau ţinuturile coastei 
<mediteraneene> atât bani, cât şi scrisori conţinând 
ordinul ca banii să fie daţi lui Demostene; li se pune în 
vedere să ţină cont de el mai mult decât de oricine altul 
dintre greci, deoarece se dovedise în stare să distrapă 
atenția Macedoneanului de la Persia prin implicarea sa 
în conflictele izbucnite în Grecia. Această manevră a 
fost descoperită mai târziu de Alexandru, care a găsit la 
Sardes scrisori semnate de Demostene şi registre ale 
generalilor regelui, în care erau consemnate numeroa- 
sele sume de bani care îi fuseseră vărsate oratorului?. 

1. În sensul că dădea oracole nefaste pentru greci. 

2. Despre Pytheas vezi mai sus nota 1 la capitolul 8, 4 şi 5. 

3. Versiunea banilor trimişi de regele Persiei lui Demostene este re- 
latată diferit. Eschine însuşi în Corpus III, 239 (Discursul Împorriva lui 
Kresiphon) recunoaşte că banii oferiţi de perși şi anume 300 de talanţi, o 
sumă imensă pe acea vreme, fuseseră de fapt destinaţi nu lui Demostene 
personal, ci „poporului atenian”, care îi refuză. La rândul său, Dei- 
narchos (I, 10, 8) alirmă că Demostene ar fi primit doar suma de 30 de 
talanţi, şi numai după moartea lui Filip. Cf. Demostene, XVIII, 249-250. 


21| Pe acea vreme, după dezastrul suferit de greci, 
oratorii care erau adversarii lui Demostene îl atacară, 
intentând împotriva lui acţiuni legale, cu prilejul dă- 
rilor de seamă ce le făcea, precum şi prin procese cu 
caracter politic!. Dar Ecclesia nu numai că îl absolvi de 
orice culpă, ci continua să-l stimeze şi să-l invite să se 
ocupe din nou de treburile publice?. După părerea ei, 
Demostene apărea ca un om animat de cele mai bune 
intenţii în dificultăţile prin care trecea Cetatea. Aşadar, 
când osemintele celor căzuţi la Cheroneea au fost 
aduse în Cetate pentru funeralii, Ecclesia îl însărcină 
pe orator să pronunţe discursul funebru, dovedind în 
acest mod că ea îndura cele întâmplate fără meschină- 
rie şi josnicie. Aşa cel puţin scrie, pe un ton de 
tragedie, Theopomp (F Gr H 115). Dimpotrivă, prin 
faptul că îl onorau în chip deosebit şi îl respectau pe 
acela care era consilierul lor, atenienii dovedeau că nu 
se căiesc de hotărârile ce le luaseră.. 

Prin urmare, discursul a fost ținut de Demostene, 
dar decretele propuse de el nu şi le-a mai semnat, ci, 
din loc în loc, a dat numele colaboratorilor săi, de 

parcă ar fi încercat să-şi alunge propriul său demon şi 
să schimbe soarta. Odată Filip mort?, iată că el îşi reca- 
pătă curajul. Adevărul este că regele nu a supravieţuit 
multă vreme victoriei pe care o obținuse la Cheroneea 
şi această întâmplare, pe cât se pare, a fost prevăzută în 
ultimul vers al oracolului: 

„Mi se jeluieşte-nvinsul, iar învingătorul moare.” 


1. Vezi Demostene, Corpus XVIII, Pentru Ktesiphon, 249-250. 

2. Este perioada când i s-a dat sarcina olicială de a se ocupa cu apro- 
vizionarea cu grâne a Cetăţii (sirones); a mai fost propus să se ocupe şi de. 
chestiunea delegaţiilor sacre (ro mheorikon) şi a fost numit inspector al for- 
tificaţiilor ateniene. Eschine, Corpus, II, Împotriva lui Kresiphon, 24; 27. 

3. Filip a murit în condiţii tragice la Pella, în Macedonia, în 336 
î.Chr., asasinat de un anume Pausanias, în timpul unei ceremonii nupţi- 
ale. În spatele acestei crime se alla fosta lui soţie, Olympias, mama lui 
Alexandr, repudiată în favoarea unei tinere fete (Diodor, Bibliotheca 
istorică, AVI, 94-95). 


22 Demostene a fost înștiințat în secret de moartea 
lui Filip şi, dornic să inspire încredere atenienilor în 
viitor, se grăbi să se ducă la Consiliul de stat (Boulé) 
cu o figură luminată de bucurie. Aici comunică celor 
de faţă că a avut un vis din care reieşea că atenienii vor 
avea parte de un mare bine. N-a trecut mult şi iată, au 
şi sosit ştatetele cu vestea morţii lui Filip. De îndată 
„atenienii au adus sacrificii de mulțumire zeilor pentru 
vestea cea bună şi au decretat să i se acorde lui Pausa- 
nias o coroană. Demostene ieşi în public într-un Ai- 
mation strălucitor, încoronat, în pofida faptului că fiica 

sa murise numai de şase zile, după câte povesteşte Es- 
chine, care îl critică pentru ţinuta adoptată şi îl acuză 
că era un părinte răul. Nu-i mai puţin adevărat că Es- 
chine, un suflet josnic — dacă putea să-i treacă prin 
minte că doliul şi lamentările reprezintă semne ale 
sensibilităţii şi iubirii — nu ştia de fapt ce înseamnă să 
suporţi durerea cu spiritul senin şi împăcat?. În ce mă 
priveşte, n-aş putea spune că atenienii au tăcut bine să 
poarte coroane şi să aducă sacrificii de mulţumire la 
moartea unui suveran care, deşi învingător. se purtase 
faţă de ei cu atâta bunăvoință şi înțelegere, în toiul 
contruntărilor ce-i dezbinau şi după ce, mai presus de 
toate, fuseseră şi învinşi’. Pe lângă că-ţi atrăpeai mânia 
zeilor“, era o josnicie faptul ca, atâta vreme cât a trăit, 
să onorezi un om şi să-i acorzi până şi dreptul la cetă- 
ţenie5. pentru ca apoi, de îndată ce a murit, răpus de 
mâna altcuiva, să nu mai ştii cum să-ţi stăpâneşti bucu- 
ria, să dansezi peste cadavru, să cânţi un paian€, de 
parcă ei înşişi, atenienii, săvârşiseră o mare ispravă! 
Într-adevăr, eu îl laud pe Demostene care, lăsând pe 
seama femeilor netericirile domestice, lacrimile şi la- 
mentaţiile, a făcut ceea ce credea el că este necesar 
pentru Cetate”. După părerea mea. este de datoria unui 
om politic, dotat cu suflet de bărbat, să se situeze întot- 
deauna de partea interesului comun şi să lase proble- 
mele şi durerile familiale în urma treburilor publice 
[lacună în text]; numai astfel va putea el să-şi păstreze 
propria demnitațe mai presus de actorii pe care, în timp 
ce recită textul încredințat, atribuit personajelor de regi 
şi de tirani, îi vedem la teatru cum plâng şi râd, nu după 
propria lor voinţă, ci îndeplinind ceea ce reprezentaţia 

le cere la punerea în scenă. Afară de toate acestea, dacă 
nu treci cu vederea că un om lovit de nenorocire s-a în- 
chis în sine nemângâiat, în durerea sa, dimpotrivă, bine 
este să-i adresezi cuvinte de consolare şi să-l îndemni 
să gândească la lucruri mai plăcute, întocmai cum dai 
sfaturi celor suferinzi de tulburarea vederii. Privirea 
lor trebuie întoarsă nu spre culori vii şi ţipătoare, ci 
spre tente palide, care dau în verde. Dacă aşa stau lu- 
crurile, ei bine, voi pune o întrebare: cum altfel se 
poate obţine o mai mare mângâiere decât arătând că 
ştii cum să îmbini starea mulţumitoare a patriei cu ne- 
fericirea personală şi domestică? M-am simţit îndem- 
nat să fac aceste consideraţii datorită faptului că mulţi 
se lasă înduioşaţi şi cuprinși de compasiune, datorită 
cuvintelor lui Eschine la care m-am referit. 


|. Aceeaşi informaţie şi în „Biografia” lui Plutarh Focion, 22, 8. 
Focion s-a opus cu dârzenie ca atenienii să ia asemenea măsuri. De la Es- 
chine, Corpus III, 166 (Împotriva lui Kresiphon), avem acceaşi infor- 
maţie. 

2. Ibidem, 77, 

3. Vezi A. Piatkowski, O istorie a Greciei antice, op.cit., 281-282, 
După Cheroncea, regele a convenit să înapoieze atenienilor prizonierii de 
război, peste 2000 la număr, în schimbul unei răscumpărări, şi să trimită 
în Attica corpurile celor căzuţi la datorie. 

4. În gr. nemesis. 

5. Informaţie inexactă. Doar Pausanias (Călătorie în Grecia), (|, 9, 
4) menţionează faptul că Filip ar fi fost onorat de atenieni cu o statuie. 

6. Cântec războinic, prin care de obicei se celebra o victorie. 

7. Plutarh însuşi trecuse printr-o situaţie asemănătoare, Pierduse o 
fetiţă de doi ani şi cu acest prilej a scris o Consolatio adrsesată soţiei 
sale, căreia îi aducea laude pentru demnitatea dovedită în această grea 
încercare. 

23 Cetățile greceşti, fiindcă Demostene le redeş- 
teptase curajul, se coalizară din nou. Tebanii, cărora 
Demostene le furnizase arme, îi atacară pe soldaţii din 
garnizoana <macedoneană> şi uciseră mulţi oameni. 
Totodată, atenienii se pregăteau să lupte alături de te- 
bani!. Demostene domina Ecclesia şi trimitea neobosit 
scrisori generalilor regelui Persiei. aflaţi în Asia, 
pentru a-i îndemna să pornească război împotriva lui 
Alexandru?, pe care nu-l denumea altfel decât 
„băiatul” şi Margitesă. 

Cu toate acestea, când Alexandru, restabilind si- 
tuaţia în ţara saf, şi-a făcut apariţia cu armata în 
Beoţia5, îndrăzneala atenienilor se topi, iar Demostene 
dispăru. Tebanii, părăsiţi de atenieni, s-au luptat sin- 
puri şi şi-au nimicit Cetatea. Demostene a fost trimis 
în calitate de ambasador pe lângă Alexandru”, dar, o 
dată ajuns la Kithairons, de frica mâniei regelui, s-a în- 
tors de unde venise şi abandonă ambasada”. Puțin după 
aceea. Alexandru, printr-o delegaţie. ceru să-i fie pre- 
daţi zece demagogi 19, după versiunea lui Idomeneus 
(FGrH, 338 E 11) şi a lui Duris (FGrH 76, F 30), opt, 
după cum susţin izvoarele cele mai numeroase şi acre- 
ditate, aşadar: Demostene. Polyeuct!!, Efialtes!2, Ly- 
curg!5, Merocles!%, Demon!5, Callisthenes!$ şi Chari- 
demos!7. Cu acest prilej s-a întâmplat ca Demostene să 
povestească fabula cu acei câini care încredinţau oile 
lupilor, comparându-se pe sine şi pe colegii de grup cu 
câinii, ei care luptau pentru salvarea „poporului”!8. Pe 
Alexandru l-a denumit „Macedoneanul, lup solitar”. 
Mai adăugă ceva: „Aşa cum vedem că negustorii se 

învârtesc în cerc ori de câte ori arată într-un castronaş 
tot ce au mai bun din marfa lor, cu acele mostre, puţine 
la număr, îşi vând marfa. Tot aşa şi voi. Nu vă daţi oare 
seama că o dată cu noi vă predaţi voi înşivă?”1!? Aces- 
tea, aşadar, se păsesc în scrierile lui Aristotel din 
Cassandreia (FGrH 138 F 3). 

În vreme ce atenienii deliberau şi nu ştiau ce ho- 
tărâre să ia, Demades” (fr. 13 M), după ce primi suma 
de cinci talanţi de la cei care se aflau în pericol, ac- 
ceptă în stârşit să plece în calitate de ambasador pentru 
a vorbi în favoarea lor cu regele; poate că îşi punea 
speranţa în prietenia ce-i lega, poate că se aştepta să-l 
găsească sătul <de atâta război>, ca un leu căruia îi 
mersese vestea de măcelul ce-l făcuse. În orice caz, nu 
el. ci Focion a fost acela care a izbutit să-l convingă pe 
rege, cel care a obţinut iertarea oratorilor şi reluarea 
bunelor relaţii cu Cetatea?l. 


L. În anul 336-335 î.Chr., după moanea regelui Filip, Teba a căzut 


în toamna anului 335 î.Chr. sub stăpânirea macedoneană. Practic, a fost 


rasă de pe suprafața pământului — la ordinele date de Alexandru - cu 
excepţia casei lui Pindar. Vezi A. Piatkowski, op.cit., 310. 


2. Principalul rival al tânărului rege macedonean în lupta sa pentru 


tron era Attalos, care se afla în Asia Mică şi pregătea, la îndemnul lui 
Filip, pe când acesta mai trăia încă, o expediţie împotriva lui Darius 
Ochos, regele perşilor. Attalos era unchiul celei de a doua soţii a lui Filip, 
Cleopatra, căsătorie nefericită, care i-a adus sfârşitul (L.G.Hammond — 
E.W. Walbank, A History of Macedonia, vol. III, Oxford, 1988, 8-11). 


3. Cf. Eschines, Corpus III, 166, Margites: eroul prostănac al unei 


mici epopei parodice, purtând acest titlu; un anti-erou „care le ştie pe 
toate, se ocupă de toate, dar nu este bun de nimic”. 

4. Acest paragraf se referă la expediţia de represalii împotriva tribal: 
lilor şi a illirilor, care se răsculau mereu împotriva stăpânirii macedone- 
ne. Diodor, op.cit., XVII, 8, 1-2 şi Plutarh, Viaţa lui Alexandru, 11, 2-6. 

5. Era aşadar cea de a doua campanie a lui Alexandru în Grecia, după 
cea efectuată împreună cu tatăl său. Vezi mai sus cap. 11 şi nota | la acest 
capitol despre bătălia de la Cheroneea, în care tânărul Alexandru co- 
manda cavaleria. 

6. În sensul că de partea lor n-au avut nici un aliat din fosta Ligă Be- 
oţiană. Diodor, op.cit., XVII, 8, 3-4; 8, 1-2; 9, 13-14, despre distrugerea 
Tebei, 

7. O inexactitate. Demostene a fost trimis ca ambasador la regele 
Filip după bătălia de la Cheroneea, în august 336 î.Chr., nu după distru- 
gerea Tebei. Eroarea se repetă şi în Viaţa lui Alexandru. 

8. Masivul muntos care separă Beoţia de Attica. 

9. Eschine, Corpus, Ul, 161 nu-l condamnă pe adversarul său, scrie 
doar că „nu este bun de nimic, nici în timp de război, nici în timp de pace”. 

10. Izvoarele antice nu concordă în privinţa numărului „.demago- 
ilor” (susţinătorii demosului) ceruţi de Alexandru. Lucru de alfel 
sesizat de Plutarh. 

11. Vezi mai sus nota 4 de la cap. 10. 

12. Efialtes cra cunoscut ca un antimacedonean îndârjit. În 314 î.Chr. 
a plecat în Persia pentru a duce bani acelora care aparţineau organiza- 
țiilor politice antimacedonene. Pseudo- Plutarh, op.cir., 8-17. Cu prilejul 
somaţiei de a se înfățișa lui Alexandru, a părăsit Grecia și a plecat în Asia 
Mică unde, ceva mai târziu, a luptat împotriva macedonenilor care în- 
cercau să cucerească Halikarnasul. După acest episod i s-a pierdut urma. 

13. Lycurg (390-325 î.Chr.) s-a dovedit a îi unul din cei mai im- 
pontanţi oameni politici atenieni după bătălia de la Cheroneea (338 
î.Chr.). A administrat cu pricepere şi corectitudine finanţele publice ale 
Atenei, timp de 12 ani. Era cunoscut ca antimacedonean: a intentat pro- 
cese acelora care părăsiseră câmpul de bătălie de la Cheroneca. Pseudo- 
Plutarh, op.cit., 841 b — 844 a. 

14. Merocles, (Moirocles). Vezi nota 10 de la cap. 13. 

15. Demon, care va fi din nou menţionat în cap. 27, 6, drept o rudă 
a lui Demostene, s-a numărat şi el printre aceia despre care se bănuia că 
primiseră bani de la Harpalos. Athenaios, Bancherul Sofişrilor, VII, 341. 
Până la urmă, el a fosi cel care a propus rechemarea lui Demostene din 
exil. 

16. Callisthenes a fost omul politic antimacedonean care în 346 
î.Chr., pe vremea când Filip făcea demersuri să fie şi el primit ca membru 

în Consiliul Anficţionilor de la Delfi, pentru ca în acest mod să aibă 
controlul Focidei în veşnic conflict cu Beoţia (războaiele sacre), a 
prezentat un decret prin care cerea ca toţi cetăţenii de drept din Attica să 
se refugieze, la nevoie, la adăpostul zidurilor de fortificaţie ale Atenei. 
Demostene, XVIII (Pentru Ktesiphon) 36-37. 

17. Charidemos din Oreon, partizan al lui Demostene, căpătase celă- 
tenia ateniană datorită protectorului său. A fost angajat ca strateg (gene- 
ral) de regele Traciei Chersobleptes, ameninţat la rândul lui de extinderea 
macedoneană spre sud-est. După Cheroneea, Ecclesia l-a propus să fie 
ales strateg al Atenei, pentru apărarea Oroposului. Dar propunerea a 
căzut; ca strateg a fost propus şi apoi ales Focion: Plutarh, Focion, 16, 4. 

18. Lupul singuratic avea faima de a fi foante primejdios. Aristotel, 
Historia animalium, 694 a. 

19. Aristobul (sec. IV-III î.Chr.) este unul dintre cei mai apreciaţi 
biografi ai regelui Alexandru al Macedoniei; autor al unei „Istorii” a 
campaniilor lui Alexandru în Asia. A participat la marea expediţie din 
Asia, iar „Istoria” sa a început s-o scrie după anul 300 î.Chr., fiind unul 
din principalele izvoare ale lui Arrian, Strabon şi Diodor. În Bibliotheca 
istorică, XVII, 15, 1-4, Diodor a inserat un paragraf, preluat din „.Istoria” 
lui Aristobul, despre dramaticele înfruntări din Ecclesia ateniană pri- 
vitoare la soarta oratorilor. Focion susţinea că Alexandru se va arăta 
mărinimos. 

20. Despre Demades vezi nota 12 de la cap. 9. Relativ la intervenţia 
oratorului pe lângă Alexandru, pe care îl cunoștea personal, vezi Diodor, 
op.cit., XVII, 15,3. 

21. În biografia lui Plutarh, Focion, rolul acestuia pentru aplanarea 
mâniei regelui Alexandru este exagerat, îndeosebi în cap. 5-10. Această 
păninire se datorează în mare parte folosirii unor izvoare istorice de 
nuanţă peripatetică, probabil, între alţii, Demetrios din Phaleron, prieten 
apropiat al lui Theofrast, autorul Caracterelor. 


24 După plecarea lui Alexandru!, Demades şi Focion 
aveau prioritate, în timp ce Demostene se văzu silit să 
treacă în planul al doilea. Pe vremea când Agis? , re- 
gele Spartei, se ridică împotriva macedonenilor, De- 
mostene avu o scurtă revenire, ca apoi să cadă iarăşi în 

dizgrație, deoarece atenienii refuzară să se coalizeze cu 
spartanii. Agis a căzut pe câmpul de luptă, iar Sparta a 
suferit o grea înfiângere?. Tot acum, în faţa tribuna- 
lului a fost readusă învinuirea lui Ktesiphon cu privire 
la coroană, care mai fusese o dată prezentată sub ar- 
hontatul lui Charondas, cu puţină vreme înainte de bă- 
tălia de la Cheroneea. Procesul s-a judecat după zece 
ani sub arhontatul lui Aristophon şi a devenit celebru 
deoarece nici un alt proces public nu s-a mai bucurat 
de un asemenea interes, fie datorită faimei împrici- 
naţilor, fie integrităţii judecătorilor care nu şi-au dat 
votul acelora care-l persecutau pe Demostene în acele 
momente grele, personaje puternice, prieteni ai Mace- 
doniei. Ei îl dezvinovăţiră pe orator într-un chip atât de 
evident, încât Eschine nu obţinu măcar o cincime din 
voturi. Urmarea a fost că Demostene părăsi de îndată 
Atena şi plecă la Rhodos şi în Ionia, unde trăia dând 
lecţii de retorică’. 


1. Plecarea spre Persia, peste Hellespont, a avut loc în primăvara 
anului 334 î.Chr. 

2. Agis al III-lea, regele Spartei. În 333 î.Chr. el refuză cererea lui 
Alexandru de a-i trimite nave de război în marea expediţie pregătită de 
către macedoneni şi greci împotriva Persiei. Pretextul era că navele pot 
fi întoarse împotriva flotei ateniene. Pseudo-Plutarh, op.cit., 847 c. 

3. În timp ce Alexandru se afla deja în Asia Mică, Agis a încercat pe 
cont propriu o lovitură împotriva Macedoniei. Aliat cu eleenii, aheenii şi 
arcadienii, a obţinut iniţial câteva succese împotriva gamizoanelor mace- 
donene din Pelopones, în vreme ce Antipatros, regentul Macedoniei, era 
ocupat în nord cu o răscoală a populațiilor trace. Când s-a văzut eliberat 
de primejdia tracă, Antipatros a coborât spre sud, în Pelopones, unde în 
apropierea oraşului Megalopolis a zdrobit trupele aliate adunate de Agis 
care, de altfel, a murit eroic în această bătălie (330 î.Chr.). Izvoarele con- 

firmă că atenienii, sfătuiţi de Focion, de Demades, chiar şi de Demos- 
tene, care se afla departe, s-au ferit să participe la alianţa înjghebată de 
Agis, Diodor, op.cit., XVII, 62, J.B. Bury, A History of Greece, cd. 3, 
Macmillan, Londra, 1970, p. 823. 

4. Vezi mai sus nota 6 la cap. 13. Aristophon a fost arhonte în 
330-329 î.Chr. Aceasta este data când Eschine a pronunțat un aspru 
rechizitoriu împotriva lui Ktesiphon (în Corpus Es., II). Totuşi, s-a 
arătat cinstit [aţă de Demostene, căci a recunoscut abținerea adversarului 
său politic de a-i îndemna pe atenieni să participe la acţiunea armată or- 
ganizată de Agis împotriva macedonenilor (III, 165-167). În acest para- 
graf Plutarh face două greşeli. Vezi mai sus notele de la cap. 9 şi 6 de la 
cap. 13. Acţiunea iniţiată de Eschine împotriva lui Ktesiphon nu a fost 
Tăcută sub arhontatul lui Charondas, adică în 338-337 î.Chr., ci sub acela 
al lui Phrynichos, 337-336 î.Chr., deci cu un an înainte de Cheroneea. A 
doua greşeală este aceea de a afirma că procesul s-a judecat mai târziu, 
sub a rhontatul lui Aristophon, adică la un interval de zece ani. Cum Aris- 
tophon a fost arhonte în 330--329 î.Chr., rezultă că intervalul dintre cele 
două acţiuni juridice (a doua nu se ştie de cine a fost iniţiată) nu este de 
zece, ci numai de şapte ani. 

5. Pseudo-Plutarh, op.cir., 840 c-D. 


25 Nu după mult timp!, Harpalos care fugea din Asia 
ca să scape de mânia lui Alexandru, deoarece îşi dădea 
seama că se comportase ca un nemernic, risipind banii 
regelui, era mort de frică. De la o vreme, regele deve- 
nise aspru faţă de consilierii” săi. Aşadar, el se refugie 
la poporul atenian, (Ecclesia, „Adunarea poporului”) 
predându-le împreună cu banii şi navele ce le coman- 
da. Celorlalţi retori le străluciră ochii de îndată ce vă- 
zură bogăţiile <aduse de transfug>. lată de ce îi săriră 
în ajutor şi pe atenieni îi sfătuiră să-l primească şi să-l 
salveze pe suplicant. Demostene însă, de la bun înce- 
put, sfătuia Adunarea să-l îndepărteze pe Harpalos şi să 
ia seama ca nu cumva să implice Cetatea într-un război 

sub un pretext deloc necesar, mai presus de toate şi 
necinstit. 

Câteva zile mai târziu, în timp ce se făcea inven- 
tarul bunurilor aduse de Harpalos, acesta, observându-l 
pe Demostene cum stătea în faţa unei cupe în stil bar- 
bar şi îi admira lucrătura şi forma, îl invită să o cântă- 
rească şi să-i evalueze greutatea în aur. Demostene, 
mut de admiraţie în faţa ponderii obiectului, se interesă 
cât valorează. Harpalos, surăzând, îi răspunse: „pentru 
tine va fi douăzeci de talanţi”?. De îndată ce s-a lăsat 
noaptea, îi trimise cupa însoţită de douăzeci de talanţii. 
Harpalos, aşadar, s-a arătat destul.de abil ca să-şi dea 
seama, după expresia feţei şi după privire, cam ce fel 
de caracter avea un om iubitor de aur. Demostene nu se 
opuse. Învins de oferta corupției. întocmai ca şi cum ar 
fi primit în propria-i casă o garnizoană <a duşmani- 
lor>, trecu de partea lui Harpalos. A doua zi s-a dus la 
Adunarea Poporului cu gâtul strâns în fulare de lână. 
Când prezidiul îl invită să se scoale şi să ia cuvântul, 
tăcu semne că nu poate vorbi, de parcă avea vocea stin- 
să. Dar spiritele inteligente, hărţuindu-l în glumă, spu- 
seră că în timpul nopţii demagogul fusese afectat nu de 
„angină”, ci de „argintită”. Ceva mai târziu, când toată 
Adunarea a fost pusă în cele din urmă la curent cu cele 
petrecute, nu îi mai îngădui să se apere şi să încerce 
să-i prostească pe membrii ei. În Adunare se instalase 
nemulțumirea şi se auzeau voci. Atunci un oarecare, ri- 
dicându-se, spuse în batjocură: „Atenieni, sper că nu 
veţi îngădui să se dea ascultare aceluia care are cupa”. 
Cu acel prilej îl alungară şi pe Harpalos din Cetate. 
Temându-se ca nu cumva să fie la rândul lor anchetați 

asupra banilor <lui Harpalos> pe care unii retori îi 
împărțiseră între ei, membrii Adunării ordonară 
cercetarea şi percheziţionarea pe rând a caselor celor 
vizaţi. Nici una n-a fost cruțată — după câte povesteşte 
Theotrast — afară de locuinţa lui Callicles, fiul lui 
Arreneides. Acesta se căsătorise de curând şi în casa 
lui se afla mireasa. 


1. În 324 î.Chr. 

2. Harpalos era unul din „credincioşii” lui Alexandru, un philos 
„prieten”, de fapt consilierul regal din corpul acelora care-l înconjurau pe 
regele Macedoniei. Nu era prima oară că-şi dovedea lipsa de lealitate în 
calitatea ce-o avea de trezorier regal. În primăvara anului 324 î.Chr. 
sosiră însă veşti îngrijorătoare despre pedepsele aspre hotărâte de Ale- 
xandru faţă de guvernatorii din Asia centrală care îi trădaseră interesele. 
Pe acea vreme Harpalos era guvernatorul Babilonului. Alexandru se afla 
încă în India când a primit informaţii despre scandalurile şi viaţa desirâ- 
nată dusă de Harpalos. Acesta socoti că a sosil timpul să-şi părăsească 
postul şi a fugit la Tarsos, în Cilicia. La apropierea lui Alexandru, a ple- 
cat în Grecia, la Atena, al cărei cetăţean era. Aducea cu sine o gardă de 
600 de mercenari, precum şi imensa sumă de 5000 de talanţi aur (324 
î.Chr.). Intenţiile lui erau clare. Să provoace o revoltă împotriva stăpâ- 
nirii macedonene din Grecia continentală. Atenienii însă, prudenţi, îi re- 
luzară ofera. În aceste împrejurări a plecat la capul Tainaron, de unde 
totuşi s-a reîntors la Atena, de astă dată numai cu o sumă de 700 de ta- 
lanţi. Deşi a fost primit, Antipatros, regentul Macedoniei, şi Philoxenos, 
guvernatorul macedonean al Asiei Mici, îi cerură extrădarea. Harpalos 
izbuti să fugă şi se întoarse la Tainaron, unde a fost ucis de unul dintre 
însoțitorii săi. Cei 700 de talanţi rămăseseră însă depuși în trezoreria din 
Atena, pe Acropole, fără actele oficiale în curs de redactare. La o primă 
verilicare, au fost găsiţi numai 350 de talanţi, ceea ce dădu naştere la un 
scandal politic, în care a fost implicat şi Demostene. El fusese însărcinat 
de Consiliul de stat (Boulé) să supravegheze tezaurul. Acesta este mo- 
mentul în care Demostene a cerut o investigaţie, în urma căreia şi el a 
fost gäsit vinovat. Primul retor care l-a învinuit a fost Hypereides, urmat 

de Deinarchos. În aceste acuzări nu era totuşi învinuit de furt, ci de 
neglijenţă. 

3. Joc de cuvinte: „cupa valorează atât cât faci şi tu”. 

4. Anecdota, culeasă de Plutarh, este pusă sub semnul întrebării în ce 
priveşte autenticitatea ei. 


26 Dar Demostene le-a luat-o înainte, propunând un 
decret prin care Consiliul Aeropagului! avea datoria să 
deschidă o anchetă referitoare la cele întâmplate. Cei 
dovediţi de vină urmau să fie pedepsiţi. Deoarece toc- 
mai el a fost unul dintre primii puşi sub acuzare de 
Consiliu, s-a prezentat în faţa tribunalului, unde a fost 
amendat cu suma de 50 de talanţi. Era condamnat şi la 
închisoare. Singur mărturiseşte că de ruşine şi din pri- 
cina slăbiciunii sale fizice nu ar fi putut suporta închi- 
soarea. lată motivul pentru care a fugit, pe ascuns de 
unii, în timp ce alţii au închis ochii. Se zice că pe drum, 
pe când nu era prea departe de Cetate, îşi dădu seama 
că era urmărit de câțiva adversari politici. Încercă să se 
facă nevăzut, dar urmăritorii săi, strigându-l pe nume 
şi apropiindu-se de el, îl rugară să primească de la ei 
cele necesare călătoriei. Ei îi spuseră că în acest scop 
aduseseră bani de la ei de-acasă şi că de aceea îl urmă- 
riseră. L-au însoţit o bucată de drum îndemnându-l să 
aibă curaj şi să nu fie prea abătut de cele întâmplate, 
Demostene, mai emoţionat încă decât fusese, exclamă: 
„Cum să nu fiu abătut când părăsesc o cetate în care 
adversarii mei se poartă cum în nici o altă localitate nu 
s-ar fi purtat nici măcar cu prietenii?” 

Oricum, el suporta greu exilul. S-a oprit pentru 
mai mult timp la Egina şi la Troizen?. Aici, întor- 

cându-şi adesea privirea înlăcrimată spre Attica, pro- 
nunţa fraze lipsite de demnitate, în dezacord cu îndrăz- 
neala activităţii sale politice; acestea au rămas în me- 
moria oamenilor. Umblă zvonul că, pe când era departe 
Atena, întindea mâinile în direcţia Atticii, exclamând: 
„O, stăpână poliadă?, cum poţi să te complaci cu pre- 
zenţa a trei bestii cu care nu te poţi înţelege, bufnița, 
şarpele şi poporul?” Se mai povesteşte că încerca să-i 
abată de la politică pe tinerii care veneau să-l caute şi 
să discute cu el. Potrivit spuselor sale, dacă două căi li 
s-ar fi deschis de la bun început, una, care ducea la tri- 
bună, deci la Adunarea Poporului, alta, direct spre 
moarte, şi li s-ar fi prezis suferinţele ivite din activita- 
tea publică — anume sentimentul de frică, de invidie, 
calomniile, lupta — nu încape îndoială că s-ar îi îndrep- 
tat spre calea care duce la moaite. 


|. Referitor la această sumă de 50 de talanţi, amenda pe care trebuia 
s-o plătească Demostene, s-a scris mult şi în antichitate, şi în lucrările de 
cercetare modemă. Ca exemplu pot fi luate discursurile retorului 
Hypereides (cca 390-322 î.Chr.) care poartă titlul Împotriva lui Demos- 
rene. Vezi A. Piatkowski, O istorie a Greciei, ed.cit., 328-329. Legea 
ateniană prevedea ca în caz de mită dovedită, acuzatul să fie condamnat 
să plătească statului o amendă de zece ori mai mare decât suma primită 
ca mită. Cine nu putea plăti era condamnat la închisoare. În cazul lui 
Demostene el primise de la Harpalos 20 de talanţi, aşa încât suma la care 
trebuia să [ie condamnat s-o plătească devenea fabuloasă: 200.000 de 
talanţi. Asupra modului cum s-a diminuat amenda de la 200.000 la 50 de 
talanţi se fac numai presupuneri. Se ştie doar atât: Demostene justi licase 
astfel suma pe care o reţinuse totuşi pentru el; el păstrase doar cinci 
talanţi, iar restul de 15 talanţi îi depusese pentru rheorikon, instituție ate- 
niană care se îngrijea de costul reprezentaţiilor de teatru, de misiunile cu 
caracter sacru, precum şi de instituţiile de binefacere în folosul celor 

lipsiţi de mijloace de trai. Dacă este adevărat că această explicaţie a fost 
luată drept bună de membrii Consiliului Areopagitic, dintre care unii 
erau cu siguranță partizani ai lui Demostene, aşa se lămureşte fixarea 
amendei la suma de 50 de talanţi. Atât Hypereides, cât şi Deinarchos au 
trecut de partea acelor care susțineau acuzaţia. Averea pe care o avea ora- 
torul ar [i ajuns ca el să achite suma de 50 de talanţi. Rămânea însă con- 
damnarea la închisoare, ceea ce el n-ar fi putut suporta. În consecinţă, a 
preferat exilul. Ironia soartei voia ca, înainte de catastrofă, să fi fost unul 
din cetăţenii însărcinaţi cu supravegherea veniturilor statului, deci un fel 
de inspector financiar. De aceea, probabil, a putut aduce în faţa instanţei 
explicaţii care l-au salvat, sprijinite, bineînţeles, de prietenii ce-i avea. 

2. Egina este cea mai apropiată insulă din Marea Egee de coasta 
Attică, iar Troizen, o localitate din Argolida. Ceea ce înseamnă că se 
îndrepta spre sud. 

3, „Stăpâna Cetăţii”, zeiţa Atena, care avea ca embleme străvechi 
rămăşiţe ale cultului animalier de altă dată: buiniţa şi şarpele. 


27 În vreme ce <Demostene> se mai găsea încă în 


exilul despre care a fost vorba, Alexandru a murit!. Cu 
acest prilej cetăţile greceşti s-au coalizat din nou’, 
Leosthenes s-a comportat ca un brav. închizându-l şi 
asediindu-l pe Antipatros la Lamia. Oratorul Pytheas? 
şi Callimedoni, poreclit „Scarabeul”, fugiţi din Atena, 
trecură de partea lui Antipatros, însoțiți peste tot de 
partizanii şi de purtătorii lor de cuvânt, cu scopul de a-i 
împiedica pe greci să se răscoale şi să treacă de partea 
atenienilor. Demostene, în schimb, revenit din exil, 
ținea partea solilor atenieni. El lupta din răsputeri şi se 
apita alături de aceştia în scopul ca cetăţile să-i atace 
toate împreună pe maced oneni şi să-i alunge din 
Grecia. PhylarchosS (FGrH 81 F 75) a notat faptul că în 
Arcadia, în cursul unei adunări publice, Pytheas şi De- 
mostene s-au insultat reciproc, unul vorbind în favoa- 

rea macedonenilor, celălalt în favoarea grecilor. Se mai 
povesteşte că atunci Pytheas ar fi vorbit aşa: „Întocmai 
cum, atunci când într-o casă se aduce lapte de măgă- 
riță, oamenii deduc că pe acolo se petrece ceva rău, în 
acelaşi chip, când într-o cetate <greacă> parvine o am- 
basadă ateniană, nu există îndoială că se petrece ceva 
foarte rău”. Demostene însă îi dădu replica la acest 
exemplu spunând că laptele de măpăriţă îi vindecă pe 
bolnavi şi că atenienii salvează la rândul lor cetăţile 
amenințate de pericol. Acest mod de a acţiona plăcu 
Adunării Poporului (Demos), care votă întoarcerea sa 
din exil. Decretul a fost prezentat de Demon din Pa- 
ianiaf, vărul lui Demostene, o triremă a fost trimisă 
să-l aducă de la Egina. De la Pireu oratorul se îndreptă 
direct spre Cetate. Nu absenta nici un mapistrat, nici 
un preot, în timp ce toţi ceilalți cetăţeni îl întâmpinau 
şi îl primeau cu urale. Demetrios din Magnesia poves- 
teşte că Demostene, cu acest prilej, a ridicat mâinile 
-spre cer şi s-a declarat fericit pentru acea zi, ca unul 
care se întoarce acasă în condiţii mai bune decât Alci- 
biade”. Cetăţenii îl primeau acum din convingere, nu 
din constrângere. Mai rămânea totuşi să plătească 
amenda la care fusese condamnat. Într-adevăr, nu era 
posibil ca o condamnare să fie graţiată: <ar fi fost un 
act ilegal>, dar s-a găsit o soluţie de a se eluda legea. 
Atenienii, cu prilejul sărbătorilor în cinstea lui Zeus 
SalvatorulS, aveau obiceiul să ofere bani aceluia care 
pregătea şi împodobea altarul. De astă dată îl însărci- 
nară pe orator să preia această sarcină şi îi dădură 50 
de talanţi, sumă care corespundea întocmai celei 
datorate de el?. 

1. Moartea lui Alexandru a survenit la 30 iunie 323 î.Chr. în urma 
unei maladii grave, de scurtă durată. Despre împrejurările morţii lui 
Alexandru vezi Adelina Piatkowski, Jsforia epocii elenistice, Editura 
Albatros, 1996, p. 7 şi urm. 

2. La coaliţie participau atenienii, locrienii, foceenii, etolienii, tessa- 
lienii, dolopii şi alţii. Lista se găseşte la Diodor, op.cit., XVIII, 1 şi 2, 
precum şi la Pausanias, Călărorie în Grecia, |, 25, 4. Un corp de 8.000 
de mercenari, sub comanda lui Pleisthenes, întorşi în Grecia din Asia. 
Guvematorul Macedoniei, Antipatros, de îndată se şi coborî spre sud, 
unde găsi barat drumul Termopilelor. Cavaleria tessaliană care-l însoțea 
dezertă şi îl lăsă singur. Antipatros s-a văzut nevoit să se refugieze şi să 
se închidă în fortificația Lamia unde, în cursul anului 323-322 î.Chr. a 
aşteptat ajutoare. Întâmplarea a făcut ca Leosthenes să moară în timpul 
unui accident (Diodor, op.cit., XVIII, 9.11. 12-14). Când veni primăvara 
anului 322 î.Chr. lucrurile luară o altă întorsătură, o dată cu ajutorul sosit, 
în sfârșit, din Frigia hellespontică pentru a-l despresura pe Antipatros. 
Bătălia hotărâtoare s-a dat în Tessalia, la Crannon (august 322 î.Chr. și 
s-a încheiat în favoarea macedonenilor, în timp ce flota ateniană cra 
învinsă lângă Insula Amorgos. Vezi A. Piatkowski, O istorie a Greciei, 
ed.cit., 329-330. 

3, Despre Pytheas vezi nota I de la cap. 8. Personajul este citat şi în 
biografia lui Cicero, 50, 4. 

4, Callimedon, „poreclit Scarabeul”, partizan al partidei lui Focion, 
era un om de o lăcomie devenită proverbială. Comediografii atenieni l-au 
transformat într-un personaj de comedie (Athenaios, Bancherul sofiştilor, 
III, 10 C-E). După războiul lamiac a făcut parte din delegaţia care a dus 
tratative pentru pace cu Antipatros (Plutarh, Focion, 27, 9). După restau- 
rarea democraţiei în Attica a fost condamnat la moane, dar a murit în 
contumacie. Ibidem, 35. 

5. Philarchos, cilat de Plutarh numai aici, este autorul unei „.Istorii” 
a evenimentelor din Grecia, petrecute între anii 272 şi 220 î.Chr. Plutarh 
nu citează titlul lucrării. 

6. Despre Denon, vezi cap. 23, 6. A făcut parte din rândul oratorilor 
ceruţi de Alexandru ca ostatici. 

7. Este vorba despre reîntoarcerea lui Alcibiade la Atena în pri- 
măvara anului 407 î.Chr. După faimoasa mutilare a „hermeşilor” (bome 
de drum, evocând divinitatea lui Hermes), sacrilegiu în care fusese im- 
plicat şi Alcibiade, concomitent cu profanarea misteriilor eleusine, Al- 
cibiade părăsise Atena şi se refugiase la Spana (Plutarh, Alcibiade, 32). 

8. În gr. Soter. Sărbătoarea se ţinea primăvara, la Pireu. 

9. Subterfugiul nu era o noutate. Se practica curent. A [ost aplicat şi 
în cazul lui Formion, în cursul anului 428 î.Chr. Informaţia se află la 
Androtion, FGrH, 324, F 8. 


28 Din păcate, bucuria reîntoarcerii în patrie nu a 
durat prea mult, deoarece diferitele împrejurări în care 
se găseau grecii au fost tulburi. În luna metageirnion 
(august-septembrie) s-a dat bătălia de la Crannon!. În 
boedromion (septembrie-octombrie) comandamentul? 
macedonean ajunge la Mounychia5, iar în luna pyanep- 
sion (octombrie-noiembrie) Demostene a murit în felu] 
următor: când au primit vestea că Antipatros şi Crate- 
ros se pregăteau să intre în Atena, Demostene şi parti- 
zanii săi părăsiră Cetatea înainte de sosirea lor. Aduna- 
rea Poporului, la propunerea lui Demades, îl condamnă 
pe orator la moartei. Deoarece cei care părăsiseră 
Atena se aflau care într-un loc, care înti-altul. Anti- 
patros dădu oamenilor săi sarcina să-i prindă. În frun- 
tea acestora se afla Archias, poreclit „Vânătorul de exi- 
laţi”. Acesta era originar din Thurioi5. Se zice că înain- 
te vreme fusese actor de tragedii şi profesor al lui 
Polos din Egina, cel care, prin talentul său, i-a întrecut 
pe toţi ceilalți actori€. Hermippos” însă îl consideră ca 
făcând parte din grupul elevilor retorului Lacritas, în 
vreme ce Demetrios? spune că era un adept al şcolii lui 
Anaximenes. Acest Archias, aşadar, îi smulse din 
templul lui Aiakos de la Egina pe oratorul Hypereides, 
pe Aristonikos din Marathon şi pe Himeraios, fratele 
lui Demetrios din Phaleron!, unde aceştia se refugia- 
seră ca suplicanţi şi îi trimise lui Antipatros la 
Kleonaii!. Aici au fost executaţi. Pe cât se spune, lui 
Hypereides i-au tăiat limba de viul?. 

1. Vezi mai sus nota 2 de la capitolul 26. 

2. În gr. phroura, comanda supremă a unei unităţi militare: gamizoană. 

3. Mounychia este o înălţime împădurită, aproape de Atena. 

4. Antipatros şi Crateros, doi dintre cei mai importanţi „urmaşi” (dia- 
dohi) ai lui Alexandru. Antipatros, cu titlul de regent, era guvernatorul 
legal al Macedoniei, lăsat în Europa de Alexandru ca să-l reprezinte; Cra- 
teros, cu rangul de prostates, „comandant militar suprem”, era mâna 
dreaptă a lui Antipatros. Tocmai se întorsese din Asia cu trupele mace- 
donene pe care le comandase (Polubiu, /sroria, XVIII, 14). Propunerea 
lui Demades ca Demostene să fie condamnat la moarte trebuie luată în 
seamă în lumina abținerii lui Demades de a sprijini acţiunea armată îm- 
potriva Macedoniei, după moartea lui Alexandru. El îşi avertizase con- 
cetăţenii că nu aveau nici o şansă de izbândă. La Polybiu, vezi discuţia 
despre „ce înseamnă trădătorul de patrie” (loc.cir.). Despre evenimentele 
posterioare victoriei macedonene vezi Diodor, op.cit, XVII, 1,4 şi 
Plutarh, Focion, 28. Generălilăţi la A. Piatkowski, /sroria epocii ele- 
nistice, ed.cit., |I-l2. 

5. Despre acest Archias, Pausanias, (Călărorie în Grecia, 1, 8, 4), 
când relatează evenimentele povestite aici de Plutarh, cu prilejul des- 
crierii unei statui care îl înfăţişa pe Demostene, notează: „EI este singurul 
dintre exilaţii greci pe care Archias nu l-a predat macedonenilor”. 

6. Polos, fiul lui Sosigenes din Egina, este menţionat pentru talentul 
său şi de alţi autori greci. P. Chron-Bistaene îl prezintă în cartea sa 
Recherches sur les acteurs dans la Grèce ancienne, Paris, 1976, p. 354. 

7. Hermippos, originar din Smima, este un biograf care aparţine 
epocii elenistice. Diogenes Laertios îi citează adesea lucrarea cu tilul de 
Bioi (Vieţi). Despre retorul Lacritos, menţionat de Henmippos (FHG III 
$1) nu se ştie aproape nimic, afară de faptul că fusese discipol al lui Iso- 
crate. Discursul XXXV din Corpus-ul demostenic este îndreptat îm- 
potriva lui atunci când a fost dat în judecată de un atenian ca urmare a 
unci afaceri de împrumut. 

8. Demetrios din Phaleron. Vezi nota 6 de la cap. 9 (FGrH 228 F 26). 

9. Datorită lui Dionysios din Ilalicamas, se ştie doar atât despre 
Aristonicos: a fost implicat în procesele intentate celor care profitaseră 
de aurul lui Harpalos. 

10. Himeraios a fost unul dintre acuzatorii publici în procesul au- 
tului lui Harpalos. La propunerea lui Demades, a fost şi el condamnat la 
moarte, nu se ştie sub ce acuzaţie (Pseudo-Plutarh, op.cit., 846 c). 

11. Kleonat este o localitate din nordul Peloponesului, aproape de 


Corint. Aşadar, macedonenii pătrunseseră în Pelopones. 
12. Informaţia se află la Pseudo-Plutarh, op.cit., 849 A-D. 


80 


29 Cânda primit vestea că Demostene se află ca su- 


plicant în templul lui Poseidon de la Calaurial, Archias 
se îndreptă într-acolo, pe mare, folosind nişte bărci cu 
vâsle. Descinzând pe țărm împreună cu nişte gărzi 
trace, încerca în fel şi chip să-l convingă pe orator să 
se scoale în picioare şi să meargă împreună cu el la An- 
tipatros, sub cuvânt că nu avea să i se întâmple nimic. 

Dar Demostene, chiar în aceeaşi noapte avusese 
un vis ciudat: se făcea că era nevoit să recite versuri 
dintr-o tragedie la care replica i-o dădea Archias?. 
Succesul era de partea lui, iar spectatorii îl urmăreau 
cu sufletul la gură. Cu toate acestea, pentru el, între- 
cerea era ca şi pierdută din pricina insuficientei pre- 
gătiri a punerii în scenă şi a regiei. Când Archias i se 
adresă cu deosebită politeţe, ridicând privirea spre el, 
rămase aşezat, aşa cum era, şi îi spuse: „Archias, odi- 
nioară, ca actor. nu m-ai convins; nu mă vei convinge 
nici acum cu promisiunile ce mi le faci!” În continuare, 
iritat, Archias începuse să-l amenințe: „Aşadar — zise 
Demostene — acum vorbeşti despre tripodul macedo- 
nean, puţin lipseşte să nu începi să şi reciţi”. Aşteaptă 
doar un moment ca să trimit un mesaj celor de acasă!" 
După aceste cuvinte se retrase în interiorul templului şi 
luă în mână o foaie de pergament, simulând că se pre- 
găteşte să scrie. În cealaltă mână luă condeiul, îl duse 
la gură şi îl muşcă aşa cum obişnuia să facă atunci când 
reflecta asupra celor ce avea de scris. Rămase aşa un 
moment, apoi îşi înveli capul şi îl aplecă*. Străjile care 
stăteau lângă uşă începură să râdă, închipuindu-şi că 
moare de frică. În batjocură îl numeau „fricosule”, „la- 
şule”. Archias, în schimb, apropiindu-se de el, îl în- 

demna să se scoale şi, reluând promisiunile de la 
început, îi făgăduia că îl va împăca cu Antipatros. Dar 
Demostene, dându-şi seama că veninul începuse să-şi 
facă efectul şi că era pe cale să-l ucidă, îşi descoperi 
capul şi, privindu-l pe Archias, zise: „Grăbeşte-te 
acum să reciţi tirada lui Creon din tragedie şi să arunci 
acest corp al meu fără înmormântareS. Eu, iubite Posei- 
don, părăsesc acest altar al tău încă viu, dar Antipatros 
şi macedonenii n-au respectat nici măcar sfinţenia 
templului tău!” După ce spuse aceste cuvinte ceru să 
fie susţinut, căci începuse să tremure şi să se clatine. În 
drumul spre uşă, trecu de altar, şi, semând, îşi dădu 
ultima suflare. 


1. Calauria este o mică insulă în fața oraşului Troizen. După infor- 
maţiile din Pseudo-Plutarh, op.cit., 846 E, iniţial, Demostene se refugi- 
ase şi el împreună cu ceilalţi oratori la Egina, în templul Jui Aiakos. Ceva 
mai târziu a plecat singur la templul lui Poseidon din Calauria, unde s-a 
refugiat în calitate de suplicant, cu speranţa să nu fie smuls de la altar. 

2. Despre Archias, vezi nota $ de la cap. 28. De asemenea, Pseudo- 

` Plutarh, 849 A. 

3, Joc de cuvinte: după cum Pythia prezice viitorul, aplecată asupra 
tripodului de la Delfi, tot aşa îl prezice şi Archias, tălmăcind spusele 
„tripodului” macedonean. 

4. Pregătire înainte de moane, obişnuită la vechii greci. 

5. Aluzie la versurile 203-206 din Antigona, de Sofocle, când regele 
Tebei, Creon, poruncește ca Polynice, care atacase Teba pentru a-l alunga 
de la domnie pe fratele său Eteocle, să fie aruncat pradă păsărilor şi 
câinilor chiar acolo unde căzuse, pe câmpul de luptă. 


30 Ariston totuşi susţine că, într-adevăr, Demostene 
a luat otrava aşa cum s-a relatat mai sus!, dar adaugă 
că un oarecare Pappos, de la care Hermippos? a preluat 
povestirea, pretinde că atunci când oratorul s-a 
prăbuşit lângă altar, pe foaia ce-o ţinea în mână se afla 
scris începutul unei scrisori: „Demostene către Anti- 
patros” şi nimic altceva. Cruzimea morţii sale a stârnit 
stupoare. Tracii care se aflau lângă poarta templului au 
spus că Demostene ţinuse în mână veninul îmbibat 
într-un săculeţ de stofă. Ducând la gură recipientul, a 
înghiţit otrava, după prima lor impresie li s-a părut că 
el înghite aură. Pe de altă parte, sclava care îl îngrijea, 
supusă de Archias unui interogatoriu, mărturisi că de 
multă vreme Demostene purta cu sine acest săculeţ ca 
şi cum ar fi fost un talisman. Eratostenes, la rândul său, 
susţine că oratorul păstra veninul într-o brățară pe 
dinăuntru goală, pe care o purta pe un braţ în chip de 
ornament’. Dar nu este nevoie să înşirăm diferitele 
versiuni ale tuturor acelora care au scris despre De- 
mostene. Sunt foarte mulţi la număr’. Dintre toţi, me- 
rită totuşi să fie amintit Democharesf, rudă cu Demos- 
tene. El afirmă că ştiut este următorul fapt: oratorul nu 
a fost ucis de efectul veninului. El a fost izbăvit de cru- 
zimea macedonenilor prin pronia cerească care i-a 
adus sfârşitul repede şi fără dureri. A părăsit viața în 
cea de a şaisprezecea zi a lunii Pynepsion, în ziua cea 
mai tristă a Thesmophoriilor” şi anume în acea zi pe. 
care femeile o petrec postind, alături de zeiţă. 
Demos-ul i-a conferit o binemeritată onoare, ridicân- 
du-i o statuie de bronzt. De asemenea, a dat un decret 

ca persoana cea mai vârstnică din familia lui Demos- 
tene să fie introdusă în Pritaneu?”. Pe baza statuii s-a dat 
dispoziţia să se graveze faimoasa inscripție: 
„O, Demostene, putere de aveai la fel ca-nţelepciunea, 
Aresul Macedonean nu i-ar fi domnit peste greci.” 
Cei care susţin că epigrama! a fost compusă de 
însuşi Demostene la Calauria, înainte de a se otrăvi, 
fără îndoială susţin o absurditate. 


1. Vezi Pseudo-Plutarh, ed.cir., 847 A-B. Versiunea se regăseşte şi la 
biograful Satyros. 3 

2. FIG II, 50. Despre IHermippos vezi mai sus nota 7 de la cap. 26. 

3. Anecdota nu-i altceva decât o aluzie răuvoitoare la adresa tui 
Demostene, amestecat în afacerea Harpalos. 

4. Vezi Pscudo-Plutarh, loc.cit. 

5. În Pseudo-Plutarh, loc.cir., este menţionată versiunea lui Philo- 
choros, şi anume că Demostene s-a otrăvit; mai sunt citate versiunile lui 
Satyros şi a lui Eratosthenes; după alţii, oratorul a murit înnăbusit în 
propria-i mantie, 

6. Demochares, fiul lui Laches, era văr cu Demostene. Om politic, 
orator şi istoric. Pseudo-Plutarh, loc.ciz., D, susţine, ceea ce pare a nu fi 
adevărat, că în 322 î.Chr., la cererea lui Antipatros de a-i fi livraţi oame- 
nii politici antimacedoneni, el ar fi dat un vot negativ. S-a arătat interesat 
de mijloacele concrete de apărare ale Atenci, ocupându-se îndeosebi de 
fortificaţii în timpul războiului dus de atenieni împotriva lui Cassandros, 
fiul lui Antipatros (307--304 î.Chr.). Exilat de partizanii lui Demetrios Po- 
liorcetul, a fost rechemat la Atena în 286-285 î.Chr., când i s-a încredin- 
ţat administrarea finanţelor Oraşului. Pseudo-Plutarh, op.cit., 851 D-F. 

7. Thesmophoriile erau o sărbătoare comună întregii Grecii, ţinută 
toamna, în cinstea zeiţei Demeter. Aristofan a închinat acestor festivități 
una din dramele sale comice, cu substrat politic. La Atena, sărbătorile 
durau trei zile, de la 11 la 13 ale lunii pyanepsion. Aşadar, Plutarh face o 
eroare când le situează între 15 şi 17 ale acestei luni. Prima zi era închi- 
nată unei procesiuni sacre, la care participau numai femei; ţinta proce- 
siunii era sanctuarul Demeirei, ridicat pe Pnix (colina pe care se afla o 

terasă, unde se ţineau în mod obişnuit şedinţele Ecclesiei ateniene); a 
doua zi prevedea o masă comună, iar în a treia se aduceau jenife şi se 
țineau banchete. Aceste sărbători, la care bărbaţii nu participau, aveau la 
bază „.misterii” (ritualuri chthoniene), legate de cultul fertilităţii. 

8. Despre acest monument, opera sculptorului Polyeuctes, înălţat 
probabil în 280-279 î.Chr. vezi Pausanias, op.cit., 1, 8, 4. Este cunoscut 
şi decretul prin care Ecclesia hotăra înălţarea statuii, datorită lui Pseudo- 
Plutarh, op.cit., 850 F-851-c. Decretul este considerat un fals. Statuia 
însă a devenit celebră, fiind adesea copiată. Două còpii ale întregului mo- 
nument se găsesc una la Muzeul Vaticanului şi alta la Gliptotheka Ny- 
Carlsberg din Copenhaga. 

9, Este vorba despre o cinstire deosebită, care se acordă fiului celui 
mai mare al unei personalităţi decedate. Cum Demostene nu avea des- 
cendenţi direcţi, nu se ştie cui anume i-a fost acordat acest privilegiu. 

10. În greceşte, un distih elegiac, reprodus întocmai şi de Pseudo- 
Plutarh, op.cir., 847 A. Ca izvor informativ este citat Demetrios din 
Magnesia. 


31 Cu puțin timp mai înainte de a mă fi stabilit la 


Atena! s-a întâmplat, după câte se spune, următorul 
fapt. Un soldat, dat în judecată de comandantul său, a 
ascuns puţinul aur ce-l avea în una din mâinile statuii 
oratorului, mână care avea degetele încrucişate. 
Aproape de statuie răsărise un platan. Multe din frun- 
zele copacului, fie aduse de vânt sau îndesate de solda- 
tul care depusese aurul în căuşul palmei statuii pentru 
a-l ascunde, în căderea lor au făcut în aşa fel încât 
aurul a rămas ascuns nu pentru puţin timp. Când omul 
se reîntoarse, a găsit aurul şi povestea întâmplării s-a 
răspândit. Cu această ocazie mulţi din cei care făceau 
pe deştepţii au găsit de cuviinţă să se întreacă unii cu 
alţii în încercarea de a celebra în versuri cinstea lui De- 
mostene, incoruptibilul. 

Cât despre Demades, nu s-a bucurat mult timp de 
odioasa sa faimă”. L-a ajuns din urmă dreapta sentinţă 
dată de Demostene care l-a condus în Macedonia. unde 
a fost ucis la instigarea acelora pe care i-a adulat, în 
chipul cel mai josnic. Chiar şi mai înainte vreme, în 
Macedonia nu era privit cu ochi buni. A fost dată pu- 
blicităţii o scrisoare semnată de el, prin care îl îndemna 
pe Perdiccas să pună stăpânire pe Macedonia şi astfel 
să-i salveze pe greci care, spunea el: „erau legaţi de un 
fir putred şi învechit'5. Prin aceasta îl înțelegea pe 
Antipatros. Acuzatorul lui s-a nimerit a fi Deinarchos 
din Corint”. Cassandros$, înnebunit de ură, dădu ordin 
ca fiului lui Demades să i se taie capul, apoi porunci ca 
şi el să fie executat în acelaşi fel. Şi uite aşa, în urma 
acestor teribile încercări primim lecţia că trădătorii se 
vând în primul rând pe ei înşişi. Era un lucru pe care 
Demostene i-l spusese adesea, fără altă intenţie decât 
aceea de a-l convinge. Iată deci, iubitul meu Sossius, 
„Viaţa” lui Demostene, pe care am scris-o după cele ce 
am citit sau am auzit în cercetările mele. 


1. După cum reiese din propria mărturie a lui Plutarh în Despre E de 


la Delfi, este vorba despre perioada petrecută de Plutarh la Atena, ca elev 


al lui Ammonios, deci în jurul vârstei de 20 de ani (op.cir., 386 B). 


2. Vezi nota ? de la cap. 8; ct. Plutarh, Focion, 30, 8,9. 
3. În acest capitol este semnalată lupta dusă de urmaşii lui Alexandru 


(diadohii) pentru a stăpâni în regatele lor nou înfiinţate teritorii cât mai 
vaste smulse din moştenirea lui Alexandru. Perdiccas, atotputernic în 
Asia, era acela căruia Alexandru, înainte de amuri în 323 î.Chr., îi încre- 
dinţase sigiliul regal. Devenise astfel moştenitorul legal al tronului Ma- 
cedoniei, poziţie pe care dorea s-o întărească printr-o căsătorie cu Cleo- 

patra, sora lui Alexandru. Vezi A. Piatkowski, Istoria epocii elenistice, 
op.cit., 1-8, 13. 

4. Deinarchos din Corint era un filomacedonean agreat atât de Ale- 
xandru, cât şi de Antipatros. 

5. Cassandros era fiul lui Antipatros. După 319 î.Chr., an în care An- 
tipatros a murit, a dus nenumărate campanii în dorinţa sa de cucerire a 
teritoriilor guvemate de. ceilalţi diadohi. 

G. CI. A mian, în lucrarea sa Succesiunea lui Alexandru, cap. 14-15 dă 
aceeași versiune. Urmează, pe cât se pare, o sursă comună cu cea a lui 
Plutarh; vezi de asemenea Focion, 30, 9-10. Versiunea lui Diodor, XVIII, 
48, 1-4 este însă diferită. Demades, înainte de a fi ucis de Cassandros, era 
prizonierul lui Antipatros. 


CICERO 


Epoca istorică în care a trăit Cicero 
(106 — 43 î.Chr.) 


Secolul I î.Chr., când a trăit şi a activat omul politic şi orato- 
rul de talent care a fost Cicero, cunoscut şi prețuit de generaţia 
lui, precum şi de generațiile următoare. până în epoca modernă, 
constituie o etapă hotărâtoare în istoria Republicii romane, a 
cărei forță este atât de frumos exprimată prin formula sobră 
Senatus Populusque Romanus. 

Este secolul în care, după numeroase confruntări de opinii şi 
sângeroase lupte civile, înfăţişate de capitolele „Războaielor ci- 
vile” din Istoria romană a lui Appian (sec. I d.Chr.)! şi în Zstoria 
romană a lui Cassius Dio (sec. I-II d.Chr. } . la Roma se instau- 
rează dictatura politică şi militară. ale cărei baze au fost puse de 
Iulius Caesar şi care a fost definitivată sub Principatul lui Octa- 
vianus Caesar, cu vremea devenit Augustus. Octavianus, pentru 
a masca puterea absolută ce şi-o însuşise, s-a mulţumit doar cu 
tilul de Princeps Senatus, preluat şi de Tiberius, moştenitorul său 
legal. în anul 14 d.Chr., dar întărit cu multe alte titluri, printre 
care şi cel de Imperator, comandant suprem al armatei. 


1. Appian, /storia Romei. Războaiele civile, Editura Ştiinţifică, 
Bucureşti, 1957, traducere în cadrul catedrei de Filologie clasică, Uni- 
versitatea Bucureşti. 

2. Cassius Dio, Istoria romană, traducere de A. Piatkowski, Editura 
Ştiinţifică, Bucureşti, 3 vol. 

Procesul de trecere la dictatură (Principatus) a fost lung şi 
anevoios. Până la moartea sa tragică din decembrie 43 î.Chr., 
Cicero a participat din plin la aceste evenimente. Din păcate, în 
afară de rolul său pozitiv cu prilejul tentativei de a prelua puterea 
de către Lucius Sergius Catilina, în anul 63 î.Chr., când Cicero 
era consul, participarea sa la politica contemporană şi la înfrun- 
tările care se iviseră încă de pe vremea Gracchilor între popu- 
lares, facțiunea care însuma ordinul ecvestru şi plebea, repre- 
zentată politic prin Comiţiile convocate în For şi optimates, aris- 
tocraţii coborâtori din vechile ginte de altădată, a fost şovă- 
ielnică, nesigură, plină de contradicții. 

Între anii 89-83 î.Chr.. când era încă student, Cicero se im- 
plicase cu moderație în luptele civile izbucnite între Caius Ma- 
rius şi Lucius Sulla, preocupat cum era de studiile în care se an- 
gajase (Plutarh, Cicero, 3, 3). Din această perioadă datează ma- 
joritatea încercărilor sale poetice, printre care Nilus, poem închi- 
nat marelui fluviu egiptean, şi poemul cu caracter politic. Ma- 
rius. Tot acum îşi încearcă puterile de traducător în versuri latine 
al marelui poem epic didactic al lui Aratos, Fenomenele, pe 
care-l intitulează Ararea. În domeniul prozei traduce Economicul 
lui Xenofon şi câteva dialoguri de Platon. 

În anul 80 î.Chr. începe să se afirme ca avocat pledant. În 
pledoaria sa Pro Roscio Amerino, deşi se fereşte să-l înfrunte di- 
rect pe Sulla, atacă în schimb cu virulență regimul tiranic insti- 
tuit de sângerosul dictator şi, ca să se sustragă urmărilor acestei 
îndrăzneli, pleacă în Grecia la Atena. apoi la Rhodos, de unde 
trece în Asia, sub pretextul de a-şi desăvârşi cunoştinţele de 
retorică (Plutarh, Cicero, 3-4). A părăsit Roma în anul 79 î.Chr. 

În 77 î.Chr., când Sulla nu mai era în viaţă, revine la Roma. 
În cadrul neîntreruptelor ciocniri politice, consulul din 78 î.Chr., 
şi anume Marcus Lepidus, încercase abolirea măsurilor constitu- 
ionale instituite de Sulla în favoarea optimaţilor. Învins în încer- 
carea sa de către Lutatius Catulus, sprijinit de Pompei, a fost 
exilat şi a murit în Sardinia. 

O dată cu această victorie politică, Pompei dobândeşte în 
mod legal şi o considerabilă forţă militară pentru a înfrânge miş- 
carea de revollă a Jui Sertorius din Spania, izbucnită pe un fond 
social. Campania din Spania precede pe cele duse de Pompei în 
Asia, împotriva regelui Pontului Mithridates. cât şi pe cele por- 
nite de Caius Iulius Caesar pentru cucerirea Galliei cisalpine şi 
apoi a Galliei transalpine. Cu vremea, marii comandanţi de oști, 
care participau activ la extinderea puterii romane în Europa de 
vest. în Africa de nord şi în Orientul apropiat nu au mai acceptat 
să se despartă de fortele armate ce le fuseseră încredințate; dim- 
potrivă. căutau prin orice mijloc să atragă sub comanda lor pe 
veteranii lăsaţi la vatră. în vederea câşiigării puterii politice. Aşa 
a izbucnit primul război civil dintre Caesar, întors din Gallia, şi 
Pompei. revenit din Asia după o serie de victorii spectaculare şi 
după înființarea unor noi provincii romane în Asia Mică. Acest 
război s-a încheiat prin bătălia de la Pharsalos în iunie 48 î.Chr., 
în Tessalia din Grecia (Plutarh. Cicero, 39. 1-7). 

Deocamdată. în anii 80-79 î.Chr.. Cicero rămâne în afara 
conflictelor politice majore; în 77 î.Chr. se căsătoreşte cu onesta, 
dar violenta şi cicălitoarea 'Terenţia. de la care a avut doi copii: 
pe Marcus şi pe Tullia. În 75 î.Chr. îşi începe cariera de magis- 
trat, fiind ales quaestor, cu titlul de pro praetore. Magistratura îi 
era încredinţată în Sicilia, la Lilybaeum (Plutarh. Cicero, 6). S-a 
purtat foarte corect cu sicilienii. care i-au regretat plecarea. 

Întors la Roma. şi-a ţinut promisiunea de a-i apăra pe sicili- 
eni, care îi ceruseră ajutorul împotriva spoliatorilor insulei. În 
anii .70 î.Chr. rosteşte celebrele sale discursuri împotriva lui 
Verres, fost guvernator al Siciliei, care jefuise fără milă şi ruşine 
provincia; cele mai grave spolieri erau acelea ale oraşelor. unde 
se aflau opere de artă. Verrinele, şapte la număr, din care s-au 
păstrat numai cinci. rămân documente istorice peste veacuri des- 
pre marile jafuri comise de magistrații romani: numiţi în diferite 
provincii senatoriale. Aceste cuvântări completează informaţiile 
date de Polybiu relative la comportarea identică a cuceritorilor 
romani în Grecia Balcanică (sec. II î.Chr.). 

În anul 69 î.Chr., spre consternarea tuturor, în calitatea sa de 
edil, Cicero, avocatul, îl apără pe Marcus Fonteius, care timp de 
trei ani furase tot ce putuse în Gallia. Este una din gravele incon- 
secvenţe ale lui Cicero, care s-au repetat şi i-au adus nenumărate 
blamuri. 

În anul 66 î.Chr. este, în sfârşit, ales praetor (Plutarh, Cicero, 
9). În această calitate pronunţă primul său mare discurs politic, 
unde cerea să se voteze Lex Manilia, prin care i se încredința lui 
Pompei comanda războiului din Asia, împotriva lui Mitridates. 
În principiu, acesta a fost punctul de plecare al opțiunii finale a 
lui Cicero în conflictul izbucnit între Caesar şi Pompei pentru 
acapararea puterii în stat. În 64 î.Chr.. Cicero se prezintă la ale- 
gerile consulare pentru anul următor. înfruntând alţi şapte can- 
didaţi, printre care Marcus Antonius şi Lucius Sergius Catilina. 
În discursul pe care l-a rostit cu acest prilej, /n toga candida. 
Cicero critică programul de reforme sociale şi politice propus de 
Catilina care, pentru a fi ales consul de ordinele inferioare ale 
votanţilor, devenise, printr-o ilegalitate. tribun al plebei (Plutarh, 
Cicero, 10, 3). În [aţa acestei atitudini, senatorii, împreună cu 
ordinul cavalerilor, îi acordară tot sprijinul şi Cicero este ales 
consul pentru anul 63 î.Chr. 

În timpul consulatului său. alături de Cato cel Tânăr, Cicero 
se arată un adversar abil al tuturor reformelor necesare pentru 
îmbunătăţirea condiţiilor grele în care trăia plebea de la oraşe şi 
muncitorii agricoli de la sate. Dovadă cele trei discursuri pe care 
le-a ţinut împotriva unui proiect de lege agrară prezentat de un 
anume Rullus. A urmat deconspirarea lui Catilina, povestită de 
Plutarh în cap. 11-23 din Biografia Iui Cicero, acţiune care i-a 
adus mari satisfacţii. Legătura dintre consul şi aristocrația sena- 
torială părea acum de nezdruncinat. 

După ieşirea din consulat, activitatea sa politică, câtuşi de 
puţin fermă, este cunoscută îndeosebi din corespondenţa purtată : 
cu Atticus şi cu fratele său, Quintus. Cicero rămăsese ferm ală- 
turi de aristocrația senatorială, dar Caesar trece de partea acelora 
care susțineau necesitatea reformelor; deşi cunoştea poziţia lui 

Cicero, Caesar îi oferă totuşi să treacă de partea lui. După 
îndelungi ezitări, Cicero refuză, spre nenorocul lui, căci Caesar 
îl lăsă pradă tribunului Clodius, un aristocrat trecut prin adop- 
liune în ordinul plebeilor. Prima lovitură pe care i-o pregăteşte 
Clodius lui Cicero este propunerea, printr-un proiect de lege, 
prin care se cerea pedepsirea exemplară a tuturor celor care con- 
damnaseră la moarte, fără procedură juridică, fără judecată, pe 
membri marcanţi ai conjuraţiei lui Catilina. unii din ei senatori, 
pentru ca Cicero să fie tras la răspundere. Proiectul era fără greş 
redactat. plauzibil din punct de vedere juridic. Foarte speriat, 
victimă a frământărilor sociale care durau de mai bine de un 
secol, Cicero îmbracă o ţinută de doliu. care nu impresionează pe 
nimeni şi apoi ia calea exilului. ducându-se în Grecia, la Tessa- 
lonic. unde avea prieteni. Suntem în anul 58 î.Chr. Legea pro- 
pusă de Clodius a fost promulgată dar a stârnit o reacţie neaş- 
teptată din partea senatorilor şi a cavalerilor, care au cerut cu in- 
sistență ca Cicero să [ie absolvit de prevederile legii. Interven- 
tiile lor au avut succes. La 4 seplembrie 57 î.Chr. Cicero se în- 
toarce la Roma, unde este primit cu manifestări de mare simpa- 
lie. La 5 şi 6 septembrie pronunţă două discursuri, în care aducea 
separat mulţumiri Senatului şi Adunării Poporului (Comiţiilor). 
Este însufleţit de speranţe şi îşi face iluzii că reîntoarcerea sa 
înseamnă redresarea situaţiei precare pe care o lăsase în urma sa. 
Își închipuie că Pompei. în sfârşit. s-a hotărât să treacă de partea 
Senatului, aflat în vrajbă cu Caesar, şi că primul triumvirat, for- 
mat în anul 60 î.Chr., prin întelegerea Între Caesar, Pompei şi 
Crassus. era pe cale să se destrame. În anul 56 î.Chr. pe Caesar îl 
atacă indirect în discursul Pro Seszio dar, după întrunirile de îm- 
păcare ale triumvirilor de la Ravenna şi de la Luca, în discursul 
De provinciis consularibus. Cicero. cum îi era obiceiul, spre mi- 
rarea tuturor, îl susţine pe Caesar care câştigă prelungirea man- 
datului său ca guvernator în Gallia, în pofida opoziţiei dârze a lui 
Cato. 

Cu mare dificultate, Crassus şi Pompei sunt aleşi consuli în 
anul 55 î.Chr. Lui Pompei i se acordă guvernarea Hispaniei şi a 

provinciei romane Africa, iar lui Crassus guvernarea Siriei, la 
propunerea lui personală de a porni cu acest prilej o campanie 
împotriva parţilor. Era visul din totdeauna aÊ lui Crassus să se 
acopere şi el de o glorie asemănătoare cu cea a lui Caesar. Pom- 
pei rămâne la Roma şi, în locul lui, ca guvernatori în Hispania 
trimite pe doi dintre locotenenţii lui. 

Iată însă că în 54 î.Chr. intervine moartea Iuliei, fiica lui 
Caesar şi soţia lui Pompei (Plutarh, Caesar, 23), singura legătură 
care mai exista între Pompei şi Caesar. Dezlegat de orice obliga- 
ție faţă de fostul său socru, Pompei trece făţiş de partea Senatu- 
lui, îndeplinind visul lui Cicero. Devine acum unul din şefii in- 
contestabili ai aristocrației romane şi adversar declarat al lui 
Caesar. 

În añul 49 î.Chr., în calitatea sa de fost consul, Cicero pri- 
meşte însărcinarea de a guverna Cilicia, în sud-vestul Asiei Mici. 
Succesele pe care le-a avut în această calitate îi readuc curajul de 
a înfrunta realitatea. În acelaşi an, Caesar. întors din Gallia, trece 
în fruntea legiunilor sale, graniţa Galliei Cisalpine. reprezentată 
de micul curs de apă al Rubiconului, ceea ce însemna un act de 
rebeliune împotriva Senatului, care nu-i dăduse permisiunea de a 
intra în Italia împreună cu armata ce-o avea. De aici încolo în- 
cepe lungul drum al lui Cicero spre tragicul lui sfârşit. Războiul 
civil era inevitabil. Pompei se retrăsese cu legiunile pe care le 
mai avea la dispoziţie în sudul Italiei. Dar a fost în curând silit să 
treacă marea şi să se stabilească în Grecia de nord, până unde a 
fost ajuns din urmă de Caesar care, între timp, pusese stăpânire 
pe întreaga Italie, pe Sicilia şi pe Sardinia. Ajuns la această răs- 
pântie a vieţii sale, Cicero, care acum avea peste şaizeci de ani, 
a optat pentru Pompei, l-a urmat în Grecia, dar n-a participat la 
nici o acţiune militară şi a fugit de la Pharsalos, unde s-a dat bă- 
tălia hotărâtoare între Caesar şi Pompei (20 iunie 48 î.Chr.). Re- 
venit în Italia, de frică, Cicero s-a oprit la Brundisium, aşteptând 
întoarcerea lui Caesar din Egipt, unde-l purtaseră paşii în urmă- 
rirea lui Pompei. Între timp, Pompei fusese asasinat într-un com- 
plot în care era amestecați şi egiptenii. 

Caesar soseşte în Italia în septembrie 47 î.Chr. Cicero îl în- 
tâmpină cu timiditate. înfricoşat. ruşinat (Plutarh, Cicero, 39, 5), 
dar Caesar, pentru a-l câştiga de partea lui, se preface că a uitat 
totul. La sfârşitul anului 47 î.Chr. Caesar pleacă în Africa pentru 
a lichida ultimele rămăşiţe pompeiene. Operaţiila de război se 
încheie prin victoria lui Caesar de la Tapsos (aprilie 46 î.Chr.). 
Mai venea la rând Spania, unde Pompei fusese proconsul. Aici 
situaţia era gravă, căci izbucniseră din nou mişcări sociale, con- 
duse odinioară de un fost tribun militar. Sertorius. 

Oarecum liniştit, Caesar fiind departe de Italia, Cicero se 
ocupă acum de redactarea tratatelor sale de retorică şi filosofie, 
Brutus, sive de claris oratoribus, De optimo genere oratorum, 
dar scrie şi un mic tratat, Laus Catonis, o apologie a celui mai 
înverşunat şi mai consecvent duşman al lui Caesar, căzut pe câm- 
pul de luptă de la Utica (46 î.Chr.). Viitorul dictator s-a simţit 
vizat şi a răspuns acestei apologii printr-un alt tratat, intitulat 
Anri-Cato. Inconsecvent cum era. Cicero. pentru a drege lucru- 
rile. în pledoaria sa Pro Marcello aduce lui Caesar laude pline de 
lin suşire. La finele anului 46 î.Chr.. constrâns de o criză finan- 
ciară fără ieşire. divorțează de Terentia pentru a se căsători cu o 
tânără bogată, care era pupila lui. Este totodată şi anul din care 
datează şi cele mai izhutite scrieri filosofice ale lui: Hortensius. 
un fel de Introducere” la tratatele care urmau să apară, un dialog 
scris în manieră platonică, Academicae quaestiones, despre 
teoria cunoaşterii la Platon. De finibus bonorum et malorum, în 
care este pusă în discuţie problema Binelui suprem. transcen- 
dent. 

În anul 44 î.Chr. redactează Tusculanele, Caesar fiind asa- 
sinat la Idele lui Martie (15 martie), Cicero, oarecum ușurat de 
frica ce-o avea [aţă de acesta, încearcă acum din răsputeri să [acă 
pace între partidele învrăjbite, care erau pro sau contra dictaturii. 
Se întoarce la Roma la 10 august 43 î.Chr. din peregrinările sale 
italice şi Marcus Antonius, locotenentul lui Caesar, îl invită la 
şedinţa solemnă a Senatului de la 1 septembrie, deosebit de im- 
portantă, căci Antonius avea de gând să decreteze înfiinţarea 

unor ceremonii religioase în memoria lui Caesar (Plutarh, -Ci- 
cero, 43, 6). Cicero nu a venit, sub pretext că este obosit şi bol- 
nav în urma lungii călătorii ce-o făcuse. Refuzul l-a supărat pe 
Antonius până într-atât încât se pregătea să trimită o gardă 
înarmată să-l aducă cu de-a sila pe orator la Senat, dar în cele din 
urmă a renunţat, la insistenţele unora. A doua zi, 2 septembrie, în 
absenţa lui Antonius, Cicero, de astă dată prezent, ţine în faţa 
senatorilor prima Filipică împotriva lui Antonius. El însuşi, scrie 
Plutarh, găsise această denumire pentru discursurile pe care avea 
de gând să le ţină împotriva lui Antonius. S-au succedat celelalte, 
opt la număr, din care s-au păstrat doar cinci. Aşa şi-a dal sen- 
tința de moarte Cicero, care se credea apărat de foarte tânărul 
succesor al lui Caesar, Octavius Caesar, nepotul dictatorului; la 
7 decembrie este asasinat în mod bestial de oamenii lui Aritonius, 
sfârşi! povestit de Plutarh în ultimele capitole ale biografiei. în 
stil tragic, aşa cum mai târziu obişnuia să scrie şi Cassius Dio. 
Nu putem şti dacă Plutarh a redat numai adevărul sau s-a inspirat 
din legendele despre Atreus şi Tyesthes, care stau la baza trage- 
diilor scrise de Euripide şi de Seneca. 
* 

Al doilea triumvirat din anul 43 î.Chr., convenţie încheiată 
între Octavius, Antonius şi Lepidus, s-a perfectat pe baza înţe- 
legerii referitoare la asasinarea duşmanilor personali ai fiecărui 
triumvir. Cicero era cap de listă. Insistenţele lui Octavius, care 
au durat trei zile, ca oratorul să fie cruțat, s-au dovedi! inutile. 
Tot ce a putut face Octavius a fost să trimită vorbă la Tusculum, 
unde se afla Cicero, când au fost definitivate listele de proscrişi. 
cu îndemnul să părăsească imediat ţinutul unde fuseseră trimişi 
ucigaşii. Plutarh (Cicero, 47) înfăţişează cu deosebită emaţie 
slarea sufletească a lui Cicero înainte de a fi asasinat. Consi- 
derând că doar Octavius Caesar poate să-l salveze, a încercat să 
se întoarcă la Roma. Era însă prea târziu. Plutarh îşi încheie 
„Biosrafia” lui Cicero prin câteva consideraţii despre sfârşitul 
lui Antonius, considerat drept o damnatio binemeritată. 

Cicero este una din personalitățile majore ale antichității 
greco-latine, ca alare bine cunoscută. Aproape toate scrierile sale 
s-au păstrat peste veacuri, deşi cele cuprinse în Corpus-ul cice- 
ronian depăşesc cu mult numărul celor păstrate. În acest Corpus 
au fost incluse şi multe scrieri care nu-i aparţin, neautentice. 

În „Biografia lui Cicero”, scrisă de Plutarh. se găsesc destule 
inexactităţi care se repetă şi în alte „Biografii™: cele ale lui Anto- 
nius, Caesar, Pompeius, Crassus, Cato cel Tânăr. De menţionat 
că „Biografiile” duble pe care Plutarh le-a scris mai târziu decât 
„Biosrafiile” de început. sunt mai îngrijit redactate, informaţia 
fiind mai bine pusă la punct. 

Şi tehnica expunerii comparative se îmbunătăţeşte, dovadă 
„Biografiile” lui Alexandru şi Caesar. 

Cercetările filologice care s-au făcut pentru identificarea 
izvoarelor folosite de Plutarh pentru „Biografia” lui Cicero duc 
la concluzia că pentru această Viață“ (Bios). el s-a folosit de do- 
uă surse principale: moştenirea scrierilor ciceroniene. lăsată de 
Marcus Tullius Tiro. libertul şi secretarul particular al lui Cicero, 
care i-a publicat o parte din operă şi i-a ordonat vasta corespon- 
denţă şi, a doua, Viaţa lui Cicero de Corneliu Nepos. compusă de 
autor după moartea lui Cicero. Opera capitală a lui Nepos. De 
viris illustribus. îi era neîndoielnic cunoscută lui Plutarh. După 
părerea lui A. Gudemann. care a scris în 1902 o carte intitulată 
The Sources of Plutarch's Life of Cicero. publicată la Phila- 
delphia, printre izvoarele consultate de Plutarh s-ar număra şi 
Suetonius (sec. I-II d.Chr.), dar această ipoteză nu a lost 
acceptată de critica modernă. 

S-a ridicat şi problema în ce măsură cunoştea Plutarh limba 
latină. (Vezi „Biografia lui Demostene”, 2, 2-4.) În mod sigur nu 
o stăpânea perfect, dar o înţelegea foarte bine. Legată de această 
cercetare s-a ivit şi întrebarea în ce măsură Plutarh, cum singur 
mărturiseşte, locuitor al unui oraş neînsemnat din Grecia, Chero- 
neea, putea avea acces la bibliografia ce-i era necesară pentru 

atâtea „Biosrafii” câte a scris. Se ştie ce scumpe erau manu- 
scrisele în acea vreme. 

Plutarh a început redactarea Yieţilor paralele după ce a ter- 
minat „Vieţile” împăraţilor romani de la Augustus la Vitellius, 
completându-l astfel pe Cornelius Nepos. „Biografiile” compa- 
rate au fost începute în timpul domniei lui Nero şi dedicate, mult 
mai târziu, probabil în anul 99, lui Sosius Senecio, cu prilejul 
ultimului consulat al acestuia. Noutatea pe care Plutarh o aducea 
în seria Vieţilor paralele era confruntarea unui personaj grec cu 
unul roman, care aveau trăsături comune. Tehnica comparaţiei 
(synkrisis) între personalităţi importante avea antecedente. Se 
practica în şcolile de retorică ale timpului. Plutarh o folosise 
uneori în scrierile sale sub formă de pamflete şi eseuri. cunoscute 
sub denumirea comună de Moralia (Ethika). Cornelius Nepos 
aplica şi el uneori, la scară redusă, tehnica comparaţiei. Scriso- 
rile care au circulat între Cicero şi Nepos s-au pierdut. Dar sunt 
deseori citate de erammaticii vremii; poale că, dacă s-ar [i păstrat 
până astăzi, s-ar putea şti mai mult cu privire la tehnica biogra- 
fiilor comparate. 

O altă problemă ridicată de cercetători este aceea a citatelor. 
Le preia Plutarh direct din scrierile lui Cicero sau din literatura 
biografică pe care a consultat-o? Nici la această întrebare nu se 
pot da răspunsuri sigure. 

În ansamblu. „Biografia lui Cicero” este o frumoasă operă 
literară, nu o „Biografie” seacă, în genul celor scrise de Diogenes 
Laertios. În pofida omisiunilor şi a greşelilor pe care le conţine 
este una din cele mai izbutite „Biografii” scrise de Plutarh, din 
punct de vedere literar. 

TABEL CRONOLOGIC 


3 ianuarie. Naşterea lui Cicero 


90-88 Război civil. 


89 


82 
80 


Serviciul militar sub Pompeius Strabon şi apoi sub. 
Sulla. 

Dictatura lui Sulla. 

În apărarea lui Roscius Amerinus. 


79-77 Călătoria de studii în Grecia şi în Asia Mică. 


75 
76 
17 
66 


65 
„64 
64 
62 


6l 


Cvestor în Sicilia. 

Procesul împotriva lui Verres. 

Este ales edil. 

Ajunge praetor. Prima cuvântare politică: Pro lege 


„Manilia. 


Se naşte fiul său, Marius. 

Candidatura pentru consulatul din 63. 

Este ales consul alături de Antonius Hybrida. 
Conjuraţia lui Catilina şi rostirea Carilinarelor în 
faţa Senatului 

Moartea lui Catilina. Clodius intră. în scena 
politică. 

Ianuarie. Procesul intentat lui Clodius. 


1. Inainte de Christos — ca şi datele care urmează. 

Primul triumvirat: Caesar, Pompei şi Crassus. 
Clodius, tribun al plebei. Exilul lui Cicero. 
Întoarcerea lui Cicero din exil la 4 septembrie. 
Atacul casei lui Cicero la 3 noiembrie. 

Propunerea lui Cicero de a se invalida tribunatul lui 
Clodius. 

Cicero este ales în colegiul augurilor. Moartea lui 
Crassus şi a fiului său în campania contra parţilor. 
Pompei consul, fără coleg de consulat. Clodius este 
ucis de Milo în lupte de stradă. Cicero rosteşte Pro 
Milone. 


51-50 Proconsul în Cilicia. 


49 


48 


47 


46 


45 


44 


43 


Începutul celui de al doilea război civil. Cicero îl 
urmează pe Pompei în Grecia, dar nu participă la 
operaţiile de război. 

Bătălia de la Pharsalos (august). Moartea lui Pom- 
pei. 

Caesar se întoarce din Egip şi debarcă la Tarent. Se 
întâlneşte cu Cicero la Brundisium. Devine Dic- 
tator. 

Bătălia de la Tapsos (6 aprilie). Divorțul de Teren- 
tia, căsătoria cu Publilia (decembrie). 

Moartea Tulliei (februarie) şi divorţul de Publilia. 
Scrierile filosofice. 

Asasinarea lui Caesar (15 martie). Prima întâlnire 
dintre Cicero şi Octavius (21 aprilie). Înțelegerea 
perfectată. 

Sunt rostite Filipicele împotriva lui Antonius (ia- 
nuarie-aprilie). Constituirea celui de al doilea tri- 
umvirat, Antonius, Lepidus şi Octavius (27 noiem- 
brie). 

7 decembrie. Uciderea lui Cicero. 

Viaţa lui Cicero 


]  Pecâtse spune, Helvia!, mama lui Cicero, a avut 
şi părinţi, şi o viaţă cum se cade; despre tată însă ne-au 
rămas ştiri care se contrazic. Unii afirmă că s-ar fi năs- 
cut şi ar fi ajuns până la vârsta bărbăţiei în atelierul 
unui piuar?; alţii ridică originea familiei sale până la 
Tullius Attius, un ilustru rege al volscilor, care a luptat 
împotriva romanilor nu fără bune rezultate“. Oricum ar 
sta lucrurile, pe cât se pare, primul membru al familiei, 
poreclit Cicero5, a fost într-adevăr un om demn de sti- 
mă. lată de ce urmaşii săi nu s-au dezis de poreclă ci, 
dimpotrivă, s-au arătat mândri s-o poartef. Latinii nu- 
mesc cicer bobul de mazăre. Primul Cicero zice-se că 
avea pe vârful nasului un neg încovoiat, datorită căruia 
a căpătat acest cognomen. Se povesteşte că însuşi 
Cicero, despre care îmi asum acum răspunderea să-i 
prezint biografia, când a candidat prima oară la o ma- 
gistratură şi a început să se preocupe de politică, prie- 
tenilor săi, care voiau să-l convingă să renunţe la acest 
nume şi să-l schimbe, cu un orgoliu juvenil — după cum 
umblă vorba -— le-a ripostat că lupta tocmai pentru a 
face numele de Cicero mai renumit decât cel purtat de 

Scauri şi de Catuli”. Pe când era cvestor în Sicilia, pe 
o ofrandă votivă în argint, pe care a dedicat-o zeilor, a 
pus să se scrie primele sale două nume: Marcus şi Tu- 
llius, iar în privinţa celui de al treilea, în glumă, îl ru- 
gă pe meşter să graveze un bob de mazăre în loc de li- 
tere. Acestea sunt detaliile care circulă despre numele 
lui. 


|. Helvia se trăgea dintr-o onorabilă familie plebee care s-a remarcat 
în timpul celui de al doilea război punic (sec. III î.Chr.). În „Istoria” sa, 
Ab urbe condita, 27, 12, 16 şi 36, 18, 15, Titus Livius menţionează un tri- 
bun militar, Marcus Helvius în 209 î.Chr. si un Caius Helvius în 203 î.Chr. 

2, Patronul unui atelier în care stofele de lână se băteau la piuă, 
meserie foarte răspândită în antichitate. 

3. Nume citat de însuşi Cicero în De oratore, 2, (256). Marcus 
Tullius aparţinea ordinului ecvestru (G. Miinzer, RE, vol. XXXVII, 
Tullius, col. 824-825). 

4. Arpinum, localitatea unde s-a născut Cicero, se află într-adevăr în 
ţinutul volscilor (Titus Livius, Ab urbe condita, 2, 35, 7; 39, ] şi 40, 12). 
Cicero face o aluzie glumeaţă la această versiune în Zusculane, |, 16, 38, 
iar în Brutus notează raporturile de familie ale neamului său cu Manius 
“Tullius Longus, consul în 500 (Brutus, 62). 

5. Poreclă de la cuvântul cicer: „bob de mazăre”. 

6. Cetăţenii romani aveau trei nume: prenumele (praenomen), nu- 
mele (nomen) şi cognomenul (porecla). Unele din aceste cognomina pro- 
veneau din cuvinte aparţinând faunei şi florei locale; altele erau în le- 
gătură cu meseria practicată sau cu posesiunile familiale. 

7. Scaurus înseamnă „cel cu un picior beteag”; Catulus, „căţel”. 


2 Se povesteşte că Cicero a venit pe lume după o 


naştere fără dureri, în ziua a treia a Calendelor noil. 
Este ziua în care magistraţii se roagă şi aduc sacrificii 

pentru sănătatea împăratului. Se pare că până şi doica 
sa a avut o vedenie care i-a prezis că pruncul alăptat de 
ea ar îi un mare câştig pentru toţi romanii. Asemenea 
lucruri, desigur, trec în mod normal drept vise sau 
prostii, dar Cicero, abia ajuns la vârsta de a merge la 
şcoală, dădu semne că profeția era adevărată. Se ade- 
verea faptul că este un talent înnăscut şi, printre toţi 
colegii săi de clasă, îşi câştigă un asemenea renume şi 
atâta faimă, încât până şi părinţii acestora veneau la 
şcoală ca să-l vadă pe Cicero în persoană şi să constate 
mult lăudata sa aperime a minţii la învăţătură, dar şi în 
alte domenii. Qamenii mai puţin şcoliţi se supărau însă 
tare când îi vedeau pe copiii lor cum îl înconjură şi-l 
cinstesc pe Cicero. 

Băiatul era dispus să se preocupe de orice disci- 
plină. Aşa consideră Platon că se cuvine să tie o natură 
predispusă la învăţătură şi iubitoare de filosofie”, fără 
să arate dispreţ faţă de nici o altă formă de învățământ 
şi de educaţie; cu toate acestea, era îndeosebi atras de 
creaţia poetică. De la el s-a păstrat un mic poem inti- 
tulat: Pontius Glaukos, compus în tetrametri’, când era 
încă foarte tânăr. Dar anii treceau şi Cicero se simțea 
tot mai atras de Muza Poeziei, pentru care avea o 
deosebită aptitudine. Romanii începură să-l considere 
nu numai orator, ci şi poet. Adevărul este că faima lui 
ca retor a dăinuit până astăzi, deşi în materie de elo- 
cință au apărut multe schimbări, în vreme ce în 
materie de poezie a sfârşit prin a fi uitată, sufocată de 
marile talente care au venit după el. 

1. Calendele, în lat. Calendae, erau primele zile ale fiecărei luni. 
Cicero însuşi ştia foarte exact când s-a născut: la 3 ianuarie 106 î.Chr. 
(Brutus, 101). Expresia ad Calendas graecas este o glumă prin care vor- 
bitorul de limbă latină voia să spună: „niciodată”, căci grecii nu denu- 
meau astfel primele zile ale lunii. 

2. Republica, 5,475 B. Vezi Filosofia greacă până la Platon, vol. V, 
traducere de Andrei Corea, Editura Ştiinţifică, 1986, p. 268. 

3. Informaţia are o deosebită importanţă care relevă întinsele cunoş- 
tinje ale lui Cicero în materie de dramaturgie greacă. Glaukos este un 
personaj mitologic din Antedon, în Beoţia, la origine un biet pescar meta- 
morfozat de Dionysos într-o divinitate marină, care prezice numai neno- 
rociri, în deosebi navigatorilor pe mare. Era integrat în cortegiul marin al 
Amphitritei. Eschil a compus două drame pe tema nefericirii lui Glaukos, 
disprețuit îndeosebi de femei, şi anume Glaukos din Potniai, dramă 
tragică ocupând locul al treilea în trilogia Phineus, Perșii. Glaukos Pot- 
nieus, urmată de o dramă satirică, Promerein, purtătorul de foc. Pe lângă 
această creaţie, în registrul tragic, a scris şi o dramă satirică separată, 
intitulată Glaukos Ponrios — Glaukos, fiu al mării, personajul central 
fiind nefericita victimă a lui Dionysos, de care fugea toată lumea. Vezi A. 
Piatkowski, Jocurile cu sanri în antichitatea greco-romană, Editura 
Polirom, laşi, 1998, p. 37 şi um. Generalităţi despre opera poetică a lui 
Cicero la K. Büchner, RE, vol. XXVIII, col. 1236 şi um., Tullius, 29. De 
asemenea, J. Soubiran, Fragments pocrigues de Cicéron, Paris, 1972. Ta- 
lentul său de poet s-a evidenţiat şi prin traducerile unor opere grecești de 
mare circulaţie pe vremea sa, printre altele, opera poetului Aratos din 
Soloi, contemporan cu Callimachos, intitulată Phainomena (prima jumă- 
tate a sec. al III-lea î.Chr.). Poemul, de factură elenistică, conţinea pre- 
zentările lenomenelor meteorologice şi ale constelaţiilor, ca în Cosiţa 
Berenicei. Traducerea și adaptarea latină a poemului purta titlul de Ara- 
tea. Una din ediţiile poemului ciceronian (a fragmentelor rămase), apă- 
rute la Paris în 1941, Colecţia edițiilor critice a Institutului Român de 
Studii Clasice, Belles Lettres, aparţine regretatului filolog român Victor 
Buescu. 

A. În gr. Fainoromiai, „inovaţii”. 


3 Odată încheiate studiile predate copiilor, Cicero a 
urmat cursurile lui Philon, filosof aparţinând Acade- 

mieil, pe care romanii îl admirau mai mult decât pe 
oricine altul pentru talentul său oratoric, dar şi pentru 
caracterul ce-l avea. El fusese unul dintre discipolii lui 
Clitomachos?. În acelaşi timp frecventa şi oameni po- 
litici, fruntaşi ai Senatului, aflaţi în jurul lui Muciusă. 
Această relaţie prezenta avantajul de a-i procura cu- 
noştinţe în domeniul dreptului <roman>. Totodată a 
participat şi la campaniile militare ale lui Sulla împo- 
triva lui Marius“. Ceva mai târziu, dându-şi seama că 
statul roman era în pericol de a cădea pradă conflic- 
telor civile, căci se îndrepta spre absolutism, a ales o 
viaţă dăruită ştiinţelor şi speculațiilor filosofice, a in- 
trat în cercurile de studiu ale unor literați preciS şi s-a 
dedicat studiului, până la momentul când Sulla a pus 
mâna pe putere”, oferind întrucâtva o stabilitate poli- 
tică. În aceeaşi perioadă, Chrysogonos, libertul lui 
Sulla, a scos la licitaţie bunurile unui oarecare, con- 
damnat la moarte ca proscris şi le-a achiziţionat el 
însuşi, pentru suma de două mii de drachme. Cum însă 
Roscius, fiul şi moştenitorul celui executat, îşi ma- 
nifesta indignarea şi mergea peste tot demonstrând că 
bunurile licitate valorau două sute cincizeci de mii de 
talanţi, Sulla se supără foc pentru că, la rândul său, se 
vedea tras pe sfoară şi îl acuză pe <tânărul> Roscius că 
şi-ar fi ucis tatăl”. Nimeni nu se arăta dispus să-l ajute 
pe Roscius; toţi se dădeau înapoi, înfricoşaţi de cru- 
zimea lui Sulla. Până la urmă, tânărul, singur de tot, se 
adresă lui Cicero; prietenii oratorului îl îndemnară din 
toată inima să preia procesul, spunându-i că era puţin 
probabil ca altă dată să i se mai prezinte ocazia unui 
debut mai prestigios şi mai notabil decât aceasta, în 

vederea viitoarei lui faime. Cicero preluă apărarea şi, 
câştigând procesul, îşi atrase o mare admiraţie. Dar de 
teama lui Sulla, plecă în Grecia!0, răspândind zvonul 
că avea nevoie de îngrijirea sănătăţii. Într-adevăr, era 
prin natura sa debil şi slab şi, din cauza afecțiunii ce-o 
avea la stomac, mânca puţin, numai mâncăruri uşoare, 
la ore târzii. Până şi abuzul la care îşi silea vocea, cam 
seacă şi puţin modulată, deşi totuşi foarte bună, consti- 
tuia un pericol în plus pentru sănătatea lui, deoarece, 
dacă se ţine seama de tensiunea fizică şi de pasiunea 
ce-l dominau, ajungea mereu la tonuri înalte. 


1. Philon din Larissa, [ilosof de formaţie academică; în anul 88 î.Chr. 
a părăsit Atena în timpul războiului Romei cu Mithridates şi s-a instalat 
la Roma (Cicero, Brurus, 306). Este unul dintre aşa-numiţii fondatori ai 
Noii Academii, vădind o putemică atracţie spre scepticism. În studiul său 
Cicero als Platoniker und als Skeptiker, Gymnasium, 72, 1965, 175 şi 
um. W. Burken a analizat înclinația lui Cicero spre scepticism, expusă 
în unele din tratatele sale de filosofie. Anterior lui Philon, Cicero îl 
avusese ca magistru pe epicurzicul Phaidros. 

2. Clitomachos, originar din Cartagina (cca 187--110 î.Chr.), a fost 
discipolul lui Carneades la Atena şi autor a peste 400 de lucrări în care a 
consemnat doctrina promovată de Carneades, cel mai valorors exponent 
al doctrinei cunoscută sub numele de Noua Academie. De la Carneades, 
care a venit în 156 î.Chr. la Roma, în calitate de ambasador al Ahaei, dar 
şi pentru a conferenţia, nu a rămas nimic scris. Cf. Diogenes Laertius, 6, 
67. Vezi C. Levy, Cicéron et la quatrième Academie, „Revue des Études 
Latines”, 65, 1985 şi Cicero Academicus, Recherches sur la Philosophie 
ciceronienme, Roma, 1992, 46 şi urm. 

3. Quintus Mucius Scaevola, consul în 197 î.Chr., augur, magistrat 
iubit de Cicero care îmbrăcase deja zoga virilis înainte de a fi devenit 
discipolul lui Philon. La prelegerile lui Mucius Scaevola, Cicero avea 
prilejul să-i întâlnească pe Publius Sulpicius Rufus (De orarore, 1, 66) şi 
pe T. Pomponius Atticus (ad Atticum, 4, 16, 3), bunul şi credinciosul său 
prieten de mai târziu. De asemenea, pe Manius Acilius Glabrio şi pe 

Lucius Licinius Crassus, al cărui nume va reveni de câteva ori în bio- 
grafia plutarheică. Pentru relaţiile acestor contemporani cu Cicero, 
Mathias Gelzer, Cicero als Politiker und als Staasman, Wiesbaden, 1960. 

4. În anul 89 î.Chr., după o informaţie din Titus Livius Periochae, 
75, Cicero a luat parte la războiul civil purtat între partizanii lui Marius 
şi cei ai lui Sulla, în calitate de legatus. Despre această activitate, Cicero 
dă unele lămuriri în De divinatione, |, 72 c 2. 

5. Anul următor, 88 î.Chr., când Sulla izbutește să devină consul, a 
fost unul din cele mai nefericite momente din istoria Romei republicane 
despre care Plutarh dă amănunte în „Biografia lui Sulla”, 7, 1. Cf. 
Appian, op.cit., Bellum civile, |, 60, 27. 

6. Despre această etapă din viaţa lui Cicero se găsesc mărturii în 
Brutus, 308 şi umn. şi în Academice, 2, 115. Printre aceşti oameni de cul- 
tură, deseori invitaţi la Cicero acasă, se număra şi Diodot, căruia Cicero 
îi arăta o aleasă preţuire, deşi ca formaţie intelectuală era stoic, precum 
şi cunoscutul retor Molon din Rhodos, sosit la Roma în calitate de amba- 
sador în 81 î.Chr. În aceeaşi etapă a vieţii sale Cicero începe să scrie 
eseuri în limba greacă, Declamationes, după cum singur mărturiseşte în 
Brutus, 310. 

7. În anul 83 î.Chr. Sulla s-a declarat dictator legibus seribundis et 
reipublicae constituendae (Plutarh, Sulla, 27-32). 

8. În această perioadă, adică în anii 80-79 î.Chr. cruzimea lui Sulla 
în calitate de Dictator ajunsese la culme. Proscrisul condamnat la moarte 
de Sulla, în acest caz, este Sextus Roscius din Ameria, în Umbria, vizat 
de Dictator pentru averea ce-o avea. Degi condamnarea se făcuse în baza 
legii Lex Cornelia de proscriptione, emisă de Sulla în 82 î.Chr., Cicero a 
dovedit că era totuşi ilegală, iar tânărul acuzat de paricid, nevinovat. 

9. Acuzaţia de paricid, de fapt, nu venea propriu-zis din partea lui 
Sulla, ci din partea unui anume Chrysogonos, împotriva căruia pleda Ci- 
cero. Era lormulată pe baza unei legi emisă tot de Sulla Lex Cornelia de 
sicariis et veneficiis (Legea Cornelia despre criminalii care folosesc 
cuțite şi otrăvuri), [fără nici o dovadă valabilă. 

10. Despre satisfacția resimţită de Cicero în urma câștigării acestui 
proces important, de debut, amănunte în Brutus, 312 şi în Oraror, 107. 
Pro Roscib este primul mare succes în prodigioasa carieră de avocat ce-l 
aștepta pe Cicero. Dupi această pledoarie a mai rămas doi ani în Italia 
(Brutus, 314) apoi, de frica lui Sulla, a plecat în Grecia, în anul 59 î.Chr. 

4 Odată ajuns la Atena, a urmat cursurile lui Antio- 
chos din Ascalon. A rămas uimit de uşurinţa în expu- 
nere şi de eleganța elocinţei acestuia, dar nu a devenit 
un admirator al inovaţiilor sale aduse în principiile de 
bază ale retoricii (gr. dogmata)!. 

De fapt, pe acea vreme Antiochos se despărţise de 
aşa-numita Noua Academie şi abandonase deja doc- 
trina lui Carneades, fie lăsându-se convins de propria 
sa experienţă senzorială”, fie — aşa cum s-a pronunţat 
cineva — din simplă ambiţie şi din ivirea unor diver- 
genţe cu elevii lui Clitomachos şi ai lui Philon?. După 
schimbarea ideilor ce le avusese, îmbrăţişă aproape in-: 
tegral doctrina stoică“. Cicero însă rămăsese fidel ve- 
chilor doctrine şi. mai degrabă, adeptul acestora. În- 
cepuse să-l bată gândul că dacă avea cumva să rămână 
în afara carierii publice, să-şi petreacă restul vieţii în 
acest domeniu, în pace, departe de For şi de politică, cu 
filosofia ca îndreptar. Când află vestea despre moartea 
lui Sulla, corpul său, întărit de exerciţiile gimnice, re- 
Căpătă vigoarea tinereţii, îi reveni şi vocea, parcă mai 
plăcut modelată, mai dulce la auz şi mai puternică. De 
la Roma prietenii nu făceau nimic altceva decât să-i 
trimită scrisori după scrisori, îndemnându-l să se în- 
toarcă5. Până şi Antiochos îl încuraja din toată inima să 
se implice în viaţa politică. 

Cicero, aşadar, începu din nou să facă exerciţii de 
retoricăf, disciplină pe care o considera drept instru- 
ment pentru cariera sa. Totodată, încerca să-şi pună din 
nou în joc capacităţile sale politice, ocupându-se cu se- 
riozitate de exerciţiile sale de declamaţie şi frecven- 
tând cursurile celor mai renumiţi maeştri”. Dintre reto- 

rii din Asia, — căci plecase pe mare în Asia şi la Rhodos 
— frecventă şcoală lui Xenocles din Adramyttenon, a 
lui Dionysios din Magnesia? şi a lui Mennipos din 
Caria!0. La Rhodos se întâlni cu Apollonios, fiul lui 
Molon, şi cu filosoful Poseidonios!!. După câte se po- 
vestesc, Apollonios, neînţelegând limba latină, l-a 
rugat pe Cicero să declame în greacă!?. Oratorul a ac- 
ceptat bucuros propunerea, considerând că în acest 
mod putea fi mai aproape de corectitudine!5. La sfârşi- 
tul probei, toţi cei de faţă au rămas uimiţi şi se Între- 
ceau unii pe alţii în complimente!f. Singur Apollonios, 
care nu se arătase câtuşi de puţin tulburat, nici măcar 
în timpul audiţiei, rămase îndelung pe gânduri şi apoi, 
în chip de apreciere, văzându-l pe Cicero iritat, i se 
adresă astfel: „Te laud şi te admir, Cicero, dar deplâng 
soarta Greciei când îmi dau seama că, datorită ţie, 
singurele lucruri frumoase care ne mai rămăseseră se 
deplasează acum spre romani: şi anume cultura şi 
elocinţa”. 


1. Antiochos din Ascalon trecea drept întemeietorul celei de a cincea 


trepte a Noii Academii, aducând unele critici întemeiate principiilor for- 
mulate de Clitomachos şi de Carneades. Vezi mai sus cap. 3 şi nota 2. Ci- 
cero a ajuns la Atena în 59 î.Chr. însoţit de fratele său, Quintus, de vărul 
său, Lucius, şi de prietenii săi fideli T. Pomponius Atticus şi M. Pupius 
Piso. Aici a rămas timp de peste o jumătate de an, aşa cum mărturiseşte 
în Brutus, 315. 


2. După recomandările stoicilor. Influențele stoice asupra Nòii Aca- 


demii au fost expuse şi explicate de D. Babut în cartea sa Plutarque et le 
Stoicisme, Paris, 1969. 


3. Semnalate numai de Plutarh în acest loc. 


111 


4. Exagerare, analizată de Claude Lévy în cartea sa Cicero Aca- 
demicus, Recherches sur les Academiques et sur la philosophie 
cictronienne, Roma, 1992. Ceea ce înseamnă că Cicero nu cunoştea 
foarte bine tezele fundamentale ale stoicismului, în parte datorită şi 
audierii cursurilor lui Antiochos din Ascalon, după cum reiese din Acad., 
II, 69, 2. C. Lévy, op.cit., p. 52. 

5. Cicero însuşi era nehotărât ce cale să aleagă între oriua, „inişte”, 
„Tepaos”, stare recomandată de epicurei, şi negotium, „acţiune”. Prietenii 
de la Roma mizau pe această stare de spirit. Mult mai târziu, în anul 60 
î.Chr., în una din scrisorile sale către Atticus (II, 5, 1), Cicero îi mărtu- 
riseşte bunului său prieten că a gregil profund atunci când s-a reîntors la 
Roma şi a intrat în politică. 

6. Plutarh avea o mare stimă faţă de retorică, pe care o considera 
indispensabilă în activitatea juridică. Vezi, de pildă, Caro Minor 4, 3 sau 
Moralia, Praecepta gerendae reipublicae, 5, 881 Ç. 

7. În Brutus, 316, Cicero mărturiseşte că la Atena nu a găsit profe- 
sorii de care avea nevoie, afară de Antonius Sirius. 

8. Despre Xenocles, vezi mărturiile lui Cicero în Brutus, 316. Este 
citat şi de Strabon în Geografia, XIII, 1, 66 (614) şi în XIV, 12, 24 (660) 
atunci când scrie despre războiul Romei cu Mithridates, regele Pontului. 
Retorul era suspectat de a fi unul din oamenii regelui. 

9. Dionysios din Magnesia, unul din profesorii lui Cicero, foarte 
apreciat (Brutus, 316). 

10. Menippos din Stratonikeia, oraş în Caria, era supranumit „inspi- 
ratul” (Strabon, op.cit., XIV, 2, 25 660). Se pare că era superior celorlalţi 
conlraţi în predarea retoricii. Aceeaşi opinie la Diogenes Laertius, VI, 
101. 

11. În această etapă a vieții lui Cicero, timpul petrecut la Rhodos a 
fost cel mai important. Vezi Brutus, 312 şi um. Pe Molon, Cicero îl mai 
audiase şi la Roma, cu mare folos, pentru că era atticist, deci avea un stil 
elegant. În toate ocaziile când îl citează, Cicero nu uită să amintească ce-i 
datorează. 

12. Poseidonios din Apamea, supranumit „din Rhodos” (Cicero, Ad 
Atticum IL, 1, 2) era un renumit filosof stoic. Deşi Cicero nu era un ade- 
rent al celei de a cincea etape a Noii Academii, vizibil înclinată spre 
doctrina 'stoică, de la Poseidonios a avut totuşi multe de învăţat, după 
cum reiese din tratatele De finibus bonorum et malorum şi, mai ales, din 
De natura deorum. D. Babut arată, în Plutarque et le stoicisme, op.cit., 
p. 214 şi urm. că Plutarh citează adesea în „.Vieţile” sale fragmente din 

opera lui Poseidonios, publicate de Felix Jakoby în Die Fragmente der 
griechischen Historiker, 2, A, p. 222 şi um. 

13. Informaţia dată aici de Plutarh nu este corectă. Istoricul Valerius 
Maximus, II, 2, 3, citând una din misiunile diplomatice ale lui Apollonios 
din Rhodos la Roma, care a vorbit în For şi în Senat, nu menţionează 
faptul că nu ştia limba latină. 

14. În Brutus, 310, precum şi în De finibus, 1, 2, 6, Cicero mărturi- 
seşte că limba greacă i-a fost extrem de utilă pentru şlefuirea expresiilor 
din limba latină. Vezi în continuare cap. 40, 2, precum şi M.I. Marrou, 
Istoria educaţiei în antichitate, vol. IL, Editura Enciclopedică, 1998, p. 
42, Greaca lui Cicero, traducere de Stella Petecel; de asemenea, im- 
porlantul articol al lui Pierre Boyancs, La connaissance du Grec à Rome, 
„Revue des Études Latines”, nr. 34, p. 111 şi umm. 


5 Şi iată cum Cicero, plin de speranţe, se pregătea 
să se afirme în viața politică; dar acest avânt i-a fost . 
temperat de un oracol. Când la Delfi îl consultă pe Zeu 
(Apollon)! asupra celor ce ar fi avut de făcut ca să 
ajungă celebru, Pythia îi răspunse: „nu-ţi lua în viaţă 
drept călăuză părerea celor mulţi, ci propria ta fire”. La 
început, când s-a stabilit la Roma, se comporta cu mul- 
tă grijă, arătând că nu era ahtiat să obţină însărcinări. 
Ba chiar că este cu totul dezinteresat. Aceste luări de 
poziţie îi făcură pe unii să-l numească „grecoteiul” şi 
„savantul”, porecle vulgare, familiare doar în pătura 
cea mai puţin cultivată de la Roma. Ceva mai târziu, 
fie deoarece era o natură ambițioasă, fie la îndemnul 
tatălui şi al prietenilor săi, Cicero începu să practice 
avocatura, năzuinţa de a ocupa posturi înalte rămânând 
pe plan secundar?. De îndată obţinu o faimă străluci- 
toare şi se distinse mult faţă de cei care se întreceau 
între ei, să se evidenţieze în For. Cu toate acestea, 

merge vorba că, în materie de recitaref, avea aceleaşi 
defecte ca şi Demostene. lată de ce, cu mare grijă căuta 
să-şi îndrepte greşelile de pronunțare, luând lecţii cu 
actorul comic Roscius şi cu tragedianul Esop. Despre 
acest Esop se povesteşte următorul episod: în timp ce 
în amfiteatru juca rolul lui Atreus, în momentul în care 
se gândea la răzbunare împotriva lui Thyestes5, tre- 
cându-i din întâmplare prin faţă unul din oamenii de 
serviciu, l-a ucis, lovindu-l cu sceptrul, pentru că îşi 
ieşise din minţi în iureşul recitării6. Şi într-adevăr, in- 
tluenţa recitării teatrale contribui mult ca să facă elo- 
cinţa lui Cicero să pară cât mai credibilă”. Luându-i la 
rând pe oratorii de duzină care zbierau cât puteau, el 
spunea că aceştia recurg la urlete din pricina slăbiciu- 
nii argumentării ce-o aduceau. Procedau întocmai ca 
şchiopii care, din pricina intfirmităţii lor, se urcă pe 
cal$. Această dispoziţie ce-o avea pentru confruntări 
bătăioase şi pentru ironie se arăta a fi eficace şi plăcută 
când era vorba de procese. Ceva mai târziu însă, prac- 
ticată cu o insistenţă excesivă, plictisi multe persoane 
şi a fost considerată drept maliţiozitate. 


1. În text ho rheds, zeul, adică Apollon. 
2. In Brutus, 318, se găseşte următoarea explicaţie: „Am susţinut 


numai cauze nobile”: causas nobiles egimus. 


3. În For (Forum) se țineau Adunările Comiţiilor care încă din 449 


î.Chr. dobândiseră dreptul de a legilera. Plebiscitele au dobândit recu- 
noaştere oficială abia în 286 î.Chr. Începând din 367 î.Chr., unul din cei 
doi consuli romani era obligatoriu să fie plebeu. Tribuna plebei (Tribuna 
plebis) avea datoria să lupte pentru drepturile ordinelor inferioare, iar tri- 
bunii plebei căpătaseră dreptul de intercessio pentru legile votate de 
Senat, care nu le conveneau. 


114 


4. În gr. hypokrisis, „actorie”. Să se remarce grija lui Plutarh de a 

crie „Viaţa” lui Cicero cu neobosite referiri la cea a lui Demostene. 

5. Episodul povestit aici nu mai este relatat de nici un alt autor, În 
Tusculane, IV, 55, Cicero dă totuşi o sumară informaţie despre rolul jucat 
de amicul său, actorul Clodius Esopus. Este vorba despre rolul lui Atreus 
dintr-o tragedie latină a poetului Accius. În mitografia greacă, Atreus şi 
Thyeste sunt doi fraţi care luptă pentru preluarea puterii la Micene. Dra- 
ma latină era probabil inspirată din tragedia cu acelaşi nume a lui 
Sofocle. 

6. Se subîntelege: identificându-se cu odiosul personaj ce-l inter- 
preta, Atreus, fiu al lui Pelops, părintele lui Agamemnon şi al lui Mene- 
laos, care îl alungase pe Thyestes din Pelopones pentru că îi sedusese 
soția, pe Aërope. Mai târziu, după o simulată reconciliere, Atreus dădu 
un banchet la care felurile de mâncare erau pregătite din camea copiilor 
lui Thyestes. Subiectul, în afară de Accius, a mai fost tratat în literatura 
latină într-o tragedie scrisă de Seneca, care obişnuia să aducă pe scenă 
situaţii „oribile“. 

7. Lucru recunoscut de Cicero în De divinatione, 1, 80. 

8. Informaţie transmisă de Fotios în Bibliorheka sa, 395 A, care 
dezvoltă tema ajutorului căpătat de un orator de la arta actoriei. 


6 Ales cvestorl, în timp ce bântuia foametea şi ob- 
ținând Sicilia prin tragere la sorţi, la început i-a plic- 
tisit pe sicilieni cu insistenţele sale pe lângă magistraţii 
locali, pe care îi constrângea să trimită grâne la Roma. 
În continuare, când aceştia începură să-şi dea seama 
cât suflet punea <în ceea ce pretindea>, de spiritul lui 
de dreptate, îl onorară mai presus de toţi ceilalţi guver- 
natori”. Când o sumedenie de tineri veniţi de la Roma, 
oameni cu renume şi de familie bună, au fost acuzaţi că 
duc o viaţă dezordonată şi că arată un total dezinteres 
faţă de obligaţiile lor ca militari — deferiţi să fie jude- 
caţi de guvernatorul din Sicilia — Cicero i-a apărat 
într-un mod strălucit şi i-a salvat?. În urma acestor suc- 

cese îşi cam pierdu capul dar, în timpul călătoriei sale 
de întoarcere la Roma, i se întâmplă ceva comic, după 
cum mărturiseşte el însuşit. În Campania se întâlni cu 
cineva care făcea parte din pătura de sus <a Romei> şi 
pe care-l socotea prieten; începu să-l întrebe ce anume 
ziceau cei de la Roma de cele întăptuite de el, ce păreri 
aveau, imaginându-şi că toată Capitala era plină de 
numele şi de faima sa; la care, personajul cu pricina, îi 
răspunse: „Dar tu, Cicero, pe unde ai umblat în tot 
acest timp?” Şi aşa îşi dădu Cicero seama, smerit, că 
faima lui nu era într-atât de mare încât să-i aducă re- 
nume, că se pierduse în iureşul de la Roma întocmai ca 
într-o mare fără fund. Mai târziu. făcându-şi un exa- 
men de conştiinţă, se dezbără de buna idee ce-o avea 
despre sine. Îşi molcomi îngâmfarea şi începu să-şi dea 
seama că a lupta pentru glorie înseamnă să te zbaţi 
pentru ceva care nu se poate defini, lipsit de o limită 
precisă. Nu-i mai puţin adevărat că înclinația lui ex- 
cesivă pentru laude şi dorinţa lui nemărginită de glorie 
i-au rămas întotdeauna încuibate în suflet şi adesea îi 
zădărniceau judecăţile sănătoase. 


1. Quaestura obţinută de Cicero în Sicilia (75 î.Chr.), consulatul din 


63 î.Chr. şi proconsulatul în Cilicia din 51 î.Chr. (vezi în continuare cap. 
31) sunt puncte de reper importante pentru Plutarh, domic să sublinieze 
deosebirile [lundamentale între cariera politică a lui Demostene, care n-a 
ocupat niciodată o funcţie de stat şi cea a lui Cicero. Într-o pledoarie ți- 
nută în anul 54 î.Chr., Pro Plancio, Cicero însuşi îşi descrie cu patos 
viaţa sa închinată treburilor statului, ca om extrem de harnic (diligentissi- 
nus). 


2. În gr. strategoi; în lat. praetores. Magistratul care-l înlocuia pe 


praetor, preluându-i obligaţiile se numea propraetor. Esta cazul lui Ci- 

cero, deşi la Roma nu fusese ales decât pentru prima treaptă a ceea ce se 
numea cursus honorum, şi anume cvestor. Datoria unui 'cvestor era să 
supravegheze treburile financiare ale statului în locul unde fusese numit. 
În provinciile întemeiate de romani în secolele II şi 1 î.Chr. aparatul 
administrativ ales de Senat respecta schema aparatului de la Roma. Date 
fiind împrejurările de mare criză alimentară din Italia, cvestura deţinută 
de Cicero în Sicilia a căpătat o importanţă deosebilă, deoarece a co- 
respuns aşteptărilor celor de la Roma. 

3. Despre un asemenea proces nu există nici o altă informaţie. 

4. „Orgoliul”, denumit de Plutarh periaurologia, este înfierat cu se- 
veritate de autor şi în eseul Despre lauda de sine, cu titlul convenţional 
latinesc De laude ipsius, care aparţine seriei de scrieri etice Moralia. În- 
tâlnirea despre care este aici vorba a avut loc la Puzzuoli, fiind povestită 
cu umorul său obişnuit de însuşi Cicero în Pro Plancio, 64 şi urm. 


7 Intrând în politică cu un entuziasm mereu sporit, 
găsi că este ruşinos ca muncitorii care mânuiesc instru- 
mente şi echipamente, adică lucruri neînsufleţite, să 
cunoască la perfecţiune care este numele, locul, funcţia 
fiecărui obiect şi, pe de altă parte, omul politic! care 
are în seamă administrarea lucrurilor publice, prin in- 
termediul oamenilor, să se arate indiferent şi dezin- 
teresat faţă de datoria sa de a face cunoştiinţă cu ce- 
tăţenii. lată dar pentru ce îşi luă obiceiul să ţină minte 
pe fiecare dintre concetăţenii lui, nu numai după nume, 
ci şi după locul unde stăteau, după bunurile pe care le 
posedau şi după amicii şi prietenii ce-i aveau. În orice 
parte a Italiei s-ar fi dus, îi era uşor să recunoască oa- 
menii după numele ce-l aveau şi locul unde se aflau. 
De asemenea ştia foarte bine care sunt proprietăţile 
agricole şi vilele prietenilor”. Din punct de vedere fi- 
nanciar, patrimoniul pe care-l avea nu era prea mare, 


117 


dar suficient pentru a face faţă cheltuielilor. Şi din 
acest punct de vedere îşi atrăgea admiraţie. Nu accepta 
nici bani, nici cadouri pentru asistenţa juridică ce-o 
acorda ca avocat, îndeosebi după procesul împotriva 
lui Verres‘. Obţinu condamnarea acestui personaj, fost 
guvernator al Siciliei, denunţat de sicilieni pentru 
teluritele ticăloşii săvârşite în timpul mandatului său, 
nu atât prin cele ce-a pledat. cât. într-un anume sens, 
prin însuşi faptul că nu a vorbit. Se înțelege de ce prae- 
torii care erau de partea lui Verres se străduiau din răs- 
puteri să amâne sentinţa până în ultima zi a procesului 
— ceea ce era evident — căci în decursul unei singure 
zile n-ar fi fost posibil să se ţină şi concluziile ple- 
doariilor şi să se dea şi sentinţa. lată că sosi şi ziua cu 
pricina. Cicero se ridică în picioare şi declară că nu era 
necesar ca el să ia cuvântul; se mărgini să cheme mar- 
torii pe care îi invită să-şi facă depoziţiile. Apoi invită 
juriul să dea sentința. Oricum, au rămas de pomină 
multe alte vorbe de duh <ale lui Cicero> în cursul 
acestui proces, În latină, verres înseamnă „porc cas- 
trat”, lată că un libert, cu numele de Caecilius, sus- 
pectat că susține cauza iudeilor, se arătă dornic să se 
substituie sicilienilor pentru a-l acuza şi el pe Verresf, 
Atunci Cicero îl întrebă: „Ce are de-a face un iudeu cu 
un porc castrat?" Verres avea un fiu, abia ieşit din ado- 
lescenţă, care îşi vindea farmecul tinereţii în chip ru- 
şinos; prin urmare, atunci când Verres îl acuză pe 
Cicero că este afemeiat, oratorul îi întoarce vorba: 
„„<pe câte înţeleg> fiilor le place să fie dojeniţi numai 
după porţi ferecate...” 

Se spune că oratorul Hortensius a refuzat să-şi asume 
sarcina de a-l apăra pe Verres”. Cu toate acestea, a acceptat 
să compară în momentul în care trebuia să se dea sentinţa. 
În schimb, ca recompensă, acceptă un sfinx din fildeş. Cu 
o anumită ocazie Cicero îi spuse ceva nu tocmai clar, iar 
Hortensius îi răspunse că el nu era în măsură „să rezolve 
enigma”. Dar Cicero, de colo: „După ştiinţa mea, acasă ai 
un sfinx...” 


1. În gr, cuvântul obişnuit pentru a-l desemna pe cel care se ocupă 
de treburile publice, deci „omul politic” este politikos, folosit şi de 
Platon ca titlu pentru unul din marile sale iratate târzii. 

2. După cum notează Cassius Dio în Istoria romană, 46, 1, 3, acest 
comportament în viaţa lui Cicero a apărut după reîntoarcerea sa din Asia, 
unde fusese ales proconsul (51-50 î.Chr.). Este apretiat drept fals de 
către Quintus Fufius Calenus, parizan al lui Marcus Antonius în conilic- 
tul care izbucnise între Antonius şi Octavius, nepotul lui Caesar, susţinut 
de Cicero. Cassius Dio, pentru a [ace înţeleasă situaţia tensionată de la 
Roma după asasinarea lui Caesar, în cărţile 45 şi 46 ale Istoriei romane 
redactează, după cum îi era obiceiul, două discursuri în coniradictoriu:, 
unul, ţinut de Cicero (45, cap. 18-47) în favoarea lui Octavius şi celălalt, 
ţinut de Fufius Calenus, în favoarea lui Antonius, folosindu-se de cuvinte 
şi de aprecieri veninoase la adresa lui Cicero (46, cap. 1-28). 

3. Aprecierea nu corespunde cu enumerarea bunurilct imobiliare pe 
care le poseda Cicero. Vezi în continuare cap. 8, 3. 

4. Refuzul de a primi bani sau cadouri se datora unor legi speciale 
votate de Senat care lupta contra corupţiei. Printre aceste legi cea mai 
luată în seamă era Lex Cincia de donis et muneribus, promulgată încă din 
205 î.Chr. 

5. În calitatea sa de avocat pledant şi de om subțire, Cicero şi-a pre- 
sărat toate pledoariile cu ironii şi glume. A. Haury a avut răbdarea să 
caute şi să publice aceste locuri în cartea' sa intilulată L'ironie er 
l'humeur chez Cicéron, Leyda, 1955. 

6. Quintus Caecilius Niger, de origine siciliană, libert al familiei Me- 
tellilor, făcuse parte din lotul acelora care lucraseră mână în mână cu 

Verres. Nu se ştie de ce simpatiza cu iudeii; probabil era un simpatizant 
al monoteismului iudaic, din ce în ce mai cunoscut la Roma. În calitatea 
sa de fost discipol al lui Apollonios Molon (vezi cap. 4, 5), Cicero avea 
o atitudine ostilă faţă de iudaism. Cf. şi Cassius Dio, 37, 16-17; 18, 
despre implantarea unor colonii iudaice în Italia, cărora „li s-a dat dreptul 
de a trăi în libertate, după legile lor”. 

7. Quintus Hortensius Ortalus, praetor în 72 î.Chr. şi consul în 69, 
partizan al clanului politic al Metellilor, nu-i iubea pe cei care se ridicau 
în calitate de homines novi, deci nici pe Cicero. Talentul său oratoric era 
atât de mare, încât Cicero nu a putut să-l treacă cu vederea în tratatalele 
sale de retorică: De oratore, de pildă, sau Brutus (317). În Verrina 2, |, 
26, Cicero aminteşte faptul că acuzările aduse lui Verres erau atât de evi- 
dente, încât apărarea, dar şi acuzarea, au renunţat să mai ia cuvântul. Din 
seria Veryinelor, cel mai important discurs este al patrulea, în care Cicero 
trece în revistă comorile de artă furate de Verres şi de oamenii lui atât din 
patrimoniul public, cât şi din casele paniculare. Informaţiile despre va- 
lorile anistice ale timpului sunt de nepreţuit pentru istoria artelor. 

8. Ceea ce însemna mită. 


8 Aşadar Verres a fost condamnat, iar Cicero, care 
hotărâse pentru el o amendă de şapte sute cincizeci de 
mij de drachme se trezi acuzat de corupție, fiindcă ar fi 
micşorat cifra sumei datorate <de inculpat>!. Cu toate 
acestea, sicilienii îi arătară multă recunoştinţă, trimi- 
ţându-i pe când era edil” nenumărate daruri din Insulă 
sau aducându-i-le direct. De pe urma procesului, Ci- 
cero nu avu nici un avantaj personal, dar se folosi de 
generozitatea acestor oameni pentru a micşora prețul 
mărfurilor de consumi. Avea în proprietate o frumoasă 
bucată de pământ la Arpinum5, o moşie la Napoli şi 
una la Pompei. Dar toate Ja un loc nu aduceau cine ştie 
ce venit. Terentia îi adusese o dotă de o sută douăzeci 
de mii de denari şi, în urma unei moşteniri, suma 

crescu cu nouăzeci de mii de denari. Având acest pa- 
trimoniu, a trăit fără griji”, dar într-un mod cumpătats, 
înconjurat de oameni de litere” greci şi romani, pe care 
uneori îi avea ca oaspeţi. 

Câteodată se întâmpla să cineze înainte de apusul 
soarelui, nu fiindcă avea prea multă treabă, ci din pro- 
bleme de sănătate, căci îl supăra stomacul. În rest, era 
atent, chiar scrupulos, în privinţa îngrijirilor fizice; 
punea să i se facă masaje, se plimba, fără să exagereze, 
ținând cont de deplasările sale. Îngrijindu-şi condiţia 
fizică, în acest chip îşi păstrase sănătatea, rămânând în 
formă pentru numeroasele şi marile sale înfruntări şi 
oboseli pe care era de datoria lui să le ducă la bun 
sfârşit. 

A cedat fratelui său” casa părintească <de la Arpi- 
num> şi s-a stabilit într-o locuinţă pe Palatin!0, pentru 
a-i scuti pe clienţii ce-i avea de un drum lung şi obo- 
sitor!!. Clienţii care zilnic îi băteau la poartă nu erau cu 
nimic mai prejos faţă de cei atraşi de bogăţia lui 
Crassus sau de forţa armată de care dispunea Pompei!?. 
Până şi Pompei venea uneori să-l viziteze. Alături de 
Crassus, era una din personalităţile cele mai impor- 
tante din Romal?. Activitatea politică a lui Cicero a 
contribuit mult la întărirea puterii şi a faimei de care 
s-a bucurat Pompei. 


1. Informaţia lui Plutarh corespunde cu mărturia din Verrina 2, 1, 27, 


unde Cicero explică cum Verres şi acoliţii săi lansaseră zvonul că el s-ar fi 
lăsat corupt pentru a micşora suma amenzii la care fostul guvernator fusese 
condamnat s-o plătească. Izvoarele sunt diferite relativ la această sumă. Să 
se remarce faptul că Plutarh citează suma în drachme şi nu în denari. 

2. Vezi mai sus nota l de la cap. 6 în ce priveşte cursus honorum 
parcurs de Cicero. A fost edil în 69 î.Chr. 

3. Jerôme Carcopino în cartea sa Les secrers de la correspondence de 
Cicéron, vol. 1, p. 149, încearcă să demonstreze că respectul lui Cicero 
pentru legile anticorupţie nu era chiar inatacabil. El încerca să le 
interpreteze cum îi convenea. 

4. Supravegherea preţurilor puse la mărfurile care se vindeau la piaţă 
revenea edililor cuùli; în grija aceloraşi magistrați, de rang inferior, 
intrau toate cheltuielile obşteşti, printre care cele care reveneau Jocurilor 
şi Festivităţilor. Aveau datoria să se preocupe îndeosebi de drumurile şi 
de clădirile publice. J. Carcopino, op.cit., p. 155, explică modul în care 
Cicero a utilizat banii şi bunurile în natură sosite de la sicilieni. În parte, 
avea grijă de imaginea ce şi-o făurise de magistrat incoruptibil. 

5. Patrimoniul părintesc al lui Cicero din Latium este descris şi 
evaluat de Carcopino, op.cit., p. 73 şi urm. 

"6. Nu se ştie exact dacă această villa construită de Cicero pe un teren 
cumpărat în 56 î.Chr. se afla la Cumae sau la Puteoli. Cf. Cassius Dio, 
op.cit, 69, 23, 1. Aici a fost înmormântat vremelnic împăratul Hadrian 
până să [ie transportat în Mausoleul de la Roma. 

7. În gr. eleurherios (adv.), wai cuvenit unui om liber”, unui 
celăţean. 

8. În gr. sophronos (adv.), în sensul de înţelept”, „în mod înţelept”. 

9. Pratele său, cu cinci ani mai tânăr, Quintus Tullius Cicero este 
unul din destinatarii a numeroase scrisori din partea lui Cicero. După ce 
a cedat casa părintească, Cicero s-a avântat în cheltuieli care-l depășeau. 
Abia în anul 62 î.Chr. a izbutit să-şi achite datoriile făcute în acest scop 
(Ad familiares, 5, 6, 2). Din acest motiv, a fost silit să preia procese care 
nu-i aduc cinste (Aulus Gellius, Noctes Atticae, 12, 12, 24). A ajuns să 
pledeze pentni personaje dubioase, unii foşti partizani ai lui Catilina, 
printre care se numără și Publius Comelius Sulla, fiul dictatorului. 

10. Palatinul era un cartier prezidenţial, poate cel mai elegant din 
Roma pentru templele şi clădirile publice ce le avea. Fără să vrea, Plu- 
tarh, având în vedere de unde plecase Cicero, îl califică drept un par- 
venit. 

IL. La Roma, „-clienţii” erau cetăţenii care făceau parte dintr-o gru- 
pare patronată de un om influent. În mod obişnuit, aceştia era liberţi, 
purtând numele aceluia care-i eliberase. Ei constituiau cea mai valoroasă 
echipă de susţinători la alegerile pentru magistrați. Obiceiul era ca per- 
soanele influente să-i primească zilnic pe „clienţii”, care le făceau vizite 
matinale. Unii din aceştia veneau să vadă ce anume însărcinări li se mai 

dădea. În cazul de faţă, la Cicero, mulţi veneau ca să-i ceară sfatul pentru 
încurcăturile juridice ce le aveau, apropiindu-se în acest fel de sensul 
modern al cuvântului „client”. 

12. Să se observe absenţa numelui lui Iulius Caesar. 

13. În lupta sa împotriva lui Caesar, Pompei îşi dădea bine seama ce 
însemna să aibă de partea lui un orator de talia lui Cicero, care avea mare 
trecere în Senat. 


9 A fost ales praetorl, ieşind primul dintre multe 
alte persoane importante care-şi puseseră candidatura 
împreună cu el; a lăsat impresia că ştie să judece cu 
dreptate şi imparţialitate pricinile? ivite la procese. Pe 
această linie de idei se povesteşte episodul cu Licinius 
Macro5, un potentat al Cetăţii. prin sine însuşi şi, mai 
mult decât atât, omul lui Crassus. O anchetă referitoare 
la o delapidare <făcută de Macro> a fost repartizată lui 
Cicero. Licinius Macro, bizuindu-se pe propria sa tre- 
cere şi pe diferitele sprijine ce le avea, înainte ca jude- 
cătorii să pronunţe verdictul, se duse la el acasă, unde 
porunci să fie tuns şi îmbrăcat cu o mantie albă, care 
simboliza victoria. Intenţia lui era să se întoarcă în For, 
în chip de învingător. Pe drum. în apropriere de casă, îl 
întâlni pe Crassus, venit special să-l anunţe că fusese 
condamnat în unanimitate. Urmarea a fost că s-a întors 
acasă, s-a culcat în pat şi <de supărare> a murit’. 
Incidentul îi aduse lui Cicero faima unui magistrat care 
administra scrupulos cauzele în justiţie. Într-o anumită 
zi, Vatinius6, un ins obraznic care vorbea cu asprime, 
printre altele mai avea şi gâtul plin de nişte pustule 
urâte, se sculă în picioare ca să-l întrebe ceva pe Ci- 
cero; cum acesta nu-i răspunse pe moment, ci a meditat 

îndelung la ce să-i răspundă, Vatinius făcu remarca că, 
dacă el ar fi fost praetor, n-ar fi pierdut atâta vreme 
pentru un fleac. La care Cicero se ridică şi, în replică, 
îi spuse: „iar eu în schimb nu am gâtul tău”, 

Când mai rămăseseră doar două sau trei zile până 
la expirarea mandatului său de praetor, s-a văzut nevoit 
să preia cazul unui anume Manilius, acuzat de fraudă; 
acest Manilius se bucura de simpatia şi de tavoarea 
plebei”, care îl considera persecutat datorită lui Pom- 
pei, al cărui amic era. Manilius ceru un răgaz de câteva 
zile; Cicero îi acordă doar una singură, ziua de mâine. 
Mulțimea din Comiţii s-a înfuriat, ştiut fiind că în mod 
normal praetorii acordau împricinatului cel puţin zece 
zile ca să-şi pregătesc apărareat. Tribunii plebei îl con- 
vocară pe Cicero în faţa rostreloi” şi îl invitară să se 
explice. El ceru să fie ascultat şi declară că întotdea- 
una se arătase înțelegător şi binevoitor cu cei acuzaţi, 
desigur în limitele îngăduite de lege. Prin urmare. con- 
sidera nedrept ca Manilius să nu fie tratat tot aşa; din 
păcate, adăugă el, magistratura pe care o exercita, şi 
anume praetura, expira peste o zi. Această zi, aşadar, el 
o fixase în scopul urmărit. A trece procesul pe seama 
altui magistrat semnifica renunţarea la ajutorul cerut 
de cel implicat. Aceste cuvinte au provocat o schim- 
bare extraordinară în rândurile Comiţiilor. Pe Cicero 
l-au elopiat şi l-au aplaudat, rugându-l să binevoiască 
să preia apărarea lui Manilius. Cicero a acceptat, 
întrucâtva şi din respect pentru Pompei, care nu era de 
faţă!!. În felul acesta s-a remarcat şi încă o dată pledă 
împotriva olisarhiilor, atacându-i cu vigoare, dar mai 
ales pe acei care-l duşmăneau pe Pompei. 

1. Cicero a fost ales praetor de către Comiţii la începutul anului 66 
î.Chr. Praetura reprezenta justiţia. 

2. În gr. kriseis. 

3. Caius Licinius Macro, tribun al plebei în 73 î.Chr., susţinător al re- 
vendicărilor politice şi economice ale plebei, totodată orator de vază 
(Cicero, De legibus, 2, 7 şi Brutus, 238), era autorul unei opere de istorie 
romană, Annales, în 20 de cărţi, din care s-au păstrat fragmente. Nu era 
în raporturi de prietenie cu Cicero. 

4. 'Ţinută de gală. 

5. După o informaţie din Valerius Maximus, Factorum et dictorum 
memorabilia. Operă închinată împăratului Tiberius (9, 12, 7) Macro s-a 
sinucis în faţa tribunalului care îl condamnasc, sufocându-se cu un fular. 

6. Publius Vatinius, quaestor în 63 î.Chr., tribun al plebei în 59, 
praetor în $55 şi consul în 47 î.Chr., aşadar un personaj important. Replica 
pe care i-o dădu Cicero se bazează pe un joc de cuvinte latine, explicat 
de Ilauny („Lironie”, p. 167 şi urm.), care înseamnă „a da din cap”, dar 
şi „a ezita”. Vatinius îl acuză pe Cicero că „ezilă” să-i dea răspunsul; 
răutăcios, răspunsul lui Cicero sună aşa: „Se poate, dar eu nu dau din cap 
ca tine”; se subînţelege: ca să-mi ascund gâtul. 

7. Evenimentele la care se referă în acest capitol Plutarh se cuvin 
corelate cu jocul primejdios pe care-l ducea Cicero în dorinţa lui de a 
răzbi, până la consulat. Caius Manilius Crispus, despre care este aici 
vorba, era unul din tribunii plebei în anul 67-66 î.Chr. Deci reprezentant 
al unei puternice [acţiuni antiaristocratice, dar prieten intim şi susţinător 
al lui Pompei. Comanda supremă a trupelor romane obţinută de Pompei 
în războiul împotriva lui Mithridates, regele Pontului, i se datora lui 
Manilius. EL fusese acela care redactase Lex Manilia de imperio Cu. 
Pompei. Legea a fost votată cu mari dificultăţi, venite îndeosebi din 
parea lui Iulius Caesar. Prin urmare, susţinându-l pe Manilius, Cicero se 
punea rău cu Caesar şi cu oamenii săi. 

8. Temenul legal era de zece zile. Citat de însuşi Cicero în Ad 
Quintum fratrem, 2. 32. 

9. Rostra,—orum erau tribunele de pe care se ţineau cuvântările din 
For; implicit, cele juridice, în faţa reprezentanţilor poporului (Comitia). 
Rostrele simbolizau puterea Romei şi erau ornate încă din vechime cu 
ciocurile corăbiilor capturate de romani în lupte navale (Titus Livius, Ab 
urbe condita VIII, 14). i 

10. Conform celor relatate de Cassius Dio, op.cit, 36, 43-44, pe acea 
vreme Cicero afişa simpatie deschisă pentru ordinul senatorilor, patres 
conscripti: el înclina când într-o parte, când în alta, făcând pe rând jocul 

celor două facţiuni, ca să fie solicitat şi de unii, şi de alţii (Cassius Dio, 
Istoria romană, op.cit, vol. 2, p. 212). Silit de tribunii plebei să dea so- 
coteală pentru refuzul său de a-i acorda zece zile lui Manilius pentru pre- 
gălirea apărării sale, oratorul a găsit repede o explicaţie pentru a se jus- 
tifica: expirarea termenului magistraturii sale, conform lui Plutarh. Dar 
versiunea lui Dio este mai plauzibilă: „constrâns de tribuni, se duse la 
comiţii, unde tună şi fuleeră împotriva Senatului, făpăduind că îl va 
sprijini pe Manilius” (op.cit, 214). 

11. Din Cassius Dio, 36, 43-41, reiese că incidentul povestit de 
Plutarh nu se referea la o acuzaţie de fraudă obşinuită, ci la un proiect de 
lege, o rogatio depusă prea târziu, în ultima zi a anului 67, în favoarea 
lui Pompei, ceea ce era ilegal din punct de vedere al votării unei legi. 


10 A ajuns la consulat sprijinit de aristocrați! şi nu 
mai puţin de masele populare care l-au susţinut în 
acelaşi chip, pentru binele statului, din următoarea 
cauză: inovațiile constituţionale introduse de Sulla 
care, la început, păreau nepotrivite, o dată cu trecerea 
timpului şi deprinderea oamenilor cu ele începură să 
pară că reprezintă garanția unei stabilităţi care nu era 
de disprețuit”. Se mai găseau totuşi unii care încercau 
plini de zel să răstoarne şi să schimbe starea de lucruri 
pe atunci în vigoare pentru interesele lor personale. nu 
pentru binele comuni. Suntem în perioada când 
Pompei se mai luptă încă cu regele Pontului şi cu cel al 
Armeniei”. Pe atunci, la Roma nu exista încă o putere 
abilitată care să-i înfrunte pe cei ce voiau să schimbe 
lucrurile. Oamenii aceştia aveau în fruntea lor pe în- 
drăzneţul cu pretenţii de grandoare, având un caracter 
schimbător: Lucius Sergius Catilina“. În afară de multe 
alte fărădelegi care i se imputau, era acuzat de a-şi fi 
violat propria-i fiică şi de a-şi fi ucis fratele“. Cum încă 

se mai temea de această ultimă mârşăvie, îl convinsese 
pe Sulla să-l treacă pe fratele său în listele de proscrişi, 
ca şi când încă ar mai fi fost în viaţă”. 

Prin urmare, cei nelegiuiţi îl aleseră drept căpe- 
tenie şi, printre multe alte dovezi de fidelitate reci- 
procă, au ucis până şi un om şi au gustat din carnea 
luiS. Tot de Catilina au fost corupți şi o mare parte din 
tinerii romani din momentul în care îi atrăgea fără 
osebire prin divertismente, banchete, femei. El era 
acela care dădea banii în aceste scopuri fără să se uite 
la cheltuieli”. Toată Etruria şi cea mai mare parte a 
Galliei erau implicate în mişcări de insurecție. Se pro- 
fila pericolul ca şi la Roma. datorită defectuoasei dis- 
tribuiri a bunurilor materiale, să izbucnească o re- 
voltă!0. Cetăţenii cei mai stimaţi şi mai ambiţioşi ajun- 
seseră în neagră mizerie!!, siliţi cum erau să dea con- 
tribuţii pentru spectacole, banchete, campanii electo- 
rale şi construcţii gigantice. Bopăţiile Jor treceau în 
mâna plebei şi a celor meschini. Situaţia era de aşa na- 
tură, că ar fi fost nevoie doar de o simplă lovitură de 
mână dacă cineva s-ar fi încumetat să stărâme fără 
milă instituţiile statului şi aşa precare în sine!?. 


1. Adică facțiunea formată din Patres conscripti şi din equites. 
2. Lucius Cornelius Sylla (Sulla) s-a remarcat mai întâi în calitate de 


quaestor pe lângă Caius Marius. Consulul din 107 î.Chr., aläturi de Ma- 
rius a participat la războaiele africane duse de Roma. După ce l-a înlă- 
vurat pe Marius, care a murit la închisoare, victorios asupra acelora care 


se denumeau populares, Sulla a restabilit puterea deplină a Senatului Ro- 
man. Cu timpul, a devenit un dictator sângeros, iar în 81 î.Chr. se procla- 
mă dictator perpetuu. Reformele la care face aici aluzie Plutarh au con- 

stat, între altele, în transferarea unor puteri şi drepturi judiciare ale Co- 
miţiilor către Senat, ai căror membri, de la 100, se ridică acum la 400. 
Italia a fost intens colonizată cu veteranii care luptaseră în Est. După doi 
ani de teroare, căreia tânărul lulius Caesar a scăpat ca prin minune, Sulla 
a abdicat în 79 î.Chr. și s-a retras din viaţa publică. A murit în 77 î.Chr. 

3. În sensul că acoliţii lui Catilina, sprijinindu-se pe un program de 
reforme, încercau să înlăture reformele iniţiate de Sulla în favoarea 
ordinelor privilegiate, patres şi equites. 

4. Este vorba despre continuarea campaniilor din Asia începând din 
anul 66 î.Chr. Lui Cnacus Pompeius i se atribuie, la cererea lui Sulla, 
cognomenul de Magnus (Cassius Dio, ed.cir., 37, 5, 2). 

5. În anul 64 î.Chr. Lucius Sergius Catilina candidează din nou Ia ale 
gerile consulare. Portretul moral pe care i-l face Plutarh corespunde în 
tocmai cu cel pe care l-a lăsat posterităţii Sallustius în Cerilina, 5, 4-5. 
Adversarii săi, inclusiv Cicero, insistau asupra faptului că, în pofida pro- 
pagandei ce şi-o făcea, el nu avea de fapt un program social bine definit 
atunci când promitea răsturnarea reformelor sullane. Izvoarele care dau 
inlomnaţii detaliate despre pregătirea insurecției pusă la cale de Catilina, 
Plutarh inclusiv, dar mai ales Istoria romană a lui Cassius Dio, ed.cit., 37, 
247-248, sunt analizate de E.G. Hardy în cartea sa publicată la Oxford în 
1924, The Cuarilinurian Conspiracy in its context. [MĂ acum un scun text 
din Cassius Dio, 37, 30, 1: „În aceste împrejurări, după ultimele alegeri la 
consulat de la care fusese înlăturat, Catilina începu să uneltească pe faţă, 
nu numai îm potriva lui Cicero şi a partizanilor săi, ci şi împotriva întregii 
ordini de stat; el adună în jurul său pe cei mai josnici oameni din Roma, 
pe cei veşnic amatori de schimbări politice, pronuiţându-le ceea ce avea 
darul să-i atragă pe toţi: abolirea datoriilor şi reforma agrară”. 

6. Crime calificate de Cicero în Carilinara 1, 25 prin cuvintele 
stuprum et scelws: „viol? şi crimă”. Fratricidul comis de Catilina este 
reamintit de Plutarh şi în „Biografia” lui Sulla, 32, 3. Cât despre „fiica 
violată”, există dubii. S-ar putea să fie fiica celei de a doua soţii a lui 
Catilina, Aurelia Oxestilla. 

7. Vezi Plutarh, Sulla, 32, 3 

8. Cf. Cassius Dio, 37, 10 1; 30, 5. Este probabil ca aceste oribile 
practici de antropotagie să se fi petrecut după primul eşec al lui Catilina 
la alegerile consulare. Sallustius, Catilina, 22. Cassius Dio aminteşte de 
sacrificarea unui tânăr sclav, loc.cir., 30, 3. Conjuraţii au băut sânge 
uman, iar Catilina le-a dezvăluit planurile de acţiune. Ritul este de 
origine orientală, dar, după o informaţie din Titus Livius, 29, 16 şi um., 
se practica şi la Bacchanalii, după sacrificarea animalelor. 


128 


9. Aceleaşi informaţii la Sallustius, Catilina, 14, 6. 

10. Cf. Cicero, Carilinara 1, 4 şi Appian, Războaiele civile, 2; 2; 6. 

11. În cariea sa La crisi della Repubblica e la genesi del Principato, 
ed. 2, Roma, 1928, E. Betti, bazându-se îndeosebi pe cea de a doua Cati- 
linară a lui Cicero, enumeră nu mai puţin de şase categorii ale conjuraţ- 
ilor, care au aderat la programele lui Catilina, în realitate copiate după 
cele ale Gracchilor: cetăţeni bogaţi, care nu-şi plăteau dările și datoriile; 
veterani lăsaţi la vatră şi lipsiţi de pământ; delicvenţi; oameni ajunşi în 
mizerie neagră din lipsă de lucru etc. Lozinca cu care se pornea la luptă 
era acceaşi ca cea vânturată de grecii de pe vremea lui Solon: reîmpărţi- 
rea pământului şi ştergerea datoriilor. 

12. Pericolul cel mai grav era faptul că în această situaţie critică Ita- 
lia era lipsită de legiunile în fruntea cărora plecase Pompei. S-au auzit în 
Senat glasuri, printre care şi cel al lui Quintus Caecilius Melellus, care 
cereau cu insistenţă încetarea operaţiilor de război în Asia și întoarcerea 
legiunilor în Halia. Din nefericire, existau şi multe alte pretexte pentru 
trecerea de partea lui Catilina, toate având un numitor comun: profitul, 
atât material, cât şi politic. 


Il Cu toate acestea, Catilina, dornic să-şi asigure o 
bază de pornire <a uneltirilor sale>, îşi prezentă din 
nou candidatura pentru consulat!. Nutrea mari speranțe 
să capete consulatul alături de Caius Antonius, un om 
care, după părerea lui, nu era în stare să guverneze nici 
în bine, nici în rău, dar se arăta în stare să devină spri- 
jin pentru cineva care l-ar fi îndrumat. Dându-şi seama 
de situaţie, cea mai mare parte a aristocraților? îl în- 
demnară pe Cicero să-şi prezinte şi el candidatura la 
consulat. Plebea îl acceptă bucuros şi Catilina pierdu 
alegerile. Şi aşa au fost aleşi consuli Cicero şi Caius 
Antonius. Să ținem seama şi de faptul că, printre toţi 
cei care candidaseră, Cicero era singurul care nu avea 
o ascendență senatosială, ci una din ordinul ecvestru?. 

l. Aşadar Catilina candida pentru a doua oară la funcţia de consul. 
Sallustius, Catilina, 17, 7. Cf. Plutarh, Crassus, 13, 4. De astă dată era 
susţinut de Crassus. La Roma mergea vestea că partizanii lui Catilina ar 
[i pus la cale o conjurație chiar şi după primul eşec al conducătorului lor, 
Sallustius, Carilina, 18, 6. Acum erau siguri de victorie şi poate aşa s-ar 
fi întâmplat dacă soarta nu le-ar fi fost împotrivă. Locul pentru cel de-al 
doilea consul, după alegerea lui Cicero, a fost ocupat la diferenţă mică de 
voturi laţă de Catilina, de Caius Antonius Ilybrida, cel pe care Catilina 
se pregătea să-l manevreze după voie. Unele izvoare susţin că Antonius, 
plin de datorii, nu era străin de momeala lui Catilina. CI. Cicero, Pro 
Sestio, 12 şi Cassius Dio, 36, 304. 

2, Plutarh, în gr., loloseşte termenii obişnuiţi în vocabularul politic 
grec: hoi kaloi kai agarhoi, „cei frumoşi şi buni”. 

3. Despre Cicero ca homo novus, om politic care caută să parvină, un 
bun comentariu la Sallustius, Catilina, 23, 6. 


12 încă înainte ca planurile lui Catilina să fie cunos- 
cute de populaţie!, mari ciocniri de interese se profilau 
la începutul consulatului lui Cicero. Cei care fuseseră 
excluşi de la exercitarea magistraturilor nu erau nici 
slabi, nici puţini”. Ei se străduiau pe orice cale să câş- 
tige Comiţiile de partea lor pentru a redobândi drep- 
turile ce le avuseseră’. Ca atare, au început o campanie 
de critici şi adevărate, şi juste, cu privire, la tirania lui 
Sulla. Nu-i mai puţin adevărat că, pentru acţiunea lor 
revendicativă, au ales un moment în care statul <ro- 
man> nu avea nevoie de aşa ceva, fiind cu totul ino- 
portun. Pe de altă parte, tribunii plebei înaintară şi ei o 
propunere în acelaşi sens şi anume să se instituie un 
guvernământ, alcătuit din zece personalităţi politice 
(autokrates) asupra întregii Italii, întregii Sirii şi a tu- 
turor teritoriilor de curând integrate de Pompei în sta- 
tul roman. Urmau să fie stăpâni absoluţi, să aibă liber- 

tatea de a vinde patrimoniul public, să acuze pe oricine 
după bunul plac, să trimită oamenii în exil, să înteme- 
ieze colonii, să ia bani din tezaurul statului, să plăteas- 
că solde soldaţilor şi să înroleze câţi oameni credeau ei 
de cuviinţă. La această propunere au aderat şi alţi oa- 
meni de vază, în primul rând Antonius, colegul de 
consulat al lui Cicero, care spera să se numere printre 
cei zece. Pe de altă parte, părea să fie la curent cu 
mişcarea revoluţionară a lui Catilina, pe care nu o con- 
damna, căci era plin de datorii. Mai presus de oricine, 
el era persoana care îi îngrijora în cea mai mare măsură 
pe patricieni. Cicero luă însă măsuri imediate. Lui An- 
tonius îi încredinţă printr-un decret guvernarea Mace- 
doniei, iar el însuşi renunţă la Gallia care i se ofetise5. 
Cu acest gest de generozitate îşi câştigă sprijinul lui 
Antonius, care din acel moment se comportă ca un 
actor plătit să joace un rol secundar <într-o piesă de 
teatru>, în interesul statului. Colegul său de consulat, 
odată câştigat şi manevrat după voie, Cicero îşi spori 
puterea şi se opuse ferm celor subversivis. În Senat 
combătu cu atâta vehemenţă legea, încă în proiect, 
înspăimântându-i pe autorii ei, încât nimeni nu mai 
îndrăzni să mai ia cuvântul. Când tribunii plebei au 
încercat să-l înfrunte, la rândul lor, după ce şi-au luat 
toate măsurile de siguranţă, i-au invitat pe consuli să 
vină în faţa Comiţiilor?. Cicero, atunci, fără nici o 
reţinere, i-a invitat pe senatori să-l urmeze. A mers 
înaintea lor şi nu numai Că a izbutit să respingă legea, 
dar i-a şi constrâns pe tribuni să nu mai prezinte astfel 
de proiecte de legi. Aceştia erau doborâţi la pământ de 
forţa elocinţei sale. 

1. Vezi în continuare cap. 16, 2. 

2. Şi anume victimele teroarei din timpul dictaturii lui Sulla. Cf. 
Cassius Dio, 37, 25, 4. Plutarh se referă aici în primul rând la Lex 
Cornelia de proscriptione din 82 î.Chr., prin care, în alară de condam- 
narea la exil şi la moarte, [iilor celor proscrişi li se lua ius honorum, 
adică dreptul de a parcurge treptele unei cariere politice. 

3. Aluzie la prima încercare a lui Iulius Caesar de a propune în fața 
Comiţiilor, prin intermediul unui tribun, o rogatio de restituendis proscrip- 
torum liberis (proiect de lege pentru restituirea drepturilor copiilor celor 
proscrişi) Cassiu Dio, 37, 35, 3. Propunerea a căzut prin opoziţia lui Ci- 
cero, deşi colegul său de consulat, Antonius Hybrida, îl susţinea pe Caesar. 

4. Era o a doua încercare a tribunilor plebei de a dărâma eşafodajul 
legilor sullane prin redactarea unui nou proiect de lege Rogario Servilia 
agraria, sprijinit de Caesar şi de Crassus. Prin acest proiect se cerea re- 
elementarea proprietăţii de stat faţă de cea particulară, precum și insti- 
edent. De astă dată, An- 


tuirea decemwiratului propus în proiectul pr 
tonius se arăta de acord cu Cicero. 

5, Informaţia corespunde cu observaţiile făcute de Cicero în dis- 
cursul ţinut cu acest prilej De Lege agraria. EI analiza primejdia pute- 
rilor nelirnitate ce li s-ar [i acordat decemvirilor. Dar. în fond ca este gre- 
şită. Tragerea la sorţi a provinciilor consulare pentru desemnarea viilo- 
rilor proconsuli (guvernatori) nu se făcea decât la sfârşitul anului consu- 
lar. Cassius Dio, 37, este mult mai aproape de adevăr. Tragerea la sori 
pentru desemnarea proconsulilor a avut loc la sfârşitul anului 62 î.Chr., 
cu puţin timp înainte de bătălia finală în care a pierit Catilina. Operația 
se numea pactio provinciarum (atribuirea provinciilor). 

6. Printr-un discurs care nu s-a păstrat decât parţial, dar la care face 
el însuşi aluzie în De oratore, 2, 333-334. 

7. Opoziția şi-a prezentat argumentele îndeosebi prin vocea lui Pu- 
blius Servilius Rullus, promotorul proiectului de lege pus de Cicero în 
discuţie în De lege agraria. Au urmat încă două dis cursuri ciceroniene cu 
acelaşi titlu. 


13 Mai mult decât oricare altul, Cicero putea dovedi 


romanilor la ce nivel de aprobare ajungea un discurs, 
în sine just. In al doilea rând, că justiţia este invincibilă 

dacă poate fi susținută cu o argumentare credibilă. 
Pentru un om politic cinstit — susţinea el — este necesar 
ca opţiunea sa să se îndrepte spre onestitate şi nu spre 
adulaţie. Totodată, este de datoria oricărui orator să 
elimine din discursurile sale tot ceea ce poate dăuna la 
un moment dati. Dovada farmecului exercitat de elo- 
cinţa sa este un fapt întâmplat în timpul consulatului 
său. Mai înainte vreme, cavalerii veniţi la spectacole se 
amestecau cu mulţimea şi asistau la spectacol, în 
mijlocul publicului?, fiecare pe unde apuca; cel dintâi 
care a găsit cavalerilor un loc aparte de cetăţenii de 
rând a fost praetorul Marcus Otho; în semn de respect, 
Je rezervă un sector propriu în teatru care a rămas până 
astăzi la dispoziţia lor”. Plebea îşi arătă nemulţumirea 
şi. când Otho îşi făcu apariţia la teatru, îl copleşi cu in- 
sulte şi fluierături“; cavalerii, dimpotrivă, îl aplaudară 
cu entuziasm. De îndată, plebeii începură să fluiere şi 
mai tare, iar cavalerii, la rândul lor, să aplaude cu 
nădejde. Incidentul a dus la încăierări şi Ja schimburi 
de cuvinte grele; şi uite aşa, în teatru s-a produs o în- 
vălmăşeală în toată regula. Cicero, când a aflat ce se 
petrece, a sosit la faţa locului. Pe dată a şi convocat 
plebea la templul BelloneiS şi a mustrat-o cu asprime. 
După aceea toată lumea s-a întors la teatru. Plebeii în- 
cepură şi ei să-l aplaude pe Otho, cu deosebită căldură, 
luându-se la întrecere cu cavalerii. Era o dovadă că 
voiau să-i arate stimă şi să-i aducă omagii lui Cicero. 


1. O recomandare asemănătoare — de fapt un ecou al preceptelor lui 
Platon din Republica, 5, 73 -~ se află şi în eseul Praecepta gerendae 

reipublicae, integrat în Moralia. În „Comparaţia” finală făcută de Plutarh 
între Demostene şi Cicero, aceste recomandări sunt reluate (50, 1; 52, 3). 

2. Ordinul cavalerilor, căruia îi aparţinea şi Cicero, îngloba proprie- 
tari de pământ, negustori, posesori de mici ateliere; în general, oameni cu 
avere. Toţi aspirau la mai mult şi anume la cursus honorum. Aşa cum 
fusese și cazul lui Cicero. 

3. Prin „teatru se înţelege „amfiteatrul“, dotat cu arenă şi, de la caz 
la caz, când se juca teatru, cu „scenă” (sent), decoruri şi maşinării, 
uneori destul de sofisticate. 

4. Lucius Roscius Otho, tribun al plebei în 67 î.Chr. și praetor în 63 
î.Chr., nu a luat această măsură în timpul consulatului lui Cicero. Şi aici 
Plutarh face o greşeală destul de gravă. Cel care a hotărât ca ordinul 
cavalerilor să aibă rezervate scaune este un alt Roscius, şi anume tribunul 
Lucius Roscius Fabato; el a făcut propunerea în Comiţii şi a obţinut 
votarea ei, Este vorba despre un plebiscit. Acest Otho este menţionat de 
Cicero în Pro Murena, 40, de Horaţiu în Epistola 4, 15 şi de Cassius Dio, 
op.cit., 36,42, 1. Dio specifică următoarele: „Roscius a repus în vigoare 
o lege abrogată odinioară de Sulla. Ca atare, legea a primit denumirea de 
Lex Rosciu rheutralis. Ea îl viza în direct pe Lucullus, care știrbise multe 
din drepturile cavalerilor publicani. 

5. Acest templu, închinat Bellonei, zeiţa războiului, nu trebuie con- 
fundat cu templul Bellonei, zeiţa Lunii, despre care vorbeşte Plutarh în 
cap.9 din „Biogratia” lui Sulla. Cultul acestei divinităţi sclenare, de ori- 
gine orientală, fusese de curând introdus la Roma, după primul război 
mithridatic. Celălalt cul, al zeiţei războinice, despre care este aici vorba, 
data din sec. al II-lea î.Chr. Aici îi aşteptau senatorii romani pe generalii 
victorioşi, cărora li se acorda dreptul la triumf (Titus Livius, op.cir., II 
63,7). 


14 înue timp, cei din conjuraţia lui Catilina, ai cărei 
partizani erau de la bun început înspăimântați şi îngri- 
joraţi, au prins curaj!, ei reîncepură să se întrunească şi 
să se îndemne unii pe alţii să treacă Ia fapte, mai cu în- 
drăzneală, înainte de întoarcerea lui Pompei, despre 
care se vorbea că era deja pe drumul spre casă, însoţit 

de grosul forţelor armate pe care le avea?. Pe Catilina 
îl îndemnau cu insistenţă să treacă la acţiune îndeosebi 
veteranii lui Sulla, împrăştiaţi oarecum în toată Italia. 
Cei mai numeroşi, gata să pună mâna pe arme, mânaţi 
de visul unor noi prădăciuni şi jafuri de bogății, care se 
aflau la îndemâna lor, aşteptau în Etruria, unde trăiau 
în diferite cetăţi. Căpetenia lor era Manlius, unul dintre 
bărbaţii cu multă vază, care luptaseră sub comanda lui 
Sulla. Aceştia au aderat la conspirația lui Catilina şi se 
prezentaseră la Roma pentru a-i susţine candidatura. 
Era vremea când Catilina candida din nou la consulat, 
mânat de dorinţa de a-l anihila pe Cicero, în contuzia 
specifică alegerilor consulare. Până şi divinitatea 
anunţa prin semne premonitorii cele ce aveau să se 
întâmple. Au avut loc cutremure de pământ, căderi de 
fulgere, apariţii de fantomes. Pe deasupra, mai circulau 
şi informaţii primite de la anumite persoane dar, în 
pofida seriozităţii lor, insuficiente pentru a inculpa un 
om de talia lui Catilina, atât de puternic. Cu toate aces- 
tea, Cicero, după ce a amânat întrunirea obişnuită a 
Comiţiilor, l-a invitat pe Catilina să se prezinte la Se- 
nat şi l-a rugat să dea lămuriri asupra zvonurilor care 
circulau în legătură cu persoana luiô. Catilina, convins 
că mişcarea revoluţionară avea mulţi partizani în rân- 
dul senatorilor, îi dădu lui Cicero un răspuns cum 
numai cineva stricat la minte îl poate da. Iată ce a zis: 
„Ce rău fac eu dacă, în faţa a două corpuri care există 
aici, unul este gata să-şi dea duhul, dar are cap, iar 
celălalt n-are, dar este tare şi viguros? Eu ce să fac? Să 
m-apuc să-i pun capul la loc?”7 Aceste cuvinte care se 
refereau la Senat şi la Comiţii îl înfricoşară şi mai mult 

pe Cicero; pentru ca să se ducă la Câmpul lui Marte de 
la locuinţa sa rândui să fie însoţit de toţi oamenii de 
familie bună şi de mulţi tineri. Cu aceste prilejuri, îşi 
punea o platoşe pe care o lăsa înadins la vedere, ridi- 
cându-şi uşor umerii tunicii şi întorcându-i în afară. 
Era un fel de semnal ca oamenii să înţeleagă riscul ce 
şi-l asuma. Lumea se arăta indignată şi îl înconjura din 
toate părţile. Urmarea a fost că, atunci când veni ziua 
votării pentru viitorii consuli, ei îl respinseră din nou 
pe Catilina şi îi aleseră pe Silanus şi pe Murena’. 


]. Cf. Sallustius, Carilina, 24, 1,2 şi urm. O excelentă analiză a stării 
de spirit care domnea în Senat. 

2. Despre îngrijorarea conjuraţilor, referitoare la forţele armate care 
se întorceau în Italia, împreună cu Pompei, s-a mai discutat o dată în cap. 
9, 7 şi 10, 2. Despre precauţiile luate de conjuraţi vezi în continuare cap. 
18, 1. Pompei s-a întors din Asia pe mare şi a debarcat la Brundisium, la 
sfârșitul anului 62. Înainte de a intra în Roma îşi eliberase soldaţii 
(Cassius Dio, 37, 20, 6 şi 41, 13,2). Dar îngrijorarea conjuraţilor creştea 
pe măsura veştilor despre succesele lui Pompei şi despre moartea lui 
Mithridate (Cassius Dio, op.cit, 37, 13). 

3. Sulla îşi distribuise veteranii din cele 23 de legiuni pe care le 
avusese în colonii din sudul Italici, unde [useseră împroprietăriți, spre 
disperarea populaţiei locale (Appian, Războuiele civile, 1, 100, 476). În 
63, anul consulatului lui Cicero, aceşti veterani, scoşi din armată cu 
douăzeci de ani în umnă, în 83 î.Chr., nu mai puteau fi în număr mare. În 
orice caz, erau cu lofii în vârstă (Sallustius, Catilina, 28, 4; Cicero, 
Catilinare 11, 20; Pro Murena, 49, 5; Appian, Ră-boiele civile, 2, 2, 7). 
În ce-l priveşte pe Caius Manlius, care se erija drept conducătorul 
mişcării procatilinare, o fire brutală şi violentă, informaţiile concordă cu 
cele scrise de Cicero şi de Cassius Dio: Carilinare 71, 20 şi Istoria 
romană, XXXVII, 30. 

4. Alegerile din 63 pentru anul 62 î.Chr. După părerea lui Cicero 
(Carilinare, |, 11 şi 15, citată şi de Cassius Dio în 37, 29 2-3), conjuraţii 
puneau la cale asasinarea sa cu prilejul obligaţiilor ce-i reveneau de a 

prezida alegerile consulare. Alături de consul erau vizaţi şi alţi senatori. 
Despre acest moment critic vezi analiza lui Mathias Gelzer în cartea sa 
Cicero, ein biographischer Versuch, Wiesbaden, 1969. Motivarea conju- 
raţiei era un decret prin care Senatul, la propunerea lui Cicero: Lex Tullia 
de ambitu (Legea Tullia pentru corupţie electorală), propunea ca pe- 
deapsă zece ani de exil. Cf. M. Gelzer, op.cit., p. 80. 

5. Cf. Cicero, Catrilinare II, 18 şi Cassius Dio, 38, 25 1-8. 

6. Unele informaţii primite de Cicero veneau de la curajoasa Fulvia, 
amanta unuia dintre conjuraţi, altele, prin scrisori anonime (Cassius Dio, 
op.cit, 37, 29,3 şi 31, 1); pe de altă pane, Cicero avea informatorii lui, 
care îl ţineau la curent cu cele ce se întâmplau în Etruria. Nu se puteau 
lua totuşi măsuri după aceste informații neoficiale, ceea ce îl nemulţumi 
pe Cicero (Carilinara 1, 11). 

7. Prin această metaforă Catilina înţelegea cele două facţiuni rivale: 
senatorii şi cavalerii pe de-o parte, plebea pe de alta. În Pro Murena, 5l 
şi în Curilinara 1, 36, Cicero îşi exprimă suspiciunea că şi printre senatori 
erau partizani ai lui Catilina. 

8. Cassius Dio, 37, 29, 3, evocă acest moment critic. Cicero, după 
cum singur mărturiseşte în Catilinare 1, 11, nu avea o gardă de corp. Vezi 
în continuare cap. 16, 1. A căpătat o gardă numai după ce i s-au dat puteri 
depline. EI şi-a arătat ulterior recunoştinţa faţă de toţi cei care l-au 
sprijinit. 

9. Sallustius, Catilina, 26, 5, în concordanţă cu Cicero, Carilinare 1, 
12, confirmă faptul că abia acum, după acest insucces, Catilina s-a 
hotărât să organizeze acţiunea armată împotriva puterii de stat. Cei doi 
consuli aleşi pentru anul 62 erau Iunius Silanus, fost praetor în 67 şi Li- 
cinius Murena, fost praetor în 65. În baza legii lui Cicero de ambitu (vezi 
mai sus nota 4), Murena a fost acuzat de Servius Sulpicius Rufus şi de 
Cato cel Tânăr că ar îi falsificat voturile prin care a fost ales consul. 
Cicero l-a apărat strălucit pe Murena în discursul său Pro Murena, care 
este totodată şi un document istoric al epocii. Despre Silanus, vezi în 
continuare cap. 20, 4 şi urm. 


15 Nula mult timp după aceste evenimente, când oa- 
menii lui Catilina se şi adunaseră în Etruria şi se gru- 
paseră în unităţi militare — se apropia ziua fixată pentru 

ataci, Spre miezul nopții, spre casa lui Cicero se 
îndreptară unii din cei mai iluştri şi mai puternici oa- 
meni din Roma: Marcus Crassus, Marcus Marcellus şi 
Scipio Mettelus”. Au bătut la poartă şi l-au chemat pe 
portar; îi dădură ordin să-l trezească imediat pe Cicero 
şi să-i anunţe prezenţa lor. lată pentru ce veneau: por- 
tarul lui Crassus, după masa de seară, predase stăpâ- 
nului său nişte scrisori pe care i le înmânase un ne- 
cunoscut; erau adresate la diferite persoane şi una, ano- 
nimă, chiar lui Crassus. Acesta citise numai scrisoarea 
adresată lui. Conţinutul ei îl informa că, la Roma, 
Catilina va face un masacru cumplit şi îl sfătuia să pă- 
răsească oraşul. Fără să mai deschidă şi celelalte scri- 
sori, se grăbise să ajungă la Cicero, fie înspăimântat de 
acel cutremurător mesaj, fie pentru a se disculpa de 
toate acuzaţiile care i se aduseseră, cum că ar fi un par- 
tizan al lui Catilina5. Cicero se consultă cu ei şi, în 
zorii zilei, convocă Senatul; aduse cu sine scrisorile 
primite, le înmână destinatarilor şi, îi îndemnă să le 
citească cu glas tare. Toate câte erau, prin aceleaşi cu- 
vinte, denunţau conjuraţia”. Când ceva mai târziu 
Quintus Arrius, un fost praetor dezvălui că şi în 
Etruria aveau loc concentrări de trupe, când se mai 
anunţă că şi Manlius, însoţit de o ceată numeroasă, se 
tot învârtea prin oraş€, în aşteptarea noutăţilor de la 
Roma, atunci Senatul dădu un decret special, senatus 
consultum ultimum, prin care situaţia trecea pe seama 
consulilor. Pe baza acestui decret ei erau însărcinaţi să 
facă tot ce le sta în putinţă, până la limita posibilului, 
pentru a salva Oraşul: darent operam consules ne quid 
Respublica detrimenti capiat. O asemenea măsură nu 

se ia în chip curent, ci numai în caz de mare pericol, 
cum era cel de faţă”. 


1. Vezi Cassius Dio, op.cit., 37, 31, 2-3. Sub controlul lui Manlius, 
detaşamentale militare se adunau la Fiesole, pregătite să-l susţină pe 
Catilina. Cf. Sallustius, Carilina, 27 şi 30, 1; Appiăn, Războaiele civile, 
2, 27. Atacul era prevăzut pentru 27 octombrie, (Cicero, Carilinare 7, 7 şi 
Sallustius, op.cit., 30, 1). Nu este clar de ce Catilina lansase zvonul că el 
se va retrage la Marsilia. Despre acest subterfugiu vorbeşte numai 
Sallustius, op.cit., 24, 2. 

2. Cf. Cassius Dio, 37, 31, 1: „Crassus şi alţi aristocrați (patres)”. 
Ca sursă, Dio îl citează pe Cicero, De consulatu suo. 

3. Despre aceste zvonuri, vezi Plutarh, în „Biografia lui Crassus”, 
13, 3 şi Cassius Dio, op.cit., 37, 3. Ele plecau de la ura feroce arătată de 
Crassus faţă de succesele lui Pompei. Crassus, pe de altă parte, îi imputa 
lui Cicero că pleacă urechea la aceste zvonuri (Sallustius, Carilina, 48, 
9). După o altă variantă, nici Crassus nu era străin de planurile lui Cati- 
lina înainte ca acesta să [i pierdut alegerile consulare pentru a doua oară. 

4. Conform lui Cassius Dio, 37, 31, au avut loc succesiv, nu una, ci 
două convocări ale Senatului. „Printr-un al doilea decret — scrie Dio — 
consulii au fost însărcinaţi, după uzanţele legale, să aibă grijă de apărarea 
Romei”. 

5. Despre Arrius, ales praetor în 64, Cicero avea o părere proastă, 
Brutus, 248. 

6. În această situaţie Sallustius în Caritina, 27, 1, notează că Quintus 
Marcus Rex, fost consul în 68 î.Chr., a fost trimis în fruntea unor detașa- 
mente înarmate la Fiesole, iar Quintus Metelus Creticus, spre Apulia. 
Alţi doi praetori au primit ordin să recruteze trupe la Capua şi în Pice- 
num. Senatul a mai hotărât recompense pentru orice informaţie privitoare 
la mersul evenimentelor. Cf. Cicero, Catilinare 1, 1-2; 2, 12; 3, 12 şi urm. 

7. Sallustius, Carilina, 29. 37. 


16 Cicero, de îndată ce primi puteri depline, îi în- 
credinţă lui Quintus Metellus sarcina de a se ocupa de 

situaţia din afara Romei. În realitate, era stăpân pe 
situaţie. În fiecare zi ieşea însoțit de atât de multe gărzi 
de corp încât, atunci când ajungea în For şi îşi făcea in- 
trarea, parcă era înconjurat de un zid viul. În ce-l pri- 
vea, Catilina nu mai suporta să aştepte şi decise să se 
alăture trupelor înarmate ale lui Manlius, nu mai 
înainte însă de a fi ordonat lui Marcius şi lui Cethe- 
gus?, înarmaţi cu spade, să se prezinte disdedimineaţă 
la casa lui Cicero sub pretext că au venit să-l viziteze. 
În realitate, pentru a-l ataca şi a-l ucide. <Şi poate aşa 
s-ar fi întâmplat> dacă Fulvia, o doamnă dintr-o fa- 
milie nobilă, nu S-ar fi dus în noaptea cu pricina la 
Cicero ca să-i dezvăluie planul insurgenților. Ea îl sfă- 
tui pe consul să se ferească de Cethegus şi de înso- 
țitorii lui. Cei doi îşi făcură apariţia dimineaţa, dar n-au 
fost lăsaţi să intre. Pradă unei furii cumplite, au început 
să strige la poartă, provocând astfel suspiciuni şi mai 
mari. 

Ceva mai târziu, Cicero ieşi din casă şi convocă 
Senatul? în Sanctuarul lui Iupiter Stesios, Stator, cum îi 
zic romanii, care se află la începutul Căii Sacre, în 
pantă spre Palatin. Aici veni şi Catilina, însoţit de 
prietenii lui, cu intenţia de a se disculpa de acuzările 
ce-i erau aduse. Nici unul dintre senatori nu suporta 
să-i stea aproape şi fiecare îşi luă locul ce-l avea. Când 
a luat cuvântul, a fost copleşit cu strigăte de dezapro- 
bare. În cele din urmă Cicero se ridică în picioare şi îi 
dădu ordin să părăsească Roma. „Între el — spuse 
Cicero — care guverna statul cu glasul său şi Catilina, 
care-l guverna cu armele, era necesar să se ridice un 
zid de centură.” Catilina părăsi de îndată Roma însoţit 

de trei sute de oameni înarmaţi, adoptând postura unui 
magistrat înconjurat de fascii şi de securi. Înălţă 
stindardele* şi îşi începu marşul care-l ducea spre 
Manlius”. Izbuti să adune cam douăzeci de mii de 
soldaţi după ce străbătu cetăţile <Italiei> în lung şi în 
lat pentru a câştiga oamenii de partea sa şi a-i înrolat. 
Aşadar, războiul era ca şi început”. Consulul Antonius 
a fost desemnat să ducă lupta!0. 


1. Quintus Metellus Celer, praetor urbanus, primi sarcina să se în- 
erijească îndeosebi de infiltrările oamenilor lui Catilina în provinciile 
alăturate Italiei, cu precădere în Gallia. În afară de supravegherea întin- 
derii insurecției în provincii, lui Metellus îi dădu şi sarcina ca, împreună 
cu praetorul Quintus Pompeius Rufus să recruteze trupe (Cicero, Cari- 
linara 2, 5; Sallustius, Catilina 30, 6). Gărzile care-l păzeau pe Cicero 
fuseseră aduse cu aprobarea oficială a Senatului, recrutate din toate car- 
tierele Romei (Cicero, Carilinare 1, 8; Sallustius, Catilina, 30; Cassius 
Dio, XXXVII, 31, 2). 

2. În noaptea de 6 spre 7 noiembrie, Catilina îi convocă pe principalii 
săi susţinători în casa lui Marcius Porcius Lecca pentru a-i informa de 
hotărârile ce le luase şi de decizia sa de a prelua comanda supremă a 
insurecției, inclusiv cea organizată de Manlius (Sallustius, Catilina, 27, 
3; Appian, Războaiele civile, 2, 3 10; op. Cassius Dio, 37, 32, 3). Cine 
este Marcius citat aici de Plutarh nu se ştie. Numele nu apare în alte 
surse, În schimb, despre Marcus Cornelius Cethegus se ştie că era un 
patrician renumit pentru violenţa sa. Cicero, Catilinara 3, 16, şi 4, 12. 
Plutarh însă se pare că greşeşte când citează aceste două nume care nu 
corespund cu cele citate de Cicero şi de Sallustius. 

3. Cicero, Catilinare, 1,9; cf. Catrilinare 1, 12 şi Sallustius, Catilina, 
282. 

4. Cu acest prilej Cicero pronunţă prima Catilinară (Ad Atticum, 2, 
1, 3). Era o improvizație, ulterior redactată în forma cunoscută. 

5. Dacă ar fi să-i dăm crezare lui Cicero, Carilinare, 2, 12, el însuşi 
îl invitase pe Catilina să ia cuvântul. Cum acesta tăcea, Cicero l-a între- 
bat: „Quid taces?” Când, în cele din urmă, Catilina a luat cuvântul, se 

pare că a fost confuz. În orice caz, se înţelegea că vrea să spună că el este 
doar victima răuvoitorilor şi că, din acest motiv, intenţionează să plece la 
Marsilia, până la liniştirea lucrurilor, Sallustius, foc. cit., 34, 2. 

6. Cicero, Catilinara, 2, 13. CI. Sallustius, op.cit., 2 13 şi Dio 
Cassius, 37, 33,2. 

7. După o informaţie care se găseşte la Sallustius, Carilina, 56, 1, 
Catilina, unindu-şi oamenii cu cei ai lui Manlius, avea la dispoziţie 
aproximativ două legiuni, ceea ce nu era puţin. La aceştia se adăugau 
voluntari şi lore auxiliare. 

8. Plecat de la Roma, Catilina se opri împreună cu oamenii ce-i avea 
la vest de Tarquinia. De aici, înaintă spre Arezzo, unde era aşteplat 
(Sallustius, op.cit., 36, 1). 

9. Afirmația aparine lui Cassius Dio, op.cit., 37, 33, 2, Catilina cu 
acest prilej a fost declarat oficial hostis publicus, „duşman public”. 

10. Cf. Sallustius, Catilina, 36, 3 şi Cassius Dio, 37, 33, 2-3. Cicero 
a rămas de gardă la Roma. Nu există nici o bănuială că Antonius avea 
legături secrete cu unchirile lui Catilina. 


17 La Roma, pentru a păstra coeziunea şi a menţine 
curajul revoluţionarilor lăsaţi aici de Catilina, rămă- 
sese Cornelius Lentulus, poreclit Sura (Gamba), un 
bărbat dintr-o familie nobilă, dar care dusese o viaţă 
josnică şi, cu puţin înainte, datorită lipsei sale de mo- 
ralitate, fusese exclus din rândul senatorilor. Cu toate 
acestea, era praetor pentru a doua oară, în conformitate 
cu practica urmată de cei dornici să-şi recapete dem- 
nitatea de senator. Pe cât se spune, porecla de Sura îi 
fusese dată din următorul motiv. În timpul cvesturii 
sale, pe când încă mai trăia Sulla, risipise sume destul 
de mari din tezaurul, public. Banii se făcuseră ne văzuţi. 
Sulla indignat, plin de mânie, i-a intentat un proces la 
Senat; el se prezentă, vorbi pe un ton plin de îngâmfare 
şi dispreţ, declară că nu este dator să dea nici o expli- 

cație şi îşi arătă gamba piciorului, aşa cum obişnuiesc 
să facă copiii atunci când săvârşesc o poznă, în jocul 
lor cu mingea. lată de ce a fost supranumit Sura. 
Într-adevăr, romanii numesc gamba, sura. 

Cu alt prilej, având un proces, a corupt câţiva ju- 
decători?. Deoarece a fost achitat numai cu două voturi 
în plus, a spus că banii daţi unuia dintre cei doi jude- 
Cători erau pagubă curată. Pentru a scăpa era de ajuns 
un Singur vot. 

Acest bărbat, care era aşa cum era, de felul lui şi, 
în plus, incitat de Catilina, a fost tras pe stoară de 
câţiva proroci mincinoşi şi de escroci care-i dădeau 
speranţe vane, simulând că îi dezvăluie profeţii şi ora- 
cole conţinute în Cărţile Sibylline3. Acolo <pretindeau 
ei> că trei Cornelii erau destinați să devină stăpânii 
Romei; doi din ei, şi anume Cinna’ şi Sulla, îndepli- 
niseră deja ceea ce le hărăzise destinul; lui, adică ulti- 
mului Cornelius, care rămăsese al treilea din această 
serie, daimonul se arăta gata să-i încredinţeze puterea 
absolută”. Trebuia neapărat să accepte şi să nu piardă 
Ocazia care i se ivea, aşa cum se întâmplase cu 
Catilina$. 


1. In acest capitol Plutarh înfăţişează cititorului cam ce fel de oameni 


din nobilimea romană trecuseră de partea lui Catilina. Îl alege ca exem- 
plu pe Lentulus, care aparţinea familiei Comelia, una din cele mai vechi 
familii de patricieni. În anul 81 î.Chr., Lentulus îşi începuse cariera po- 
litică, iar în 71 î.Chr. fusese ales consul. Datorită vieţii lui dereglate, în 
anul 63 î.Chr., după ce fusese exclus din Senat, avusese curajul să ia de 
la capăt cursus honorum, obligatoriu ca să ajungi la consulat, începând 
cu quaestura; Cassius Dio, 37, 30, 4 (ediţia română, op.cit., p. 247). 


2. Informaţie preluată din Cicero, Ad Atticum, 1, 16, 9. 

3. Despre legendarele Cărți Sibylline de la Roma se ştia că fuseseră 
oferite regelui Tarquinius Priscus (sau lui Traquinius Superbus) de către 
Sibylla de la Cumae. Erau consultate numai la caz de mare pericol pentru 
patrie. Textul iniţial al cărţii a fost distrus într-un incendiu în anul 83 
î.Chr., când a luat foc marele templu al lui Iuppiter Capitolinus. Au fost 
reconstituite şi transferate în templui lui Apollon, patronul Sybillelor 
(Suetonius, „Augustus”, 3], 1). 

4. Lucius Comelius Cinna a fost consul de două ori: în 87 şi în 84 
î.Chr. Un om deosebit de crud, care aspira şi el la puterea supremă. 
Alături de Sulla, prefigurează instalarea puterii totalitare. 

5. După părerea lui Quintilian, Insr.Orar., 5, 10, 30, aceste „.oracole” 
date de şarlatani, fără îndoială, bine plătite de Lentulus, au fost principa- 
la cauză a aderării acestuia, un om deja în vârstă, la conjuraţia lui 
Catilina. 

6. După Sallustius însă (Carilina, 32, 2), Catilina însuşi îi recrutase 
pe Cethegus şi pe Lentulus. Cf. Cassius Dio, op.cit, 37, 34, la care, de 
acord cu Plutarh, este de părere că toate grozăviile care s-au întâmplat la 
Roma după plecarea lui Catilina se datorau îndeosebi oamenilor lăsaţi 
să-i ţină locul. 


183 Lentulus, fără îndoială, nu avea intenţia să pro- 
voace un rău uşor de înlăturat. Dimpotrivă, proiectase 
să curețe Senatul de senatorii neagreaţi de el, să-i dis- 
trugă pe cetăţenii care însemnau ceva şi să incendieze 
Roma, necruțând pe nimeni!, nici măcar pe fiii lui 
Pompei?. Aceştia, conform planului, ar fi trebuit să fie 
răpiți şi ţinuţi ca ostatici, un fel de garanţie pentru re- 
concilierea cu Pompei. Adevărul era că circulau multe 
zvonuri, unele demne de crezare, despre iminenta reîn- 
toarcere a lui Pompei din marea sa expediţie. Se stabi- 
lise şi data acţiunii şi anume una din nopţile Saturna- 
liilor3, În casa lui Cethegus fuseseră transportate pe as- 
cuns cuțite, câlţi şi sulf. O sută de oameni erau însăr- 

cinați prin secretă tragere la sorţi să se ocupe de tot 
atâtea cartiere ale Romei în scopul ca în scurt timp, da- 
torită unei acţiuni bine conjugate, focul să fie pus în 
mai multe locuri, cât mai diferite. Astfel oraşul ar fi 
fost incendiat în întregime. 

Alţii se pregăteau să întrerupă canalele de apă şi 
să-i măcelărească pe cei care ar fi încercat să ia apă. 
Totul era în curs de pregătire când norocul a vrut ca la 
Roma să se mai păsească încă doi ambasadori, trimişi 
de allobrogi, o populaţie care pe acea vreme trăia în 
condiţii grele şi se simțea oprimată de stăpânirea ro- 
mană^, Lentulus şi acoliţii săi, considerându-i pe aceşti 
oameni folositori pentru a stârni răzmeriţa urmată de o 
revoltă în Gallia, îi atraseră în conjurație. Li s-au în- 
mânat scrisori adresate Senatului lor cât şi pentru Ca- 
tilina. În prima, Senatului allobrog i se promitea liber- 
tatea; în cealaltă, îl încurajau pe Catilina să elibereze 
sclavi şi să pornească spre Roma. Împreună cu allobro- 
gii, îl trimiseră şi pe un anume Titus din Crotona, cu 
însărcinarea să predea scrisorile. Specia unor oameni 
ca aceştia, demni de dispreţ, care de multe ori se întâl- 
neau între ei la beţie, însoţiţi de temei, Cicero o stu- 
diase cu asiduitate, cu prudenţă şi cu extraordinară pri- 
cepere; în plus, avea mulţi oameni de încredere în ex- 
terior care observau tot ceea ce se petrecea şi îl ajutau 
să urmărească mişcările conjuraţilor. În secret, ţinea 
legătura şi cu persoane care simulau că au aderat la 
conjurație şi pe care le considera de încredere. Pe 
această cale a fost pus la curent cu modul în care con- 
juraţii au făcut cauză comună cu nişte străini. În timpul 
nopţii, întinzându-i o cursă, izbuti să-l prindă pe omul 

din Crotona şi, o dată cu el, să pună mâna şi pe scri- 
sorile ce le ducea. Un ajutor neaşteptat îi venise şi din 
partea allobrogilor”. 


1. În comentariile la acest pasaj s-a ridicat întrebarea dacă Plutarh 
exagerează sau nu. Credibilă pare informaţia despre planul con juraţiei ca 
focul să [ie pus simultan în diferite cartiere ale Romei, pentru a stârni pa- 
nică. În privinţa suprimării fizice a adversarilor conjuraţiei, vezi Cassius 
Dio 37, 34 şi Appian, Războaiele civile, 2, 3, 12, care scriu că se hotărâse 
doar suprimarea câtorva „aristocraţi”. Sursa urmată de Plutarh în acest 
capitol este în mod evident Cicero, Carilinare 4, 13. Cicero dă numele 
tuturor celor puşi pe lista neagră de conjuraţi. Informațiile, comparate 
între ele, sunt neuniforme. În această privinţă vezi lucrarea lui E.G. 
Hardy, The Catilinarian Conspiracy in its context. A restudx of the 
evidence, Oxford, 1934. Tot de la Sallustius Catilina, 32, 3 se ştie că 
tribunul Lucius Calpurnius Bestia era însărcinat, în faza următoare aces- 
tor operaţii, să reunească Senatul pentru a-l incrimina pe Cicero. Len- 
tulus primise ordinul să se alăture lui Catilina şi, împreună, să conducă 
trupele rebele împotriva Romei (/bidem, 43, 2). Sallustius, totuşi, merge 
probabil prea depane când scrie că tinerii erau îndemnați să-şi ucidă 
părinţii. 

2. Pompei avea trei copii: pe Cnaeus Pompeius Magnus, pe Sextus 
Pompeius Magnus şi o fiică, pe Pompeia, devenită soţia fiului lui Sulla. 

3. Satumnaliile, la romani, erau serbări ţinute în luna decembrie în 
cinstea lui Satum, tatăl lui Jupiter. După Appian, op.cit., 2, 3, 12, atacul 
trebuia să aibă loc în noaptea de 16 spre 17 decembrie. 

4. Allobrogii erau o populaţie gallică din bazinul Rinului. Nenuiţu- 
miţi de regimul fiscal la care erau supuşi, încercaseră unele mişcări de 
protest. Conform lui Sallustius (Cazilina, 40, 3), în momentul evocat de 
Plutarh, ei avuseseră deja o întăţişare la Senat, unde primiseră asigurări 
că plângerile lor vor fi luate în seamă. Sallustius trage concluzia că dato- 
rită acestor promisiuni şi nu „proniei divine” ei se hotărâseră să ajute 
Senatul, partea legală a republicii romane. 

5. Delegaţia allobrogă părăsea Italia în noaptea de 3 spre 4 decem- 
brie. În prealabil, nu fără peripeții, ei îl informată pe Cicero de misiunea 
primită de la Catilina. Scrisorile care trebuiau duse Senatului lor erau in- 
tacte, respectiv sigilate. În dimineaţa zilei de 3 decembrie Cicero dădu 

pretorilor urbani sarcina să-i supravegheze pe toţi cei care, în frunte cu 
Lentulus şi cu Cethegus, se pregăteau să dea loviturile puse la cale de 
Catilina (Cicero, Carilinare 3, 5; 7; 14; 21, Sallustius, Carilina, 46, 3-5, 
Cassius Dio, 37, 34). Concomitent, el convocă Senatul, la a cărui şedinţă 
prezenţa senatorilor a fost remarcabilă. 


19 Cicero convocă Senatul în primele ore ale dimi- 
neţii în templul Concordiei, dezvălui conţinutul scriso- 
rilor şi îi invită pe intormatori să ia cuvântul!. Printre 
alţii, lunius Silanus dezvălui că anumite persoane îl 
auziseră pe Cethegus spunând că trebuiau ucişi trei 
<foşti> consuli şi patru praetori. Piso, un fost consul, 
dădu şi el Ja iveală lucruri asemănătoare. Caius Sulpi- 
cius, unul dintre foştii consuli, a fost trimis să facă pe 
dată o percheziţie la casa lui Cethegus. Acolo găsi vra- 
furi de arme şi de sulițe, majoritatea armelor fiind săbii 
şi pumnale de curând ascuţite?. În sfârşit, când Senatul 
îşi dădu consimțământul prin vot să i se dea libertate 
crotoniatului în schimbul colaborării lui — Lentulus, 
odată dovedit, îşi prezentă demisia din magistratura ce- 
o avea — pe atunci se întâmpla să fie praetor — şi îşi de- 
puse el însuşi în reşedinţa Senatului toga tivită cu pur- 
pură’, schimbând-o cu o haină mai potrivită cu situaţia 
în care se afla. El şi complicii săi au fost daţi în cus- 
todie consulilor, în libertate condiţionată. 

Se înserase şi oamenii aşteptau strânşi unul lângă 
altul, în afara templului; în stârşit, Cicero îşi făcu apa- 
riţia şi îi puse pe cetăţeni la curent cu cele petrecute. 
Apoi se îndreptă spre casa unui prieten, vecin cu el, 
însoţit de o gardă, deoarece propria lui casă era ocu- 

pată de femei care celebrau rituri ale unor misterii cu 
caracter orgiastic, în onoarea divinității numită de ro- 
mani Bona şi de greci, Gynaikeias. Ceremonia cade în 
sarcina soţiei şi mamei consulului, asistate de fecioa- 
rele VestaleS. Când ajunse în casa vecinului, deşi era 
însoţit de câteva persoane, Cicero începu să se gân- 
dească cu seriozitate la cele ce avea de făcut cu oa- 
menii <pe care îi demascase>. Dorinţa lui era să evite 
pedeapsa capitală, deşi cuvenită unor crime atât de 
grave, fie datorită caracterului său blând, fie pentru că 
nu dorea să lase impresia că abuzează de puterea ce-o 
avea. Nu era dispus să lovească în descendenți din cele 
mai înalte familii <ale Romei>, care aveau susţinători 
puternici. Pe de altă parte, dacă i-ar fi tratat cu îngădu- 
inţă, ar fi rămas chinuit de conştiinţa gravului pericol 
reprezentat de ei”. 

Dar fără îndoială, prin ispăşirea unei pedepse in- 
ferioară celei capitale, cei învinuiți tot nu s-ar fi simţit 
satisfăcuţi, ci dimpotrivă, ar fi dat curs liber îndrăznelii 
nebune de care dădeau dovadă adăugând noi valuri de 
ură la vechea lor mârşăvie. El personal ar fi apărut 
lipsit de bărbăţie, un molatic. Şi aşa cum era, nu era 
considerat destul de îndrăzneţ de masele populare. 


1. Evenimentele relatate aici se petrec în dimineaţa zilei de 3 decem- 


brie 63 î.Chr. Scrisorile care constituiau principala dovadă a învinuirilor 
aduse celor inculpaţi au fost înmânate praetorilor. Au fost audiaţi şi allo- 
brogii (Cassius Dio, 37, 32, 2). Vezi Cicero, Carilinare 3, 5; 7; 14 şi 21; 
Sallustius, Catilina, 46, 3-5, care notează alluenţa senatorilor; Appian, 
Războaiele civile, 2, 5, 16 şi urm. 


2. Numele lui Iunius Silanus este menţiona! numai de Plutarh; era 


consul desemnat pentru anul următor; C. Calpurnius Piso fusese unul din 

clienţii lui Cicero, ceea ce nu l-a împiedicat mai târziu să-l acuze pe 
Cicero că nu-l trecuse şi pe Caesar pe lista conjuraţilor (Plutarh, Caesar, 
7,2). Numele lui Sulpicius este menţionat numai aici. Nu se ştie cine era. 

3. După izvoarele citate, lucrurile n-au fost tocmai simple până ce 
Lentulus a decis să-şi recunoască vina. Abia atunci și-a depus însemnele 
de magistrat (M. Gelzer, Cicero, op.cit., p. 93 și E.G. Hardy, The 
Conspiracy, p. 81). 

4. Este momentul când Cicero rostește a treia „Catilinară”. Vezi 
îndeosebi comentariile lui M. Gelzer, op.cit., p. 84. 

5, Aceste rituri, îndeplinite numai de femei, în cinstea divinității care 
apără fenilitatea, Bona Mater (confundată şi cu Iunona) este de origine 
orientală. Vezi în continuare cap. 20, rituri asemănătoare în casa lui 
Caesar (cf. Cassius Dio, 37,4, 1). 

6. Despre aceste ceremonii H.H. Scullard, Festivals and Ceremonies 
of the Roman Republic, Ithaka, New York, 1991, 199 și urm. 

7. Stare de spirit foarte frumos comentată de K. Kumaniecki în 
cartea sa Cicerone e la crisi della Repubblica Romana, trad. ital., Roma, 
1972, 223 și um. 


20 în timp ce pe Cicero îl frământau pândurile ce 
anume să facă, femeilor care aduceau sacrificiile li se 
arătă un semn. Altarul, unde limbile de foc păreau gata 
să se stingă, a fost iluminat de o flacără înaltă şi stră- 
lucitoare ridicându-se brusc din cenuşă şi din cărbunii 
care pâlpâiau încă. În faţa acestei viziuni toate doam- 
nele au fost cuprinse de o spaimă groaznică, inclusiv 
vestalelel. Ele o rugară pe soţia lui Cicero, pe Terenţia, 
să alerge grabnic la soțul ei şi să-l îndemne, prin cele 
ce atlase, să acţioneze de îndată pentru binele patriei. 
Divinitatea trimisese o lumină strălucitoare pentru a-i 
arăta calea salvării şi a gloriei. 

Terenţia, care din fire nu era una sfioasă şi lipsită 
de curaj, ci dimpotrivă, ambițioasă şi, mai degrabă, 

amatoare să participe alături de soțul ei la preocupările 
lui politice, după cum mărturiseşte însuşi Cicero, îi 
transmise mesajul şi îl îndemnă să ia măsuri împotriva 
celor dovediţi?. La fel procedară şi Quintus, fratele, 
precum şi Publius Nigidius5, unul dintre discipolii lui 
Cicero, care studia cu el filosofia. De sfaturile acestuia 
Cicero se folosea mult, îndeosebi pentru treburile poli- 
tice importante, consultându-se adesea cu el. 

În dimineaţa următoare, pe ordinea de zi a discu- 
țiilor în Senat a fost pusă şi problema pedepsei care 
urma Să fie dată conspiratorilor. Primul căruia i s-a dat 
cuvântul a fost Silanus. EI se pronunţă pentru pedeapsa 
închiderii şi a executării acestora, sentinţă care i se 
părea a fi cea justă“. Toţi ceilalţi senatori sprijiniră pro- 
punerea, luând pe rând cuvântul. până s-a ajuns la 
Caius Caesar, cel care după aceste evenimente a de- 
venit dictator. Pe atunci era încă tânăr şi făcea primii 
paşi spre cucerirea puterii. Încă de pe acum prin acţiu- 
nea sa politică şi prin speranţele pe care le nutrea lăsa 
să se înţeleagă ce cale se pregătea să urmeze. Aceea 
care a schimbat regimul politic al romanilor în monar- 
hief. Deocamdată proiectele sale de viitor nu erau toc- 
mai previzibile. Singur Cicero avea tot felul de sus- 
piciuni în ceea ce-l privea, deşi Caesar nu dăduse nici 
un prilej pentru a ti acuzat de vreo vină. Mergea vorba 
— nu-i mai puţin adevărat — că Caesar se atlase foarte 
aproape să fie prins, dar că fusese salvat de Cicero. 
Alţii susțineau că Cicero, în mod deliberat, închisese 
ochii faţă de informaţiile primite referitor la Caesar, pe 
care nu le luase în seamă, de teama amicilor pe care tâ- 
nărul îi avea şi a puterii <pe care se sprijinea>. De fapt, 

era clar ca lumina zilei că cei care participau la con- 
juraţie ar fi sărit la nevoie în ajutorul lui Caesar, dar că 
Caesar nu s-ar fi dat în lături de la condamnarea lor”. 


1. Cf. Cassius Dio, XXXVII, 35, 4. Cele povestile în acest capitol se 
petrec în noaptea de 4 spre $ decembrie 63 î.Chr. Flacăra care se înalţă 
din cenuşe, prevestind succesul, este un topos obişnuit, folosit mai lârziu 
de Vergilius în Bucolica 8, 105, când evocă zilele premergătoare consu- 
latului lui Cicero. 

2. Despre caracterul Terenţiei scrie însuşi Cicero în Ad familiares 5, 
6 l şi 14,2,2. , 

3. Quintus Tullius Cicero (vezi mai sus cap. 8, 6) era un frate mai 
tânăr decât Cicero, iubit şi stimat de consul după cum rezultă din Scri- 
sorile pe care i le-a adresat, Ad Quintum fraterm. Cu Publius Nigidius 
Figulus, un om deosebit de cult, de formaţie pitagoreică, prieten de în- 
credere, Cicero se consulta adesea, îndeosebi în problemele grave ce le 
avea de întâmpinat. 

4. Vezi mai sus cap. 14 şi nota 8 D. Junius Silanus, praetor în 63 
î.Chr., împreună cu Caecilius Murena, câștigase alegerile consulare 
pentru anul 62 î.Chr. Deci era viitorul consul şi avea drept să ia primul 
cuvântul în dezbaterile Senatului. Cf. Sallustius, „Catilina”, 50, 4. 

5. Caius Iulius Caesar se născuse în anul 100 î.Chr. În 63 era desem- 
nat praetor pentru 62 î.Chr. Puternica sa personalitate îl impusese în viaţa 
politică a Romei şi nimeni, inclusiv Cicero, nu îndrăznea să-l] atace, chiar 
atunci când situaţia o cerea. Aceasta este părerea lui Plutarh, Caesar, 4, 
5 şi urm. în deplin acord cu cea a lui Cassius Dio. 

6. În textul grec: monarchia. 

7. Acest capitol din „Biografia” lui Cicero este deosebit de important 
pentru viziunea lui Plutarh asupra celor doi protagonişti, Cicero şi 
Caesar, care au contribuit, fiecare în parte, la prăbuşirea regimului repu- ` 
blican, pe căi fundamental opuse. Faţă de Caesar, membru al puternicei 
familii Iulia, Cicero, deşi aparent stăpân pe situaţie, nu rămânea decât un 
homo novus. 

21 Când în cele din urmă veni rândul lui Caesar să-şi 
exprime opinia, acesta se ridică în picioare şi vorbi cu 
glas limpede că el era împotriva sentinţei capitale în 
privinţa conjuraţilor. Mai degrabă adera la pedeapsa 
confiscării proprietăţilor ce le aveau şi la cea a unui 
domiciliu forţat în unele localităţi din Italia, pe care 
Cicero le-ar fi considerat cele mai oportune. Aici ar fi 
urmat să fie puşi în lanţuri şi ţinuţi sub supraveghere 
până când Catilina ar fi fost definitiv doborât!. Această 
propunere. moderată, susţinută de vorbitor cu argu- 
mente credibile. găsi sprijin chiar în persoana lui Ci- 
cero. El se ridică în picioare şi examină ambele pro- 
puneri. vorbind în favoarea celei dintâi, dar luând în 
consideraţie şi propunerea lui Caesai?. Printre altele, 
susținătorii săi înţeleseseră că lui Cicero îi convenea 
ceea ce propusese Caesar. În varianta aceasta el ar fi 
fost expus la mai puţine acuzaţii. dacă nu i-ar fi con- 
damnat la moarte pe cei împricinaţi. Urmarea a fost că 
propunerea lui Caesar părea să aibă câştig de cauză. 
Până şi Silanus îşi schimbă părerea şi, luând cuvântul, 
spuse că nici el nu mai susţine sentinţa capitală, dacă 
se va lua în seamă că pentru un senator pedeapsa su- 
premă este închisoarea. 

Cât priveşte propunerea lui Caesar, primul se- 
nator care o respinse a fost Lutatius Catulus, urmat de 
Cato; în cuvântarea sa, el aruncă o umbră de suspi- 
ciune asupra lui Caesar şi insuflă din nou senatorilor 
îndrăzneală hrănită de resentimente. Până la urmă a 
fost votată condamnarea la moarte a conjuraţilor. 
Caesar făcu o nouă tentativă de a se opune cel puţin 
confiscării bunurilor imobiliare <ale celor condam- 

naţi>, arugmentând că nu era just să fie respinsă partea 
cea mai umană a propunerii sale şi adoptată partea cea 
mai severă. Întrucât s-au găsit multe voci să-l combată 
cu violenţă, a chemat în sprijinul său şi pe tribunii 
plebei. Aceştia nu-i dădură ascultare. Până la urmă Ci- 
cero însuşi a fost acela care a respins propunerea de 
confiscare a bunurilor <celor condamnaţi>. 


1. Discursul lui Caesar este reprodus de Sallustius în Carilina, SL. 
Cf. Plutarh Caesar, 7, 9 şi Cassius Dio, 37, 36, 1. În Cato minor 22, 5, 
Plutarh adaugă amănuntul că opoziţia lui Caesar la pedeapsa capitală se 
justifica şi prin argumentul uciderii „fără judecata unui tribunal”. Ceea 
ce s-a și adeverit. În sfârşit, Suetonius, în Caesar, 14, 1, observă că vi- 
itorul dictator izbutise prin propunerile sale să provoace mare tulburare 
până şi în rândurile plebei. 

2. În ce priveşte luarea de cuvânt a lui Cicero, cu privire la propune- 
rile lui Caesar, esenţa acestor replici se cunoaşte din Carilinara, 4, 7-8. 
Cicero avea două obiecţii: prima se referea la cheltuielile nedorite ale ce- 
tăţilor, unde ar fi fost trimişi condamnaţii ţinuţi în lanţuri; a doua, la fap- 
tul că era mai bine să mori decât să trăieşti în asemenea condiţii. Adăuga 
că oricare ar [i fost decizia Senatului, dată prin vot, el o va respecta. 


22 Urmarea a fost că Cicero a ieşit din Curie, însoţit 
de senatori pentru a-i aresta pe conjuraţi. Nu toţi se 
aflau în acelaşi loc, deoarece erau ţinuţi sub suprave- 
gherea praetorilor. Primul a fost găsit Lentulus. Cicero 
îl conduse de pe Palatin pe Via Sacra, în mijlocul Fo- 
rului. Oameni cu cea mai mare autoritate făcuseră cerc 
în jurul lui pentru a-l escorta!; plebea era stăpânită de 
nerăbdare să afle ce avea să se întâmple, oamenii 
mergeau tăcuţi, îndeosebi tinerii, de parcă ar fi fost 

siliţi să se supună unui rit de iniţiere în străvechi mis- 
terii practicate de aristocrație. Păreau înfricoşaţi Şi 
terorizaţi?. După ce convoiul travers Forul şi ajunse la 
închisoare, Cicero îl dădu pe Lentulus pe mâna călă- 
ului şi ordonă să fie executat; a venit la rând Cethegus 
şi aşa, unul după altul, căci Cicero îi adusese şi pe cei- 
Jalţi toţi la închisoare, unde au fost executaţii. Ceva 
mai târziu el zări în For grupuri din cei care făceau 
parte din conjurație şi care, evident, nu ştiau ce se în- 
tâmplase. Ei aşteptau căderea nopţii în speranța că 
oamenii lor mai trăiau încă, eventual, şi ar mai fi putut 
fi salvaţi. Atunci Cicero le strigă: „Au trăit!” Aşa zic 
romanii când vor să dea de veste că a murit cineva. În 
felul acesta vor ei să evite cuvintele nepotrivite. 

"Se înnoptase de-a binelea când Cicero traversă 
din nou Forul, îndreptându-se spre casă. Cetăţenii 
care-l însoțeau mergeau în tăcere şi ordine. Dar cei 
care se întâmplau să treacă pe stradă pe lângă el îl în- 
tâmpinau cu urale şi strigăte, aplaudându-l şi numin- 
du-l „salvator” şi „ctitor”. Stradelele erau iluminate de 
făclii, iar torţe şi lampadare erau puse pe la porţi. 
Unele dintre femei se suiseră pe acoperişuri pentru a-l 
aclama pe Cicero şi a-l vedea mai bine, în timp ce se 
întorcea acasă, însoţit cu mult respect de persoanele 
ilustre ale Romei. Cei mai mulţi dintre ei duseseră la 
bun sfârşit războaie grele, intraseră în Cetate în triumf 
şi contribuiseră la lărgirea hotarelor romane pe mare şi 
pe uscat”. Acum îl însoțeau pe consul în cortegiu, dis- 
cutând între ei şi fiind de acord că, dacă poporul roman 
datora recunoştinţă multor comandanţi şi generali 
pentru bogăţiile dobândite, pentru prăzile aduse şi 

pentru putere, lui Cicero singur i se datora salvarea 
Statului şi siguranţa vieţiiS, deoarece el fusese acela 
care îi ferise pe cetăţeni de un pericol atât de grav. Dar, 
în legătură cu Cicero, ceea ce părea lucrul cel mai 
extraordinar, nu era atât faptul în sine de a fi înăbuşit 
conspirația şi de a-i fi pedepsit pe membrii ei, cât 
modul <paşnic> în care zădărnicise cel mai mare 
complot din toate câte fuseseră vreodată, cu pierderi 
minime, fără răscoale şi proteste de stradă. Adevărul 
era că cei mai mulţi <veterani>, dintre care unii 
luptaseră de partea lui Catilina, când au aflat de soarta 
lui Lentulus şi a lui Cethegus, l-au abandonat imediat 
<pe Catilina> şi s-au risipit care încotro. Cu forțele 
care îi mai rămâneau, Catilina se înfruntă cu Antonius 
şi pieriră atât el, cât şi armata ce-o strânsese?. 


1. Se înţelege că pe Palatin era reşedinţa edilului Lentulus Spinther, 
în custodia căruia fusese dat celălalt Lentulus, membru al conjuraţiei. 
Cicero, Carilinara 3 şi Sallustius, Catilina, 47, 3-4. 

2. Această stare de agitație este descrisă pe larg de Appian în 
Războaiele civile, 2, 6, 22. 

3. Amănuntele despre această dramă care avea să-l coste mult pe Ci- 
cero sunt date şi în alle surse, începând cu Sallustius, Catilina 45, 3; lu- 
gubra închisoare (carcer) Tullianum unde, la subsol, urmau să fie exe- 
cutaţi cei condamnaţi de Senat, se afla în faţa Forului roman, aproape de 
Via Sacra. Cei însărcinaţi cu supravegherea deţinuţilor erau așa-numiții 
tresviri capitales, numiţi de consuli, dar supravegheați de praetorii Ora- 
sului. Călăul (carnifex) era un sclav public. Spre deosebire de Plutarh, 
Sallustius (Catilina, 55, 5-6) dă mai multe amănunte despre execuţie. Cei 
condamnaţi la moarte au fost spânzurați. Cf. Dio, op.cit., 36, 3 şi Appian, 
Războaiele civile, 2, 6, 22. ` 

4. Aceeaşi informaţie la Appian, loc. cit. 

5. În gr. asphaleia kai soteria, „siguranţă și salvare”. Astfel de sin- 
tagme erau curente în vocabularul politic din vechea Grecie; printre 

altele, eleutheria kai autonomia, „libertate şi autonomie” deviza cetăților 
greceşti care nu se împăcau cu formulele de stat monarhic sau cu cele de 
federalizare forţată, soter kai ktistes, „salvator şi ctitor”, 

6. Aceştia sunt îndeosebi veteranii trupelor care luptaseră sub co- 
manda lui Sulla. După cum reiese din cele scrise de Plutarh în con- 
tinuare, ei încep să-şi dea seama că, în afară de victorii militare, există şi 
victorii politice. Această concepţie este rezumată de Cicero într-o [rază 
rămasă celebră: „armele trebuie să cedeze locul togei, iar laurii trium- 
tului, oratorici”. Vezi Comparaţie Demostene şi Cicero, 2,1. 

7. Despre modul cum s-au împrăștiat partizanii lui Catilina, vezi 
Sallustius, Catilina, 57, 1 şi Cassius Dio, 37, 39, 2. Bătălia finală, pre 
vestitoare a războaielor civile de mai târziu, s-a dat la Pistoia, în ianuarie 
62 î.Chr., când Cicero nu mai era consul. O descrie pe larg Sallustius, 
op.cit, cap. 56-61. În aceste capitole este reprodus şi discursul de 
încurajare al lui Catilina adresat soldaţilor săi (cap. 58). Cf. Cassius Dio, 
37, 39-40. Trupele care au primit ordin să-l combată pe Catilina au fost 
comandate de Marcus Petreius, datorită îmbolnăvirii lui Antonius, fostul 
consul din 63 î.Chr., care primise comanda supremă. Sallustius în Cari- 
lina 59, 4, povesteşte cu ce demnitate şi-a găsit eroul său siârşitul pe 
câmpul de luptă. „A fost găsit departe de ai săi, printre cadavrele 
duşmanilor, respirând încă.” 


23 Nu-i mai puţin adevărat că s-au găsit unii gata 
pregătiţi să-l critice pe Cicero pentru cele întâmplate şi 
să-l acuze. Printre aceştia, în primul rând, unii ma- 
gistrați aleşi pentru anul care urma şi anume Caesar, cu 
funcţia de praetor, precum şi tribunii Metellus şi 
Bestial. Când aceştia şi-au luat în primire magistratu- 
rile, într-un răstimp când lui Cicero îi mai rămăseseră 
doar câteva zile să-şi exercite funcţia de consul, nu i-au 
mai dat voie să vorbească în faţa poporului”; punând 
nişte bănci pe rostre, l-au împiedicat să urce la tribună 
pentru a pronunţa discursuri; dacă accepta situaţia, i-au 
îngăduit să rostească doar jurământul tradiţional îna- 

inte de ieşirea sa din funcţie. Conform celor convenite, 
Cicero s-a suit la tribună pentru a depune jurământul. 
S-a lăsat atunci tăcere. Dar el nu pronunţă formula 
obişnuită. ci una proprie, cu totul alta. Jură că el fusese 
acela care salvase patria şi îi păstrase hegemonia. La 
acest jurământ a fost susţinut de toată suflarea câtă era 
de faţă. În urma acestei sfidări, Caesar şi tribunii plebei 
se indignară şi mai mult, punând la cale alte şicane 
împotriva lui Cicero?. Din iniţiativa lor a fost prezentat 
un proiect de lege ca Pompei să fie rechemat împreună 
cu trupele ce le avea. Intenţia lor era ca cei reîntorşi să 
micşoreze trecerea de care se bucura Cicero. În această 
perioadă critică, de mare ajutor i-a fost, atât lui, cât şi 
Cetăţii, Cato, care s-a opus, criticând cu egală auto- 
ritate propunerile ostile venite din partea <duşmanilor 
lui Cicero>, dar cu prestigiu mai mare“. El izbuti destul 
de uşor să respingă şi alte atacuri, iar în cuvântările ce 
le ţinea vorbea atât de frumos despre consulatul lui 
Cicero încât, în cinstea acestuia au fost votate decrete 
pline de laude ca niciodată, şi a primit titlul de parer 
patriae. Pe cât se pare, este primul roman căruia i s-a 
atribuit acest titlul, deoarece Cato l-a numit astfel 
vorbind în faţa poporului“. 


1. Nu era un secret pentru nimeni că lulius Caesar, pentru a-şi netezi 


ascensiunea politică, era de partea plebei. Pentru anul 62 î.Chr. jusese 
ales praetor, sprijinit în veleităţile lui de tribunii Q. Caecilius Metellus 
Nepos, viitor consul în 57 î.Chr. şi de Lucius Calpurnius Bestia, bănuit 
ca simpatizant al conspirației lui Catilina (Sallustius, Catilina, 17, 3 şi 
Appian, Războaiele civile, 2, 3, 12). Principalele învinuiri care i se adu- 
ceau lui Cicero se relereau la puterile depline care-i fuseseră date 
printr-un Senatus consultum de care se folosise pentru uciderea capilor 

conspirației catilinare, eludând legea Sempronia, De capire civis romani 
(cf. cap. 19. 6) care prevedea că sentinţele capitale nu poi fi date decât 
cu aprobarea Adunării Poporului (Comiţiile). Conform lui Cassius Dio, 
aceste obiecţii nu-l priveau numai pe Cicero. Erau atacuri şi la adresa 
Senatului, care îi dăduse puteri depline. 

2. Tribunii plebei îşi preluau îndatoririle pe care le aveau începând 
cu 10 decembrie. Aşadar, Cicero mai avea câteva zile până la expirarea 
mandatului său de consul pe anul 63 î.Chr. Ultima zi era 29 decembrie. 
El se pregătea să ţină un discurs în care urma să facă o dare de seamă 
asupra activităţii sale și să se disculpe de acuzaţiile de ilegalitate care i 
se aduceau. Între timp, căuta, cum singur mărturiseşte în unele din Şeri- 
sorile sale, de pildă, Ad familiares, 2, 5, 6, prin intermediul unor prieteni, 
să-şi uşureze situaţia. 

3. Tribunatul plebei era o magistratură cu drept de veto inatacabil. 
Despre veto-ul lui Metellus, care l-a împiedicat pe Cicero să-şi ţină dis- 
cursul final în calitate de consul, scrie însuşi Cicero. Ad familiares, $, 2; 
7-8. Cf. Cassius Dio, 37, 42, 2-3 şi 38, 2; în eseul său Quaestiones 
romance, 81, 238 B. Plutarh notează că un veto era valabil, ca opoziţie 
legală, împotriva oricărei forme de autoritate publică. 

4. Cato Minor, căruia Plutarh i-a făcut cinstea să-l compare cu ate- 
nianul Focion, renumit om politic (vezi Caro Minor, 26, 6). Cf. Cassius 
Dio care a scris următoarele: „Cicero, în acea perioadă, nu păţi încă ni- 
mic, căci Senatul asigurase impunitate tuturor acelora care luaseră pante 
activă la înăbuşirea conspirației şi, pe lângă aceasta, avusese grijă să pro- 
clame că va fi considerat duşman şi trădător de patrie oricine ar fi în- 
drăznit să învinuiască un cetăţean din categoria mai sus menţionată. Așa 
că Nepos, intimidat, nu şi-a mai continuat acţiunea de agitatie”. 

$. După o mărturie a lui Cicero însuşi, primul vorbitor care l-a 
denumit pater patriae nu a fost Cato, ci Catulus. Vezi mai sus cap. 22, 5. 
În afara celor notate de Plutarh, se mai poate adăuga că Cicero a mai fost 
onorat cu o corona civica, iar templele au [ost deschise o zi întreagă în 
cinstea sa pentru ceremonia numită supplicatio. 


24 Acesta a fost aşadar timpul în care Cicero s-a 


bucurat de cea mai mare autoritate la Roma. Nu-i mai 
puţin adevărat că mulţi nu puteau să-l sufere, desigur, 

nu pentru vreo faptă reprobabilă, ci pentru mania ce-o 
avea să se laude şi să facă paradă de sine însuşi!. Nu 
scăpa nici un prilej, atunci când participa la vreo 
şedinţă a Senatului, la o Adunare publică sau la un pro- 
ces fără ca cei de faţă să nu asculte pentru a suta oară 
obişnuitele sale polologhii despre Catilina şi Lentulus. 
Şi asta nu era de ajuns. A umplut până şi cărţile pe care 
le-a scris, precum şi tratatele sale cu asemenea elogii 
despre sine însuşi”. Până şi cuvântul său, atât de plăcut 
şi elegant, îl făcu să devină plictisitor, uneori de-a 
dreptul detestabil pentru cei ce-l ascultau, de parcă un 
destin duşmănos i-ar fi inculcat mereu această carac- 
teristică, ca să nu mai placă altora. Cu toate acestea, 
deşi era plin de o infatuare oarbă, era incapabil să nu- 
trească invidie faţă de alţii, sau, mai bine spus, nu ştia 
ce înseamnă invidia“ şi se răspândea în elogii fie la 
adresa predecesorilor, fie la cea a contemporanilor săi, 
după cum reiese din scrierile sale. Multe din reflecţiile 
pe care le-a tăcut au rămas memorabile: de exemplu, 
aceea despre Aristotel, pe care l-a definit ca „un fluviu 
care curge” sau cea referitoare la dialogurile lui Pla- 
ton, pe care le numea „ale lui Zeus”, deoarece pretin- 
dea că, dacă Zeus ar fi avut darul vorbirii, aşa ar fi 
vorbitS. Pe Theofrast obisnuia să-l numească „desfă- 
tarea mea personală””. Întrebat care din discursurile lui 
Demostene îl considera a fi cel mai bun, a răspuns; 
„cel mai lung”. Unii admiratori înfocaţi ai lui Demos- 
tene se luară, totuşi de o frază scrisă de Cicero într-o 
scrisoare adresată unui prieten, în care afirma că, în 
unele din discursurile sale, Demostene pare că „dormi- 
tează”. Dar aceştia uită <să amintească> de marile, in- 

credibilele laude pe care Cicero le aducea adesea lui 
Demostene. Propriile sale discursuri, cărora le acorda 
cea mai mare preţuire, şi anume acelea împotriva lui 
Antonius, le-a intitulat Filipicele?. 

Dintre contemporanii săi, faimoşi pentru elocinţa 
sau pentru filosofia ce-o practicau n-a rămas unul pe 
care Cicero să nu-l fi făcut mai faimos încă decât era, 
prin cele ce a spus sau a scris despre fiecare în parte. 
Numai de bine. Pentru peripateticul Cratippos! a că- 
pătat de la Caesar cetăţenia romană, pe când acesta era 
la putere şi, de la Consiliul Areopagului <atenian>, ob- 

„tinu ca prin vot, pe baza unui decret, să-i permită şe- 
derea la Atena, unde „mândria Oraşului” avea să ţină 
cursuri ca profesor. De la Cicero s-au mai păstrat 
câteva scrisori adresate lui Herodes!!, altele, către fiul 
său <Marcus>, în care Cicero îl îndemna să studieze 
filosofia, predată de Cratippos!?. În schimb, pe retorul 
Gorgias! îl acuza că l-ar fi atras pe fiul său spre 
desfrâu şi beţie. Lui Marcus îi interzisese să-l frecven- 
teze. Aceasta, de fapt, este singura scrisoare pe care a 
scris-o în preceşte, afară de încă una, adresată lui 
Pelops din Byzantion, scrisă cu ură împotriva cuiva. 
În cazul lui Gorgias, critica pe care o face este justi- 
ficată. Omul, pe cât se pare, nu era bun de nimic, un 
prăpădit. În cazul lui Pelops, Cicero însă se arată a fi 
meschin, ranchiunos. Motivul era că acesta nu-şi 
dăduse osteneală să obţină de la byzantini voturile ne- 
cesare prin care <lui Cicero> i se acordau nişte 
onoruri. i 

L. În acest sens cf. mărturiei lui Cicero însuşi în Ad Atticum, 1, 19, 
6. Comentatorii vieţii şi operei lui Cicero sunt de părere că infatuarea 
devenise ceva bolnăvicios cu vremea. Vezi J. Carcopino, Les secrets de 
la correspondance de Cicéron, op.cit., |, p. 399, care denumeşte această 
stare de spirit „vanité maladive”. Cf. Cassius Dio, 37, 38, 2; în această 
privinţă serie aşa: „drept este că lui Cicero grozav îi plăcea să fie lăudat 
de alţii, dar şi să se laude singur”. 

2. Spre deosebire de Demostene (vezi Comparaţia..., 2, 1-3), Cicero 
nu pierdea nici un prilej să-şi sublinieze meritele în discursurile şi în 
tratatele pe care le-a publicat. 

3. Ci. Cassius Dio, 38, 12, 7: „Cicero avea darul să-şi facă dusmani 
de moarte prin veşnicele sale pretenţii că el este mai presus chiar [aţă de 
cei mai eminenţi cetăţeni; făcea abuz de o mare libertate de expresie în 
toate împrejurările ... lată dar tot atâtea motive care-l făceau insu- 
porabil”. 

4. În gr. aphrhonos. De reţinut că în escul De audiendis poetis, reve- 
nind asupra acestor consideraţii despre Cicero, Plutarh susţine că elogiile 
adresate altora de Cicero erau doar un subterlugiu. Să nu creadă lumea 
că se lăuda numai pe el. 

5. Citat dm Academica, 2, 119: Flumen orationis aureum fundens 
Aristoteles. 

G. Cicero, Brutus, 121. 

7. Ibidem 

8 Ibidem, 26 şi 133; 141; De oratore, 1, 58; 3, 28. 

9, În Ad Brutum, 2, 1, 3; 2, 4, 2, Cicero mărturiseşte că iniţial denu- 
mircea de Filipice a fost dată în glumă. Ulterior, ca i s-a părut potrivită. 

10. Cratippos din Pergam, filosof de formaţie academică şi peripate- 
tică, a devenit cunoscutul şi apoi prietenul lui Cicero în anul 51 î.Chr., 
când oratorul s-a aflat la Mitilene, în Asia Mică. Cratippos a venit special 
la el ca să-l cunoască: „Brutus”, 250. Cicero îl numeşte: familiaris noster. 

li. Jlerodes a fost profesorul de filosofie al lui Marcus, fiul lui 
Cicero. 

12. Pe Cratippos, Cicero îl defineşte drept: „cel mai mare filosof al 
timpului său”, De divinatione, |, 3, unde numele filosofului apare alături 
de numele lui Platon, Aristotel şi Theolrast, Demostene figura pe lista de 
autori recomandaţi de Cicero fiului său, pentru a-i studia cu folos. 

13. De la retorul Gorgias din Atena, incriminat de Cicero că l-a în- 
demnat pe Marcus să apuce pe căi greşite, a rămas un tratat de retorică 
intitulat Schemele gândirii şi ale vorbirii tradus în limba latină de Pu- 
blius Rutilius Rufus. Textul latin a fost publicat în Rhetores latini 

minores (ediţia Halm). ÎI citează şi Quintilian, în Ars oratoria, 9, 2, 102, 
Ceea ce nu este puţin. 

14. Nu se ştie cine era acest Pelops. A fost identificat cu un amba- 
sudor grec, trimis la Roma de Byzantion cu plângeri şi acuze împotriva 
lui Piso, guvernatorul Macedoniei, Miinzer. RE 4, col. 391. Cicero i-a 
sprijinit solia, dar a rămas supărat pe el pentru că byzantinii nu-i 
arătaseră nici un fel de recunoştinţă. 


25 Toate acestea erau doar deşertăciuni; din neferici- 
re, Cicero se lăsa adesea furat de forţa cuvântului până 
într-acolo că depăşea limita cuviinţei!. O dată, de pil- 
dă, îl apără într-un proces pe Munatius? care a fost 
achitat. Acesta, în schimb, îl dădu în judecată pe un 
prieten al lui Cicero, Sabinus. Atunci, pe cât se spune, 
Cicero s-a lăsat pradă mâniei şi îi zise aşa: „Numatius, 
scăpat-ai tu singur de sentinţă, prin puterile tale, sau 
fost-am şi eu pe acolo, care am răspândit beznă în loc 
de lumină?”? Altă dată, de la tribună, aduse un elogiu 
lui Marcus Crassus şi a fost aplaudat; după câteva zile 
însă, îl vorbi de rău. Atunci Crassus îl întrebă: „N-ai 
fost tu oare acela care în urmă cu câteva zile mă lăudai 
chiar din acest loc?” „Da, răspunse Cicero, îmi exerci- 
tam elocinţa ca pentru o cauză fictivă..."1. Şi încă ceva. 
Acelaşi Crassus afirmă că nimeni din familia sa nu a 
trăit la Roma mai mult de şaizeci de ani. Apoi se răs- 
gândi şi zise: „Ce-am păţit oare să spun o asemenea 
prostie?”, iar Cicero, de colo: „Ai ştiut că romanii s-ar 
bucura să audă de aşa ceva. Prin urmare, ai încercat să 
le câştigi simpatia”5. Ceva mai târziu, când Crassus 
afirmă că lui îi plac stoicii, că omul înţelept€ este şi bo- 
gat, Cicero îi răspunse: „Nu-i chiar aşa, căci tot ei sunt 

aceia care spun că de la omul înţelept vin toate.” 
Într-adevăr, Crassus avea faima de a fi un om lacom 
după bani. Deoarece unul din cei doi fii ai lui Crassus 
semăna la înfăţişare cu un anume Assios, mergea vorba 
că soţia lui Crassus avusese o relaţie de adulter cu 
acesta”. O dată, în Senat, tânărul s-a bucurat de apreci- 
eri pentru un discurs pe care tocmai îl ţinuse. Când Ci- 
cero a fost întrebat ce părere are, a răspuns în greceşte: 
„Axios Krassou”*,demn de Crassus;. 


1. În limba latină gr. ro prepon a fost tradus prin decorum. „ceea ce 
se cuvine”, „buna-cuviinţă”. Este un termen deseori folosit de Cicero în 
scrierile sale etice, de exemplu, în De oficiis, 1, 93 şi urm., dar şi în scri- 
erile retorice, de exemplu Orator, 76. Adesea el asocia acest termen cu 
honestum, țelul principal al unei vieţi morale. 

2. Titus Munatius Bursa, tribun al plebei în 52 î.Chr. Despre procesul 
în care Cicero l-a asistat pe Munatius, vezi Ad familiares, 7,2, 3. Cu pre- 
zentul capitol Plutarh începe o paranteză care se închide la cap. 28. În 
acest segment el încearcă să facă un bilanţ al situaţiilor în care Cicero 
începe să piardă din popularitate. 

3. Ideea este că, prin trucuri avocăţeşti, se poale „stinge” lumina 
adevărului. 

4. Aluzie răutăcioasă la exerciţiile retorice ale vremii. Uneori „„stu- 
dentul” era invitat să compună o pledoarie pro şi alta contra într-o cauză 
fictivă. 

5. Cu alte cuvinte, prin promisiunea că în curând „va părăsi şi el 
viaţa”. Nici nu-şi închipuia Cicero că era bun profet. Crassus a fost ucis 
în anul 53 î.Chr. la Carrhae, în războiul pe care singur l-a pornit împotri- 
va partilor. Vezi Plutarh, Crassus 15-16. 

6. În gr., pentru „înţelept” se foloseşte cuvântul agathos, „bun”. 

7. Părerile despre soţia lui Crassus, frumoasa Tertulla, sunt împărţite. 
Vezi Suetonius, Caesar, 50, 1; Cicero, fiind pe de'altă pante prieten bun 
cu Crassus, în una din scrisorile pe care i-o trimite, Ad familiares, 5, 82, 
i se adresează astfel: „soţia ta, cea mai bună dintre toate femeile” (optima 
mulierum). 

26 Înainte de a pleca în Sirial, Crassus dorea să se 
arate faţă de Cicero mai degrabă prieten decât duşman 
şi, odată, îi spuse că dorea să ia cina împreună cu el. 
Cicero, din toată inima, îl invită să vină la el acasă. 
După câteva zile, Cicero se întâlni cu nişte prieteni 
care îi vorbiră despre Vatinius? ca despre unul ce era 
dornic să se împace cu el, să-i redevină prieten. De 
fapt, era unul din duşmanii lui Cicero. La care Cicero 
le zise: „Nu cumva şi Vatinius umblă să ia şi el cina la 
mine?”. Uite aşa se comporta Cicero faţă de Crassus. 
Despre acest Vatinius, care avea pustule pe gât, o dată, 
când îl auzi pledând, Cicero spuse că era un orator 
„umflat”. Înştiinţat că Vatinius a murit şi. puţin după 
aceea aflând că totuşi trăieşte, exclamă: „Să moară cel 
care minte răul’? 

Pe vremea când Caesar a pus la vot proiectul de 
lege care autoriza repartizarea de terenuri agricole în 
Campania, pentru soldaţii lui, în Senat se auziră multe 
proteste. Lucius Gellius, cel mai vârstnic dintre se-na- 
tori <declară> că aşa ceva nu se va întâmpla câtă 
vreme va trăi el. La care, Cicero adăugă: „Să aşteptăm; 
Gellius nu ne cere o amânare prea lungă!” Un anume 
Octavius, despre care se credea că ar fi fost originar 
din Libya, pe când Cicero pleda într-un proces, declară 
că nu auzea prea bine cuvintele pronunțate de orator. 
La care Cicero îi replică: „Nu cumva ai urechea înfun- 
dată?” Metellus Nepos îi reproşă faptul de a fi adus 
prin mărturiile sale condamnarea mai multor persoane 
decât achitarea, datorită pledoariilor sale. „De acord”, 
spuse Cicero, la mine lealitatea“ este mai puternică 
decât abilitatea”. Un tânăr, asupra căruia plana bă- 

nuiala că îşi omorâse tatăl, otrăvindu-], cu o plăcintă 
dulce, se obrăznici, luându-l pe Cicero la rost că îl vor- 
bise de rău. Iar Cicero: „De la tine prefer să aud o 
asemenea obrăznicie decât <să-mi oferi o plăcintă>”. 
Publius Sestius îl angajase pe Cicero ca avocat 
într-un proces împreună cu alți colegi de-ai lui5. <La 
proces> voia să vorbească numai el şi nu mai lăsa pe 
nimeni altul să ia cuvântul. Când a devenit limpede că 
judecătorii îl şi achitaseră pe Sestius, înainte de a da 
sentința, Cicero îi zise <clientului său>: „Bucură-te de 
clipa ce-o trăieşti. Mâine rişti să rămâi un oarecare!” 
Odată, Cicero îl chemă la un proces pe Publius Costa”, 
ca martor, cineva care pretindea că era expert în ma- 
terie juridică. În realitate, un prost şi un ignorant. Când 
martorul declară că el nu ştie nimic, Cicero, enervat, se 
răsti la el: „Ce-i închipui. gândeşti cumva că trebuie să 
răspunzi la o chestiune de drept?” În cursul unei 
controverse, Metellus Nepos îl sâcâia pe Cicero cu în- 
trebarea: „Cine este tatăl tău, Cicero?”$. După un timp 
oarecare Cicero îi răspunse: „La o asemenea întrebare, 
mama ta ar fi găsit cu greu răspunsul”. Adevărul era că 
mergea vorba că mama lui ar ti fost o femeie de mora- 
vuri uşoare. Că de aceea şi el era un om sucit din fire?. 
De pildă, pe când era tribun al plebei, renunţă 
dintr-odată la cariera lui de magistrat şi plecă pe mare 
ca să-l ajungă din urmă pe Pompei, aflat în Siria!0. N-a 
trecut mult şi, într-un chip şi mai ilogic, se întoarse 
acasă. Aici îl înmormântă cu toate onorurile cuvenite 
pe preceptorul său, Philagros şi, peste mormânt, porun- 
ci să se aşeze un corb de piatră!!. Iată şi comentariul lui 
Cicero: „De astă dată cu adevărat a făcut un lucru 

cuminte. Pe tine, Philagros te-a învăţat mai degrabă să 
zbori decât să vorbeşti!”. Marcus Appius, în discursul 
preliminar unui proces, afirmă că un prieten îi reco- 
mandase să se folosească de hărnicie, de abilitate ora- 
torică şi de lealitate. Cicero interveni, spunându-i: „Nu 
cumva eşti o ființă zămislită din fier, de nu întruneşti 
nici una din calităţile cerute de prietenul tău?™. 


l. Crassus a plecat în Siria ca proconsul, în noiembrie 55 î.Chr. 
pentru o perioadă de cinci ani, în virtutea legii care reglementa guver- 
narea provinciilor romane consulare: Lex Trebonia de provinciis consu- 
laribus: Şi-a pierdut viaţa în condiţii dramatice, descrise de Cassius Dio 
pe lare în Istoria romană, ed.cit., vol. I1, 46, 14-28, într-o expediţie prost 
condusă împotriva partilor, în care a murit eroic şi fiul său, înaintea lui. 

2. Vezi mai sus cap. 9, 3 şi nota 6 de la acest capitol. 

3. Apophregmu, „zicală”, de regăsit în Plutarh, Caro Minor, 42, $. 

4. În er., pistis, aici cu sensul de „.bună-credinţă”, Despre Metellus, 
vezi cap. 23 şi nota 6 de la acest capitol. 

î. Publius Sestius, cvestor în 63 î.Chr., anul de consulat al lui Cicero, 
tribun al plebei în 58 î.Chr., a fost apărat de Cicero într-un proces în care 
era acuzat că şi-ar fi angajat o gardă pentru a-l apăra. În timpul complo- 
tului lui Catilina fusese alături de Cicero, care-l preţuia. În afară de 
pledoaria Pro Sestio, despre calităţile acestui prieten aminteşte în epis- 
tola Ad Articun 7, 17, 2. Din păcate, Sestius avea un caracter im- 
previzibil. 

G. Evocare a celebrei formule carpe dieni, în gr. chro semeron, „.folo- 
seşte-te de ziua de azi”. 

7. Identilicarea personajului este nesigură. În ediţia Belles Lettres, 
Plutarque, Vies, XII, p. 154, Flaceligre-Chambry, este identificat cu Pu- 
blius Pedanius Costa. 

8. Întrebare arogantă, care se referea la condiţia socială a părintelui 
lui Cicero. g 

9. În gr., eumetâbolos, în vocabularul plaionic, „inconstant”. 

10. Metellus Nepos, aşa cum s-a arătat mai sus în cap. 23, 4, era un 
tribun al plebei care ataca neîntrerupt Senatul cu privire la uciderea parti- 
zanilor lui Catilina. Trecea însă cu vederea faptul că Senatul asigurase 

imunitate tuturor acelora care participaseră la înăbuşirea conspirației. 
Exasperat, Metellus a propus Senatului ca Pompei să fie rechemat „sub 
pretextul restabilirii ordinii” (Cassius Dio, 36, 43). Senatul i-a respins 
propunerea şi iată de ce Metellus a plecat singur pe urmele lui Pompei. 

11. Corbul este una din păsările care aparţineau cultului apollinic, ca 
şi porumbelul alb. În mod curent, era considerat drept pasărea care pre- 
vestește nenorociri. Pe morminte, ca decorație funebră, reprezenta moar- 
tea; zborul şi croncănitul corbilor slujeau şi la prevestirea timpului. Nu 
este exclus ca Metellus să fi adus magistrului său un omagiu criptic: 
Corax evoca numele unui celebru retor sicilian care, alături de Teisias, a 
pus bazele ştiinţei retorice greceşti. 


27 <Săne înţelegem>. Obiceiul de a folosi înțepături 
la adresa adversarilor, fie în politică, fie la procese, 
poate părea o caracteristică tipică oricărui orator. Cu 
toate acestea, obiceiul rău <al lui Cicero> de a ofensa 
grav pe cine se nimerea, numai pentru a provoca ho- 
hote de râs, îi atrase multe duşmănii. Voi menţiona pe 
scurt câteva dintre ele!. Pe Marcus Acvilius, care avea 
doi gineri trimişi în exil, îl denumi „Adrastos”?. Pe 
vremea cenzurii lui Lucius Cotta, mare amator de 
băutură, paiticipând la propaganda electorală pentru 
consulat, lui Cicero i se făcu sete. În timp ce-şi potolea 
setea, se adresă asttel prietenilor săi care-l înconjurau: 
„Pe drept sunteţi îngrijorați — spuse el - ca nu cumva 
cenzorul să se supere pe mine pentru că eu beau apă“!”. 

Într-o bună zi îl întâlni pe Voconius, însoţit de 
cele trei fiice ale sale, toate nişte slute, şi exclamă cu 
voce tare: | 

Încălcând voinţa lui Phoebus, făcut-am copii... 

Altă dată, Marcus Gellius, despre care mergea 
vorba că se născuse din părinți care nu erau oameni 

liberi, citi în Senat nişte texte cu o voce piţigăiată şi 
răsunătoare. „Nu vă miraţi, interveni Cicero, şi el face 
parte din pleiada acelora care au sarcina de a citi cu 
voce tare”. Când Faustus, fiul lui Sulla$, dictatorul de 
la Roma, care odinioară poruncise să fie ucişi atâţia 
oameni prin listele de proscrişi se trezi încolţit de 
datorii — cum pe de altă parte, risipise enorm din 
averea ce-o avea — a scos la licitaţie ce-i mai rămăsese, 
Cicero grăi astfel: „Preferă asemenea liste celor afişate 
de tatăl său!”. 


1. Capitolul 27 este ultimul din seria capitolelor în care Plutarh con- 
semnează maliţiozitatea şi vorbele de duh rostite de Cicero cu diferite 
ocazii. Astfel de procedee erau curente în retorica vremii. Cicero însuşi 
în De oratore, 216 este de părere că asemenea abateri pe care latinii le 
numeau joci — glume”, faceriae - „împunsături”, „mici răutăţi” au un 
efect benefic asupra unui public tensionat. 

2. Mărcus Acvilius este un personaj necunoscut. Adrastos, regele din 
Argos, avea două fiice: pe Argia şi pe Deipylé. Amândouă, gonite de 
acasă, s-au căsătorit. Argia cu Polynice, fiul lui Oedip, ajuns rege în 
Teba, şi cealaltă, cu 'Tideus, fiul lui Oineus, regele Calydonului. 

3. Lucius Aurelius Cotta, praetor în anul 70, consul în 65 şi censor 
în 64 î.Chr., este numit de Sallustius în Catilina 11 şi 18 drept unul din 
partizanii lui Catilina. 

4. Gluma despre odraslele lui Voconius, Quintus Voconius Naso, 
practor în 61 sau în 60 î.Chr., este o răutate şoptilă de Cicero celor ce-l 
însoțeau. Versul se referă la Oracolul din Delfi care interzisese bătrânului 
rege Laios să aibă urmaşi. Versul citat aparţine probabil dramei tragice 
Oedip, de Euripide, pe care Cicero o cunoştea bine, așa cum rezultă din 
alte scrieri ale sale. 

$. Cu alte cuvinte, din categoria acelor oameni care nu aveau drept 
la cetăţenie şi aşteptau să-l capete de la un „.protector” (patron), ai căror 
liberi deveneau. Procedeul era curent, căci oamenii de vază de la Roma 
aveau nevoie de această „clientelă” pentru alegerile de magistrați. Cas- 
sius Dio, 45, 47, 3, notează faptul că în anul 46 î.Chr. Caesar şi-a permis 

să introducă în rândul senatorilor fii de liberi şi foşti tribuni militari. Şi 
astfel, scrie Dio, Senatul roman a ajuns la un moment dat la numărul de 
900 de membri. Este posibil ca Marcus Gellius să fi fost unul din această 
categorie de senatori. 

6. Faustus Comelius Sulla, fiul dictatorului şi al Ceciliei Metella şi-a 
pierdut viaţa în bătălia de la Tarsus din 46 î.Chr., luptând de parea lui 
Pompei împotriva lui Caesar. Plutarh în Viaţa lui Sulla, 26, 1-2, atrage 
atenţia că bunurile scoase la mezat de Faustus nu erau lucruri obişnuite. 
Printre altele se aflau cărţi de mare valoare, conţinând operele lui Platon 
şi ale lui Aristotel. 


28 Din aceste motive comportamentul său deveni 
pentru multă vreme odios. Până şi susţinătorii lui Clo- 
dius se uniră împotriva lui, datorită următoarei întâm- 
plăril. Clodius era descendentul unei familii de aristo- 
craţi?, un bărbat tânăr, însă arogant şi închipuit. S-a în- 
drăgostit de Pompeia, soţia lui Caesar?. <Cu o anumită 
ocazie> s-a furişat în casa lui Caesar, deghizat ca o 
harpistă. Ceremonia care se ţinea acolo aparţinea ri- 
tualurilor mistice celebrate de femei, la care era inter- 
zisă participarea bărbaţilori. Nici un bărbat nu era aşa- 
dar de faţă. Cum Clodius era încă foarte tânăr, imberb, 
credea că va izbuti să treacă neobservat şi, printre 
atâtea femei, să poată ajunge până la Pompeia. Dar, tot 
învârtindu-se noaptea prin imensa casă în care se afla, 
n-a mai ştiut cum să se descurce. În timp ce rătăcea de 
colo până colo, iată că a fost zărit de o sclavă a Aure- 
liei, mama lui Caesar. Bătrâna doamnă îl întrebă cum 
îl cheamă. Constrâns să vorbească, minţi că era în cău- 
tarea unei însoţitoare a Pompeei, care se numea Alba. 
Sclava Aureliei îşi dădu imediat seama că vocea nu era 

a unei femei şi, strigând cât o ţinea gura, chemă să vină 
la faţa locului invitateleS. Ele au închis bine toate uşile 
şi s-au pus de-a valma să-l găsească <pe intrus>. Şi 
până la urmă l-au dibuit. Clodius stătea ascuns în ca- 
mera sclavei care-i mijlocise intrarea. Curând scanda- 
lul a fost cunoscut de toată lumea”. Caesar a repudiat-o 
pe Pompeia şi un oarecare îi intentă lui Clodius un 
proces pentru pângărirea misteriilor. 


|. Povegtită de Plutarh cu talent de pamfleta r 

2., Publius Claudius Pulcher, ribun al plebei în 58 î.Chr., aparţinea 
acelei [acţiuni a patricienilor romani care doreau, asemenea lui Catilina, 
să se ridice pe scara mapistraturilor cu ajutorul voturilor plebei; ca atare, 
umaşii familiei Claudia, preferau să-şi spună Clodii, aşa cum a făcut şi 
Clodia, soria lui Pulcher, devenită faimoasă prin poemele pe care i le-a 
dedicat poetul Catul. Portretul moral al lui Clodius, profund negativ, este 
încă o dată făcut de Plutarh în „Biografia lui Caesar”, 9, 2, eu adaosul că 
tânărul era un talentat orator, care se pricepea să influenţeze mulţimea. 

3. Pompeia, fiica lui Q. Pompeius Rufus, era a doua soţie a lui 
Caesar. Cf. Plutarh, Viata lui Caesar, 5, 7, şi Suetonius, Caesar, 63. 

4. Aceste ceremonii se ţineau în cinstea zeiţei Bona Dea. Vezi mai 
sus cap. 9, 4 şi notele aferente. Sărbătoarea din 62, an în care Caesar era 
pontifex maximus, se ţinea în casa sa de pe Via Sacra, o casă de protocol, 
domus publica, pusă la dispoziţia şefului statului roman şi al religiei 
romane. Cf. Plutarh, Caesar, 7, 1-4 şi Suetonius, Caesar, 46, 1. 

5. Mama lui Iulius Caesar era Aurelia, fiica lui Aurelius Cotta. 
Aidoma Corneliei, mama fraților Grachi, era o femeie austeră, de modă 
veche, care s-a preocupat intens de educaţia fiului ei. Tacit o citează ca 
model de matroană romană în Dialogus, 26, 6. A murit în anul 56 î.Chr., 
înainte de ascensiunea politică a lui Caesar (Suetonius, Caesar, 26, 1). 

6. Ceea ce Plutarh nu precizează este faptul că tânărul Clodius a 
izbuti! să fugă şi să se ascundă. 

7. După Suetonius (Caesar, 74, 4) cea care a răspândit în toată Roma 
vestea pângăririi misteriilor a fost însăşi Aurelia, mama lui Caesar, 

ajutată de fiica ei, Iulia. Mai grav era dezvăluirea complicităţii Pompeei, 
despre care Plutarh scrie mai pe larg în Caesar, cap. 16. 

8. În această privinţă, vezi Cassius Dio, op.cit., 37, 45,2. Repudierea 
a avut loc imediat, la 25 ianuarie, după cum notează şi Cicero într-o scri- 
soare adresată lui Atticus (1, 13, 3). Procesul de repudiere s-a petrecut 
fără nici un incident. Caesar s-a ferit să facă comentarii. Lui Clodius, pe 
căi lăturalnice, i-a fost intentat un proces de impietate (Plutarh, Caesar, 
10, 6). 


29 Cicero era prieten cu Clodius şi, în tulburările 
provocate de Catilina, găsise în el un vajnic colabo- 
rator şi apărător al propriei sale persoanel. Cu toate 
acestea, atunci când la procesul care i s-a intentat, 
pentru a se apăra de acuzaţiile <de impietate> care i se 
aduseseră Clodius afirmă insistent că pe acea vreme nu 
se păsea la Roma, ci la una din cele mai îndepărtate 
moşii pe care le avea”, Cicero depuse mărturie împo- 
triva lui, declarând că pe atunci îl vizitase acasă, unde 
s-a sfătuit cu el în diferite probleme. Şi spunea ade- 
vărul. Pe cât se pare Cicero făcea acest lucru nu atât 
din dragoste de adevăr, cât de frică în faţa soţiei sale, 
Terenţia;, care nu-l putea suferi pe Clodius din pricina 
surorii acestuia, Clodiaf. În închipuirea ei <bolnavă>, 
Clodia era amatoare să se căsătorească cu Cicero şi 
trăgea sfori în această privinţă cu ajutorul unui anume 
Tullus din Tarent, care era unul din oamenii de încre- 
dere ai lui Cicero, deosebit de prețuit’. Faptul că Tullus 
o vizita destul de deș pe Clodia6, care locuia în vecină- 
tate, că o copleşea cu tot felul de atenţii, trezise bä- 
nuielile Terenţiei. Din fire autoritară, reuşind să-şi 
domine soţul, l-a îmbrobodit pe Cicero şi l-a convins 

să-l atace pe Clodius şi să depună mărturie împotriva 
lui. Împotriva lui Clodius mai depuseseră mărturii 
mulţi alţi aristocrați”, acuzându-l de sperjur, de nese- 
riozitate, de instigaţie la răscoală în masele populare şi 
de seducere de femei. Lucullus aduse la tribunal până 
şi câteva fete în casă, în calitate de martore. Li se cerea 
să povestească că împricinatul avusese raporturi inces- 
tuoase până şi cu sora lui cea mai mică, pe vremea 
când ea fusese măritată cu Lucullus. Mai mergea vor- 
ba că Clodius avusese asemenea raporturi şi cu cele- 
laite două surori ale sale şi, anume Terţia”, soţia lui 
Marcius Rex şi Clodia, soţia lui Metellus Celer!0. 
Aceasta din urmă era poreclită Quadrantaria!!, deoa- 
rece unul din amanţii ei îi trimisese doar o pungă cu 
monede de aramă în loc de monede de argint. Ca să mă 
explic: romanii numesc guadrans cea mai mică mo- 
nedă de aramă a lor!?. Dintre toţi fraţii, depăşind-o 
până şi pe această soră, Clodius avea cea mai rea repu- 
taţie. Cu toate acestea, deoarece plebea adopta o pozi- 
ție duşmănoasă împotriva tuturor acelora care depu- 
seseră mărturie în defavoarea lui Clodius, judecătorii, 
înspăimântați, cerură să li se asigure gărzi de corp şi 
majoritatea puseră la o parte tăbliţele pe care se găseau 
litere şterse. Acest grup de judecători era favorabil 
achitării inculpatului, deşi nu se putea trece cu vederea 
înşelătoria şi corupţia!5. Pe judecătorii <din acest pro- 
ces>, pe care Catulus!“ îi întâlnea întâmplător, îi 
mustra astfel: „Ați cerut gărzi de corp, ca să vă apăraţi 
de atacuri. Vă e frică ca nu cumva vreunul dintre noi să 
vă şterpelească banii?” 

Ceva mai târziu, când Clodius îi mărturisi lui 
Cicero că judecătorii n-au crezut în depoziţia lui, 
acesta îi replică: „Cel puţin douăzeci dintre juraţi au 
crezut şi te-au condamnat; ceilalţi treizeci, nici ei n-au 
avut încredere în spusele tale, dar te-au absolvit de 
pedeapsă numai după ce au acceptat să-ţi ia banii”. 
Chemat să depună mărturie şi el, Caesar nu luă cu- 
vântul împotriva lui Clodius, nici nu-şi acuză soţia de 
adulter. Spuse pur şi simplu că a divorţat deoarece 
soţia lui Caesar trebuia să rămână mai presus nu numai 
de acţiuni infamante, ci şi de o reputaţie dubioasăl$. 


1. Totuşi, în Pro Milone, 37, Cicero afirmă că în volbura tulburărilor 
politice Clodius era de partea lui Catilina. Ceea ce nu era adevărat. Vezi 
mai jos: în timpul conjuraţiei Clodius și Cicero se sfătviau. 

2. Proprietăţile familiei Claudia se aflau în Umbria, de unde erau 
originari. | 

3, Despre Terenţia, vezi mai sus, cap. 8, 3 şi 20, 3. 

4. Clodia - nimeni alta decât Lesbia, adorată de poetul Catul, care „o 
iubea şi o detesta” (odi er amo). Era soţia lui Quintus Metellus Celer, 
fratele lui Metellus Nepos, prietenul lui Cicero menţionat de Plutarh în 
cap. 16, 1. În anul 56 î.Chr., Clodia îl acuză pe Coelius, care a fost apărat 
de Cicero, de o tentativă de otrăvire a soţului ei, Metellus Celer, care 
murise în condiţii misterioase. Pledoaria Pro Coelio s-a păstrat. Geloasă 
din fire cum era, Terenţia o acuza pe Clodia de tentativă de omor. 

5. Tullus, la origine era un grec, ca şi poetul Archias, pe care Cicero 
îl proteja şi pentru care a luptat ca să-i obţină cetăţenia romană. Tullus 
era în aceeaşi situaţie, devenind unul din clienţii importanţi ai lui Cicero. 

6. După cum rezultă din paragraful ce urmează, în procesul pomit cu 
privire la impietatea lui Clodius s-au ivit o sumedenie de implicaţii care 
nu aveau nici o legătură cu obiectul dezbaterilor judiciare. 

7. În gr, kaloi şi agarhoi, „frumoşi” şi buni”, formulă pentru a-i 
desemna pe aristocrați, tradusă în lat. prin optimates. 

8. Lucius Licinius Lucullus, căruia Plutarh i-a scris biografia. 
Consul în 74 î.Chr. şi praetor în 70, unul dintre soţii Clodiei, divorțase de 

ea în 66 î.Chr. sub acuzarea de incest cu fratele ei. Acum revenea în forţă 
împotriva fostei sale soţii, pentru a-l incrimina pe Clodius. La această 
dată era căsătorit cu Servilia, o nepoată a lui Cato cel Tânăr. 

9. Terţia, soţia lui Quintus Marcius Rex, consul în 68 î.Chr., era cea 
mai în vârstă din cele trei Clodii. Cicero, Ad fam., 1, 9, 15. 

10. În Pro Coelio, 32 (vezi mai sus nota 4) Cicero o denumeşte 
amica omnium. Despre căsătoria ei cu Metellus Celen, vezi Cicero, Ad 
Atricum e, |, 5. 

11. Quadarantaria: „femeia care se vinde pe bănuţi de aramă”. 

12. A patra parte dintr-un assis. 

13. Tot de Ia Cicero se ştie că acest faimos proces a avut loc în lunile 
aprilie-mai 61 î.Chr. Ad Atticum 1, 13, 3. N-au lipsit nici manifestările de 
stradă în favoarea lui Clodius, organizate de susţinătorii acestuia. Din 
aceeaşi epistolă se ştie că unul din avocaţii de frunte care au formulat 
acuzări a fost Comelius Lentulus Crus. Pe primul plan venea acuzarea de 
incest. Cf. Velleius Paterculus 2, 45, 1 şi Cicero, Pro Milone. Juraţii, 
numiţi de praetor, au fost tragi la sorţi. Senatul ș-a implicat și el în acest 
proces, printr-un proiect de lege, De incestu, care a căzut; în schimb, un 
proiect de lege propus de Fulius Calenus, tribun al plebei, în favoarea 
acuzatului, a fost votat (Lex Fufia). 

14, Quintus Lutatius Catulus, citat de Plutarh în cap. 21, 4. CF. 
Cassius Dio, op.cit, 37, 45, 

15, Ci, Plutarh, Caesar, 10, 9 şi Suetonius, Caesar, 74, 4; de ase- 
menea Cassius Dio, 37, 15, Suetonius transmite informaţia că în procesul 
de divorţ al lui Caesar, mama sa, Aurelia, cât şi sora lui, Iulia, au fost co- 
recte şi au depus mărturii în favoarea Pompeei, care realmente nu ştia 
nimic despre isprava lui Clodius. Caesar a fost de acord cu aceste măr- 
turii, dar a refuzat să vină la proces. A circulat şi zvonul că, pe ascuns, 
Caesar, care era prieten cu Clodius, a înscenat acest episod tocmai în 
vederea divorului dorit de el. 


30 Odată scăpat de pericol şi de curând ales tribun al 
plebei, Clodius începu să se preocupe de Cicero prin 
încercarea de a-i învrăjbi cu toate şi cu toți!. Prin legi 
favorabile ei, câştigă plebea de partea lui?. Ambilor 
foşti consuli le repartiză prin decrete provincii 

importante; lui Piso, Macedonia, iar lui Gabinius, 
Siria. Ca participanţi la programul său politic, îşi ad- 
judecă mulţi oameni din popor şi se înconjură de sclavi 
înarmaţi!. Din cei trei potentaţi ai acelor vremuri, 
Crassus se afla în conflict deschis cu Cicero; Pompei 
era în raporturi bune şi cu unul, şi cu celălalt. Caesar se 
pregătea să plece în Gallia, însoţit de legiunile sales, 
iar Cicero încerca să se apropie de elf, deşi avea în- 
doieli în această privinţă, în urma complotului pus la 
cale de Catilina. Totuşi, se oferi să-l însoțească în ex- 
pediţie. în calitate de legat”. Caesar se arătă de acord 
cu propunerea. când iată-l şi pe Clodius, care-şi dădea 
seama că Cicero caută în felul acesta să scape de sub 
controlul lui <de tribun al plebei>, că începe să-i facă 
propuneri de împăcare, toată răspunderea <neînţele- 
gerilor> dintre ei dând-o pe seama Terenţiei;, amintea 
cu afecţiune de Cicero, îl vorbea numai de bine. de 
parcă niciodată nu-şi arătaseră sentimente de ură unul 
față de celălalt; totul se rezuma la înţepături inofen- 
sinye, ca între amici. Văzând cum stau lucrurile. lui Ci- 
cero încelă să-i mai fie frică. Renunţă <să mai plece în 
Gallia> ca legat al lui Caesar şi se reîntoarse la tre- 
burile sale politiceS. Fiindcă Cicero se răzeândise, 
Caesar s-a supărat cumplit şi a început să-l stârnească 
pe Clodius împotriva lui Cicero, izbutind să schimbe 
până şi bunele sentimente ale lui Pompei faţă de el. 
Declara public că nu era nici drept, nici legal să con- 
damni oameni fără să le faci proces, cum se întâmplase 
în cazul lui Lentulus, lui Cethegus şi a altora din gru- 
pul lor. Acuzarea era şi adevărată, şi justă. În urma 
acestor învinuiri, Cicero a fost invitat să se disculpe. 

Şi-a dat repede seama de pericol şi de faptul că este ur- 
mărit”, Atunci se îmbrăcă în haine de doliu, îşi lăsă 
părul să-i crească şi începu să implore plebea să-l 
ajute1%. Dar oriîncotro se îndrepta, Clodius îi ieşea me- 
reu înainte cu gloata lui de oameni violenţi şi vulgari!. 
Pentru că îşi schimbase înfăţişarea, precum şi expresia 
feţei, aceştia îl insultau fără menajamente. Adesea îl şi 
împroşcau cu noroi sau îl lovea cu pietre. În felul 
acesta îl împiedicau să se adreseze Comiţiilor!”. 


1. Tribunatul lui Clodius din 58 î.Chr. După ce intrase cu mare gre- 
utate în ordinul plebei, acesta candidase la magistratura de tribun al ple- 
bei numai pentru a se răzbuna pe cei care îi intentaseră procesul descris 
mai sus de Plutarh. În „Istoria” sa, Cassius Dio este de părere că în spa- 
tele acţiunilor „populare” ale lui Clodius se ascundea Caesar (37, 12, 1 şi 
38, 12,1 şi umi.). Comentarii la M. Gelzer, Cicero, op.cit., p. 135 şi urm. 

2. Printre legile în favoarea plebei, Clodius izbuti să fie votată o lege 
privitoare la distribuții gratuite de grâne (Lex Clodia frumentaria) pe 
care Cicero o incrimină (Pro Sestio, 55). Până la Clodius nimeni nu dă- 
duse vreodată plebei stocuri gratuite de cereale, inclusiv Cato (în 62 
î.Chr.). O asemenea măsură însemna un grav prejudiciu pentru bugetul 
Republicii. Foştii consuli care urmau să părăsească Roma în calitate de 
proconsuli (pentru anul 59 î.Chr.) erau Lucius Calpumius Piso Caeso- 
ninus, tatăl Calpurniei, noua soţie a lui Caesar şi Aulus Gabinius, amân- 
doi prieteni apropiaţi ai lui Iulius Caesar (Cassius Dio, op.cit., 38, 9). 

3. În uma unei legi propuse tot de Clodius: Lex Clodia de permu- 
tatione provinciarum, care prevedea schimbarea provinciilor trase la 
sorţi pentru cci doi [oști consuli cu provincii mai avantajoase, Lucius 
Calpumius Piso căpăta Macedonia, iar Gabinius, Siria, cu „puteri 
depline” (imperium infinituni). 

4. Plutarh face aici aluzie la Lex Clodia de collegiis soduliciis prin 
“care se reînfiinţau breslele meşteşusăreşti (collegia) anterior desfiinţate 
(în 64). M. Gelzer, op.cit., 134. Cât priveşte sclavii înamnaţi, este vorba 
despre sclavi fugiți de la stăpânii lor (fugitivi), care erau recrutaţi de 
Clodius în gărzile lui înarmate, cu care teroriza Roma. 

5, În acest pasaj se întrevăd de pe acum premisele războaielor civile. 
Despre relaţiile lui Cicero cu Crassus, Plutarh a, scris câte ceva mai 
înainte, în cap. 25 şi urm. Vezi M. Gelzer, op.cit., p- 128 şi um.; 137. În 
orice caz, în această tristă împrejurare Pompei s-a purtat elegant cu el, 
promitându-i sprijin în caz, de nevoie. Între timp, Caesar se pregătea să 
plece în Gallia în fruntea a trei legiuni (Caesar, Bell. Gall., I, 10, 3). 
Deocamdată avea mandat numai pentru Gallia Cisalpină. Ulterior, 
printr-o Lex Sempronia, i se extinse mandatul şi asupra Galliei 
transalpine, Plutarh, Caesar, 14, 10. 

6. De aici începe seria de nefericiri, care l-au dus pe Cicero până în 
pragul morţii, datorită nehotărârii sale de a alege între Caesar şi Pompei. 
Informaţia lui Plutarh nu este însă exactă. 

7. Plutarh greşeşte. Nu Cicero s-a apropiat de Caesar, ci acesta din 
urmă l-a invitat, cu politeţe, încă din aprilie 59 î.Chr., să primească di- 
ferite misiuni în calitate de legatus, adică reprezentant legal al proconsu- 
lului din Gallia (Cassius Dio, 38, 15, 2). Dacă este adevărat, o ofenă 
asemănătoare a primit şi din partea lui Pompei. 

8. Motivul renunțării subite a lui Cicero de a-l însoţi pe Caesar în 
Gallia a fost mult discutat în literatura de specialitate. lată însă ce scrie 
Cicero însuşi în De provinciis consularibus, 41: „Caesar mi-a oferit o 
legatio după bunul meu plac, inclusiv toate onorurile... Această legatio 
nu am refuzato din ineratitudine, ci pentru a rămâne fidel principiilor 
mele”, 

9. Cicero era acum copleșit de sentimentul că nu-l mai susţine ni- 
meni. Deocamdată, în mod oficial, nu era chemat să răspundă de faptele 
sale. Abia mult mai târziu, după ce singur a părăsit Roma, sub povara 
amărăciunii (Plutarh, Cicero, 32), Clodius, printr-un plebiscit (Consilium 
plebis), l-a condamnat la exil şi la confiscarea averii (25 martie). 

10. Luase înfăţişarea unui suplicant condamnat la moarte. 

11. Nimeni alţii decât sclavii recrutaţi de Clodius. 

12. Cassius Dio, Istoria romană, 38, 14, 7 descrie pe larg situaţia 
critică în care se găsea Cicero. 


31 Nu-i mai puţin adevărat că întreaga obşte! a cava- 
lerilor, din respect pentru Cicero, şi-a schimbat veş- 
mintele, îmbrăcându-se în doliu. Nu mai puţin de 

douăzeci de mii? de tineri îl escortau pretutindeni, mer- 
gând cu părul vâlvoi, implorând la rândul lor popu- 
lația. În cele din urmă, până şi Senatul se reuni pentru 
a declara doliu în Cetate, ca în timpuri grele, de cala- 
mitate; consulii însă nu au fost de acord şi Clodius în- 
conjură clădirea Senatului cu oameni înarmaţi; atunci, 
nu puţini senatori se grăbiră să iasă afară, rupându-şi 
hainele şi urlând. Aspectul lor nu trezi nici compă- 
timire, nici ruşine. Cicero nu avea altă alternativă decât 
să plece în exil sau să rezolve conflictul cu Clodius pe 
calea armelor. Atunci îi ceru ajutor lui Pompei care, 
până la aceste evenimente, în mod deliberat evitase 
orice contact cu el şi îşi petrecea timpul în villa ce-o 
avea la Albanum. Pentru prima oară Cicero îl trimise 
pe ginerele său, Piso?, să-l implore pe Pompei. A doua 
oară se prezentă personal“. Pus la curent cu sosirea lui, 
Pompei nu avu curajul să-l] întâmpine; era chinuit de 
remuşcare faţă de acest om care, în împrejurări vitrege 
pentru el, îl susţinuse, jar în cariera lui politică îl 
ajutase cu entuziasm, destul de des. Iată însă că, între 
timp, Pompei devenise ginerele lui Caesar şi nu mai 
înțelegea să-i întoarcă lui Cicero trecutele favoruri’. Şi 
uite aşa, strecurându-se pe o altă uşă, evită să-l întâm- 
pine. Cicero, părăsit de ai săi şi de toţi ceilalți, căută 
sprijin pe lângă consulit. Gabinius îi purta în conti- 
nuare ură; Piso, în schimb, îl trată cu cea mai mare 
deterenţă şi îl sfătui să se îndepărteze de Roma pentru 
a fi la adăpost de violenţa lui Clodius. „<Îi mai spuse> 
că va fi nevoit să suporte rigorile situației, căci numai 
aşa, zicea el, ar fi putut dovedi că este într-adevär sal- 

vatorul patriei” 'în toiul tulburărilor şi al nenorocirilor 

pe care le adusese Clodius. Primind acest răspuns, Ci- 
cero avu o nouă întrevedere cu prietenii săi. Lucullus îl 
îndemna să rămână. După părerea lui, până la urmă 
situaţia lui Cicero s-ar fi lămurit; alţii îl îndemnau să 
plece de la Roma cât mai repede, deoarece — <după 
părerea lor> — poporul, sătul de nebunia şi de lipsa de 
consideraţie a lui Clodius, l-ar fi regretat. Cicero, între 
două rele alese ultima alternativă. Luă cu sine statueta 
închinată Atenei, pe care de mult timp o ţinea în casa 
lui şi pe care o venera în mod deosebit. <Înainte de a 
pleca> o duse la Capitoliu şi o consacră cu această 
inscripţie: „Atena, paza Romei”. Însoțit de un grup de 
prieteni, spre miezul nopții ieşi din Cetate şi porni la 
drum. Străbătu Lucania, cu gândul ca de aici să se 
îndrepte spre Sicilia. 


1. În gr., plethos, „„mulţime”. 

2, Cf. Cassius Dio, op.cit., 16, 2-3, care dă aceeaşi cifră a însoți- 
torilor lui Cicero. 

3. În „Biogratia” Jui Pompei, Plutarh introduce o largă descriere a 
villei de la Albanum, în Latium (cap. 53, 6). Cicero a înţeles rostul re- 
tragerii lui Pompei și nu s-a supărat (Ad Quintum fratrem, L, 4, 4). Totuşi, 
o numeşte subita defectio. Cât despre Piso, soţul Tulliei, nu se ştie prea 
bine care din Pisoni era. S-a ajuns la concluzia că era C. Calpurnius Piso 
Frugi, faţă de care Cicero nu are decât cuvinte de laudă. În timpul 
exilului lui Cicero, acest Piso a luptat pentru salvarea bunurilor materiale 
ale familiei Tullia, întrucât Clodius dăduse ordin ca ele să die confiscate. 

4. Înainte de această vizită se ştie că Cicero fusese precedat de nu- 
meroşi prieteni care ceruseră sprijinul lui Pompei în ajutorul lui. Printre 
aceştia se afla L. Lentulus Crus și M. Lucullus. Pompei dădea tuturor 
sfatul să se adreseze consulilor. Adevărul era că se ferea să intre în 
conflict cu Clodius, de la care se putea aştepta la orice. 

5. În acest răstimp, care precede primul triumvirat, Iulia, fiica lui 
Caesar, tânără şi frumoasă, l-a luat în căsătorie pe Pompei, în anul 58 

î.Chr., spre consternarea tuturor (Cicero, Ad Atticum, 217, 1; Plutarh, 
Pompei, 41, 4; Caesar, 14, 3 şi Cassius Dio, op.cit., 21, 38,9). 

6. Consulii aleşi (vezi mai sus nota ? de la cap. 30), în care Cicero 
avea încredere, nu s-au purtat la fel faţă de exilat. Gabinius i-a întors 
spatele; în schimb, Calpumius Piso i-a dat sfaturi bune (Cassius Dio, 
op.cit., 38, 16). 

7. În gr., soter res patridos, titlu onorific pentru un om de stat, 
răspândit în epoca elenistică. După Cassius Dio, loc.cir., 17, multe sfaturi 
înțelepte a primit Cicero şi de la Cato. 

8. În noaptea de 19 spre 20 martie, anul 62 î.Chr, În ziua de 20 
martie, Clodius a izbutit să prezinte proiectul de lege prin care se legilera 
exilul lui Cicero; Lex Clodia de exilio Ciceronis, Proiectul de lege a fost 
promulgat în Senat la 25 manie şi, mai târziu, şi de Concilium plebis. 
(Comiţiile) Vezi M. Gelzer, op.cit., 140-141. 


32 De îndată ce se răspândi vestea că Cicero plecase, 
Clodius s-a şi grăbit ca <tostul său prieten> să fie 
formal condamnat la exil şi puse la vot un decret con- 
form căruia lui Cicero i se refuza „focul şi apa”!; nu i 
se acorda nici măcar dreptul de a-şi găsi adăpost în 
Italia într-un spaţiu de cinci sute de mii de paşi”. Dar 
oamenii nu ţineau cont de o asemenea hotărâre?. Îi 
arătau respect lui Cicero şi îl întâmpinau, arătându-i 
multă afecţiune. Cu toate acestea, la Hipponion!, un 
oraş din Lucania care în zilele noastre se numeşte Vico, 
un anume Vibius Sicca, care câştigase mult de pe urma 
prieteniei lui Cicero — pe vremea consulatului lui 
Cicero — fusese praefectus fabrum” — nu l-a primit în 
locuința sa <de la oraş>, dar i-a trimis vorbă că este 
dispus să-i deschidă uşile locuinţei sale de la ţară; iar 
Caius Vergilius, praetor în Sicilia, unul dintre aceia 
care profitaseră mult în urma prieteniei cu Cicero, îl 

avertiză în scris să nu se ducă în Sicilia”. Descurajat de 
acest refuz Cicero se îndreptă spre Brundisium şi, de 
aici, cu un vânt prielnic, încercă traversarea mării spre 
Dyrrachium; dar în ziua următoare, când vântul îşi 
schimbă direcţia, se văzu nevoit să se întoarcă la țărm 
pentru a încerca o nouă îmbarcare. După câte se po- 
vestesc, ajuns în sfârşit cu bine la Dyrrachium, pe când 
se pregătea să debarce, s-a produs un cutremur şi, în 
acelaşi timp, marea deveni agitată. Ghicitorii au dedus 
de aici că exilul său nu va fi de lungă durată; dar 
semnele care se arătau prevesteau de fapt o schimbare. 

Cu toate că multe persoane veniră să-l viziteze, 
arătându-i o consideraţie deosebită, iar cetăţile greceşti 
se întreceau care mai de care să-i trimită delegaţii, el 
îşi petrecea aproape tot timpul într-o stare de profundă 
descurajare şi tristeţe, privind mereu cu jind spre Italia, 
întocmai unui amant nefericit. Nenorocirea îl transfor- 
mase într-un om slab şi meschin şi îl adusese până la 
un stadiu de cumplită prostraţie. lată aşadar cum s-a lă- 
sat influențat de necazuri mai mult decât s-ar putea 
aştepta de la un om cu educaţia şi cultura lui. Nu-i mai 
puțin adevărat că adesea îi ruga pe prieteni să nu i se 
mai adreseze cu apelativul „orator”, ci „filosof”, pre- 
tinzând că acum el alesese filosofia drept preocupare 
de bază, în timp ce de elocinţă se slujea numai ca de 
un instrument pentru treburi politice, aşa cum cerea ne- 
cesitatea unui anumit moment. <Se poate conchide> că 
opiniile au marea putere să şteargă gândirea raţională 
din mintea omului, întocmai unei tente de culoare; dar 
<pe de altă parte> să şi imprime în mintea politicie- 
nilor aceleaşi sentimente care însufleţesc masele prin 

relaţii prieteneşti şi contacte directe. Este nevoie tot- 
odată să acorzi mare atenţie şi să nu te laşi prea im- 
plicat în evenimente. Desigur, este bine să iei parte la 
treburile cetăţeneşti ale comunităţii, dar să te fereşti de 


consecinţele nefaste care pot proveni de aici?. 


1. În gr., pyr kai hydor, fonmulă ce însemna „adăpost”, „.ajutor”, 
„azil. 

2. Un pussus echivalează cu un metru şi 17 cm. 

3. Conform versiunii lui Cassius Dio, 38, 7, 17, când a plecat, Cicero 
cunoştea deja conţinutul decretul de exil; dar decretul nu fusese încă 
votat. Aşa se explică şi manifestările de simpatic în favoarea sa, 

4. Greşeală. Vibo, astăzi Vibio Sicca, nu se află în Lucania, ci în 
Bruttium. . 

5. În gr, tektonon hparchos, starostele constructorilor. 

6. Datorită unor scrisori adresate de Cicero lui Atticus (3, 4; 7). Se 
ştie că Cicero a petrecut câteva zile în casa lui Vibius Sicca. Aici avea 
dreptul să se oprească. Pentru ca nimeni să nu aibă de suferit, a plecat 
spre Brundisium însoţit de Vibius. Cicero pretinde mai mult: că acesta 
s-a oleril să-l însoţească în exil. 

7. Caius Vergilius Balbo, partizan al lui Pompei, i-a goptit lui Cicero 
doar aceste cuvinte: „nu sunt de acord să plecaţi în Sicilia”. Cicero a fost 
profund afectat, căci de la sicilieni se aştepta la cu totul altceva (Pro 
Plunco, 95-96). 

8. Încă de mult, în Orator Cicero scrisese despre influenţa benefică 
a filosofiei în activitatea unui retor cultivat. 

9. Sfârşitul acestui capitol înfăţişează concepţia lui Cicero despre 
rolul filosoliei în educaţia tinerilor şi a vârstnicilor în lumina celor 
expuse de Plutarh în eseul său De liberis educandis 10. Concluzia poate 
fi că Plutarh nu-l considera pe Cicero drept un filosof propriu-zis, cum îi 
plăcea oratorului să se creadă, sprijinindu-se pe teze stoice. 


33 Pe vremea când Clodius obţinu exilul lui Cicero, 
el ordonă să i se incendieze locuinţa de la ţară şi casa 
de la Roma. În locul acesteia din urmă, ridică un tem- 
plu al Libertăţii!. Restul bunurilor le scoase la licitaţie, 
punându-le zilnic în vânzare. Dar nu s-a prezentat nici 
un cumpărător. Prin aceste măsuri vârî groaza în 
aristocrație şi câştigă de partea lui plebea, care deveni 
plină de îndrăzneală, chiar şi de temut?. Începu să-l 
atace şi pe Pompei, criticându-l în gura mare pentru 
anumite hotărâri luate de el în timpul campaniei din 
Asia. Ca urmare a acestor invective, Pompei se simţi 
lezat în propriul său prestigiu şi începu să regrete că l-a 
părăsit pe Cicero. Schimbându-şi deci atitudinea faţă 
de fostul său prieten, se strădui prin orice mijloc posi- 
bil, împreună cu partizanii săi. să-i pregătească întoar- 
cerea din exil. În pofida opoziţiei lui Clodius, până şi 
Senatul luă hotărârea să nu mai ratifice nici un proiect 
de lege şi nici să se ocupe de importante probleme de 
stat până când Cicero n-ar fi fost rechemat’. În timpul 
consulatului lui Lentulus, mişcările de stradă luară 
asemenea proporții, încât se ajunse până la atacul în 
For al unor tribuni". Chiar şi fratele lui Cicero, Quin- 
tus, scăpă de moarte ca prin minune, întinzându-se pe 
jos printre cadavre. Dintre tribunii plebei, Annius Milo 
îndrăzni cel dintâi să-l dea în judecată pe Clodius sub 
acuzarea de violență’. 

Lui Pompei i se alăturară mulţi oameni, atât re- 
prezentanţi ai plebei, cât şi cetăţeni din oraşele înveci- 
nate. Simţindu-se tare pe situaţie, prin sprijinul aces- 
tora, Pompei îşi dădu arama pe faţă şi izbuti să-l eli- 
mine pe Clodius de la adunărilor din For. Apoi îi 

convocă pe cetăţeni să voteze întoarcerea lui Cicero. 
Pe cât se spune, nicicând plebea nu a venit la vot ani- 
mată de o asemenea înţelegere între oameni$. Senatul, 
luându-se la întrecere cu Adunarea Poporului, dădu un 
decret prin care se prevedea aducerea unor mulțumiri 
formale adresate tuturor acelor oraşe care acordaseră 
ospitalitate lui Cicero în timpul exilului său; de ase- 
menea, se hotărî reconstrucţia pe cheltuiala statului a 
casei <lui Cicero de la Roma> şi a vilelor din pro- 
vincie? pe care Clodius le distrusese. În cea de a şai- 
sprezecea lună a exilului său, Cicero se reîntoarse în 
patries. Bucuria oamenilor din oraşele Italiei a fost atât 
de mare în modul cum l-au întâmpinat pentru a-l sa- 
luta, că până şi Cicero a consemnat acest moment care 
depăşea credibilul: „Italia m-a adus din nou la Roma 
purtându-mă pe umerii ei” °. Până şi Crassus, care 
înainte de exil nu-l prea agrea pe Cicero, îl întâmpină 
cu braţele deschise şi se împăcă cu el. „Pentru a face pe 
placul fiului său, Publius — zicea el — mare admirator al 
lui Cicero”. În felul acesta îşi justifica purtarea. 


|. Despre dezastrul în urma căruia Cicero şi-a pierdut locuinţele, 


inclusiv casa de pe Palatin, au rămas nenumărate mărtuni în scrierile 
sale, în primul rând De donio, 62 e 124; 116; pe locul casei nu a fost ri- 
dicat un templu, aşa cum scrie Plutarh, ci doar o statuie a Libertăţii. După 
întoarcerea lui Cicero din exil, casa a fost din nou atacată de bandele ar- 
mate ale lui Clodius în ziua de 3 noiembrie 57 î.Chr. Informaţia provine 
din Ad Atticum, 4, 3,2 şi din Pro Milone, 20. 


2. Cf. Cassius Dio, op.cit., 38, 30, 2 şi 39, 7, 3, cu privire la modul 


cum Clodius câştiga plebea de partea lui. 


3. Despre schimbarea de atitudine a lui Pompei vezi Appian, op.cit., 


2, 16, 60 şi Cassius Dio, op.cit, 38, 30, 1. Campania în favoarea 

reîntoarcerii lui Cicero a debutat la mai puţin de două luni de la plecarea 
sa (Cicero, Pro Sestio, 67; Plutarh, Pompeius, 49, 3). Moţiunea pentru 
rechemarea lui Cicero, prezentată Senatului în absenţa lui Clodius, a fost 
volată în unanimitate, cu o singură abţinere (Pro Sestio, 68). Cu toate 
acestea, decizia finală a fost luată cu oarecare dificultate, fiindcă încălca 
legea Clodia. 

4. Atacul este povestit de Cicero în Pro Sesrio, 75-76, cât şi de 
Cassius Dio, op.cit., 39, 2-3; bandele înarmate ale lui Clodius ocupaseră 
Forul în timpul nopţii; încăierarea între oamenii lui Clodius și armată s-a 
soldat cu morţi şi răniţi. Au căzut victime opt tribuni ai plebei. 

$. Tilus Annius Milo, fost tribun al plebei în favoarea căruia Cicero 
a ţinut celebra sa pledoarie Pro Milone, după ce Milo şi partizanii săi l-au 
ucis pe Clodius în anul 52 î.Chr., în urma unor lupte de stradă cu ocazia 
alegerilor pentru funcţia de praetor, la care candida şi Clodius. 
Argumentul principal a lui Cicero în pledoaria sa a fost următonil: 
uciderea lui Clodius s-a făcut în „interesul Republicii”, 

6. În gr., homophrosvne, „înţelegere între oameni”, 

7. InlOnmaţia se găseşte la Cicero, Ad Atticum, 4, 1, 7 şi 4, 25, unde 
sunt menţionate sumele alocate pentru repararea şi ridicarea din nou a 
proprietăților lui Cicero. 

8. Pe drumul de întoarcere, Cicero a debarcat la Brundisium pe data 
de 5 august 57 (Ad Artictum, 4, |, 4). 

9. Cicero (Post reditum in Senarum, 39, Macrobius, în Saturnalia, 2, 
3, 5) adaugă un amănunt semnificativ; afluenţa de oameni care-l întâm- 
pinau pe Cicero se datora în primul rând coincidenţei cu jocurile tradi- 
tonale, Ludi romani, care se ţineau la Roma şi atrăgeau o mare atluenţă 
de spectatori. 


34 Cicero nu lăsă mult timp să treacă. Profitând de 
un moment în care Clodius era absent, se urcă pe 
Capitoliu însoţit de un grup numeros de susţinători ai 
săi, aducând cu sine şi tăblițele pe care erau înscrise 
hotărârile tribunilor. Pe care el le sparse şi le distrusel. 
Atunci când Clodius îi ceru socoteală?, Cicero îi răs- 
punse că el, Clodius, devenise tribun al plebei prin 

încălcarea legii referitoare la ordinul patricienilor; în 
consecinţă, nici unul din actele lui publice <în calitate 
de tribun> nu era validat. Acest răspuns îl supără pe 
Cato care, luând cuvântul, declară că el nu-l aproba pe 
Clodius; mai mult decât atât, că era împotriva politicii 
dusă de acesta. Totuşi, după părerea lui, ar fi fost un 
fapt politic cu totul neobişnuit şi arbitrar să se abroge 
în bloc toate decretele şi toate măsurile <propuse de 
Clodius>, printre care se aflau şi cele privitoare la 
administraţia lui în Cipru şi în Byzantion. Intervenţia 
provocă o răceală a relaţiilor dintre Cato şi Cicero. 
Deşi ruptura nu era făţişă, nu a dispărut cu totul şi ra- 
porturile prieteneşti dintre cei doi nu s-au mai 
ameliorati. 


|. Această acţiune a lui Cicero însemna distrugerea legilor şi a măsu 
rilor acelor Leges Clodiae care aduseseră atâta rău statului roman 
(Cassius Dio, 39, 21, 2). Grupa numeroasă care-l însoțea pe Cicero era 
alcătuită din oamenii lui Milo. 

2, În cadrul unei şedinţe speciale, convocată de Senat (Plutarh, Caro 
Minor, 40, 1 şi Cassius Dio, 39, 2, 3). 

3. Despre manevrele lui Clodius de a trece din ordinul optimaţilor în 
cel al plebei, cu sprijinul lui Caesar, vezi Cicero, Ad Atticum, 2, 12, 1; 8, 
33, Plutarh, Caesar, 14 şi Cato minor, 33, 6, pasaj în care Plutarh califică 
el însuşi manevra lui Clodius drept ilegală. Cf. Cassius Dio, 37, ȘI, 1. 

4. Paragralul final din acest capitol se regăseşte transcris în „Bio- 
gralia” lui Cato Minor, 40, 1 2. Cf. Cassius Dio, 39, 22, unde nemulţu- 
mirea lui Cato este pe larg comentată. Clodius îi atribuise lui Cato loco- 
tenenţa funcţiei de praetor în Cipru, cu vădita intenţie de a-l îndepărta de 
la Roma în momentul crucial al exilului lui Cicero. lată acum textul lui 
Dio: „Cato se temea ca nu cumvă actele guvernării sale (iure praetorio) 
să fie anulate, deoarece magistratura sa fusese validată de Clodius, în 
calitate de tribun al plebei. 

35 A venit şi timpul când Milo l-a ucis pe Clodiusl. 
Acuzat de omucidere, l-a ales ca avocat pe Cicero. Te- 
mându-se ca nu cumva judecarea unui om stimat şi 
îndrăzneţ cum era Milo să producă dezordini, Senatul 
încredință lui Pompei supravegherea acestui proces, 
căci Pompei era considerat drept singura persoană ca- 
pabilă să menţină liniştea în Cetate şi în instanţele judi- 
ciare. Nu se făcuse încă ziuă când Pompei amplasă tru- 
pe armate de jur împrejurul Forului, ca măsură de 
siguranță’. Milo, îngrijorat ca nu cumva Cicero să 
rămână tulburat la vederea aspectului neobişnuit al Fo- 
rului şi, ca urmare, să devină mai puţin eficace în 
calitate de avocat pledant. îl sfătui să vină în For purtat 
într-o lectică şi să rămână liniştit până ce toţi jude- 
cătorii se vor fi prezentat, iar tribunalul să se fi umplut 
de lume?, Pe cât se pare, Cicero era un om lipsit de 
curaj, nu numai la vederea unor oșteni înarmaţi, ci şi 
atunci când începea o pledoarie, se afla sub imperiul 
unui sentiment de panică. Abia de se putea stăpâni să 
nu tremure în timpul multor procese în momentul când 
pledoaria sa ajungea la punctul culminant şi avea deja 
deplină credibilitate“. Atunci când Murena’ îl alesese 
ca apărător într-un proces care-i fusese intentat de 
Cato, Cicero, dornic să-l depăşească pe Hortensius, 
care luase înaintea lui cuvântul şi avusese succes, nu 
dormi toată noaptea; astfel, copleşit de gânduri nepre şi 
de preocupări, a ţinut o pledoarie mult sub capacitatea 
sa. Şi cu prilejul procesului lui Milo, abia coborât din 
lectică, când îl zări pe Pompei aşezat pe o tribună 
înaltă, de parcă ar fi fost într-un lagăr militar, precum 
şi armele care luceau în jurul incintei interioare a Fo- 

rului, Cicero încremeni şi abia izbuti să rostească înce- 
putul pledoarieif. Tremura tot şi vorbea cu vocea su- 
grumată. Dimpotrivă, Milo făcu faţă cu bravură şi băr- 
băţie dezbaterilor care au urmat’; refuzase de altfel să- 
şi lase părul să crească şi să se îmbrace în doliu; o 
asemenea atitudine, pe cât se pare, a fost un element 
deloc neglijabil în sentinţa care s-a datë. Iar Cicero, cu 
comportamentul său specific, dădu mai degrabă im- 
presia de a fi preocupat de soarta prietenului său, decât 
aceea de a fi un om laş. 


1. Evenimentele la care se referă Plutarh în acest capitol sunt relatate 
pe larg de Cassius Dio, op.cit, 40, 45-55. Tulburările la care se referă 
Plutarh au început cu ocazia alegerilor consulare pentru 52 î.Chr. Lui 
Pompeius i s-a oferit dictatura, dar acesta o refuză. Lupia electorală era 
susținută prin mită, ameninţare şi asasinate. „Viaţa nu mai avea un curs 
nomnal”, scrie Dio (40, 47, 1). În urma unei ciocniri pe Via Appia, între 
partizanii lui Milo, şi el candidat la consulat, şi Clodius, acesta din umă 
a fost ucis (Dio, 48, 1. Cf. Appian, Războaiele civile, 1], 20 şi Cicero, Pro 
Milone, 8-10). 

2. Procesul a avut loc în zilele de 4 şi 5 aprilie, 53 î.Chr. Pledoaria 
lui Cicero, precedată de cea a lui Honentius, a fost ţinută pe 5 aprilie. 

3. Vezi mănuriile lui Cicero în Pro Milone, | şi um. Înainte de a-i 
veni rândul să pledeze, în leclică ela aşteptat două ore, timp în care s-au 
citit acuzaţiile aduse lui Milo. 

4. Despre această stare emoţională a lui Cicero, el însuşi a mănu- 
risit-o în scrierile sale. De pildă, Pro Cluentio, | şi um. Divinatio în 
Caesarem, 41: „nu numai mă emoţionez, dar întreg corpul meu începe 
să-mi tremure”. 

5. Lucius Licinius Murena, candidat la consulat, învinuit de corupţie 
(De ambitu) la alegerile consulare pentru anul 62 î.Chr. Acuzarea era sus- 
ţinută de Cato Minor şi de Servius Sulpicius Rufus. Procesul s-a judecat 
în noiembrie 63 î.Chr., când Cicero era încă consul. Murena, apărat nu 
numai de Cicero, dar şi de rivalii săi, Hortensius şi Crassus, a fost 
achitat. 

6. Cf. Cassius Dio, 40, 54,2, „Cicero — scrie Dio — era normal să se 
sperie în faţa oamenilor care îl sprijiniserâ pe Clodius şi care acuma, 
fiind de faţă, urlau cât îi ținea gura”. 

7. Îndrăzneala lui Milo a fost considerată de juriu drept aroganță 
(Cicero, Pro Milone, 93). 

8. Milo a fost condamnat la exil cu treizeci şi opt de voturi pentru, 
faţă de treisprezece contra. A plecat la Massalia (Marsilia), unde Cicero 
i-a trimis versiunea frumos redactată a pledoariei pe care o ţinuse. Dio 
povesteşte următoarea anecdotă: Milo i-a răspuns astfel lui Cicero: 
„Dacă ru m-ai fi apărat cu atâta măiestrie, precis n-aş fi avut prilejul 
fericit de a mânca gustoasele roşioare de la Massalia” (40, 54, 4), Dio 
mai notează şi faptul că între timp Milo făcuse numeroase cereri de a 
reveni la Roma. 


36 Cicero a fost înscris şi în Colegiul sacerdoţilor, pe 
care romanii îi numesc auguri, în locul tânărului 
Crassus, după ce acesta a murit printre parți). Obţinând 
prin tragere la sorţi guvernarea provinciei Cilicia, ple- 
că pe mare însoţit de un corp de armată alcătuit din 
douăsprezece mii de infanterişti şi de o mie şase sute 
de călăreţi?. Îşi propusese să readucă Cappadocia la fi- 
delitate şi ordine faţă de regele Ariobarzanes, fără să 
recurgă la război?. Dându-și însă seama că cilicienii 
pregăteau o răscoală, consecinţă a înfrângerii zdrobi- 
toare a romanilor din partea parţilor, cât şi a mişcărilor 
revoluţionare din Siria, le potoli veleităţile prin înţe- 
leapta sa guvernare“. Obişnuia să invite zilnic persona- 
lităţi onorabile la banchetele ce le dădea; mesele, deşi 
îndestulătoare, era totuşi modeste. Casa în care locuia 
nu avea porți şi nimeni nu l-a văzut vreodată dormind. 
Totuşi, dimineaţa, era mereu gata, sculat, plimbându-se 
în faţa camerei sale de culcare, pentru a-i primi pe 

aceia care veneau să-l viziteze. După câte se povestesc, 
nici o dată n-a pedepsit pe cineva prin bătaia cu vergi, 
nici prin sumlgerea hainelor, nici prin insulte sub im- 
periul mâniei, nici nu a dat pedepse infamante. Când a 
descoperit că o sumă mare de bani fusese sustrasă prin 
înşelăciune din tezaurul public, fără nici un dubiu; a 
îmbogăţit oraşele locale prin restituirea către autorităţi 
cu exactitate, a sumelor care lipseau, după investiga- 
tiile care se făcuseră. Ulterior, nici n-a dat pe nimeni în 
judecată. A pus la cale o expediţie armată împotriva 
bandelor de tâlhari care populau Muntele Amanos5, 
punându-i pe fugă. Pentru aceste fapte a fost aclamat 
de soldaţi cu titlul de imperuror$. Oratorul Coelius? îl 
rugă să-i trimită la Roma din Cilicia pantere pentru un 
spectacol de circ. Dar Cicero, pentru a nu-şi Stricar 
bunul renume de care se bucura, îi scrise că în Cilicia 
nu mai erau pantere; fuseseră silite să fugă în Caria, 
deoarece rămăseseră singurele animale sălbatice, toate 
celelalte deveniseră paşnicet. 

În călătoria sa de întoarcere din Provincie, făcu o 
escală mai întâi la Rhodos”, iar apoi petrecu câtva timp 
la Atena, evocând cu nostalgie zilele din tinereţe. A avut 
întrevederi cu eminenţi oameni de cultură!0, s-a întâlnit 
cu vechi prieteni şi cunoştinţe şi, după ce a primit 
onorurile care i se cuveneau din partea Grecieill, se în- 
toarse la Roma, unde situaţia arăta că Republica alunecă 
spre războiul civil, întocmai focului care se propagă!?. 


1. Cronologia defectuoasă din „.Biografia” lui Cicero întrerupe şi în 
acest capitol succesiunea normală a evenimentelor. Cicero a fost ales în 


190 


Colegiul augurilor romani în anul 53 sau 52 î.Chr. la recomandarea lui 
Pompei. Fiul lui Crassus, Publius, fusese însă augur cu mult înaintea lui 
Cicero, în 56 î.Chr. (Plutarh, Crassus, 23, 4 şi 25-26). 

2, În calitatea sa de fost consul, Cicero a obţinut proconsulatul Cili- 
ciei prin tragere la sorţi. Acest eveniment, care l-a bucurat nespus pe 
Cicero, este semnalat în multe din Scrisorile sale; de exemplu: Ad 
Atticum, 5, 1, |; 11, 5: 15, 1. Cf. Cassius Dio, 40, 56. 

3, Cicero a plecat în sud-vestul Asiei, unde se află Cilicia, la 1 martie 
51] î.Chr. Problema cea mai serioasă pentru stăpânirea romană din acea 
vreme, aşa cum fusese stabilită de Pompei, consta în stingerea conllic- 
telor locale dintre monarhii diferitelor etnii din sud-vestul Asiei, cât şi 
cele dintre monarhi şi marii preoţi, cum a fost cazul războiului dus între 
Ariobarzanes al III-lea, regele Cappadociei şi Archelaos, marele preot al 
Sanctuarului de la Belona. 

4. Abia aplanat conflictul intern din Cappadocia, Cicero află că parții 
invadau Cilicia, susținuți de arabi. Trupele aduse de el din Italia, printre 
care şi o cohontă pretoriană, şi-au făcut pe deplin datoria, Ad Articum, 6, 
1, 4. Ca şi cum invazia panto-arabă n-ar fi fost de ajuns, se iviră mişcări 
de eliberare şi în Cilicia, organizate de băștinași. Ştiri concrete despre 
guvernarea sa în Cilicia nu se găsesc decât în corespondenţa lui. 

4, Cei care puseseră stăpânire pe Muntele Aman din masivul Tauris 
erau pirați localnici care terorizau populaţia. Au fost alungaţi de trupele 
care se îndreptau spre parții invadatori. 

6. Vezi Cicero, Ad Articum, 5, 20, 3; imperatores appelati sumus. 
Cum Cicero nu sulerea de modestie, în bucuria sa se compară nu numai 
cu Caesar şi Pompei, ci şi cu... Alexandru cel Mare! 

7. Marcus Coelius Rufus, edil urban în 56 î.Chr.; praetor în 46 î.Chr; 
a fost client al lui Cicero. Este menţionat în Brutus, 273 pentru exagerări 
în expresia oratorică. 

8. Cicero, Ad familiares, 2, 2, 2. 

9. Întoarcerea în patrie, respectiv plecarea din Cilicia, a avut loc la 3 
august 50 î.Chr. În locul său îl lăsă pe cvestorul Lucius Coelius Cladus, 
decizie criticată la Roma. În Rhodos se întâlni cu [iul său, Marcus, şi cu 
nepotul său, fiul lui Quintus. Aici ajunsese în luna august; la Atena, la 14 
octombrie. 

10. Printre alții, cu filosoful Ariston, la care Cicero ţinea mult, 
Tuculane, 5, 22. 

IL. Pe cât se pare, pentru un ajutor trimis o dată atenienilor Ad 
Atticum, 6, 62. 

12. La Roma a ajuns în ianuarie 49, Ad Atricum, 7, 7, 3 şi 1,8, 2. S-a 
oprit, împreună cu trupele ce-l însoțeau, în afara incintei Oraşului 
(pomeorium), aşa cum cerea datina, așteptând decizia Senatului cu 
privire la triumful ce-l aştepta. Triumful însă nu i-a fost acordat. 


37 Atunci când totuşi Senatul a decis să-i acorde 
tiumful, el afirmă că preferă să se ralieze triumfului lui 
Caesar!, sub pretextul ca să se ajungă o dată la o 
împăcare între cei doi rivali <Caesar şi Pompei>. Pe 
ascuns, ducea nenumărate tratative prin scrisori cu 
Caesar”; de asemenea, îl ruga cu insistenţă pe Pompei 
să ajungă la o împăcare, ceea ce era imposibil. Caesar 
îşi grăbi reîntoarcerea la Roma, iar Pompei nu rămase 
să-l aştepte aici; însoţit de multe personalităţi ilustre, 
părăsi Oraşul. Cicero nu a participat la această retra- 
gere. A dat astfel impresia că optează pentru cauza lui 
Caesar. Adevărul este că de multe ori oscila în păreri 
când într-o direcţie, când în alta. În scrisorile sale. de 
fapt. confirmă că nu este capabil să se hotărască de 
care parte să treacă“. Pompei era un general vestit şi 
avea o motivaţie cinstită când era vorba să poarte un 
război. Caesar, în schimb, se dovedea mai priceput în a 
domina o situaţie şi mai hotărât când era cazul să se 
salveze pe sine însuşi şi pe partizanii săi“. Un prieten 
al lui Cicero. şi anume Trebatius6, îi adresă atunci o 
scrisoare din partea lui Caesar în care acesta îi propu- 
nea următoarele: <ar fi foşt nimerit>, scria Caesar, ca 
şi Cicero, fără nici o ezitare, să treacă de partea lui şi 
să-i împărtăşească speranţele. Dacă ar fi renunţat, din 
cauza vârstei înaintate, bine ar fi fost pentru el să plece 

în Grecia, unde îl aştepta o viaţă tihnită, departe atât de 
el, cât şi de Pompei. Mirat că Caesar nu-i scrisese 
personal, Cicero îi răspunse sub impulsul mâniei şi 
anume că el nu făcuse nimic reprobabil în tot trecutul 
său politic. Cam acesta, mai mult sau mai puţin, era 
conţinutul scrisorii sale. 


1. Propunerea ca lui Cicero să i se acorde un triumf venea indirect de 
la Pompei; un trium! nu era acordat decât prin votul plenar al Senatului, 
dar era finanțat de beneliciarul avantajului de a deveni un imperator. Este 
sigur că atunci când Cicero a propus să se ralieze triumfului lui Caesar o 
făcea şi din motive pecuniare. La această propunere s-au ivit și alte dificul- 
tăţi de ordin procedural. Aşa că propunerea până la urmă a căzut. 

2. Caesar, după campaniile sale în Gallia, aidoma lui Pompei, nu 
avea dreptul de a intra în Italia însoţit de legiunile în fruntea cărora se gă- 
sea. Plutarh nu explică această interdicţie care era prevăzută de consti- 
tuţia republicană de la Roma. În schimb, Caesar, în Bellum civile, încear- 
că să creioneze atmoslera tensionată care premerge primul război civil 
între el şi Pompei. 

3. Plutarh, probabil, considera binecunoscute detaliile evenimentelor 
din anii 49-48 î.Chr. pentru a le mai povesti. Ambii comandanţi, Pompei 
şi Caesar, pretindeau dezarmarea comandanților întorși din campanie 
militară. Cassius Dio, 41, 1-3 descrie în schimb foarte bine situaţia. În 
Senat, care-l susţinea pe Pompei, se ajunsese până acolo că s-a făcut 
propunerea ca Caesar să [ie declarat „duşman public” (kostis publicus) şi 
trădător de patrie. Formula era tradiţională (Cassius Dio, loc.cit.). 

4. Adevăr care rezultă din Ad Atticum, 8, 11, 2, cât şi din alte 
„Scrisori”. 

5. Neînduplecat, la 4 ianuarie 49 î.Chr. Caesar trecu Rubiconul, 
considerat hotar între Italia şi Gallia Cisalpină. Evenimentul este notat de 
Plutarh drept o declaraţie de război, aşa cum a şi fost. Plutarh, Caesar, 
32; Pompeius, 68, 3. Odată sosit în Ialia, Caesar nu s-a mai grăbit. 
Pompei nu era prea departe. Ei se oprise în sudul Italiei, poposind la Cor- 
finium. Deoarece Caesar era pe urmele lui, Pompei hotăr? să pună în 
practică un plan îndrăzneţ: prin Peninsula Balcanică spera să poată 
ajunge în Asia Mică, unde odonioară devenise stăpân peste regiunile 

cucerite. De la Corfinium se îndreptă spre Brundisium, portul de unde se 
făcea o trecere lesnicioasă în Grecia. Caesar îi făcu propuneri de pace, pe 
care Pompei le respinse (Dio Cassius, 41, 10). Ocupat cu instalarea 
puterii sale în sudul Italiei, în Sardinia şi în Sicilia, Caesar a întrerupt 
pentru moment urmărirea rivalului său, care a izbutit să ajungă până în 
Tessalia. 

6. Caius Trebatius Testa, prieten din tinereţe cu Cicero, din ordinul 
ecvestru; îl ajulase să devină tribun militar în armata lui Caesar. Faptul 
că Caesar nu-i scrisese personal l-a supărat pe fostul consul. Dar şi mai 
ofensat a fost că, la vârsta de 47 de ani, cât avea pe atunci, Caesar îl 
considera numai bun să se retrasă din viaţă politică. 


38 De îndată ce Caesar a plecat spre Iberia!, Cicero 
s-a şi îmbarcat ca să-l ajungă din urmă pe Pompei?. 
Odată sosit în Grecia, toată lumea se arăta mulţumită 
să-l vadă, numai Cato îl întâmpină, între patru ochi, cu 
tot felul de reproşuri; faptul de a fi devenit partizan al 
lui Pompei, datorită lui, nu-l îndreptăţea să părăsească 
linia politică pe care şi-o alesese de la bun început, 
argumenta Cato. Ar fi fost mult mai de folos pentru 
patrie şi pentru prietenii lui dacă ar fi rămas la Roma, 
neutru, şi ar fi aşteptat desfăşurarea evenimentelor. În 
loc de aşa ceva, fără nici un motiv personal, fără a fi 
nevoie, devenise inamicul lui Caesar şi izbutise, până 
la urmă, să se implice într-un grav pericol. Aceste ar- 
gumente aduse de Cato zguduiră rău de tot încrederea 
lui Cicero, mai ales când constată că Pompei nici nu se 
uita la el. Dar, pentru ceea ce era el însuşi cu adevărat 
răspunzător — cu atât mai mult că nu-şi ascundea căinţa 
pentru pasul ce-l făcuse — era în legătură cu criticele 
aduse măsurilor militare luate de Pompei. Cicero se 
arăta făţiş nemulţumit de orice decizie propusă şi încă 

într-un mod care-l făcu să devină suspect. Nici nu se 
abținea să facă gafe şi să debiteze ironii la adresa alia- 
ților. Mergea de colo până colo prin lagăr?, încruntat, 
îmbufnat şi stârnea râsul, deşi oamenii căutau să se 
abţină. Dar mai bine este să luăm un exemplu. Atunci 
când Domitius“ încredinţă un post de comandă unui 
oarecare, lipsit de capacitatea necesară unui coman- 
dant, motivând că are un „caracter blând şi înţele- 
gător”, Cicero îi zise: „Atunci de ce nu devii epitropul 
propriilor tăi copii>”. Theophanes din Lesbos, care în 
armată era ofiţer de genius, s-a trezit lăudat de unii 
fiindcă izbutise să-i consoleze pe rhodieni pentru pier- 
derea flotei lor$. Cicero exclamă: „Ce noroc e să ai un 
grec în calitate de comandant de seniu!”. Şi aşa mai 
departe. Când Caesar anunţa victorii peste tot şi, ca să 
zicem cam aşa, împresura prin asediu armata lui 
Pompei, Lentulus spuse că a aflat ceva”: „Prietenii lui 
Caesar erau nemulţumiţi”, la care Cicero: „Prin urmare 
vor să spună că sunt nemulţumiţi de Caesar!”. Un 
anume Marcius, care de abia sosise din Italia, spuse că 
acolo mergea vorba că Pompei se află sub stare de 
asediu. Şi Cicero îi replică: „Şi tu făcuşi călătoria pe 
mare ca să te convingi personal, cu proprii tăi ochi?”. 
După înfrângere, Nonnus? se dădu cu părerea că bine 
ar fi fost să înflorească speranţa, deoarece şapte vulturi 
adăstaseră pe lagărul ocupat de Pompei. Iată comenta- 
riul lui Cicero: „Bine faci că ne insufli curaj, dacă vom 
fi nevoiţi să luptăm alături de aceste ciori”. Iar lui La- 
bienus!%, care se bizuia pe anumite oracole că până la 
sfârşit Pompei ar fi fost acela care trebuia să câştige 

bătălia, îi spuse aşa: „Desigur. Adevărul este că tocmai 
cu această stratagemă am pierdut lagărul!”. 


1. Şi acest capitol este deficitar în informare despre mersul eveni- 
mentelor istorice. După ce Caesar a izbutit să pună stăpânire pe Sardinia 
şi pe Sicilia, s-a văzut nevoit să se îndrepte spre Spania (Iberia), unde se 
iviseră mişcări revoluţionare împotriva romanilor. Plecarea lui Caesar a 
avut loc în aprilie 49 î.Chr. Comanda trupelor care rămăseseră în Italia a 
fost încredinţată lui Marcus Antonius (Caesar, Rdzboviele civile, 1, 37; 
Plutarh, Cuesar, 36). 

2. Şi cu acest prilej Cicero, după cum rezultă din corespondenţa 
adresată soţiei şi prietenilor (de exemplu, Ad Anicum, 10, 11) tot nu era 
decis încotro s-o apuce. Pompei lăsase vorbă ca taţi cei ce doreau să i se 
alăture să se întrunească la Thessalonic. La un moment dat, Cicero se 
gândea să plece spre Malta (Ad Atticum, 10, 9, 3, data 3 mai). 

3, Prima tabără a panizanilor lui Pompei era instalată lângă Thessa- 
lonic. Atitudinea plină de bun simţ a lui Cato, faţă de prezenţa nedorită a 

"lui Cicero şi mai ales faţă de cele debitate de cl, este pe larg descrisă de 
Plutarh în Caro Minor, cap. 62 şi um. 

4. Lucius Domitius Ahenobarbus, praetor în 58, consul în 54 î.Chr., 
era cumnatul lui Cato, căsătorit cu sora acestuia, Porcia. De notat că 
Caesar, căruia la Corfinium, în Italia, Domitius îi ţinuse piept cu bravură, 
avea o mare stimă pentru el (Plutarh, Caesar, 34). 

5. Praefectus fabrum, în viaţa civilă istoric şi prieten al lui Pompei, 
care îi înlesnise obținerea cetăţeniei romane. Cicero, Pro Archia, 24. 

6. Flota rhodienilor fusese nimicită de furtună în timp ce se îndrepta 
spre Durrazo ca să-i vină în ajutor lui Pompei (Caesar, Bellum civile, 3, 
27,2). 

7. L. Lentulus Crus, praetor în 58, consul în 49 î.Chr. împreună cu C. 
Claudius Marcellus. Caesar îl menţionează în Bellum Civile, 3,4,1. 

8. Înfrângerea de la Pharsalos, în Thessalia, în 48 î.Chr. În urma ei, 
Pompei, care avusese o comportare mai mult decât ciudată în timpul 
asediului - Cicero avea dreptate în criticile pe care i le aducea — şi-a 
părăsit oamenii şi a plecat spre sud, cu gândul să ajunsă în Orient. 

_9. Personaj necunoscut, 

10. Titus Labienus, locotenentul lui Caesar în Gallia. Deseori 
menţionat de Caesar, în De bello gallico. Nu se ştie din ce motive trecuse 
de partea lui Pompei. 


39 După bătălia de la Pharsalos, la care Cicero nu a 


participat deoarece era bolnav!, şi după fuga lui Pom- 
pei, Cato, care dispunea de un detaşament de infanterie 
la Dyrrachium? şi de o flotă considerabilă, ancorată tot 
acolo, îi propuse lui Cicero comanda supremă. respec- 
tând prevederile legii, deoarece un fost consul deţinea o 
demnitate superioară altora. Cicero — ce să vezi — nu 
numai că refuză comanda, dar şi participarea sa, ca sim- 
plu ostaş, în cadrul acestor unităţi. Acest comportament 
era cât pe-aci să-l coste viaţa, când Pompei cel Tânăr“, 
însoțit de prietenii lui, începură să strige la el, cu săbiile 
scoase, numindu-l „trădător”. Ar fi fost fără îndoială 
ucis dacă n-ar fi sărit Cato în ajutorul lui şi nu l-ar fi 
salvat în ultima clipă, înlesnindu-i fuga din tabără. 

Se refugie la Brundisium în aşteptarea sosirii lui 
Caesar, care, între timp, avusese de rezolvat unele pro- 
bleme în Asia şi în Egipt?. Când în cele din urmă s-a 
anunţat debarcarea lui Caesar la Tarent şi s-a ştiut că de 
aici se îndreaptă spre Brundisium, Cicero îi ieşi în în- 
tâmpinare, câtuşi de puţin descurajat, deşi, evident, îi 
era ruşine să-l întâmpine înaintea atâtor persoane. 
Caesar, fostul său adversar, era doar acum învingător. 
Dar n-a fost nevoit nici să facă, nici să spună ceva ne- 
potrivit. Caesar, când îl văzu venind spre el cu mult 
înaintea altora ce-l însoțeau, descălecă, îl salută şi 
parcurse câteva stadii pe jos alături de el, întreţinând 

conversaţia. Din acel moment lui Cicero îi arătă numai 
respect şi bunăvoință. A mers până acolo încât în eseul 
său de răspuns la elogiul pe care Cicero îl compusese 
pentru Cato i-a apreciat elocinţa şi stilul de viaţă, com- 
parându-le îndeosebi cu cele ale lui Pericle şi 
Theramenes’. Lucrarea lui Cicero se intitula Caro; cea 
a lui Caesar, Anticato. Se mai povesteşte că atunci 
când Quintus Ligarius a fost nevoit să se apere de 
învinuirea de a fi devenit duşman al lui Caesar, iar 
Cicero îşi asumă răspunderea de a-l apăra Caesar ar fi 
spus. adresându-se prietenilor săi: „Ce ne împiedică, 
„după atâta amar de vreme, să mai ascultăm încă un 
discurs al lui Cicero, ţinând seama de faptul că Liga- 
rius de mult este socotit drept un rău-voitor şi un duș- 
man al meu?”. Dar abia începuse Cicero să cuvânteze, 
că publicul se şi arătă profund impresionat. Oratorul 
vorbea nestingherit şi discursul său devenea tot mai 
patetic datorită figurilor de stil folosite, forţei sale de 
convingere, cât şi a eleganței expunerii. Caesar se 
schimbă între timp de câteva ori la faţă şi lăsă în mod 
clar să se întrevadă că era profund mişcat. La urmă, 
când Cicero atacă problema bătăliei de la Pharsalos, pe 
Caesar îl încercă o atare emoție, încât începu să 
tremure şi, din mână, îi căzură câteva documente. Şi 
aşa, împotriva intenţiei sale iniţiale, îl achită pe acuzat. 


1. Incheierea acestui lung conflict armat, în luna august 48 î.Chr. 


prin bătălia de la Pharsalos, este pe larg relatată de Cassius Dio, 42, 57 
şi urm. şi 42, 1 şi urm. „Aşa s-a desfăşurat bătălia de la Pharsalos şi, din 
momentul în care s-a isprăvit, Pompei s-a lăsat pradă deznădejdii.” 
Înainte de Cassius Dio, Lucanus, în Cartea a VIl-a a poemului său eroic 

Pharsalia, prezentase în versuri publicului cititor drama care avea să-l 
ducă spre moarte pe Pompei. Amănunte se găsesc în „Biografiile” Pom- 
peius şi Caesar de Plutarh, precum şi la Appian, Războaiele civile, 2, 81, 
343. 

2. Flota comandată de Cato, staționată la Corcyra, pe ţărmul de vest 
al Peninsulei Balcanice, precum şi detaşamenitele de pedestraşi amplasate 
la Dyrrhachium se aflau sub comanda lui Cato în calitatea acestuia de 
propraetor pentru guvernarea Siciliei. 

3. Cf. Plutarh, Caro minor, 55, 5. 

4. Pompeius cel Tânăr era fiul cel mai mare al lui Pompei. După bă- 
tălia de la Munda, a fost capturat de oamenii lui Caesar. În scrisorile sale, 
de pildă, Ad Atticum, 11, $}, Cicero neagă rolul salvator al lui Cato în 
episodul narat de Plutarh, probabil versiune adevărată. Odată scăpat cu 
viaţă, Cicero a plecat la Patras, în Pelopones, unde cra aşteptat de fratele 
său, Quintus, şi de fiul său, Marcus. .De aici cei trei s-au îndreptat spre 
Brundisium, în aşteptarea lui Caesar. 

$. Acest eseu, menţionat de Plutarh, este o laudatio funebris în cin- 
stea lui Cato cel Tânăr care s-a sinucis la Utica, în Africa, înfruntându.-l 
până la sfârşitul vieţii pe Caesar, spre deosebire de ce făcuse Cato. 
Această laudatio, scrisă la îndemnul lui Brutus, (Ad Articum, 12, 4, 2) a 
produs multă vâlvă şi este citată ca exemplu retoric de Quintilian, 
luvenal şi Macrobius. 

6, Quintus Ligarius era un bun prieten al lui Brutus (Cicero, Brutus, 
112). În luptele pentm Africa, se afla în rândul trupelor dușmane lui 
Caesar. Cu toate acestea, după bătălia de la Tapsos (46 î.Chr.), Caesar îi 
însădui să se întoarcă în Italia, ca şi multor altora de altfel. Acuzat de un 
anume Tubero că l-a trădat pe Caesar, a fost achitat prin dibăcia lui 
Cicero care a făcut apel la mărinimia lui Caesar. 


40 vremea a trecut şi când s-a ajuns la momentul ca 
guvernarea statului roman să ajungă în mâna unei atot- 
puternice persoane!, Cicero a renunţat la activitatea sa 
politică. Timpul şi-l dedică tinerilor care doreau să în- 
veţe filosofia şi, datorită relaţiilor stabilite între magis- 
tru şi studenţi, vlăstare ale celor mai ilustre şi mai 

nobile familii, iată că începu din nou să se bucure de 
un mare prestigiu în Cetate”. Activitatea lui consta 
îndeosebi în a compune şi a traduce dialoguri filo- 
sofice şi de a transpune în latină orice termen tehnic 
folosit de dialecticieni sau de filosofii materialiştis. Se 
pretinde că Cicero ar fi primul care a introdus în limba 
latină numeroase cuvinte, cum ar fi: phantasia, 
epoché, synkarăthesis, katâlepsis“, ba încă şi atomon, 
amerés, kenân” şi multe altele de acest gen, uneori şi 
metafore. Inventa cuvinte noi pentru a le face cât mai 
clare şi cât mai lesne de înțeles. Abilitatea ce-o avusese 
de a tace versuri şi-o păstra ca un divertisment. Se mai 
povesteşte că ori de câte ori avea plăcerea să se ocupe 
de poezie, era în stare să compună până la cinci sute de 
versuri pe noapte. 

În această perioadă îşi petrecu cea mai mare parte 
a timpului în villa sa de la Tusculanum. De aici a scris 
prietenilor săi că este ocupat să compună viaţa lu; 
Laertius sau că se distrează aşa cum îl inspiră momen- 
tul”, după cum avea obiceiul. Mărturisea că era dornic 
să revină în viaţa politică şi că era nesatistăcut de 
cursul evenimentelor. Rareori mai venea şi pe la Roma 
pentru a-şi manitesta interesul ce-l avea pentru Caesar. 
A fost cel dintâi care a susţinut propunerile pentru ono- 
ruri acordate lui Caesar$, tot primul care l-a ridicat la 
ceruri, găsind mereu câte ceva nou de spus pentru a-i 
lăuda personalitatea şi acţiunile. Să dau un exemplu. 
Când Caesar ţinu un discurs referitor la statuile lui 
Pompei care fuseseră scoase de pe soclu şi cărate în 
altă parte, dar pe care Caesar le pusese la loc, spuse 
aşa: „Cu acest gest generos, Caesar înalţă statuile lui 

Pompei şi, în acelaşi timp, îşi consolidează propriile-i 
monumente”. 


1. În text, monarchia, cuvântul grec care a înlocuit cuvântul 
tyrannis, „puterea absolută”. Caesar a preluat puterea absolută după 
moartea lui Pompei, în calitate de dictator, titlu conferit de „Senat şi de 
Poporul roman” (Senatus populusque romanus) (Cassius Dio, 42, 19-20). 

2, Adică la Roma. Cf. Ad. fam., 521, 2. Este vorba despre ceea ce 
Plutarh în eseul De liberis educandis numeste „filosofie activă”, al cărei 
rol primordial este educaţia politică. Şedinţele instructive pe care Cicero 
le ţinea la Tusculum în anul 46 î.Chr. formează conţinutul tratatului 
Tusculanae Disputationes. 

3. Despre scrierile filosofice ale lui Cicero din această perioadă, 
după reîntoarcerea sa lipsită de glorie din Grecia, M. Gelzer, Cicero, 
op.cit., 264 şi um.; 293 şi urm. Printre acestea se numără Orator (noiem- 
brie 45); De finibus malorum et bonorum (iunie 45); De natura deorum 
(15) şi Tusculanae Disputationes (45 î.Chr.). În afară de aceste com- 
pendii de filosofie, traducea texte din marii gânditori greci, îndeosebi din 
Platon. O însemnare despre valoarea acestor tălmăciri (meraphraseis) se 
xăseşte la Quintillian. /nst. orat., 10, 5, 2. Se pretinde că Cicero ar [i 
primul traducător latin din greceşte. 

4. „Fantasia”; întreruperea”; „asentimentul”; priza”. 

5, „Atomul; indivizibil”; vidul”. Aportul lui Cicero la lexico- 
grafia epocii sale este deosebit. Vezi studiul lui I.L. Moles, The Text and 
Imerpretation of Plutarch „Vita Ciceronis”, 45, 1 în „Ilermes” 120, 
1992, 240 şi um. 

6. Viaţa lui Laertius este o Consolatio. Cicero pierduse de curând pe 
Tullia, fiica lui iubită, şi se compară cu Laertius, tatăl lui Ulise, aşa cum 
îl înfăţişează Poetul pe erou în Cântul al 24-lea din Odiseia, 126 şi urm. 
în momentul întoarcerii fiului la Itaca: Într-o stare jalnică. 


7. „Se distrează” în sensul că scrie ce-i trece prin minte. Dar într-o 
scrisoare către Alticus mărturiseşte că după moartea Tulliei nici această 
preocupare nu mai merge (12, 40, 3). i 

8. Onoruri premergătoare acaparării tuturor funcțiilor de conducere 
ale statului roman de către Caesar, etapă foarte bine comentată de 
Cassius Dio în Istoria romană, 43, | (acapararea dictaturii) şi 11. 

9. Statuile şi monumentele ridicate în cinstea lui Pompei [useseră în- 
lăturate în anul 48 î.Chr., o dată cu cele ale lui Sulla, după bătălia de la 
Pharsalos, ca urmare a unui decret al Comiţiilor plebee (Cassius Dio, 42, 
18, 2). Repunerea lor la loc este consemnată şi de Dio în op.cit., 43, 49, 1. 


4| Pe cât se pare, intenţiona să scrie o operă desti- 
nată să cuprindă întreaga istorie a patriei în care, pe 
alocuri, avea intenţia să intercaleze şi fapte de istorie 
greacă, precum şi o prezentare a tuturor legendelor şi 
miturilor pe care le culesese. Dar s-a văzut împiedicat 
de multe împrejurări neplăcute, atât publice, cât şi pri- 
vate, nedorite, precum şi de necazuri proprii despre 
care, în cea mai mare parte, se zice că şi le-a făcut cu 
mâna luil. Mai înainte de toate a divorţat de soţia sa, 
Terenţia, sub pretext că nu avusese grijă de el în timpul 
războiului. Între altele, o acuza că el plecase din țară 
fără ca ea să-i dea lucrurile necesare pentru călătorie”. 
La întoarcerea în Italia nu-i oferise nici cel mai mic 
sprijini. Terenţia — pretindea el — nici măcar nu se de- 
ranjase să meargă să-l regăsească la Brundisium, unde 
a stat destul de mult timp. În schimb, aici a venit fiica 
lor <Tullia>, fără ca mama ei să-i dea un însoțitor, 
deoarece era încă tânără, nici mijloacele necesare pen- 
tru o asemenea călătorie“. <În afară de toate acestea>, 
din cauza multelor şi grelelor datorii ce ea le contrac- 
tase, adusese casa lui Cicero la un grad de spoliere că 
părea goală de tot”. Acestea, după cât se spune, au fost 
principalele motivații ale procesului <de divorţ>. 

Cu toate acestea, el însuşi îi oferi Terenţiei, care 
dezminţea cu vigoare aceste acuzaţii, un argument de 

neclintit în apărarea ei: la puţin timp după divorţ 
Cicero se recăsători cu o tinericăS. Terenţia susținea că 
el se îndrăgostise de fată, dar Tiro, libertul lui Cicero”, 
a lăsat scris că el a făcut acest pas din nevoie de bani, 
silit să-şi plătească datoriile. Adevărul este că tata era 
foarte bogată şi Cicero, în calitate de tutore, avea pe 
atunci acces la administrarea averii ei. Fiind dator cu 
multe zeci de mii de drahme, fusese convins de rude şi 
de prieteni să se căsătorească cu ea, în pofida vârstei 
sale <înaintate>. Era singura posibilitate să scape de 
creditori cu ajutorul banilor ei. <Marcus> Antonius, 
menţionând această căsătorie în discursurile pe -care 
le-a scris ca răspuns la Filipicet îi reproşează că a vrut 
să alunge din casă femeia alături de care ajunsese la 
bătrâneţe, luând în derâdere, cu mult spirit, şi năra- 
vurile sedentare ale lui Cicero, caracteristice unui „bun 
de nimic”, incapabil să poarte arme. La scurtă vreme 
după căsătorie îi muri fiica, în urma unei naşteri, în 
casa lui Lentulus’. Ea se măritase cu Lentulus după de- 
cesul primului ei bărbat, Piso!0. Prietenii sosiră din 
toate părțile să-l consoleze pe Cicero, dar durerea în 
urma nenorocirii întâmplate îl copleşea. Merse până 
acolo că se gândea să divorţeze şi de soţia pe care o 
luase în căsătorie, deoarece avea impresia că era mul- 
țumită de moartea Tulliei!!, 


1. Aceleaşi informaţii la Cassius Dio, 39, 10. Vezi Karl Büchner, RE, - 
Tullius, nr. 28, col. 1208, privitor la intenţiile de scriitor ale lui Cicero. 
După părerea lui Büchner, Cicero începuse să redacteze Istoria romană, 
dar certitudine în acest sens nu există. 

2. Divorțul s-a petrecut spre sfârşitul anului 46. Comentarii la M. 
Gelzer, Cicero, op.cit., p. 287. Adevărata cauză a acestei despărţiri, la 
bătrâneţe, nu este cunoscută. 

3. Ceea ce era adevărat. 

4. La această dată Tullia avea 37 de ani. Se născuse în 70 î.Chr. 

5. Aşa cum demonstrează J. Carcopino, în cartea sa „Les secrets de 
la correspondance de Cicéron”, ed.cit., vol. 1, p. 23, divorțul, întrucâtva, 
a lost şi rezultatul zsârceniei exagerate a Terenţiei, care gira londurile 
comune ale casei. 

6. Tânăra pe care Cicero a luat-o în căsătorie, Publilia, în luna 
decembrie 46 î.Chr., făcându-se de râs, aşa cum arăta Cassius Dio, 
op.cit., 46, 18, 3, era orfană de tată. Cicero era tutorele ei (4d Articum, 
12, 18, b). Că nu era vorba de nici un sentiment de iubire reiese din măr- 
turisirea către Atticus, 12, 11, 1, în care Cicero îi face prietenului său 
confidenţa că intenţionează s-o ia în căsătorie pe Pompeia, văduva lui 
Faustus Sulla, adică pe „o altă femeie”. 

7. De adăugat: „neobositul său secretar”, care îi scria lucrările şi 
epistolele după dictare. 

8. Discursurile ţinute de orgoliosul Cicero împotriva lui Marcus 
Antonius, după asasinarea lui Caesar, comparate de autor cu discursurile 
lui Demostene împotriva lui Filip, regele Macedoniei. Desfăşurare: 
conflictului între cei doi, Cicero şi Antonius, este pe larg redată de 
Cassius Dio în cărţile 45 şi 46 ale Istoriei” sale. Cicero îl acuza pe 
Antonius că unelteşte să ia puterea absolută pe care o avusese Caesar. 

9. 'Tullia a murit în februarie 45 î.Chr. Băieţelul pe care îl născuse cu 
o lună înainte se afla în grija Terenţiei, mama ei. Cicero, Ad. fam. 6, 18, 
S. Numele lui Lentulus ca soţ al Tuiliei este una din numeroasele greşeli 
din neglijenţă ale lui Plutarh. Cel de-al treilea soţ al ei, tatăl copilului 
nou-născut, era Publius Comelius Dolabella, cu care Tullia mai avea un 
fiu. 


10. Primul soţ al Tulliei Fusese Caius Calpumnius Piso Frugi (vezi 
mai sus cap. 31, 2). Cvestor în 58, Piso a murit în 57 î.Chr. Înainte de a 
se căsători cu Dolabella, Tullia mai fusese o dată măritată, pentru un 
scurt timp. Dolabella era al treilea soţ, de care însă era divorțată din 
toamna anului 46 î.Chr., înainte de a se naşte cel de-al doilea fiu al lor. 

11. În această perioadă extrem de grea, Cicero petrecu mult timp în 
casa lui Atticus, la Roma. Printre mesajele de condoleanţe primite cu 
prilejul doliului ce-l purta se aflau cele ale lui Caesar şi ale lui Brutus. A 
scris o Consolatio, aşa cum se obişnuia, menţionată în Tiesculane, 1, 67 
şi 83. 

42 Acestea au fost marile necazuri domestice ale lui 
Cicero. Cât priveşte uneltirile care tocmai se făceau 
împotriva lui Caesar, Cicero nu a luat parte, deşi avea 
legături foarte strânse cu Brutus. E] dezaprobase mer- 
sul evenimentelor şi se părea că este un nostalgic după 
starea de lucruri de altădată”. Adevărul este că membrii 
conjuraţiei se temeau de natura sa labilă, de om puţin 
curajos, dar şi de vârsta sa <înaintată>, la care până şi 
cele mai curajoase spirite îşi pierd vigoarea. După ce 
Brutus şi Cassius l-au ucis pe Caesar: şi prietenii aces- 
tuia s-au unit pentru a-i lichida pe conjuraţi“, atunci 
când se ivi din nou pericolul ca statul să se îndrepte 
spre un război civil, Antonius, care era consul, convocă 
Senatul. La începutul şedinţei s-au pronunţat discursuri 
scurte, care invitau la concordie“. Dimpotrivă, Cicero a 
ținut un discurs lung, adaptat circumstanțelor, în care 
îndemna Senatul să procedeze ca atenienii, adică să 
voteze o amnistie pentru conjuraţii care luaseră parte la 
complotul împotriva lui Caesar şi să încredinţeze <spre 
guvermnare> provincii lui Brutus, lui Cassius şi susţi- 
nătorilor ce-i aveauf. Dar, din toate acestea, nu s-a ales 
nimic. Poporul, zguduit de durere, când a văzut 
cadavrul lui Caesar transportat prin For, şi pe Antonius 
fluturând haina însângerată a lui Caesar, peste tot 
străpunsă de lovituri de pumnal, înnebunit de mânie, 
începu să-i ia la goană prin For pe ucigași”. Mai târziu, 
cu torțele aprinse, oamenii alergau spre locuinţele 
acestora, pentru a le da foc. Dar cei care prevăzuseră 
totul scăpară de pericol; alţii, în număr mare, consi- 
deraţi printre fruntaşi, părăsiră Oraşul. 

1. Conjuraţia împotriva lui Caesar din luna martie 44 î.Chr. este 
foarte sumar evocată de Plutarh. Adevărul este că Cicero nu a fost infor- 
mat despre cele ce se puneau la cale (Cassius Dio, 44, 20, 4 și 46, 22,2). 
Acest moment tragic este comentat de G. Boissier în cartea sa de 
referință, Cicéron er ses amis, ed. 11, Paris, 1899. 

2. Vezi M. Gelzer, Cicero. op.cir., 325 şi um., despre starea de spirit 
a lui Cicero în aceste momente tragice. Şefii conjuraţici împotriva lui 
Caesar erau Marcus Iunius Brutus, fiul unei surori a lui Cato, bănuit că 
era fiul lui Caesar, şi colegul său de magistratură, Caius Cassius Lon- 
sinus, praetor în 44 î.Chr. 

3. Cf, Plutarh, Caesar, 82; Appian, Râzboaiele civile, 2 117, 490- 
4941; de asemenea, Cassius Dio, 44, 19, 20. Se pare că Cicero a fost de 
faţă la asasinarea lui Caesar, dacă se ţine seamă de mărturia lui în Ad 
Arricu, 4, 4, $ 

4. Despre activitatea intensă a cacsarienilor pentru a-i prinde şi a-i 
lichida pe conjuraţi, vezi Plutarh, Antonius, 13-14; Brutus, 18 şi Caesar, 
67. CI. Cassius Dio, 44, 19-22. 

5. Cf. Cassius Dio, op.cit., 44, 34, 4-6. Printre cei care au luat cuvân- 
tul, ne informează Dio, s-a aflat şi Cicero. 

6. Cuvântarea lui Cicero, nu se ştie cât de fidel, este raportată de 
Cassius Dio, 44, 23-33. CI. Velleius Paterculus, 2, 58, 2. Nu se ştie exact 
când s-a făcut atribuţia provinciilor consulare de către Senat. În calitatea 
lor de faşti consuli, Marcus Brutus căpătă guvemarea Cretei, iar Cassius, 
guvernarea Libyei. 

7. CI. Plutarh, Caesar, 68; Brutus, 1-3 şi Suetonius, Caesar, 84. Ma- 
joritatea complotiştilor se refugiaseră pe Capholiu. Plutarh nu scrie 
nimic despre importantul discurs al lui Marcus Antonius, pentru a incita 
mulţimea, o cuvântare spontană, strălucitoare, dar care nu se potrivea cu 
hotărârile de amnistie luate mai înainte (Cassius Dio, loc.cir., 36-49). De 
pe înălţimea Capitoliului, conjuraţii începură tratativele (Cicero, Filipicu 
1, 8-9). 

8. Acţiunea n-a avul urmări. A [ost incendiată o singură casă, aceea 
a senatorului Lucius Bellienus (Plutarh, Antonius, 14, 8 şi Caesar, 68). 


43 Antonius preluă imediat puterea şi toată lumea 
era înfricoşată să nu aspire la monarhie. Mai mult 

decât pentru oricare altul, situaţia era de temut pentru 
Cicero!. Antonius îşi dădea seama că influenţa politică 
a lui Cicero era în creştere şi că oratorul devenise 
partizanul lui Brutus şi al oamenilor acestuia. Aşa că 
suporta greu prezenţa acestuia la Roma?. Încă de mult 
timp existau motive de suspiciune reciprocă între 
aceşti doi oameni. Îngrijorat de actuala stare de lucruri, 
de la bun început Cicero se decise să plece în Siria, cu 
Dolabella, în calitate de legat. Ceva mai târziu însă, 
viitori consuli aleşi să-i urmeze lui Antonius, şi anume 
Hirtius şi Pansa, oameni de treabă şi admiratori ai lui 
Cicero, îl.rugară să nu-i părăsească, pentru ca, împre- 
ună, să poată ţine piept lui Antonius. Desigur, condiţia 
era să rămână la Roma’. 

Fără să se lasă pradă disperării, nici unei încre- 
deri oarbe, Cicero îl lăsă pe Dolabella să plece <în 
Siria> şi stabili împreună cu Hirtius şi cu Pansa ca el 
să-şi petreacă vara la Atena şi să se întoarcă în patrie 
numai atunci când cei doi vor fi preluat consulatul“, 
Aşa că plecă singur. A fost nevoit să aştepte îmbarcarea 
şi, după cum se întâmplă de obicei, de la Roma veneau 
numai veşti bune. Cu Antonius se petrecuse o schim- 
bare incredibilă. Tot ce făcea, tot ce administra, era 
numai cu acordul Senatului. Dar era necesară prezenţa 
lui, a lui Cicero, pentru ca situaţia să capete un funda- 
ment mai bun$. Şi atunci Cicero, dojenindu-se singur 
că era exagerat de prudent, se întoarse la Roma”. 

Iniţial, aşteptările sale n-au fost înşelate. În în- 
tâmpinarea lui, când intră în Oraş, ieşi o nesfârşită 
mulţime de oameni, ca să-l primească sărbătoreşte, 
dornică de a-l vedea. Oamenii îşi pierduseră aproape o 

zi întreagă aşteptând ca să-l salute la intrarea sa în 
Oraş, precum şi de-a lungul străzii care ducea la casa 
lui. 

În ziua imediat următoare, Antonius convocă Se- 
natul şi îl invită şi pe Cicero să participe. El totuşi nu 
se duse. A rămas acasă, pretextând că nu se simte bine 
după neplăcerile călătoriei. În realitate, pe cât se pare, 
îi era frică de un atentat împotriva propriei sale per- 
soane. Refuzul venea după ce, în treacăt, auzise lumea 
vorbind despre aşa ceva la adresa lui?. Antonius nu 
înghiţi o atare ofensă şi se pregătea să trimită soldaţi la 
casa lui Cicero cu ordinul să-l ridice şi să-l aducă pe 
sus sau să dea foc casei!0. În apărarea lui Cicero inter- 
veniră mulţi senatori, rugându-l să-l ierte. Până la ur- 
mă, numai după ce obţinu anumite garanţii, Antonius 
cedă. În continuare, <cei doi rivali> când unul, când 
altul, se prefăceau că nu se cunosc când se întâlneau 
întâmplător, mereu atenţi să se ferească de asemenea 
prilejuri. 

Această stare de lucruri a durat până când din 
Apollonia s-a întors tânărul Caesarl!, luând în 
stăpânire moştenirea bătrânului Caesar, pe care, între 
timp, Antonius pusese mâna. Conflictul era pentru 
suma de două sute şi cincizeci de mii de drahme, 


"1. Cf. Cassius Dio, op.cit., 44, 53, capitol în care sunt descrise pe 


larg faptele reprobabile ale lui Antonius după preluarea puterii. 


2. Aventizat, Cicero a părăsit Roma încă din primele zile ale lunii 


aprilie (Ad Articum, 121; 14, 3, 1 şi 3, 9). Cu toate acestea, în toamna 
aceluiaşi an, 44 î.Chr., raporturile între cei doi, Antonius şi Cicero, s-au 
ameliorat formal (Ad Articum, 14, 12). 

3. Publius Comelius Dolabella, partizan al lui Brutus, nimeni altul 
decât fostul ginere al lui Cicero, preluase locul vacant de consul, după 
moartea lui Caesar. Încă pe când era în viaţă, Caesar îl numise consul 
suffectus, „locţiitor de consul”, adică magistral care ţine loc de consul. 

4. Aulus Hirtius şi C. Vibius Pansa, consuli în 43 î.Chr., au preluat 
înalta magistratură când Antonius se afla în Italia meridională, la Brun- 
disium, cu scopul de a câştiga de partea sa legiunile staționate acolo. 
Cicero, Filipica, 2, 106. 

5. La Atena se afla la studii fiul său, Marcus. Cicero a plecat spre 
Grecia în iulie 43 î.Chr., dar s-a întors din dum. 

6. În sensul unei reconcilicri. 

7. Vezi scrisoarea adresată lui Atticus, 16, 7, 1. 

8. Şi anume I sept. 4-1 î.Chr., când a avut loc refuzul lui Cicero de a 
veni la această reuniune a Senatului în care Antonius intenționa să ţină 
un discurs relativ la înființarea unor manifestări sacre în memoria lui 
Caesar. De aici înainte Plutarh pare a ignora în mod deliberat ceea ce s-a 
întâmplat după 1 septembrie 44 î.Chr. Este vorba despre discursurile ful- 
minante ţinute de Cicero, începând de a doua zi, împotriva lui Antonius, 
pe care el însuşi le-a denumit Filipicele. Filipica Ia fost ţinută, în absen- 
ja lui Antonius, chiar pe data de 2 septembrie. Ideea directoare a dis- 
cursurilor era axată pe strădania de a convinge Senatul ca Antonius să fie 
proclamat de îndată hostis patriae, „duşmanul patriei”. În carea a 45-a a 
„Istoriei” sale, Cassius Dio a compus o largă parafrază a Filipicelor 
ciceroniene, care ocupă nu mai puţin de 29 de capitole. Cf. Appian, 
Războaiele civile, II, 52-53. 

9. Mărturie proprie în Ad familiares, 10, |, 1. 

10. Cicero, Filipica 1, 12 şi 5, 19. Se înţelege, Filipica redactată, nu 
cea rostită la 2 septembrie. 

11. Octavius, nepotul lui Caesar, la această dată, septembrie 44 
î.Chr., era deja duşman declarat al lui Antonius. În vederea viitoarei în- 
[runtări se dusese doar Antonius ca să trateze condiţiile de recrutare a 
legiunilor aflate la Brundisium. 


44 Urmarea a fost că Philippus, care se căsătorise cu 


mama tânărului Caesar! şi Marcellus?, soţul surorii 
sale, s-au prezentat la Cicero împreună cu tânărul. S-a 

căzut de acord că datorită elocinţei sale, precum şi ac- 
țiunilor politice ce le desfăşura, Cicero câştigase pen- 
tru băiat o mare pondere atât în Senat, cât şi în Adu- 
narea Comiţiilor. În schimb, tânărul Caesar se angaja 
să-i garanteze protecţie lui Cicero prin banii pe care îi 
avea şi prin forța armelor. Adevărul este că avea la dis- 
poziţie o mulţime de soldaţi care prestaseră serviciul 
militar sub comanda lui Caesar’. Dar, pe cât se pare, un 
alt îndemn, mult mai profund, l-a făcut pe Cicero să 
accepte aşa de repede prietenia tânărului Caesar”. Pe 
vremea când încă trăiau Pompei şi Caesar, el avusese 
un vis5. Cineva îi convocase pe fiii senatorilor la Ca- 
pitoliu deoarece Iupiter avea sarcina de a-l alege pe 
unul dintre ei, destinat să ajungă stăpânul Romei. 
Cetăţenii, veniţi în mare grabă, se strângeau în jurul 
templului şi băieţii, în tozile lor tivite cu purpură, aş- 
teptau la rând. păstrând tăcere. Dintr-odată. porţile 
templului s-au deschis şi tinerii. unul câte unul, se 
ridicară în picioare şi detilară pe rând, în cerc, în faţa 
lui Jupiter. Zeul, după ce observă atent pe fiecare, îi 
trimise pe toţi la plimbare, deziluzionat, fără să aleagă 
pe nici unul. Totuşi, când tânărul Caesar se apropie de 
el, Zeul îi întinse mâna şi grăi: „Da, romani, va veni şi 
pentru voi sfârşitul războaielor civile în ziua în care 
acest tânăr va prelua puterea”. 

Pe cât se spune, acesta a fost chipul acelui băiat 
din visul lui Cicero, rămas în memoria sa, imagine 
clară, deşi nu-l văzuse niciodată. A doua zi, ducându-se 
la Câmpul lui Marte, văzu tineri care, după exerciţiile 
fizice, se întorceau acasă. Mai remarcă, pentru prima 
oară, pe băiatul din vis. Profund tulburat, întrebă cine 

puteau fi părinţii lui. Tatăl era Octavius, un om nu 
tocmai de prim rang; mama însă, Attia, era fiica surorii 
lui Caesar. lată de ce, Caesar, neavând urmaşi, îi lăsase 
băiatului prin testament patrimoniul şi numele de 
familie. De atunci Cicero se arătă interesat să-l întâl- 
nească, iar tânărul primi bucuros manifestările sale de 
simpatie. Ce să mai vorbim? Din întâmplare se şi 
născuse în anul în care Cicero era consul. 


1. Lucius Marcius Philippus, praetor în 62 şi consul în 56 î.Chr., era 
al doilea soţ al Attiei, fiica Iuliei, sora lui Caesar. 

2. Caius Claudius Marcellus, praetar în 53 şi consul în 50 î.Chr., se 
căsătorise cu Octavia, sora lui Octavius. Soarta a vrut ca, după moartea 
lui Marcellus, Octavia, frumoasă şi inteligentă, puţin mai în vârstă decât 
fratele ei, să se căsătorească cu Antonius (Plutarh, Antonius, 31, 3-5); cu 
Antonius a avut dovă fiice şi un fiu, adoptat de Octavius, care de altfel a 
avut grijă şi de nepoatele sale după moartea lui Antonius. 

3. Pasaj identic în Plutarh, Anzonius, 16, 6. Dacă Antonius lipsise din 
Roma pentru a duce tratative cu soldaţii aflaţi în lagărul de la 
Brundisium, Octavius, la rândul lui, în acelaşi scop, se alla în Campania, 
pentru a atrage de partea sa pe soldaţii care luptaseră sub comanda lui 
Caesar (Cassius Dio, op.cit., 45, 12, 2; Velleius Paterculus, 2, 6s, 1-2). 

4. Câtuşi de puţin adevărat. Cicero, pe de altă parte, nu a fost de 
acord cu multe din ideile şi ambițiile lui Octavius, printre altele, aceea de 
a-l zeifica pe Caesar. 

5. Alte surse, printre care şi Suetonius, Augustus, 94, 12, atribuie 
visul unor alte personaje, nu lui Cicero. Variantele visului sunt de 
asemenea numeroase. 


45 Prin urmare, cam acestea au fost explicațiile care 


s-au dat despre prietenia lui Cicero faţă de Caesar. 
Realitatea era că, mai presus de orice, ura neîmpăcată 

faţă de Antonius şi o natură avidă de glorie l-au împins 
pe Cicero să treacă de partea lui Caesar, deoarece 
reţinuse faptul că puterea tânărului ar fi putut fi priel- 
nică politicii ce-o ducea el. Pe de altă parte, tânărul 
Caesar îi făcea atâta curte că ajunsese până acolo să-l 
numească pater. Brutus s-a supărat cumplit şi, în 
scrisorile pe care i le adresa lui Atticus, îl ataca pe 
Cicero, pretinzând că se ascunde în spatele lui Caesar, 
de frica lui Antonius. Aşadar — argumenta el — era 
evident că nu acţiona în favoarea patriei, a libertăţii, ci 
pentru a-şi găsi un „stăpân'!, dispus să-l susţină în 
confruntările ce le avea. Independent de toate acestea, 
Brutus îl alese pe fiul lui Cicero <Marcus>. care studia 
filosofia la Atena, pentru un post de comandă în armata 
sa?. Îi dădu multe sarcini pe care <Marcus> le îndeplini 
cu succes. Acesta a fost momentul când influenţa lui 
Cicero a atins culmea. Şi. cum izbutea să obțină cam 
tot ce-şi punea în gând, ajunse să-l depăşească pe 
Antonius, sprijinit <în Senat> de propria sa facțiune şi 
să-l determine să părăsească Roma. După care îi 
trimise pe cei doi consuli, Hirtius şi Pansa, să-l com- 
bată şi convinse Senatul să-i acorde lui Caesar lictori şi 
însemnele de praetor’. Motivarea ce-o găsise era că 
tânărul luptă pentru salvarea patriei. După înfrângerea 
lui Antonius şi moartea celor doi consuli în bătălia ce 
s-a dat, forţele armate trecură toate de partea lui 
Caesar“. Senatul era însă îngrijorat, deoarece Octavius 
era prea tânăr şi toate îi mergeau prea bine. Aşadar, în 
timp ce i se făgăduiau onoruri şi recompense‘, Senatul 
încerca să-i limiteze puterea, luându-i comanda arma- 
tei, sub pretext că Antonius fugise şi, prin urmare, nu 

mai erau necesare măsurile de apărare. Caesar intră în 
panică şi trimise o delegaţie la Cicero, să-l roage şi să- 
l înduplece să obţină consulatul pentru ei doi. <Cicero 
a fost convins> Că, o dată cu funcția de consul ar fi 
mânauit lucrurile aşa cum ar fi crezut el de cuviinţă, iar 
tânărul, pe câte pretindea el, preocupat să obțină faimă 
şi popularitate, s-ar fi mulţumit să-l secondeze. 
<Octavius> Caesar însuşi, mai târziu, admise că, în si- 
tuaţia dificilă prin care trecea pe atunci, contase pe 
sprijinul lui Cicero”. Era speriat de pierderea legiunilor 
ce le avusese <Caesar> şi de riscul de a rămâne singur. 
Aşa că îl împinse pe Cicero să solicite candidatura lor 
la consulat şi îi făgădui colaborare şi susţinere. 


1. În gr., despores. Cf. Plutarh, Brutus, 22, 4. 

2. Vezi anterior cap. 24, 8. La sfârşitul lunii martie, 43 î.Chr. Marcus 
obţinu comanda unui escadron de cavalerie, dovedind astfel că putea fi şi 
serios când voia. Succesele sale militare continuară până la înfruntarea 
finală cu Antonius (Plutarh, Brutus, 26, 3). 

3. Despre evenimentele la care Plutarh face doar aluzie vezi Cassius 
Dio, 46, 18-47. Antonius, în cele din urmă, a fost declarat de Senat ad- 
versarius publicus, nu hostis (Plutarh, Antonius, 17, 1). În această peri- 
oadă Filipicele se succedau una după alta. La 1 ianuarie 43 î.Chr., în 
Filipica a 2-a Cicero propune recunoaşterea unui statut de tumultus, nu a 
unui Bellum, iar pentru Octavius, la 2 ianuarie, propune să i se acorde im- 
perium, deci comanda supremă a armatei, precum şi dreptul de a candida 
la consulat, tânărul neavând încă vârsta legală. 

4. În aprilie 43 î.Chr., consulii trimişi împotriva lui Antonius, dădură 
primele bătălii (Cassius Dio, 46, 37, 7). Antonius a fost învins lângă 
Modena, dar cu preţul vieţii celor doi consuli, Hirtius şi Pansa (Plutarh, 
Antonius, 17, 2; Appian, Rdzboaiele civile, 3, 65). Când vestea victoriei 
finale a sosit la Roma, Cicero a fost purtat în triumf, vezi M. Gelzer, 
Cicero, op.cit., p. 191 şi um. 

5. Tânărul Octavius, care era suferind, nu participase activ la cam- 
pania împotriva lui Antonius. Aşadar nu objinu de la Senat decât o ovario 
(Cicero, Ad Brutum, 1, 15, 9). Pe deasupra, a fost exclus din comisia 
pentru împroprietărirea veteranilor. 

6. CT. Cassius Dio, op.cit., 46, 42, 2. Candidatura la consulat i-a fost 
până la urmă acordată lui Octavianus, dar cu oarecare greutate, în luna 
martie 43 î.Chr." 

7. Mărturia se găseşte în „Autobiografia” lui Augustus, II, 56%. 
Octavius a fost ales consul pentru anul 42 î.Chr., dar nu împreună cu 
Cicero, ci cu Quintus Pedius la 19 august 43, după acţiuni de intimidare 
a Senatului. 


46 Cu această ocazie, mai mult decât oricând, Cicero 
a rămas descoperit şi tras pe sfoară! de către tânărul 
său partener; deşi el îşi dăduse toată silinţa să obţină 
consulatul pentru Caesar şi izbuti să-i atragă şi simpa- 
tia Senatului”. Pentru această comportare a fost dojenit 
de prietenii săi iar, ceva mai târziu, îşi dădu singur 
seama că s-a ruinat cu propriile lui mâini şi că, invo- 
luntar, a contribuit să smulgă poporului libertatea. 
Odată devenit stăpân pe situaţie, dobândind şi consu- 
latul“, tânărul îi oferi lui Cicero ceea ce merita: s-a 
aliat cu Antonius şi cu Lepidus. După ce-şi uniră tru- 
pele, cei trei îşi împărţiră puterea, de parcă era vorba 
de proprietatea lor personală. În plus, făcură o listă 
asupra acelora care trebuiau executaţi: mai bine de 
două sute!. Cele mai serioase controverse între cei trei 
se iviră cu ocazia proscrierii lui Cicero. Antonius era 

* Numele de Octavianus, un cognomen i se dăduse lui Octavius după adopţiunea 

lui din ginta Octavia în ginta Iulia. Tacit. Annales. 13, 6. 

** Această autobiogralie. care poartă denumirea de Res gestae Divi Augusti,a [ost 


descoperită pe o copie săpată în marmură. în Asia Mică, la Ankyra (Ankara). O - 
biografie propriu-zisă a lui Augustus se datorează lui Suetonius. 

neînduplecat şi cerea ca Cicero să fie primul executat. 
Lepidus îl susţinea pe Antonius, dar Caesar se opunea 
amândorura. Înfruntările avură lor în secret, cei trei 
fiind absolut singuri, lângă oraşul Bononia, timp de 
trei zile. Locul unde se ţineau convorbirile <era 
departe> de lagărele militare, înconjurat de un curs de 
apă. Pe cât se spune, în primele două zile Caesar luptă 
cu înverşunare să-l salveze pe Cicero, dar în a treia zi 
cedă şi îl lăsă în voia soarteis, Termenii convenției de 
schimb erau următorii: Caesar trebuia să-l sacritice pe 
Cicero; Lepidus, pe fratele său, Paulus, iar Antonius, 
pe Lucius Cesar, care era unchiul său, din partea 
mamei. Odată ajunşi până aici, terminară prin a 
renunţa la sentimentele umane, stăpâniţi cum erau de 
ură şi de furie. Mai bine zis, au dovedit că nici un ani- 
mal nu este mai teroce decât omul atunci când la sen- 
timentele de mânie se adaugă libertatea de a acţiona. 


|. Comentariul la această nedorită situaţie la M. Gelzer, op.cit., 400 
şi um., unde sunt analizate variantele provenite din surse diferite. 

2. Informaţia se află la Appian, Războaiele civile, 3, 82. Din episto- 
lele contemporane evenimentelor (de pildă, Ad familiarea, 10, 26, 3; Ad 
Brutum, 1, 17) rezultă că Cicero se străduia să adune şi Comiţiile 
electorale, care în mod obişnuit nu se întruncau decât după luna august. 
Ale izvoare inlinmă această tentativă. 

3. La 19 august 45 î.Chr. Octavius a fost ales consul, dar nu împreu- 
nă cu Cicero, ci cu un anume Quintus Pedius (M. Gelzer, op.cit., p. 398). 
Odată ales consul pentru anul 42, Octavius avu grijă să fie votată o lex 
curiara în care i se recunoştea olicial adopliunea sa de către Caesar. 
Cassius Dio, op.cit., 46, 37, -5. ` 

4. Primul acord dintre Octavius, Caesar şi Antonius a avut loc în luna 
iulie 45 î.Chr. (Cassius Dio, op.cit., 45, 8, 2 şi Appian, Războaiele civile, 
115). Marcus Aemilius Lepidus, în anul 44 î.Chr. fusese proconsul în 

Spania şi în Gallia Narbonensis. La invitaţia lui Octavius cei doi, Anto- 
nius şi Lepidus, reveniră în Italia împreună cu legiunile ce le aveau. 

5. După modelul inaugurat de Sulla. Este evident că Plutarh nu res- 
pectă cronologia. Anterior acestui acord, Senatul votase o lege De inter- 
fectoribus Caesaris, menţionată de Appian în Războaiele civile, 4, 38, 59 
care prevedea doar exilarea din Italia şi confiscarea averilor acelora care 
făcuseră pante din conjuraţia împotriva lui Caesar. Despre această măsură 
Ptutarh nu pomeneşte nimic. Acum, triumviratul hotăra, pentru un număr 
delimitat de persoane, pedeapsa cu moartea. După informaţiile lui 
Plutarh (vezi şi Antonius, 20, 2) între 200 şi 300 de persoane. 

6. Vezi Cassius Dio, op.cit, 47, 6, 3 şi 8, 5, 1. Lucius Aemilius 
Paulus, fratele lui Lepidus şi, împreună cu el, Lucius IuNus Caesar, 
cvestor în 77 şi consul în 64 î.Chr., erau principalele victime ale noului 
triumvirat, alături de Cicero. lulius Caesar era unchiul lui Antonius, a 
cămi mamă era o Iulia. După o informaţie din Cassius Dio, acceptată de 
Plutarh, nu aici, ci în „Biogratia” lui Marcus Antonius 20, 2, datorită 
acestei lulia, cei doi au fost amnistiaţi și au rămas în viaţă. 


47 în timp ce se petreceau toate acestea, Cicero se 
găsea la vila lui din Tusculum, împreună cu fratele 
său!. Informaţi despre proscriere, deciseră pe dată să 
plece la Astura, o localitate pe ţărmul mării, unde Ci- 
cero avea o proprietate şi, de aici, să se îmbarce şi să 
se ducă la Brutus, în Macedonia, unde, potrivit zvonu- 
rilor, acesta strânsese multă oaste”. Au fost purtaţi în 
două lectice, răzbiţi de amărăciune. În timpul călătoriei 
făceau unele opriri cu lecticile, aşezate una lângă alta, 
şi începeau să se jeluiască unul către altul. Cel mai 
abătut era Quintus, copleșit de ideea fixă a nenorocirii 
care se abătuse asupra lor. Părăsise casa fără să-şi fi 
luat nimic cu el. La rândul său, Cicero avea cu el doar 
foarte puţine lucruri. „Ar fi mai bine — îi zise el lui 
Cicero — ca să-şi întețească fuga şi ca el să se întoarcă 

acasă şi apoi să-l ajungă din urmă cu tot ce-ar fi putut 
să ia din casă”. Au hotărât să facă aşa. S-au îmbrățișat, 
au mai plâns o vreme, lamentându-se cu voce tare, apoi 
se despărţiră. După câteva zile, Quintus a fost denunţat 
de sclavi ucigaşilor care-l căutau şi ucis împreună cu 
fiul lui’. 

Cicero se reîntoarse la Astura unde, găsind o 
corabie care-l aştepta, se îmbarcă şi ajunse până la 
Circaeum. navigând cu pânzele umflate de vânt de-a 
lungul țărmului. De aici, marinarii ambarcaţiunii erau 
pregătiți să iasă imediat în larg, dar Cicero, fie de frică 
să plece pe mare, fie, poate, fiindcă, nu pierduse cu 
totul încrederea în Caesar‘, debarcă şi parcurse pe jos 
cam o sută de stadii, ca şi cum ar fi avut de gând să se 
întoarcă la Roma. Ceva mai târziu, încă nedecis, îşi 
schimbă din nou planurile şi se întoarse din nou la 
Astura. Aici îşi petrecu noaptea chinuit de groaznice 
întrebări fără răspuns. Îi veni în gând, la un moment 
dat, să meargă pe ascuns la casa lui Caesar şi să se si- 
nucidă cu jungherul pe vatra sacră a casei, ca în acest 
fel să atragă demonul răzbunării”. Dar frica de suferin- 
tă îl făcu să înlăture şi această soluţie. Frământat de tot 
felul de posibilităţi contuze ce se băteau cap în cap, se 
dădu pe mâna sclavilor care-l transportară la Caieta 
unde avea el o moşie şi un plăcut refugiu împotriva 
căldurii de vară, când pe aici suflau vânturile etesienef, 
aducând cu ele cea mai binecuvântată răcoare. În acel 
loc se înalţă un templu al lui Apollon, ridicat pe o 
înălţime, cu vedere spre mare. De aici iată că se ridică 
un stol de corbi făcând mare gălăgie şi zburând direct 
spre nava lui Cicero, care se îndrepta spre țărm, în 

bătaia vâslelor. Păsările, aşezându-se pe cele două 
laturi ale catargului, unele începură să croncăne sinis- 
tru, iar altele să ciupească capetele funiilor. Acest fapt 
păru tuturor o prevestire funestă”. Oricum, Cicero de- 
barcă, intră în casă şi se culcă cu intenţia să se odih- 
nească. Dar, ce să vezi? Aproape toţi corbii se agăţară 
de cadrul ferestrei şi începură să croncăne din nou, 
puternic, în timp ce una din păsări zbură spre patul 
unde Cicero zăcea cu faţa acoperită. Pasărea, cu ciocul, 
se străduia încet, încet, să-i smulgă pânza de pe față. 
Sclavii, care erau de faţă şi priveau scena, începură 
să-şi facă vină că stau ca nişte spectatori nesimţiţi, care. 
asistă la moartea stăpânului lor. Până şi multe animale, 
îşi ziceau ei în sinea lor, ar fi sărit în ajutorul lui în 
nemeritata nenorocire prin care trecea. Cum să rămână 
cu mâinile încrucişate. Aşa încât, puţin rugându-l, 
puţin forțându-l. îl duseră în lectică la ţărmul mării€. 


1. Se pare că Cicero părăsise Roma fiindcă fusese pe ascuns înştiin- 
tat de Octavius că figura pe lista proscrişilor întocmită de triumviri (M. 
Gelzer, Cicero, p. 406). Versiunea se bazează pe un fragment al unei 
scrisori adresată de Cicero lui Octavius înainte de a muri. 

2. Despre o asemenea intenţie scrie numai Plutarh. Nu se ştie de 
unde a preluat informaţia. 

3. De subînțeles: casa de la Roma. Plutarh este singurul raportor 
despre aceste evenimente şi despre starea sufletească a celor doi frați, 
care-i împiedica să ia măsuri potrivite cu primejdia în care se aflau. Cf. 
Appian, Războaiele civile, 4, 20, 83 şi Cassius Dio, op.cit., 47, 10, 67, 
care povesteşte cum fiul lui Quintus a fost prima victimă nevinovală în 
aceste cumplite momente. i 

4. Circaeum este un promontoriu pe coasta de vest a Peninsulei 
italice între Astura şi Caieta. Seneca Retorul în Srasoria 6, 17, scrie ur- 
mătoarele cu privire la aceste momente: „În cele din urmă, Cicero, co- 

pleşit de oboseală, a zis: «voi muri în patria pe care am salvat-o întot- 
deauna»”. Cf. J. Cancopino, Les secrets..., vol. |, p. 86. 

5. În gr., alastor. Cf. Plutarh, Demostene, 29, 2 şi urm. 

6. Vânturi de vară care, în sudul Italiei şi al Franţei, suflă dinspre 
nord-vest. 

7. Cf. Appian, Războaiele civile, 4, 19, 74. Corbul, pasăre sacră în 
religia apollinică, prevesteşte moartea. Vezi anterior cap. 26, 11. 

8. Ibidem. Şi Appian scrie despre ajutorul pe care sclavii au încercat 
să i-l dea lui Cicero. 


48 Între timp, la villă îşi făcură apariţia ucipaşii, 
centurionul Herennius şi tribunul militar Popillius. 
Acesta din urmă, pe vremuri, scăpase de a fi condam- 
nat pentru învinuirea de paricid, datorită lui Cicero. 
Mai erau şi câteva ajutoare!. Cum poarta villei era în- 
chisă, o sparseră, dar înăuntru nu-l găsiră pe Cicero. 
Oamenii care se aflau acolo spuseră că nu aveau idee 
unde s-ar putea găsi. În cele din urmă, pe cât se spune, 
un tânăr libert al lui Quintus, fratele lui Cicero, numit 
Philologus, discipol al lui Cicero în studiul artelor li- 
berale? şi al ştiinţelor îi informă pe ucigaşi că lectica 
lui Cicero tocmai fusese de curând transportată pe 
cărările umbrite ale pădurii, spre ţărmul mării. Tribu- 
nul se şi repezi spre uşă, cu câțiva oameni, în vreme ce 
Herennius plecă în mare grabă de-a lungul drumurilor. 
Cicero îşi dădu seama de ce se întâmplă şi porunci 
sclavilor să-l lase jos, pe locul unde se găsea. Prinzân- 
du-şi obrazul cu mâna stângă, aşa cum obşinuia, îi 
privi fix pe ucigaşi. Părul îi era răvăşit şi faţa des- 
compusă de durere, până într-atât că aproape toţi cei de 
faţă îşi acoperiră ochii atunci când Hernnius l-a ucis. 

Avea 64 de ani. Îndeplinind ordinele lui Antonius, 
Herennius îi tăie nu numai capul, pe care îl scosese din 
Jectică ci şi mâinile cu care scrisese Filipicele?. Însuşi 
Cicero intitulase Filipice cuvântările sale împotriva lui 
Antonius, care, până astăzi încă, tot aşa sunt denumite, 


1. Asasinarea lui Cicero s-a petrecut la 7 decembrie 43 î.Chr. Despre 
acest oribil act politic au scris toţi istoricii çi- toţi biografii care s-au 
ocupat de epoca ciceroniană. Cele relatate în acest capitol, Plutarh Je 
repetă în „Antonius, cap. 20 Cf. Brutus, cap. 27, 6. CI. Appian, Războaiele 
civile, 4, 19 (14-76) şi Cassius Dio, op.cit., 47, 8, 3-4. Cine era acest 
monstru cu cap de om care se numea Herennius nu se ştie. În schimb, 
despre Casius Popilius Lena, menţionat de Titus Livius în Periochae, 
120, ştirile sunt contradictorii. Cf. Cassius Dio, loc.cit., 11, 2. 

2. Numele pare a fi greşit, Philologus era într-adevăr un libert al lui 
Quintus, despre care Cicero scrie în anul 58 î.Chr. într-o scrisoare 
adresată lui Quintus (1, 3, 4). Corectura în Philogonos este făcută de F. 
Miinzer în anicolul Philogonos, publicat în Real Encyclopädie, col. 
2583-2484. Este probabil o greşeală de transcriere pe care Plutarh şi-a 
însuşit-o. 

3. O variantă credibilă: lui Cicero i-a fost tăiată numai mâna dreaptă. 
Seneca Retorul, Suasoria, 6, 17, dar şi Plutarh, Antonius, 20, 3, Cf. 
Appian, Bell civ., 4, 20, 83. 


49 Când extremităţile hăcuite ale lui Cicero au fost 
duse la Roma, Antonius se afla într-o şedinţă unde se 
vota alegerea unui magistrat. De îndată ce-i auzi 
venind <pe cei care-i aduceau veştile>, strigă cu glas 
mare: „Acum proscrierile s-au terminat!” Ordonă ca 
mâinile şi capul lui Cicero să fie aşezate pe rostre, 
deasupra tribunei, spectacol înfricoşător pentru 
romani, deoarece îşi închipuiau că nu văd chipul lui 

Cicero, ci imaginea sufletului lui Antoniusi. Numai 
într-o singură privinţă în aceste oribile lucruri Anto- 
nius dovedi că are dreaptă judecată, şi anume atunci 
când îl dădu pe Philologus pe mâna soţiei lui Quintus, 
Pompeia. Femeia, odată ce puse stăpânire pe el, printre 
alte torturi teribile la care l-a supus, l-a silit să-şi taie 
muşchii în fâşii, să-i frigă şi să-i mănânce. În schimb, 
libertul lui Cicero, Tiro, nu pomeneşte absolut nimic 
despre trădarea lui Philologus”. 
+ 

După mulţi ani, am aflat că, în timpul unei vizite 
pe care Octavius Caesar a făcut-o unui nepot din partea 
fiicei sale, băiatului i-a fost frică ca nu cumva să fie 
văzut cu o carte scrisă de Cicero în mână. Aşa că 
ascunse cartea sub togă. Caesar. care-şi dădu seama de 
ce înseamnă gestul, îi luă cartea şi, rămânând în 
picioare. începu să citească din ea un lung pasaj. Pe 
urmă. îi dădu cartea înapoi băiatului şi îi spuse: „A fost 
un om învăţat, fiul meu, învăţat şi devotat patriei!”. 

Timpul a trecut şi, după înfrângerea definitivă a 
lui Antonius, Caesar, ales consul, alese la rândul său 
drept coleg de consulat pe fiul lui Cicero?. În timpul 
acestui consulat s-a întâmplat ca Senatul să hotărască 
dărâmarea statuilor ridicate în cinstea lui Antonius. 
Caesar aboli de asemenea şi toate celelalte onoruri 
care-i fuseseră acordate lui Antonius şi, printr-un 
decret, hotărî ca nimeni din ginta Antoniilor să nu mai 
poarte numele de Marcus’. Iată deci cum divinitateaS a 
hotărât ca familia lui Cicero să ducă până la capăt 
răzbunarea împotriva lui Antonius. 

1. Această groznică imagine este descrisă de toţi cei care au scris 
biografia lui Cicero. Cassius Dio se cuvine menţionat în primul rând 
(storia romană, 47, 9, 3-4). Apare şi în unele din Dialogurile lui Seneca, 
9, 16, 1, de exemplu, precum şi în tragedia Tyesthes, scrisă de acelaşi 
autor. La rândul său, Sf. Augustin, în De civitate Dei o evocă cu oroare. 

2. Relativ la Tiro, vezi mai sus cap. 41, 4. După moartea lui Cicero, 
el a devenit principalul editor al scrierilor rămase de la cel cu care a 
colaborat o viaţă întreagă, cu nejärmurit devotament. 

3. Înfrângerea definitivă a lui Antonius a avut loc la Actium la 2 
septembrie 31 î.Chr., pe larg descrisă de Cassius Dio, op.cit., 51, 19. 
Marcus a fost numit consul suffectus în anul 30 î.Chr., dată amintită de 
Seneca în De beneficiis, 4, 30, 2. 

4. Marcus era nu numai numele lui Antonius, ci şi cel al fiului lui 
Cicero. lar Octavius, atunci când prin adopţiune a trecut din ginta 
Octavia în ginta Iulia, își luă drept cognomen numele de Octavianus, la 
care, ulterior, se adaugă şi cognomenul Augustus. 

5, În gr., daimonion. CI. Plutarh, Antonius, 86, 9 şi Cassius Dio, 
op.cit., 51, 9, 15. 


Comparaţie între Demostene şi Cicero 


| Prin urmare, cam acestea sunt faptele demne de a 
fi memorate şi istorisite cu privire la Demostene şi la 
Cicero de care eu am luat cunoştinţă. Deşi nu intenţio- 
nez să contrunt calităţile de orator ale celor doi, totuşi 
am impresia că nu se pot omite cele ce am de spus. 
Demostene a înzestrat arta retorică cu toate darurile pe 
care le poseda de la natură şi le perfecţionase prin 
practică. depăşind prin claritate şi incisivitate pe rivalii 
săi în materie de oratorie practicată atât în Adunările 
publice, cât şi în instanţele judecătoreşti. Îi depăşea de 
asemenea şi pe retori prin măreție şi solemnitate, iar pe 
sotişti prin subtilitate şi abilitate tehnică. Opera lui 
Cicero relevă în schimb o mare varietate de cunoştinţe 
şi de preocupări literare. De la el au rămas nu puţine 
tratate filosofice, care se refereau la Academie şi, până 
şi în discursurile lui judiciare şi politice, este evident 
modul în care voia să-şi pună în valoare erudiţia. Din 
cuvântările care au rămas de la cei doi este posibil să 
înțelegem în plus câte ceva şi despre caracterul lor. 
Oratoria lui Demostene nu are nimic lipsit de seriozi- 
tate, nici un fel de glumă. Severă, aşa cum este, cu de- 

săvârşire înclinată să pună în evidenţă doar substanţa, 
nu are miros de fitil stins, cum pretindea cu ironie 
Pytheas!, ci ca acela pe care îl simte omul când bea apă 
odată cu mii de gânduri încolţindu-i în minte, căci aşa 
se spune despre un caracter arţăgos şi complicat. 
Dimpotrivă, Cicero, întindea adesea prea mult coarda 
maniei ce-o avea de a învârti până la indecenţă con- 
fruntarea unor argumente serioase — în procesele ce le 
avea — cu surâsuri ironice şi glume nepotrivite. Depă- 
şea deci limita convenţională. Iată un exemplu: în 
pledoaria susţinută în apărarea lui Caelius?, când afir- 
mă că acesta, din momentul în care trăia în atâta bună 
stare şi lux, era cu totul imposibil să nu profite de 
bunurile pe care le avea, adăupă: „Trebuie să tii nebun 
să nu te bucuri de ceea ce ai!”. Cu atât mai mult că fi- 
losofi vestiți condiţionează fericirea de plăcere”. Se 
mai povesteşte şi faptul că, pe vremea consulatului 
său, când îl apăra pe Murena, trimis în judecată de 
Cato, Cicero, ca să-l ia în derâdere pe Cato, ridiculiza- 
se cu multe cuvinte de spirit pe cei ce făceau parte din 
cenaclurile stoice pentru absurditatea principiilor ce le 
aveau, numite paradoxuri“. Provocă un râs nebun care, 
de la public ajunse până în rândul judecătorilor. Dar 
Cato, cu un surâs liniştit pe buze, se adresă astfel celor 
care stăteau alături de el: „Ce şuaubăţ consul mai 
avem, prieteni...” În fond, se pare că Cicero era prin 
natura sa un om vesel, spiritual, a cărui faţă era mereu 
surâzătoare şi Jovială. În schimb, înfăţişarea lui De- 
mostene arăta o veşnică încordare şi numai rareori îl 
puteai zări fără acest aer de îngrijorare, ca şi cum se 
frământa în sinea sa. lată de ce, inamicii lui îl de- 

numeau, fără să se ferească, „ursuzul” şi „dificilul”, 
după cum mărturiseşte el singur. 


1. Vezi Demostene, cap. 8, 4-5 şi nota 1. 

2. Despre această pledoarie vezi Cicero, cap. 36, 6 şi nota 7. 

3. Plutarh citează din memorie un pasaj din pledoaria lui Cicero, Pro 
Caelio. Şi anume, 41. Aluzia se referă la doctrina epicureicilor. 

4. Atacul îl privea pe Cato, stoic convins, aşa cum îl prezintă şi 
Plutarh în „Biografia” ce i-a dedicat-o, cap. 21, 7 şi urm. Cicero, în 
tratatul său de filosofie De finibus, 4, 74, îl numeşte: „Un simplu 
divernisment, ca să mai descreţim frunţile oamenilor...” 

5. În Filipica, 2, 30. 


2 Din operele lor mai rezultă că Demostene are 
tendinţa să-şi aducă un elogiu cu grijă şi discreţie, şi 
numai atunci când acest elogiu serveşte unui scop mai 
degrabă important; altminteri, se arată precaut şi 
măsurat; Cicero, dimpotrivă, în acea laudă deşănţată 
pentru propria sa persoană, vădeşte tendinţa fără limite 
de a-şi câştiga un renume tot mai mare; ca să dau un 
exemplu, atunci când strigă că armele trebuie să 
cedeze loc togei, iar alaiul triumfal, oratoriei!. Şi nu-i 
era de ajuns să-şi preamărească operele şi faptele, ci 
ridică în slăvi şi discursurile pronunţate şi scrise de 
alţii, lăsând impresia că luptă pentru primul loc cu 
sofişti de talia unui Isocrate şi Anaximenes?, în loc să 
devină îndrumător, cu demnitate şi nepărtinire, pentru 
romani, „popor puternic, luptător funest pentru 


duşmani'?. 

Chiar dacă de abilitate oratorică are nevoie şi un 
om politic, îmi pare nedemn să te complaci şi să te 
lauzi pentru faima care o însoţeşte. Aşadar, în această 
privinţă, Demostene este mai serios şi mai demn. El 
recunoaşte că forţa sa oratorică provine în mare parte 
din exerciţiu şi că depinde şi de bunăvoința <cu care 
este ascultat> de autoditoriu. Pe de altă parte, îi con- 
sideră de proastă calitate şi meschini, cum de fapt şi 
sunt, pe acei care se laudă cu acest talent. 


1. Cicero, Jn Pisonem, 55 e 72 şi Quintilian, op.cit., 9, 4,41; 11, 1. 
De asemenea, Plutarh, Cicero, 8, 6; 22, 6-7. 

2. Despre Anaximenes, vezi Plutarh, Demostene, 28, 3 şi nota 5. 

3. Vers dintr-o tragedie de Eschil, Diehl, Anthologia Lyrica graeca, 
I, p. 79. Mai este citat odată de Plutarh în eseul său De fortitudine 
Romanorum, 3, 317 E. 


3 Amândoi au avut aceeaşi eficacitate când s-au 
adresat poporului, precum şi în activitatea politic. 
încât până şi comandanții de oști, şi generalii ar fi avut 
nevoie de ei. Şi anume, Chares, Diopeithes şi Leosthe- 
nes, de Demostene! : Pompei cel Tânăr, precum şi Cae- 
sar cel Tânăr, de Cicero”, aşa după cum Caesar însuşi 
mărturiseşte în „Memoriile” sale, dedicate lui Agrippa 
şi Maecenas. Dar acele condiţii care sunt considerate 
mai presus de orice că pot revela şi pune la încercare 
temperamentul unui om, mă refer la putere şi la auto- 
ritate, condiţii care izbutesc să dezlănţuie orice fel de 
pasiune şi să demaşte orice viciu, n-au de-a face cu De- 

mostene. În această privinţă, nici nu a lăsat vreo 
mărturie, nici nu a a vut o sarcină politică importantă 
şi nici comanda unor forţe militare, pe care el însuşi 
le-a trimis împotriva lui Filip. În schimb, Cicero a fost 
trimis ca cvestor în Sicilia, ca proconsul în Cilicia şi în 
Capadocia. Pe de altă parte, într-un timp în care avidi- 
tatea de avere atinsese culmea şi comandanții militari 
<romani>, cât şi guvernatorii numiţi în diverse provin- 
cii se întreceau care mai de care în speculaţii murdare, 
ca şi cum turtişagul n-ar fi o acţiune dezonorantă (de 
fapt, achiziționarea de bunuri nu era ilegală; cine însă 
o făcea cu moderație era binecuvântat) Cicero a dat o 
mare demonstraţie a dispreţului său pentru bani şi, în 
plus, dovezi de umanitate şi bunătate. 

Fiind ales la Roma consul, ca titlu, dar de fapt 
deţinând autoritatea deplină a unui dictator, în scopul 
de a-l combate pe Catilina şi pe complicii acestuia, el 
a transpus în realitate profeția lui Platon conform că- 
reia oamenii vor cunoaşte sfârşitul oricărui rău numai 
atunci când, prin voia unei soarte binevoitoare, puterea 
absolută şi înţelepciunea se vor fi unit cu justiţia”. În 
schimb, despre Demostene se vorbeşte că s-a îmbogăţit 
prin elocinţa sa, şi încă într-un chip ruşinos. El a scris, 
în secret, pledoarii şi pentru Focion, şi pentru Apollo- 
doros, părţi învrăjbite într-un proces. A mai fost acuzat 
că a luat bani de la Marele Rege <al Persiei> şi con- 
damnat pentru că luase bani de la Harpalos. Chiar dacă 
admitem că cei care au transmis aceste însemnări — şi 
nu sunt puţini — nu spun adevărul, este incontestabil că 
Demostene nu a rămas inditerent la darurile Marelui 
Rege, oferite în semn de bunăvoință şi stimă. Şi lu- 

crurile nu stau altfel când este vorba despre un om care 
dădea comenzi constructorilor de corăbii. În schimb, 
Cicero — după câte se spune — în pofida faptului că 
sicilienii au insistat ca el să primească daruri de la ei, 
pe când era cvestor în Sicilia — şi tot aşa au procedat şi 
regele Cappadociei, când el era acolo ca proconsul, şi 
amicii săi de la Roma, când a plecat în exil - nu a 
primit nimic de la nimeni. 


1. Aceste nume revin în Plutarh, Focion, 7, 5; sunt nume ale stra- 
tegilor atenieni care au luptat împotriva forţelor macedonene 
invadatoare. ` 

2. „Memoriile” lui Octavianus Caesar, Augustus, cunoscute sub titlul 
De vita sua. 

3. Platon, Republica, 5, 18, 473 D. 


4 Exilul l-a dezonorat pe Demostene pentru că fu- 
sese condamnat pentru încasări care nu se datorau în 
vreme ce pentru Cicero a însemnat cea mai onorabilă 
experienţă din viaţa sa, deoarece curăţise patria de 
oameni care voiau s-o distrugă. Referitor la Demostene 
nu s-a mai vorbit. Dar pentru Cicero, Senatul preluă 
haine de doliu şi luă rezoluţia să nu mai voteze nici o 
lege fără să fi fost mai întâi votat decretul de întoarcere 
pentru Cicero. Cicero îşi petrecu exilul în linişte, stabi- 
lindu-se fără probleme în Macedonia; în schimb, pen- 
tru Demostene, până şi exilul a constituit o parte im- 
portantă din activitatea sa politică. După câte se spun, 
continuă să lupte pentru greci şi se duse în diverse ce- 
tăţi cu scopul de a-i alunga pe ambasadorii macedo- 

neni, arătându-se astfel, deşi au avut un destin asemă- 
nător, cu mult mai bun decât Temistocle şi Alcibiade; 
şi din nou, reîntors din exil, se dedică trup şi suflet 
aceloraşi activităţi politice şi perseveră în a-i combate 
pe Antipatros şi pe macedoneni. Cicero, în schimb — 
deoarece tânărul Caesar îi cerea în chip legal de a can- 
dida la consulat — se trezi dojenit de Laelius!, în plin 
Senat. Cu toate acestea, el rămase mut. Până şi Brutus 
în scrisorile sale îl acuză de a fi contribuit la înălțarea 
unui tiran mai mare şi mai dur faţă de cel <pe care el> 
îl abătuse. 


1. D. Laelius, tribun al plebei în 54 î.Chr. şi legat al lui Pompei în 49 
î.Chr. Unul din cei mai buni prieteni ai lui Cicero, căruia i-a fost dedicată 
scrierea De amicitia. 


5 Moartea lui Cicero, suscită, mai presus de orice, 
compasiune. Un moşneag înspăimântat, transportat de 
colo până colo de sclavi, un om bătrân care, pentru a 
scăpa de moarte, încearcă să se ascundă de cei care-l 
vânează şi vor să-l ucidă numai cu puţin timp înainte 
de a-i veni moartea naturală, ba îi mai şi taie capul. Cât 
despre Demostene, deşi s-a lăsat tentat pentru un scurt 
timp să-i implore <pe ucigaşi>, rămâne totuşi de admi- 
rat pentru faptul că avea pregătit din vreme veninul pe 
care-l ţinea ascuns şi modul cum l-a folosit. De parcă 
Zeul nu i-ar fi oferit azil, s-a refugiat, ca să zic aşa, 
lângă un altar mai mare şi izbuti să moară departe de 

arme şi de lăncieri, bătându-şi joc de cruzimea lui 
Antipatros. 

